
Ipoteze pentru o nouă interpretare a 

În calitate de moştenitori direcți ai secolului XX, supra- 
numit pe bună dreptate „secolul hermeneuticii”, şi de locuitori 
ai postmodernitatii — o epocă nu doar a relativismelor de tot 
felul, ci şi una a pluralitatii şi a receptivitatii fata de Traditie şi 
de tradiţii —, ni s-a părut că avem sarcina, de nu datoria, de a-l 
reinterpreta pe Eminescu de pe poziţiile epistemologice ale 
timpului nostru, departe de idiosincraziile manifestate in 
diferite epoci fata de anumite grile de lectură, de notorietate 
fiind prohibirea anumitor lecturi metafizice şi/sau teologice. Şi 
aceasta, pentru simplul motiv că nu-l putem face actual pe 
Eminescu fără a fi noi înşine participanți la constituirea actua- 
litatii, adică la curent cu ceea ce in-formează astăzi „conflictul 
interpretărilor” (în termenii lui Ricoeur) suscitate de opera 
poetului. Succint prezentînd lucrurile, Eminescu nu poate fi 
contemporanul nostru atîta vreme cît noi nu sîntem ai timpului 
nostru. Nu în Eminescu, în opera sau în crezurile lui se găseşte 
cauza pretinsei sale inadecvări, ci în deficienţele sau în insufi- 
cientele noastre de situare în cultură, un spaţiu prin excelență 
plural şi dialogic, spaţiu revendicat şi de spiritul pozitiv şi 
creator al postmodernitätii. În treacăt fie spus, postmoder- 
nitatea nu trebuie echivalată cu postmodernismul — curent lite- 
rar — şi nici nu trebuie redusă la nihilismul său caracteristic, 
prea adesea exhibat drept trăsătura dominantă de către cei 
puţin dispuşi să studieze fenomenul în integralitatea lui. 

În acest perimetru al deontologiei culturii am dorit să 
înscriem proiectul lucrării de față, lucrare situată în prelun- 
girea unor cercetări anterioare, modelate de finalitati teoretice 
(şi hermeneutice) diferite, după cum se poate vedea din lucră- 

rile publicate!, la care se adaugă volumul de articole redactat 
la noul Dicţionar al limbajului poetic’. Titlul exact al lucrării 
noastre este „Luceafărul” — o replica eminesciană la 
problema Întrupării, reprezentînd o secvenţă, care ne apare 
drept centrală, dintr-un demers hermeneutic mai amplu, axat 
pe relevarea aspectelor şi formelor de înţelegere şi de valori- 
zare, prin simboluri cel mai adesea, a sacrului şi/sau a religio- 
zitatii eminesciene. Acest demers hermeneutic este eficient, 
din punctul nostru de vedere, atîta timp cît se menține în 
spațiul de fuziune a mai multe orizonturi de interpretare, 
furnizate de tot atîtea tipuri de lectură: de la lecturile stilis- 
tico-poetice şi lingvistico-retorice la critica genetică, herme- 
neutica simbolurilor, fenomenologie, hermeneutica ontologică 
şi fundamentală, legată în principal de Martin Heidegger şi 
Hans-Georg Gadamer, pînă la hermeneutica creştină în 
versiunea lui Paul Ricceur. Pluralitatea lecturilor este, în cazul 
operei lui Eminescu, o exigentä fundamentală, impusă de 
dialogismul intens al unei opere care a creat tradiție şi tradiții, 
nu numai la nivelul dezvoltării formelor literare, mai cu seamă 
a celor poetice, ci şi la nivelul a ceea ce astăzi am putea numi, 
cu o formulă generală, studii literare, de la contribuţiile de 
critică şi istorie literară, la stilistică, poetică, lexicografie şi 
lexicografie poetică, studii de versificatie şi pînă la critică ge- 
netică şi arhetipală, psihocritică, sociocritică şi hermeneutică. 
Pe de altă parte, aşa cum a demonstrat o mare parte a emines- 
cologiei, opera eminesciană este ceea ce este şi prin forța de a 
sintetiza o sumă de tradiţii cultural-literare mai vechi şi mai 
noi, pe care le impune într-o limbă anume construită să le 
încapă. Poematizarea unor conţinuturi de gîndire şi de trăire 
specifice spiritualităţii locului, dar neadaptate sensibilităţii 
moderne a contemporanilor, precum şi a unora cu totul străine 
de spiritul locului, dar nu şi de Zeitgeist-ul european, a 
însemnat crearea unei limbi apte să le exprime şi să stimuleze 


! Cf Lucia Cifor, Poezie şi gnozä, Timişoara, Editura Augusta, 2000 şi 
Mihai Eminescu prin citeva cuvinte-cheie, laşi, Editura Fides, 2000. 

? Este vorba despre Dicţionarul limbajului poetic eminescian, proiect de 
cercetare aflat în derulare la Facultatea de Litere a Universităţii 
„Al. I. Cuza” din Iaşi, sub coordonarea prof. dr. Dumitru Irimia. 

dezvoltarea lor. Marele merit al lui Eminescu este, chiar din 
aceasta cauza, creatia de limbd. Prin creatia de limba intele- 
gem mai cu seamă /ingvisticizarea unor experiențe ale lumii 
în spațiu românesc şi în haină românească, altfel spus, 
aducerea la cuvînt, pentru prima dată în limba română, a unor 
conținuturi spirituale şi filosofice ignorate pînă atunci ori mai 
puţin sau deloc cunoscute la noi. Deşi nu intră în sfera de 
interes a lucrării de fata decît tangential, trebuie să spunem că, 
sub aspectul creaţiei de limbă, poezia lui Eminescu, ca de 
altfel întreaga operă eminesciană, expune, desfăşoară întreaga 
tipologie a creativităţii lingvistice, respectiv conținuturile de la 
toate cele trei nivele ale limbii: de la desemnări la semnificații 
şi sensuri. Dintre aceste nivele ale conţinuturilor lingvistice, 
cel mai analizat a fost cel al sensurilor, urmat, la mare dis- 
tanta, de cel al semnificatiilor, investigat mai ales în lucrările 
de tip lexicografic consacrate lui Eminescu, foarte putine la 
noi, de altminteri. Exceptiile sint cele cunoscute: Dictionarul 
limbii poetice a lui Eminescu, elaborat cu decenii in urma de 
Tudor Vianu şi echipa sa”, apoi Dicţionarul ,, Luceafärului”, 
redactat recent de Rodica Marian şi Felicia Şerban”. În treacăt 
fie spus, dicţionarul conceput la Iaşi, aflat în curs de elaborare, 
sub coordonarea lui Dumitru Irimia, reprezintă un pas înainte 
din toate punctele de vedere, dată fiind anvergura sensurilor 
surprinse şi comentate, respectiv conținuturile de limbă de la 
toate cele trei nivele”. 

Ipoteza demersului de față constă în lecturarea poemu- 
lui eminescian Luceafărul din perspectiva problematicii Întru- 
pării, perspectivă care ni s-a impus în urma unor investigații 
de mai lungă durată şi pe care avem satisfacția să o vedem 
confirmată indirect, după patru ani de la publicarea schiţei 


3 Lucrarea cu acest titlu a apărut în Bucureşti, Editura Academiei, în 1968, 
avînd o listă de cuvinte formată numai pe baza poeziilor antume. 

+ Este vorba despre Dicţionarul Luceafărului eminescian (Şi textul integral 
al poemului), Cluj-Napoca, Editura Clusium, 2000, lucrare care are în vede- 
re, aşa cum o arată şi titlul, versiunea antumă a marelui poem, dar şi versiu- 
nile păstrate în manuscrisele poetului. 

$ Lucrarea urmăreşte, după cum ne-am putut da seama din propria noastră 
experiență de lucru la acest dicționar, inventarierea şi descrierea tuturor 
sensurilor pe care interpretarea textului eminescian le performează. 

noastre de comentariu“, de o cercetare (declarată a fi tot o 
schiţă)” care s-a produs în paralel şi, probabil, în totală 
necunostinta faţă de propunerile noastre de interpretare. Vom 
reveni, nu se poate altfel, dar poate în altă lucrare,“ asupra 
celor două interpretări care au în comun doar presupozitia 
existenţei în poemul eminescian a unei viziuni personale asu- 
pra unei chestiuni capitale a creştinismului, respectiv proble- 
ma Întrupării. Căile prin care s-a ajuns la această propunere de 
interpretare sînt, evident, diferite. În cazul eruditului clasicist 
şi teolog care este Cristian Badilita, pare să fi fost vorba de 
dorinţa de evaluare, absolut normală într-o cultură matură, în 
cheie teologică a marelui poem’. În cazul nostru, ideea unei 
asemenea interpretări ni s-a impus pe parcursul studierii 
poemelor eminesciene împreună cu variantele şi subvariantele 
lor, dar şi pe fondul dorinţei de identificare a profilului meta- 
fizico-religios al poetului. Pentru ca plurivocitatea sensurilor 
să nu rămînă o reuşită a dezvoltării unor intuitii mai mult sau 


° Cf. Lucia Cifor, Mihai Eminescu prin cîteva cuvinte-cheie, p. 86-88. 

7 Cf. Cristian Bädilitä, Luceafărul, poem (anti)luciferic?, în „Convorbiri 
literare”, anul CXXXVII, serie nouă, ianuarie 2004, nr. 1(97), p. 100-104. 
SAici ne mulțumim să evocăm, pe scurt, cîteva dintre concluziile esenţiale 
ale demersului exegetului invocat: Luceafărul este doar „aparent un poem 
antiluciferic”, creația eminesciană cu acest nume „propunînd un scenariu 
anticristologic”; „Luceafărul cîştigă dar şi pierde în urma unei lecturi 
metafizico-teologice” (Cf. C. Bädilitä, art. cit., p. 104). Întrucât afirmaţiile 
de mai sus sînt prea incitante prin miza lor metafizico-religioasă, ca şi prin 
deschiderile hermeneutice pe care le favorizează, nu putem să nu avansăm 
aici cîteva direcţii ale unui succint comentariu polemic pe marginea conclu- 
ziilor eseului amintit. Astfel, noi credem că în Luceafărul avem de-a face cu 
un luciferism pozitivat pe linie gnostică. Pe de altă parte, nu am confunda 
căderile cu întruparea, nerealizată şi irealizabilă în spaţiul poemului, ba, se 
pare, şi în intenţiile poetului. Căderea Luceafărului o vedem ca survenind, 
ba chiar reiterîndu-se, avînd ca rezultat cele două intruchipari. Să vorbim 
despre existența unui scenariu anticristologic este poate prea mult, ne-am 
limita la a spune că poemul include, în subsidiar, nu în prim plan, o replică 
individualizant-gnosticä la problematica creştină a Întrupării. În fine, poe- 
mul nu poate decît să cîştige dintr-o asemenea inedită perspectivă de inter- 
pretare, cu condiţia ca acea intentio lectoris să nu elimine ea însăşi alte 
intenţii de interpretare, inclusiv intenţiile operei şi ale autorului ei. 

? În ochii mei..., o lectură de ordin teologic poate focaliza mai bine sen- 
sul/sensurile, constituind un reper legitim de revalorizare a poemului.” 
C. Bädilitä, art. cit., p. 100. 

mai putin intimplatoare survenite pe parcursul diverselor ti- 
puri de lectura, terenul de investigatie a fost largit; nu doar 
întregul corpus al poemului, cu toate variantele şi subvarian- 
tele lui, ci, pe cît posibil, întregul limbaj eminescian, la care 
am avut acces prin dicționarele de concordante ale postumelor 
şi antumelor eminesciene", după cum, pentru textul integral al 
poemului, un sprijin important am găsit în lucrările deosebit 
de valoroase consacrate exegezei Luceafărului de către 
Rodica Marian!!. Procedînd astfel, ne-am situat deliberat în 
perimetrul exigenţelor hermeneuticii lui F.D.E. Schleierma- 
cher, cel care considera ca absolut necesară în interpretarea 
unui text cunoaşterea nu numai a întregii opere, ci şi a între- 
gului areal lingvistic al autorului” avut în vedere. Hermeneu- 
tul german avansa această exigentä pentru ceea ce el numea 
interpretarea gramaticală a operei, însă la fel de importantă, 
dacă nu şi mai importantă era pentru Schleiermacher, mai ales 
în cadrul interpretării textului liric, interpretarea psihologică 
şi/sau interpretarea tehnică, care viza, în concepția sa, tot 
ceea ce se putea afla despre viata sufletească corelată cu 
fiecare moment al operei, precum şi tot ceea ce in-forma 
poetica operei, respectiv ceea ce hermeneutul german numea 
meditaţia şi contemplatia asupra compoziţiei. lată de ce, în 
interpretarea care urmează, noi vom ţine cont şi de ceea ce 
înconjoară textul Luceafărului, de propriile însemnări manus- 
crise ale poetului, precum şi de mai recentele informaţii ce 
ne-au parvenit din corespondența inedită dintre poet şi 
Veronica Micle.” 


10 La lumina tiparului a ajuns deocamdată doar cel consacrat antumelor. Cf. 
Dicţionarul limbajului poetic eminescian. Concordantele poeziilor antume, 
vol. I-II, Botoşani, Editura Axa, 2002, volum editat sub egida Universităţii 
„Al. I. Cuza” Iaşi şi a Centrului National de Studii „Mihai Eminescu”, sub 
coordonarea lui Dumitru Irimia. 

"Cf. Lumile” Luceafărului (O reinterpretare a poemului eminescian), 
Cluj-Napoca, Editura Remus, 1999, precum şi Dicţionarul Luceafărului, 
redactat în colaborare cu Felicia Şerban. 

12 Cf. Hermeneutica, traducere, note şi studiu introductiv de Nicolae 
Râmbu, Iasi, Polirom, 2001. 

15 Cf. Dulcea mea Doamnă / Eminul meu iubit. Corespondenţă inedită 
Mihai Eminescu — Veronica Micle. Scrisori din arhiva familiei Graziella şi 

Ipoteza demersului de fata îşi află originea, aşa cum am 
mai spus, în alte cercetări ale noastre, care, fără a fi de her- 
meneutica pur teologică, au avut drept finalitate relevarea 
aspectelor şi formelor de manifestare a sacrului în opera 
eminesciană! operă romantică prin excelenţă, or, se ştie ce 
rol important au avut religia şi filozofia religiei pentru 
romantismul german, de exemplu. O teză ce rămîne să fie 
demonstrată şi pe care, într-o oarecare măsură, vor să o 
ilustreze şi paginile de față, este aceea că Eminescu îi este la 
fel de îndatorat filozofiei germane a religiei — în bună măsură, 
o religie a artei —, ca şi filosofiei romantice germane, ultima 
fiind, nu au spus-o puţini, una dintre formele predilecte ale 
dezvoltării filozofiei religiei." În ceea ce ne priveşte, credem 
că nu, direct, teologia trebuie avută în vedere în cercetarea 
religiozitatii eminesciene, ci mai curînd anumite elemente ale 
unei filosofii a religiei, detectabile în formele religiozitatii cel 
mai adesea sincretice a poetului. Aceste elemente de filosofie 
a religiei constituie Grund-ul multora dintre „simbolurile şi 
hieroglifele’® imaginilor sensibile” în care se întrupează logo- 


Vasile Grigorcea, ediţie îngrijită, transcriere, note şi prefață de Christina 
Zarifopol-Illias, Iasi, Editura Polirom, 2000. 

14 Rezultatele unor asemenea preocupări se pot vedea în contribuţiile noastre 
de pînă acum publicate, partial, în Lucia Cifor, Poezie şi gnozä (a se vedea 
mai cu seamă capitolul consacrat lui Eminescu), precum şi în Mihai 
Eminescu prin citeva cuvinte-cheie (a se vedea mai ales capitolele Reflexe 
ale teologiei apofatice în creaţia eminesciană şi Adevăr şi adevăruri). 

15 Cf. Alain Besançon, Imaginea interzisă. Istoria intelectuală a iconoclas- 
mului de la Platon la Kandinski, traducere de Mona Antohi, Bucureşti, 
Editura Humanitas, 1996; Riidiger Safranski, Schopenhauer şi anii sălbatici 
ai filosofiei. O biografie, traducere din germană de Daniel Necşa, Bucureşti, 
Editura Humanitas, 1998; Marius Tătaru, Caspar David Friedrich, Bucu- 
reşti, Editura Meridiane, 1974. A se vedea, de asemenea, lucrarea recentă a 
lui Nicolae Râmbu, Romantismul filosofic german, laşi, Editura Polirom, 
2001. 

16 Expresia eminesciană utilizată de poet în celebra descriere a menirii poe- 
ziei (cf. Fragmentarium, ediţie după manuscrise, cu variante, note, addenda 
şi indici de Magdalena Vatamaniuc, Bucureşti, Editura Ştiinţifică şi Enci- 
clopedică, 1981, p. 238) pare a fi un ecou direct al afirmației lui Friedrich 
Schlegel: ,,Hieroglificul este esenţa artei” (apud M. Tătaru, /ucr. cit., p. 24). 

sul poetic.” La Eminescu, ca si la alti romantici, ideile de 
filosofia religiei sînt, de cele mai multe ori, intricate cu ele- 
mente de religie a artei, subsumabila cea din urmă, ca şi cea 
dintii, unui gnosticism mai degraba difuz decit explicit, si pe 
care poetul nu l-a asumat niciodată integral'*. În investigaţiile 
noastre de pînă acum am putut constata că poemul Luceafărul 
conține, ca şi alte mari poeme eminesciene, mai ales în varian- 
tele şi subvariantele lui, numeroase ecouri, reflexe ori chiar 
expresii directe ale teologiei creştine, utilizate în mod liber 
şi/sau în variaţie liberă cu elemente, ecouri, viziuni şi simbo- 
luri din alte religii, toate acestea folosite de Eminescu în 
spiritul practicat de romantici, mai toţi adepţi ai unor crezuri 
religioase sincretiste, ba nu de puţine ori gata să se erijeze în 
autentici intemeietori ai unor noi religii (evident personale), 
fondatori chiar si ai unei noi mitologii (precum Hölderlin). 
În paginile unei lucrări mai vechi” prezentam succint 
ipotezele acestui demers hermeneutic, indicînd secvențele 
poematice ori nucleele de maximă densitate a semantizării 
ideii divinului. Identificarea şi descrierea acestor nuclee se re- 
vendică mai cu temei, după opinia noastră, dintr-o hermeneu- 
tică modelată de filosofia religiei decît dintr-una de ordin 
teologic, precum aceea la care apelează Cristian Bädilitä. Nu 
excludem pertinenta unei astfel de abordări, dar ne punem 
problema dacă nu cumva ,,valorizarea” teologică a poemului 
nu are mai multă relevanţă pentru teologia însăşi decît pentru 
o hermeneutică integrală a textului eminescian, din care, 
totuşi, nu ar putea să lipsească. Centrale sub aspectul seman- 
tizarii ideii divinului ni s-au părut secvențele poematice 
cuprinzînd dialogul dintre Hyperion şi cel căruia el îi spune 
„tată” şi „părinte”. Hyperion este o figură a divinului de 


17 O demonstraţie strălucită şi oarecum fără termen de comparaţie a realizat, 
sub acest aspect, Rosa Del Conte, în cunoscuta şi încă insuficient de 
exploatata sa carte Eminescu sau despre Absolut, ediţie îngrijită, traducere şi 
prefață de Marian Papahagi, Cluj-Napoca, Editura Dacia, 1990. 

15 Cf. Mihai Eminescu — «locuirea poetică» a unui gnostic neconvins, în 
Lucia Cifor, Poezie şi gnozä, p. 84-109. 

19 Cf Rüdiger Safranski, op. cit., p. 136-137. 

% Cf. Lucia Cifor, Mihai Eminescu prin cîteva cuvinte-cheie, cap. Adevăr şi 
adevaruri, p. 86-88. 

dimensiuni mai degrabă creştine, cu toată infuzia de elemente 
gnostice”': el este cel de dinaintea oricărei creaţii, co-etern cu 
Dumnezeu, cel aflat mai presus de eoni, în calitatea sa de 
hyper-eon. Cel căruia Hyperion îi spune „părinte” este o figu- 
ră a divinului esențialmente (deşi nu în întregime) creştină. Ca 
simplă figură a divinului, Luceafărul-Hyperion reprezintă o 
mixtură de elemente creştine, precrestine si necreştine. Irum- 
perea lui ca viziune, ca şi apariţia lui ca vedere nu înseamnă 
încă întrupare (deşi, în comentariul său, Constantin Noica aşa 
o numeşte, dar credem că i s-a putut întîmpla şi lui, din 
neglijenţă). Nu poate fi vorba despre întrupare, ci mai degra- 
bă avem de-a face cu o fntruchipare. Etimologic vorbind, 
întruchiparea înseamnă venirea întru chip, care nu este deloc 
acelaşi lucru cu întruparea. Stilistica poeziei confirmă ideea 
întruchipării: „Părea un tînăr voievod”, „lar umbra feței 
străvezii / E albă ca de ceară / Un mort frumos cu ochii vii / 
Ce scînteie-n afară”; „În aer rumene văpăi / Se-ntind pe lu- 
mea-ntreagă, / Si din a chaosului văi / Un mindru chip 
se-ncheagă.” Să nu se ignore apoi natura stihială a Luceafa- 
rului, precum şi arhetipurile cosmice care funcţionează ca 
părinţi ai săi în cursul celor două întruchipări. Dacă ar fi avut 
loc nişte întrupări, cum grăbit sau neatent le judecă a fi fost 
Noica şi alţii, atunci cererea de „a coborî pe pămînt”, adresată 
Luceafărului de către fată, după cele două veniri întru chip 
de..., ar fi ilogică. Or, fata exact asta face, nu-l mai invocă, 
precum altădată, pentru a-i cere să-i „lumineze viaţa”, ci, de 
astă dată, pentru a se putea intilni cu adevărat, nu prin 
chipurile nălucite, ci prin consubstantialitatea aceluiaşi regim 
ontologic şi în aceeaşi condiţie de existenţă: „Dar dacă vrei cu 


21 Primul exeget care pune în evidență profilul gnostic al poemului este 
G. Călinescu, subliniind şi contradicţiile interne ale structurii spirituale a 
figurii numite Hyperion: „Luceafărul e un element al unui Cosmos emana- 
tist distribuit pe o «scară» de existenţă, în care el ocupă o sferă înaltă, fiind 
din «forma cea dintîi». E un sephirot (după kabbalişti), sau un eon (după 
gnostici) hipercosmic, un element uranic înzestrat cu nemurire de Atot- 
puternicul.” G. Călinescu, Opera lui Mihai Eminescu, vol. Il, Bucuresti, 
Editura pentru Literatură, 1969, p. 660. 

2 Cf. Constantin Noica, Sentimentul românesc al ființei, Bucureşti, Editura 
Eminescu, 1978, p. 101-102. 

crezamint / Sa te-ndrăgesc pe tine, / Tu te coboară pe pămînt, / 
Fii muritor ca mine”. 

Si totuşi, întruparea acestei figuri a divinului ar fi fost 
singura sa posibilitate de umanizare deplină şi mai presus de 
orice îndoială. Dar întruparea divinului nu se petrece pina la 
urmă, nu poate surveni, cu toate încercările la care se supune 
şi în pofida colosalei voințe de divinizare (sau de /uceferire, 
cum ar numi-o Rodica Marian”) pe care o manifestă fata de 
împărat în contextul a ceea ce ar putea fi numit o autentică 
logodnă cu cerul. Epifaniile Luceafărului sînt mai ales cadrele 
unor viziuni cosmologice, declanşatoare de ontologii poetice 
marcate de panteism. Aceste proiecții de ontologii diferit 
structurate formează şi in-formează diferit ceea ce exegeta 
clujeană Rodica Marian numeşte , lumile” Luceafărului”. 
„Lumile” asociate de exegeta de la Cluj cu cele două ipostaze 
poetice numite Luceafărul şi Hyperion se confirmă şi din 
perspectiva identificării lor prin mărcile specifice ale figuratiei 
divinului şi într-un caz şi în celălalt. 

Demonstrația noastră are în vedere mai ales cea de-a 
doua figură a divinului, ipostaza Hyperion. Reluînd cu atenţie 
lectura variantelor şi subvariantelor poemului Luceafărul, am 
remarcat mulţimea secventelor consacrate „definirii” lui 
Hyperion, în strînsă legătură cu mulțimea motivărilor refuzu- 
lui de a i se permite întruparea şi intrarea sub incidenţa legilor 
devenirii. Lungile „discuţii” despre identitatea lui Hyperion şi 
despre imposibilitatea părăsirii condiției sale divine contin 
două elemente-cheie ale problemei: 

e identificarea lui Hyperion cu Cel care singur este, prin 

evocarea lui ca „lumină din lumină” şi/sau cu „adevă- 

rul”, „puterea”, „cuvîntul”, ,,vointa” lui Dumnezeu ori 
ca „a treia parte” din „eternul întreg” al lui Dumnezeu 


3 Cf. Lumile «Luceafărului», p. 290. Exegeta clujeană apelează la acest 
termen „oarecum rebarbativ” (cum îl descrie) pentru a ilustra ceea ce Dan 
C. Mihăilescu numeşte (cf. Perspective eminesciene, Bucureşti, 1982, 
p. 133-134) „hyperionizarea” Cătălinei şi a lui Cătălin. 

# Ibidem, p. 21, 42 su. 

?5 Cităm după Mihai Eminescu, Opere. Poezii tipărite în timpul vieţii. Note 
si variante: de la Povestea codrului /a Luceafărul, vol. II, ediţie critică 
îngrijită de Perpessicius, Monitorul Oficial, Imprimeria Naţională, 1943. 

(aluzie evidentă la Trinitatea lui Dumnezeu din dog- 

matica creştină); 

e reiterarea şi sublinierea insistentä a imposibilității şi, 

pe cale de consecinţă (?), a zădărniciei cererii de a se 

face (sau de a deveni) muritor, reductibile la întrebarea 
de un tragic inexorabil şi definitiv prin retorismul ei 
evident: „pentru cine vrei să mori?” 

Secventele poematice conținînd aceste două aspecte 
esențiale ale alegoricei (şi plurivalent simbolicei) confruntări 
dintre Hyperion şi cel căruia el îi spune „părinte” sînt poate 
cele mai bogate şi mai nuantate, cele mai intens lucrate 
fragmente ale poemului, demonstrînd, cel puţin în ochii noştri, 
în ce măsură l-a preocupat pe Eminescu problema Întrupării 
divinului din iubire şi în ce grad era ea trăită ca insurmontabil 
scandal ontologic şi gnoseologic, aşa cum apare Întruparea 
într-o minte neatinsă (şi nelucrată) de harul credinţei”. Evi- 
dent că în poemul Luceafărul este vorba despre o iubire speci- 
fic eminesciană, una nelipsită de patosul gnostic al divinizării 
erosului. Rezultatul sondării şi interogării pe toate laturile a 
posibilităţii întrupării divinului este cel cunoscut: aşa ceva nu 
este posibil şi fiindcă nu este de folos nici lumii de sus, nici 
lumii de jos. Anticipînd si rezumind nişte viitoare discuţii 
posibile, întruparea din iubire (variantă a erosului gnostici- 
zant, prea puţin creştin, la Eminescu) nu este posibilă pentru 
că divinul este fără amestec şi fără împărtăşire cu făptura 
creată, suficient sieşi. În plus, întruparea nu este posibilă, pen- 
tru că nu este utilă. Oamenii, chiar şi cei rămaşi nu se ştie cum 
cu nostalgia Cerului, nu-şi mai caută fericirea în Cer, ci doar 
pe pămînt, ceea ce este echivalent cu a spune că o caută în ei 
înşişi, adică în iubirea unuia pentru celălalt. Această iubire 


% Rolul crucial al acestei întrebări şi retorismul ei generator de ambiguitati 
sînt evidențiate de Cristian Badilita, in art. cit., p. 103-104. 

27 Despre lipsa unei intemeieri în Dumnezeu prin credință, poetul se 
exprimă textual într-una din scrisorile recent descoperite către Veronica 
Micle. Credinţa în Dumnezeu este înlocuită cu credința în cel iubit şi 
divinizat: „Dacă am avea religie, noi doi am crede că Dumnezeu nu va lăsa 
nerăsplătit atît amor, dar n-o avem, de aceea numai în noi înşine ne putem 
întemeia” (Dulcea mea Doamnă / Eminul meu iubit. Corespondenţă inedită, 
p. 182-183). 

asumată cu toată plinătatea fiinţei îi divinizează, căci îi insti- 
tuie pe cei apți să o trăiască pe orbita autoedificării, autoedifi- 
care comparabilă dacă nu întru totul asimilabilă autodeificării, 
pe care doar creația genială o mai permite, la Eminescu. Tot 
de genialitate este vorba şi în cazul iubirii preamărite de poet 
(şi de întregul romantism modelat, sub influenţa pietismului, 
de o veritabilă religie a sentimentului), căci nu prin orice tip 
de eros se poate ajunge la divinizarea omului”. Argumente 
pentru această interpretare se găsesc în multe alte locuri ale 
poeziei eminesciene”. 

Admitind că putem vedea în poemul Luceafărul o repli- 
că eminesciană (şi romantică) la problematica Întrupării cres- 
tine, trebuie să facem precizarea că este vorba de o replică 
infuzată de spiritualitatea sincretică a gnosticismului, care 
gnosticism nu i-a fost străin nici lui Schopenhauer", a cărui 
influență asupra poetului nu mai trebuie demonstrată. Cîteva 
elemente ale ontos-ului poetic numit Luceafărul vin să con- 
firme existenţa (prezenţa) unui Grund metafizic de origine 
gnostică, dezvoltat în afara vreunei influenţe directe a gnosti- 
cismului particular al lui Schopenhauer. 

În cele ce urmează, le vom evoca într-o ordine oarecum 
aleatorie, oprindu-ne numai la acelea dintre ele pe care le con- 
siderăm a fi de o mare relevanţă. Unul dintre aceste elemente 
este mitul iubirii dintre un nemuritor şi o muritoare, după 
unii’, cu antecedente în Biblie (Cartea Facerii), mai cu seamă 
în cărțile apocrife ale acesteia (Cartea lui Enoh), precum şi în 
tradiţiile literaturii indice. Mitul se întîlneşte si în literatura 
cultă (la Byron, Vigny, Lermontov), precum şi în literatura 
populară românească (de unde se pare a cules Kunisch însuşi 
Das Mädchen im goldenen Garten, basm pe care Eminescu l-a 
versificat, după cum se ştie, mai întîi în Fata-n grădina de 


28 Detalii despre virtuțile gnostice deosebite ale eroticii eminesciene se gă- 
sesc în lucrările noastre amintite anterior (v. supra). Tot acolo am prezentat 
şi bibliografia problemei în punctele ei esențiale. 

© Ibidem. 

30 Alain Besancon, Imaginea interzisă, p. 320 ş.u. 

31 Cf D. Murăraşu, Comentarii eminesciene, in Mihai Eminescu, Poezii, 
vol. III, ediţie critică de D. Murăraşu, Bucuresti, Editura Minerva, 1982, 

aur, poem în care amprenta gnostică este aproape suprarelie- 
fată de prezenţa unor cuvinte precum eon etc.). Si dacă am 
respinge cu totul ideea că basmul cules de Kunisch este, într-o 
oarecare măsură, şi creația lui, am avea de vorbit despre 
tezaurizarea în tradiţiile şi în creațiile populare a diverse 
elemente sincretiste religioase, de o descendență gnostică, nu 
întotdeauna uşor recognoscibilă, dar aceasta este deja o altă 
discuţie. 

Un alt element important pentru demonstrația de față 
este substituirea mintuirii creştine, survenind prin transcen- 
derea condiţiei umane, implicînd depăşirea chipului de lut şi 
restaurarea lui (echivalentă cu o regăsire) integrală în/sau ca şi 
chip al lui Dumnezeu, cu 0 mintuire de tip gnostic, fundamen- 
tată pe imanentizarea divinului. Materia, natura, chiar natura 
umană nu sînt rele în sine, ele pot fi mîntuite prin spirituali- 
zare, prin coborirea divinului în ele, iar prin „luceferi- 
rea”-,,hyperionizarea” mai întîi a Cătălinei şi apoi şi a lui 
Cătălin (ca să ne folosim de termenii unor interpretări consa- 
crate), poetul se arată a fi adeptul acestei gnoze optimiste. 
Numai că poemul nu se încheie, cu toată aparenta biruinta a 
gnozei optimiste ilustrată de devenirea cuplului uman, cu 
această biruintä, care reprezintă un fel de apogeu al religiei 
iubirii eminesciene, şi pe care, de exemplu, cuplul din Pe 
lingă plopii fara sot şi din atîtea alte poezii nu o cunosc decît 
ca aspirație. Substitutia unui fel de mintuire cu alt tip de min- 
tuire este un fenomen general european si general romantic. 
Schimbarea este posibilă pe fundalul pierderii credinţei în 
divinitatea creatoare şi proniatoare, credință ce i-ar permite 
omului, cum se exprimă poetul în scrisoarea pomenită 
anterior, să se întemeieze în Dumnezeu. Fără o asemenea 
credință, omului nu-i rămîne decît autoîntemeierea prin iubire 
(„numai în noi înşine ne putem întemeia”, cum îi scrie poetul 
femeii iubite, deloc întîmplător, pe cînd lucra la poemul 
Luceafărul). Din acest punct de vedere privită, marea legendă 
a Luceafărului nu este doar alegoria schopenhaueriană a ge- 
niului, deşi este şi asta, dar şi o fascinantă poveste a desă- 
vîrşirii fiinţei umane prin iubire. Iubirea reîntemeiază cuplul şi 
restaurează esența divină a omului, care, pierzînd cerul de 
deasupra, îl descoperă — căci îl creează — pe cel dinlăuntru, iar 

inima omului devine din nou inima sau suflet al lumii. 
Mintuirea prin iubire este o realitate realizată şi realizanta 
doar în poemul Luceafărul, aşa se poate explica „hyper- 
ionizarea” (sau „luceferirea”) lui Catalin, ca şi spiritualizarea 
întregii naturi în secvențele antepenultime ale poemului. În 
vădită discordantä cu iubirea de nuanţă apocatastatică la care 
se ridică omul se situează nefericirea principiului superior. Pe 
această nefericire cade accentul ultimelor strofe. Atit de 
puternic este impactul acestei nefericiri (intensificat prin 
contrastul fericitoarei iubiri), încît pentru multi exegeti şi 
pentru multă vreme accentul pus pe nefericirea Luceafărului a 
fost singura notă care conta. Prin prisma acestui final, celelalte 
secvenţe erau interpretate, aproape în exclusivitate, ca tratînd 
despre vicleniile naturii umane supuse instinctului, despre 
bicisnicia şi nestatornicia omului etc., de parcă Schopenhauer 
ar fi creat poemul sau Eminescu şi-ar fi conceput poemul ca 
un breviar versificat al filosofiei schopenhaueriene. Finalul 
poemului poate fi pus, ce-i drept, în legătură cu concepția 
schopenhaueriană despre geniu, o concepție pesimistă, speci- 
fică Weltanschauung-ului epocii celui de-al doilea romantism, 
(aflat, după cum se ştie, în opoziţie cu cel dintîi romantism)”, 
dar şi cu „sfîrşitul à la Giordano Bruno”, pe care l-a avut în 
vedere poetul însuși”. 


32 Marele romantism fericit îl vede pe poet în fruntea cetăţii, nouă autori- 
tate spirituală, şi conducînd-o spre progres: Bossuet reconciliant cu Condor- 
cet. Dar acest deism moştenitor al Luminilor nu supravieţuieşte în climatul 
apăsător al sfirşitului monarhiei din iulie — nici în epoca ridicolă şi odioasă 
care începe în 1848. (...) În acest «al doilea» secol al XIX-lea de conştiinţă 
nesatisfăcută şi radical nefericită, descalificarea umanităţii, amărăciunea, 
sensul grotescului şi al absurditatii lumii devin semnul excelentei artistice şi 
marca modernității” Cf. Alain Besançon op.cit., p. 322-323. A se vedea, de 
asemenea, comentariul pertinent al lui G. Călinescu: „Geniul este omul 
superior neînțeles de contemporani, osîndit la o suferință inerentă esenței 
sale. Nu altfel este Luceafărul, a cărui dramă traduce cu fidelitate consi- 
deratiile lui Schopenhauer asupra destinului omului exceptional. Titanismul 
a devenit doar un pretext polemic, în afara spiritului Renaşterii şi 
romantismului prim, extatic, după care separarea de contingentä produce 
euforie” (op. cit., II, p. 162). 

33 Aşa rezultă dintr-o notă manuscrisä a poetului: „Legenda Luceafărului 
(modificată şi cu mult schimbat sfîrşitul à la Giordano Bruno)”, apud. 
D. Murăraşu, op. cit. p. 335-336. 

În ceea ce ne priveşte, credem că sîntem îndreptätiti să 
vedem mai mult decît o rezolvare în manieră schopenhaueria- 
nă a problemei geniului pe pămînt în acest tip de final al 
Luceafărului, deşi nu încetează a fi vorba despre geniu, mai 
ales că despre o atenuare a viziunii schopenhaueriene mărturi- 
sesc şi cuvintele din manuscrisul invocat. În „sfîrşitul à la 
Giordano Bruno” vedem mai degrabă profunda melancolie 
constitutivă erosului gnostic eminescian, proprie aceluia care 
nu a imbratisat cu toată inima marile promisiuni ale gnozei 
poate şi pentru că nu s-a împăcat deplin niciodată cu pierderea 
cauzată de desprinderea din albia unei credințe (venind 
dinspre „părinţii din părinți”), care conţinea promisiunea altei 
fericiri. Poetul ştia, aşadar, şi despre existenţa unei fericiri pur 
dumnezeieşti, una fără mijlocirile şi fără scăderile umane. 
Poate, de aceea, eroina din poemul său, exponentă şi simbol al 
sufletului-mireasă, deşi împlinită în dragostea ei umană, chiar 
în ipostaza ei maximală, nu poate uita logodna cu Cerul, fapt 
ce o va determina să rămînă în continuare în atitudine de 
implorare fata de acesta. Sau poate că cel care s-a logodit cu 
Cerul nu poate să-l uite vreodată, rămîne pentru totdeauna cu 
nostalgia lui“. Ea îi va cere Luceafărului să îi consfinteascä 
norocul (,,Norocu-mi luminează”), dar acest lucru nu se va 
mai petrece, poate şi pentru că Cerul nu poate să consfinteasca 
ceva ce nu-i aparţine. ,,Norocul” fetei de împărat, ca exponent 
al condiţiei umane exemplare, este rodul autointemeierii, în 
cadrul cuplului fericit, a femeii şi a bărbatului, în şi prin 
iubirea unuia pentru celălalt. Altfel spus, divinul pe care îl 
imanentizează cei doi nu are nici o filiatie cu divinul 
transcendent. Abisul dintre Cer şi pămînt l-ar putea umple şi 
anula doar Cerul, un cer pe care omul nu-l mai recunoaşte 
decît ca pe o invenţie a sa. Cu un cer inventat deasupra sa (ca 
să parafrazăm o afirmaţie celebră), omul nu poate fi decît 
singur pe pămînt, iar Dumnezeu singur în cer. Singurătatea 
omului pe pămînt este rezultatul alegerii sale, după cum 
singurătatea divinului este creația lui. Poate că Noica are 


* Despre „nostalgia cerului” specifică fetei de împărat la finalul poemului a 
vorbit, cu mult timp în urmă, D. Caracostea. (apud D. Murăraşu, op. cit., 
p. 334). 

dreptate, suferința este aici apanajul „generalului” incapabil de 
a-şi fixa modelul ori de a dobindi determinatii în real”. Însă 
această suferință a „generalului” include suferința pentru om, 
iar nu condamnarea omului. Versurile: ,,Ce-ti pasă tie, chip de 
lut, / Dac-oi fi eu sau altul?”, dacă condamnă ceva, atunci ceea 
ce condamnă este tocmai credinţa (gnostică) făuritoare de 
divin după chipul şi asemănarea omului (ce altceva este 
autoîntemeierea prin erosul gnosticizant?) şi, pe cale de conse- 
cinta, autoînşelarea ființei umane în această contrafacere a 
celor spirituale“. Dumnezeul cel adevărat, astfel respins, căci 
contrafăcut, îi apare omului ca manifestînd răceală față de 
soarta lui, iar nu iubire. Aceasta este însă imaginea pe care 
şi-o face omul despre divin, nu divinul însuşi. Tot aşa, 
versurile tratînd despre fericirea „cercului strîmt” nu pot să 
emane de la o instanţă divină simbolizată de Luceafarul-Hype- 
rion, ci tot de la instanța umană, autoreflectare în oglindă a 
limitatei sale concepţii despre împlinire. Rezumind nişte 
discuţii mai largi, instanța divină caracterizată prin răceală 
este ipostaza nietzscheană a Dumnezeului care a murit, pentru 
că omul l-a ucis în sufletul său. În concluzie, divinul nu se 
poate întrupa, el este doar imanentizat, iar omul, care se face 
astfel pe sine divin, devine captivul, de pe-un „pămînt 
rătăcitor”, al unui paradis iluzoriu. 


35 Tot poemul descrie nefericirea generalului de a nu putea prinde ființă 
aievea” (p. 100); în Luceafărul apare „zbuciumul generalului de a nu 
«obține» nici el ființa, printr-o bună «întîlnire» cu individualul” (p. 111- 
112). Constantin Noica, Sentimentul românesc al fiinţei, Bucureşti, Editura 
Eminescu, 1978. 

3 Nu te poţi gîndi, cînd Luceafărul declară: «eu sau altul», cum că vrea să 
spună: «eu ori Cătălin» (...) «Eu sau altul» nu poate fi decît: o natură 
generală sau alta, un sens general ori altul, o lege ori alta.” C. Noica, op. cit. 
p. 106-107. 

Résumé 


Notre étude Hypothéses pour une nouvelle interpréta- 
tion du poeme , Luceafărul” propose une perspective d’éva- 
luation a ce que l’on considere être le fond métaphysique, y 
compris religieux, de cette œuvre. Il s’agit d’un point de vue 
qui s’intègre à la philosophie romantique de la religion, mise 
en rapport avec la théologie chrétienne. Nous croyons avoir 
découvert à cet égard, dans le poème d’Eminescu, une 
réplique originale du poète quant à la question centrale du 
christianisme: l’Incarnation de Dieu. Il nous paraît que, après 
tout, le poète roumain n’a pu jamais accepter la réalité sacrée 
de l’Incarnation. 


„Cuplul infernal” şi creaţia poetică 
Viorica S. CONSTANTINESCU 


Titlul acestei comunicări, ce se înscrie în preocupările 
noastre constante (Evul Mediu şi romantismul european), ne-a 
fost sugerat de o carte a lui Jean Markale, medievist francez 
contemporan — L'amour courtois ou le couple infernal. 

Prin „cuplu infernal”, Markale numeşte cuplul din afara 
căsătoriei, acela care în Evul Mediu creştin era, pe cât de 
specific vieţii curtenesti şi literaturii ei, pe atât de eretic în 
contextul societății în general, societate dominată de morala 
creştină: Abélard şi Heloise, Tristan şi Isolda, Ginevra şi 
Lancelot, Paolo Malatesta şi Francesca, Dante şi Beatrice, 
Petrarca şi Laura. 

Tensiunea adevăratei iubiri, cea care mişcă „soarele şi 
alte stele”, cum spunea Dante, nu are nimic de-a face cu legea 
cea de obşte, are cadrul ei în care intră ideea de inițiere, inalta- 
re, suferinţă, dor metafizic. Mariajul, aşadar, este dăunător şi 
exclus, mai ales de bărbaţi, care ei erau ce făceau legile, chiar 
şi pe cele ale amorului. 

Dacă citim scrisorile dintre Eminescu şi Veronica 
Micle, demonizatul (de către biografii poetului) înger blond, 
cu mâini reci, ochi intunecati şi paloare romantică ni se pare 
mai puţin blamabil, în sensul că nu l-ar fi înţeles pe poet. 
Tânăra văduvă cu două fete de măritat şi fără bani ar fi vrut să 
devină soţia poetului sau măcar să se mute la Bucuresti, să 
locuiască împreună. Eminescu o refuză prin amânări, invo- 
când lipsa de spaţiu, certurile din banalul cuplu Slavici, boala 
lui, sărăcia. Dar cum ar fi arătat un cuplu licit între un poet 

genial şi o femeie normală? Este ca şi cum ni l-am imagina pe 
Hyperion căsătorit cu Cătălina sau pe Miron cu Frumoasa fără 
corp. De fapt, Miron este foarte aproape de mentalitatea 
refuzului cuplului normal; se căsătoreşte cu o fiică de împărat, 
dar pleacă mânat de „dorul de ceva mai mare”. Numai că şi 
aici rămâne la fel de nemulţumit, căci Miron, ca şi poetul, 
constată că nu are ce imbratisa: frumoasa era fără corp! 

Eminescu-poetul salvează de fapt o mentalitate apărută 
în Evul Mediu şi renăscută în romantismul saturat de preju- 
decatile lumii burgheze: iubirea adevărată nu trebuie să ajungă 
licita, ea şi-ar pierde din tensiune şi, mai ales, din scop; cuplul 
ar deveni din creator procreator, ca să ne folosim de termenii 
platonicieni. 

Raisonneur al poeziei europene de la trubaduri la deca- 
denta, poetul român a folosit toată recuzita medievală de ima- 
gini şi situaţii, proiectând această moştenire în sfera dorului 
metafizic, a dorului de „ceva mai mare”, realizând astfel jonc- 
tiunea cu tradiția neoplatonică de orientare romantica. 

Ne aflăm în cazul poeziei eminesciene in fata unei 
situații complicate pentru lector: cele mai simple bijuterii poe- 
tice din lirica de dragoste sunt, de fapt, poezii ermetice, filo- 
sofice, cu lucratura labirintică. Asa apar Filosofia copilei, Pe 
lângă plopii fără soț. În ele, poetul este pitagorician, plato- 
nician, dolcestilnovist, încercând să îmbrace în „strai de 
purpură şi aur” concepte ca farmec sfânt, dorul metafizic, de- 
partele aproape, timpul etern, forța creatoare a subconstien- 
tului personal şi colectiv. 

Ne oprim de data aceasta la S-a dus amorul... Într-o altă 
poezie, poetul spunea: „Vezi tu, închipuirea în veci îmi e 
tovarăş”. Aşadar, este conştient că se complace într-o lume de 
fantasme. În această închipuire, femeia angelică e fie blândă, 
cu „surâs smerit”, ca mama de mult pierdută sau ca Maria, fie 
ca o statuie îmbrăcată în straie transparente, cu braţe lungi şi 
reci, ca spiritele din cântecele lui Ossian. La ambele fantasme 
poetul priveşte cu ochi păgâni şi trăieşte o suferință ce-i vine 
din străbuni, care se acutizează în cazul lui, persoană de 
excepție: „bolnav în al meu suflet”, cum însuşi o spune, „căci 
te priveam cu ochi păgâni / Şi plini de suferinti / Ce mi-i 

lăsară din bătrâni / Părinţii din părinți” (Pe lângă plopii fără 
sof). 

În legătură cu amestecul străbunilor în această 
suferință (care altfel intră şi în fin amor, şi în toată poezia 
romantică), Svetlana Paleologu-Matta, în studiul de excepție 
Eminescu şi abisul ontologic, ne spune că suferința s-ar 
referi la strămoşii păstori care, având în față întinderile 
infinite ale păşunilor şi fiind retraşi din lume, au trăit un dor 
nemărginit, unic, zice ea, normal, spunem noi şi la oamenii 
deşertului, atât de bine prins în quasâdele arabe aparținând 
poeziei preislamice. 

În ce ne priveşte, credem că suferința moştenită din 
străbuni provine din altă parte şi se leagă de „ochii păgâni”: 
peste un popor ce trăia mitic în Dacia Felix a venit creștinarea, 
pe care sigur oamenii au suportat-o foarte greu, ştiind că un 
popor naturist, cum era cel din zona aceasta, refuza spiritua- 
lismul. Din această încrâncenare în lupta cu legile morale, 
divine, blamarea trupului, s-ar fi putut naşte poezia încărcată 
de melancolie a străbunilor. Este doar o ipoteză. Oricum, poe- 
tul se simte bine în starea de suferință al cărei exponent devine 
iubita. El este la fel de trist când, sub flori de tei, îşi tine pe 
genunchi iubita, temându-se parcă să înainteze prea mult în 
demersul erotic, şi când ea pleacă, şi când e departe. Arghezi a 
prins foarte bine starea aceasta în Psalmul de taină: „Şi acum, 
c-o văd venind / Pe cărarea solitară, / ... / Aş dori să mi se 
pară”. 

Aşadar suferința erotică a poetului, amor hereos, are 
mai multe cauze: „abisul ontologic” (străbunii din străbuni), 
lumea închipuirii lui, confruntată cu lumea reală şi, nu în ulti- 
mul rând, poezia dorului folcloric, ca şi cea dolcestilnovistă. 
Dar, în timp ce Dante credinciosul se mulţumeşte s-o ştie pe 
Beatrice în corul îngerilor, e fericit că are o protectoare divină, 
poetul, ai cărui strabuni convietuiau cu nimfele, satirii, faunii, 
doreşte să se bucure şi de darurile corporale ale femeii iubite, 
măcar cât îi poate oferi căderea rochiei de pe un umăr, părul 
senzual lăsat să cadă pe trup, ca în picturile dedicate Mariei 
Magdalena, în sfârşit, sfiosul poet, cum spuneam, nu merge 
prea departe cu imaginația. 

EI însă îi cere femeii mult prea mult: să se pătrundă de 
farmecul sfânt: „Tu trebuia să te cuprinzi / De acel farmec 
sfânt / Şi noaptea candelă s-aprinzi / Iubirii pe pământ”(Pe 
lângă plopii fără soţ), să devină ea născătoare de stele, 
protectoare a unui cuplu de îndrăgostiți, în care el este un 
adolescent, iar ea o femeie cu multă experiență. 

În S-a dus amorul..., din numeroasele sensuri ale terme- 
nului, el se opreşte la unul echivoc: „S-a dus amorul, un amic / 
Supus amândorura...”. Amorul nu e iubirea, ca act, ci un 
amic. Adică un daimon care joacă rolul „intermediarului”, 
personaj prezent în toată literatura curteană care intermediază 
„amicul”? Însăşi creaţia poetică. 

De aceea regretul poetului însă nu se referă la pierderea 
amicului, nici a iubirii pe care o intermedia, ci mai curând la 
faptul că, încetând iubirea pe care amicul o întreținea, s-a 
epuizat capacitatea lui de a scrie poezie: „Deci cânturilor mele 
zic / Adio tuturora / ... / Şi nici pe buze nu-mi mai vine / Şi 
nici prin gând mi-or trece.” 

Nu întâmplător, foloseşte cânturi pentru poeme. Poezia 
face parte din ritualul armoniei cosmice a „muzicii sferelor”; o 
întâmplare nefericită, ca aceea a pierderii iubirii are ecouri în 
tot cosmosul, pentru că microcosmosul este oglinda macrocos- 
mosului, cum ni se explică în Sărmanul Dionis. 

Iubirea ca „fior sfânt” este la fel de gravă ca şi creaţia 
cânturilor, ambele ipostaze plasând poemul într-o altă dimen- 
siune a timpului şi spațiului. 

Geniul nu prea pare conştient de procesul de creaţie, el 
ştie doar că, la el, creația este iubire şi iubirea dezvoltă forța 
creatoare, acel furor de care vorbea Marcilio Ficino: „Din ce 
noian îndepărtat / Au răsărit în mine” (cânturile, se-ntelege), şi 
mai departe: „Cum străbăteau atât de greu / Din jalea mea 
adâncă” (S-a dus amorul...). „Abisul” din care se nasc şi iubi- 
rea-suferintä, şi poezia este însăşi ființa poetului şi a colecti- 
vitatii care l-a produs. 

De aceea regretă, cum spuneam, că nu mai iubeşte şi nu 
mai suferă, că nu mai poate adică reda nici fiorul cosmic, nici 
muzica sferelor: „Şi cât de mult îmi pare rău / Că nu mai sufăr 
încă”. Poetul mai are o speranță: amintirile, adică o formă a 

aceleiaşi lumi de fantasme produse de închipuire, fenomen 
analizat riguros în cadrul poeților dolcestilnovisti. În amintire, 
ea îi apare „închipuită” ca „lumină de departe”, cu ochi întu- 
necati (poetul nu părăseşte jocul alb-negru, lumină-întuneric, 
fericire-tristete). 

„Renăscători din moarte”, zice el. Din care moarte? Din 
moartea iubirii, probabil, sau din cea a creației? 

Alte două versuri ne apar problematice: „Şi prea de tot 
a fost frumos / De-a trebuit să piară”. Excesul de frumuseţe 
este condamnat, ca orice exces. Adverbul prea aici, ca şi pre- 
poziţia prea din „preafrumoasă fată”, în contextul armoniei, 
unde totul este echilibru, are conotaţii thanatice. Preabinele, 
preafrumosul nu se încadrează în planul pitagoreic al lumii 
gândite în anumite proporţii: „Prea mult înger mi-ai părut / Şi 
prea puţin femeie”. Dacă ar fi fost cât trebuie înger şi cât 
trebuie femeie, armonia nu s-ar fi stricat şi, poate că, nici 
iubirea, nici cânturile n-ar fi dispărut. Căci în acest prea, ei au 
uitat de Dumnezeu care este însă simbolul perfecțiunii, adică 
al armoniei. Un rar elogiu al clasicului de la un poet romantic! 

S-a dus amorul... este, după opinia noastră, mai curând 
o artă poetică a originii creaţiei decât o poezie a iubirii. 
Depinde cum o citeşti şi ce vrei să afli. Această lectură para- 
lelă la care invită textul este foarte ades prezentă la Eminescu, 
ca şi la marii poeți de la Dante la Novalis. Aşadar, să-l recitim 
pe Eminescu pentru a ne reaminti de cuplul infernal şi de arta 
izvorâtă din tensiunea lui. 

Résumé 


La poésie érotique éminescienne conserve d’une part la 
tradition littéraire médiévale du „couple infernal”, du couple 
illicite”; de l’autre part, elle est bien plus que poésie érotique. 
Voire les „romances” d'Eminescu doivent être lues en double 
registre: littéral et allégorique/symbolique. Au centre de l’in- 
terprétation paratextuelle du poème S-a dus amorul... il y a 
l’amour comme motivation ontologique de la création poé- 
tique. Par conséquent, on peut considérer la romance S-a dus 
amorul... comme un art poétique. 


Povestea magului călător în stele — ontologie a 
lunii, a morții şi a creaţiei poetice 


Rodica MARIAN 


Poemul postum cunoscut mai ales cu titlul, consacrat de 
ediția academică, Povestea magului călător în stele, dar şi cu 
cel de Feciorul de împărat fără de stea (poemul fiind greşit 
editat, după D. Murärasu!, titlul corect ar fi acesta al doilea şi 
destul de multi comentatori îl folosesc încă exclusiv), este un 
bun şi adecvat exemplu pentru sensul degajat de metafora 
obsedantä” a luminii de lună în asociaţie cu sunetul (de corn, 
de bucium, de clopot). Într-o recentă carte”, arătam cât de 
constantă este asocierea motivului lunii cu cel al sunetului (de 
corn, de bucium etc.) în lirica eminesciană, ca alăturare venită 
din inconştientul personal al poetului, transcriind o profundă 
stare de suflet. lar această stare caracterizează, în esenţă, 
sentimentul unor experienţe liminale şi are, după credinţa mea 
anume, atingeri de profunzime semantică cu acel simtamant al 
destinului „dulce-amar” pe care Blaga îl considera propriu 
sufletului popular românesc, ca o coordonată abisală a ma- 
tricei noastre stilistice”. 

Un caz special al asociaţiei motivelor amintite este 
elocvent în contextul analitic al Povestii magului călător in 


!D, Murăraşu, Comentarii eminesciene, Editura pentru literatură, București, 
1967, p. 17. 

? Vezi felul în care este folosit conceptul acesta de Charles Mauron, De la 
metaforele obsedante la mitul personal, Editura Dacia, Cluj-Napoca, 2001, 
p. 12-13, 32-34, 194-197. 

> Rodica Marian, Luna şi sunetul cornului. Metafore obsedante la Eminescu, 
Editura Paralela 45, Pitesti, 2003. 

* Lucian Blaga, „Spaţiul mioritic”, în Trilogia culturii, Fundaţia Regală 
pentru Literatură şi Artă, Bucureşti, 1944, p. 323. 

stele, unde se impune, într-un fel aproape emblematic, meta- 
fora lunii-soare. Sub auspiciile soarelui nopţii porneşte tânărul 
fecior de împărat in aventura initiaticä care avea menirea, in 
chip de călătorie magică, să-l desăvârşească pe calea intelep- 
ciunii: „Pe mâne, pe când noaptea v-aprinde blându-i soare, / 
Când clopotul va plânge cu-al serei dulce ton, / Atunci eu mă 
voi duce, pe calul pag călare / [...] Ca gândurilor mele aripe 
să le pui. / Aripe, ca să ştie ce e deşertăciunea / [...] Să 
n-ascult decât glasu-adevărului senin”. Metafora lunii-soare, 
ca blândă oblăduire a gândului înaripat ce poate deschide 
taina seninului adevăr, în acest caz, este ea însăşi semnificativ 
obsedantă pentru gândirea poetică eminesciană, fiind dezam- 
biguizată, în alt context poetic, într-o lecție autentică, de o 
sugestivitate a esentelor: „Nu credeţi cum că luna-i luna. Este 
/ Fereastra cărei ziua-i zicem soare”. Este poate cea mai 
expresivă formă a unei experienţe liminale, limpede plasată în 
ordinea spiritului, de astă dată. Modernitatea acestui ghid de 
poetică/poietică a lui Eminescu, concentrat în aceste două ver- 
suri memorabile, a fost susținută de Dumitru Irimia ca un mod 
propriu al poetului de a-şi crea lumea sa poetică dincolo de 
cuvinte: „Eminescu scava all'interno della parola, per arrivare 
allo strato piu profondo della lingua, tramite il quale si possa 
entrare in comunicazione con il strato profondo dell” Essere”. 
Povestea Magului... este circumscrisă cu tâlc în vre- 
muri nu atât imemoriale, cât mitice, timp „când basmele iubite 
erau înc-adevăruri / Când gândul era pază de vis şi de eres”. 
Bătrânul suveran din poveste îl trimite pe fiul său la magul din 
afara timpului, cu intenția de a desăvârşi pregătirea fiului 
pentru domnie prin cunoaşterea esentelor, adică a acelor ade- 
văruri proteguite de reflectia care nu refuză misterul. Deta- 
şarea de deşertăciunile vieţii trebuie să-l facă pe print „Să 
vadă-n cartea lumii un înţeles deschis, Căci altfel viata-i 
umbră şi zilele sunt vis”. „Înţelesul deschis” al „adevărurilor 
senine” va fi cucerit printr-o aventură magică şi complicată, 


> Dumitru Irimia, „IL linguaggio poetico di Eminescu: dalla lingua 
fenomenale alla lingua essenziale”, în Eminescu — 2000. Atti del Convegno 
Internazionale Mihai Eminescu, Editura Universităţii „Alexandru loan 
Cuza”, Iasi, 2001, p. 48. 

trecând prin experiente-limita şi depăşind neaşteptate pericole, 
aşa cum tot binele în basme trece prin nenumărate încercări. 

Transferul soarelui în noapte, ca un blând şi protector 
astru al luminii, funcționând ca o figură textuală puternică, 
conţine, cum s-a spus dintr-o perspectivă diferită de a mea, şi 
semnificaţia ridicării „lunii la potenta creator-solara, căci sub 
soarele nopţii îşi revelează fecunditatea cealalta lume, a som- 
nului, a visului adevărat — nu visul aparent al zilei; imperiul 
sublunar dă avant-goût-ul morţii şi în tenebra sa de lame 
argintoase poetul aspiră adevărata sa viata’®. La fel, într-un alt 
context analitic, s-a remarcat investirea lunii cu atributul solar 
(„ară luna argintie ca un palid dulce soare” din Memento 
mori), care indică „voinţa poetului de a răsturna o lume de 
valori şi a o repune sub lumina rece a cunoaşterii, în numele 
unei căutări neobosite, după primordialitate şi esențial”. 
Analizând şi variantele /una de argint aleargă palidul al mor- 
{ii soare sau luna de argint a vieții somnoroase palid soare, 
exegetul vorbeşte de o zonă de liniştire specifică ralanti-ului 
selenar eminescian, întrucât forma finală a versului înlocuiește 
o viziune a mişcării printr-una hipnotică. Într-un alt capitol al 
cărții sale, privind auzul eminescian, Dan C. Mihăilescu amin- 
tea, de asemenea, virtuțile unei isichii legate de cântecul cor- 
nului, dar nu relationa cele două motive obsedante, adesea 
asociate, cu vreun sentiment al morţii întâmpinate cu senină- 
tate, cum intentionez eu, în virtutea sensului textual al exem- 
plelor înseşi. Mai mult, în textul poemului postum analizat 
aici, asociaţia forţelor proteguitor-declanşatoare ale celor două 
motive ia forme uşor modificate ca expresie şi marchează, în 
etape succesive, nu numai „accesul fiinţei la sine însăşi”, la 
descoperirea originii cereşti a sufletului şi a apartenenţei su- 
fletului individual la cel universal, ci si la seninul adevăr al 
morții şi al creaţiei. 


é Jon Negoitescu, op. cit., p. 30. 

7 Dan C. Mihăilescu, Perspective eminesciene, Editura Cartea Românească, 
Bucureşti, 1982, p. 208. 

8 Vezi numeroasele exemple din texte poetice antume, postume, variante cu- 
prinse în anexa cărții mele citate mai sus, la p. 229-277. 

Acceptând, totuşi, pe de altă parte, gândul-pivot al lui 
Ion Negoitescu, conform căruia „luna învăluie formele, redan- 
du-le elementaritatea, somnul plin, plenitudinea dintâi scufun- 
dată în sine, paloarea, nemărginirea integratoare a morţii, 
plânsul haosului”, autorul poeticii selenare citat mai sus ex- 
trage din acesta, după cum se poate constata, numai elementa- 
ritatea, calea ce conduce intuiţia critică spre sensul simbolic şi 
sacru al lunii, definibil ca intuiţie primordială, după credința 
mea, prin ceea ce Mircea Eliade” numea moartea ca odihnă 
(reîntoarcerea în întuneric, în pământ, în prenatal), din 
moment ce Dan C. Mihăilescu observă că tabloul alchimic, în 
care Călugărul-poet din Povestea magului călător în stele pro- 
voacă energiile selenare şi cele ale cântului exorcizant, este „o 
stare prenatală”! şi „reface o clipă legătura originară a lumii, 
condiție imperioasă a actului demiurgic”. 

Asociaţia blândului soare al nopții cu sunetul clopotelor 
de la începutul călătoriei revine ca impuls primordial al ener- 
giei creatoare, prin asocierea magmatică a nopții lunatece şi a 
cântului: „Când ca un vis argenteu pluteşte blonda lună / [...] 
Când noaptea-i o regină lunatecă şi brună / [...] Eu de pe 
stâlpul negru iau arfa de aramă / [...] Şi cânt... Din valuri iese 
câte o rază frântă / [...] Din aer şi din mare cântului meu răs- 
punde, / [...] Din frunte-mi se retrage raza cea de cristal, / Ea 
prinde chip şi formă, o forma diafan[in]ä, / Înger cu aripi albe, 
ca marmura de pal”. 

Acest fragment de text, asupra căruia trebuie să stăruim, 
modelează şi nuanteazä metafora initiaticä a lunii-soare, sub 
mai enigmatica plutire argintie a blondei lune, calificativul 
blond readucând involuntar lumina solară în registrul coloris- 
tic de alb-negru al nopţii. Actul creator (al gândului, al cân- 
tului, al lăuntrului dominat de lună) este o refacere ferită de 
vremelnicie a unui chip aievea. Scena — nu lipsită de sugestii 
din descrierile edenice ale unor fiinţe cereşti — configureaza 
semantic, în fond, făurirea chipului de înger din puterea gân- 
dirii călugărului, fecundată de raza de lună şi de vraja cânte- 


” Mircea Eliade, „Despre o filosofie a lunii”, în Insula lui Euthanasius, 
Editura Humanitas, Bucureşti, 1993, p. 76. 
10 Dan C. Mihăilescu, op. cit., p. 208. 

cului de harfa ce mişcă marea. Astfel este vorba de o renaştere 
din plenitudinea dintâi, şi în centrul meditatiei se actualizează 
ceea cu dreptate numeşte criticul „lucrarea de regenerare a lu- 
mii arhetipale”"!. Importantă însă mi se pare, în acest proces 
reduplicat al creaţiei, condiția cântecului ca „partea cea mai 
bună, mai pură şi mai sfântă” a sufletului care zboară într-o 
noapte „albă” la Dumnezeu şi pe care cântărețul o cheamă 
apoi „din mare”, „din lună”. Magia creaţiei poetice depăşeşte 
astfel statutul unei „fantasme nebune şi deşarte”, „e o făp- 
turd-aievea, cu gând din gândul meu” „şi sufletul din mine e si 
sufletul său”. Născută din împreunarea mării cu razele lunii, 
această făptură de înger revine „prin noapte ca o rază de 
soare”. 

Avem, aşadar, aici un alt exemplu al metaforei lu- 
nii-soare, invers orientat decât cel observat de Dan C. 
Mihăilescu, un fel de desfăşurare textuală metaforică, atestând 
tot o voință poetică de răsturnare a valorilor, dar pornind 
dinspre simbolul lunar al primordialitatii spre căldura binefa- 
cătoare a vieţii sugerate de raza de soare. Insufletirea creaţiei 
este, cred, o idee analitică, motivată semantic, spre care s-ar 
putea îndrepta exegeza poemului Povestea magului călător în 
stele. Gândul devenit făptură vie care aduce lumina solară în 
noapte este o întrupare elocventă a forţei creației. 

În esență, accentul principal al poeticii selenare, în vizi- 
unea critică a lui Dan C. Mihăilescu, se axează (si în poemul 
Povestea magului călător in stele) pe capacităţile ,,fecunda- 
toare selenare” în ceea ce priveşte „cunoaşterea de sine, 
operând în zonele subconştientului şi vizând refacerea unităţii 
originare a eului”"?. La o lectură atentă a accentelor venite din 
semantica profundă a textului, imperiul sublunar nu pare do- 
minat de tenebrele nopţii, de „jalea infinită a morţii”, de ,,du- 
reroasa singurătate a Demiurgului”, de „plânsul embrionar al 
haosului”, aşa cum din eventuală acceptare a interpretării lui 
Ion Negoitescu s-ar putea deduce. Nemărginirea integratoare a 
morții este înlocuită de fructificarea posibilităţilor creatoare 


"Id. ib., p. 227. 
1? Dan C. Mihăilescu, op. cit., p. 225. 
13 Ton Negoitescu, op. cit., p. 46. 

ale potentelor selenare, manifestându-se plenar, se cere să 
amintesc, şi în imaginea Călugărului „îmbătat de-un cântec 
vecinic, îndrăgit de-o sfântă rază”. În receptarea analitică a lui 
Dan C. Mihăilescu, această imagine cuprinde în sine „energia 
selenară desferecătoare de sensuri, fiind în egală măsură cap- 
tat şi captator al acesteia. Energia hipnotizantă a lunii, care 
«vrăji aduce peste lume printr-a stelelor ninsoare», este şi aici 
forța care fecundează subconstientul, aducerea-aminte şi face 
să crească sâmburele mitic, actualizându-l în centrul medi- 
taţiei”!*. 

În înţelegerea mea, aşezată în prelungirea esafodajului 
acestei demonstraţii a virtuţilor selenaritatii eminesciene, refa- 
cerea unităţii originare a ființei coboară în subconştient până 
la adâncul de dinaintea creației dintâi, până la pacea eternă, 
atotstăpânitoare, refăcând legătura dintre ființă şi neființă, 
simbolizată de lună, ca tărâm al morţii şi al renaşterii, legătură 
care vine din razele ei şi dăinuieşte dincolo de moarte, aşa 
cum, în finalul poemului, „idealul eteric”, „prins în lut” de 
puterea Magului, găseşte o „lume unde trăieşte mai departe”. 
Astfel, în revenirea la plenitudinea dintâi nu se descoperă 
„nemărginirea integratoare a morţii” din viziunea lui Ion 
Negoitescu, ci acele „efigii ale isichiei poetice”? enumerate 
de Dan C. Mihăilescu (în raiul selenar al Daciei) şi atât de 
proprii vârstei mitice în care de fapt se desfăşoară poemul 
Povestea magului călător în stele, când „stelele... erau copile 
albe”, când „basmele iubite erau înc-adevăruri, / Când gândul 
era pază de vis şi de eres”, aşa precum în Memento mori „luna 
argintie, ca un palid dulce soare” face ca „basmele copile” să 
crească „în straturi luminoase”. 

Cum spuneam, poemul Povestea magului călător în 
stele deschide călătoria initiaticä sub zodia metafore lu- 
nii-soare, reiterând apoi raza de soare şi sunetul dulce în alte 
momente de graţie magică, marcate, astfel, de asociaţia celor 
două motive simbolice obsedante: „Pe când noaptea v-aprinde 
blându-i soare, / Când clopotul va plânge cu-al serii dulce 


'4 Dan C. Mihăilescu, op. cit., p. 227. 
'S Td. ib., p. 228. 

ton”. Totodată, poemul conţine in adâncimile simbolice ale 
semanticii sale împlinirea actului de creaţie secundă (simpto- 
matic învăluită în potentele dulcelui), prin insufletirea materiei 
cosmice, incantatia poetică generând, în mod cu totul semni- 
ficativ, rezonanța existențială în inimă a „îngerului alb” sub 
forma unui „dulce glas”, ca „de clopot”: „Din cer cade-alene o 
dulce stea desprinsă / Şi se preface-n înger, plâns de iubire, 
alb, / Şi-n inimă-i aude un dulce glas de-argint / Ca sune- 
tu-unui clopot prin noapte aiurind”. Relaţia ocultă a elemen- 
telor care întrupează îngerul neînsuflețit este izvorâtă din 
puterea orfică a Călugărului, cântând din harfa-i de aramă, iar 
drumul spre steaua în care s-a născut Magul trece, tot cu 
semnificaţii metaforice, printr-un popas pe „luna lui”, apoi 
printr-un traseu spre ale „haosului margini”, în care se topeşte 
timpul ca şi-n zborul Luceafărului: „Cale de mii de zile el 
cade-ntr-o clipită, / Zboară ca gândul care-l aruncă-n viitor”. 
Pornit către muntele mitic al bătrânului Mag, ca să-şi afle 
destinul, munte care este aidoma cu paradisiacul, sfântul lăcaş 
dacic Cogaionon"®, feciorul de împărat fără de stea accede la 
centrum-ul de lumină al marelui preot Zamolxe, la tainele uni- 
versului, la puterea magică a celui care, până la urmă, îi va 
schimba destinul: ,Magul isi razgandeste-a călugărului soar- 
te”. Important mi se pare că inițierea magică începe sub 
auspiciile lunii-soare şi ale dulcelui clopot, iar feciorul de 
împărat fără de stea, ajuns Călugăr vizionar, sfârşeşte, aşa cum 
bine s-a observat, fără a se relationa însă cu deschiderea sub 
cupola asociaţiei metaforice invocate de mine, „la capătul 
întregului traiect inițiatic — puterea de a găsi in sine propria-i 
stea, identitatea sa cosmică, sunetul de clopot prin noaptea 
subconştientului păstrător de arhetipuri şi «forme perfecte» 
(sau sunetul de corn prin pădurea lăuntrică)”". 

Prin prisma semnificatiilor desprinse din metafora obse- 
dantă a lunii şi a cântecului de clopot, „unicitatea în literatura 
noastră” şi „farmecul deosebit” al poemului Povestea magului 


16 Vezi comentariul lui D. Murăraşu despre descrierea fantastică a acestui 
munte, identificat în lăcaşul lui Zamolxe, numit Pionul de Asachi, şi care 
este Ceahlăul. Cf. D. Murăraşu, op. cit., p. 15-17. 

17 Dan C. Mihăilescu, op. cit., p. 213. 

călător în stele capătă un plus de adâncime din partea viziona- 
rismului magic, conjugând substanța poetică a „idealurilor ete- 
rice” cu eternitatea liniştită, muzicală, a mortii-renäscätoare, 
ca paloare sublunară şi nu neapărat demonică, ca o reînsu- 
fletire a „chipului visat” din „partea iubită” a „sufletului”, 
care-şi regăseşte astfel identitatea cerească. 

Cele două atitudini analitice conexate aici de metafora 
lunii-soare, comentate mai înainte, caracterizează, în esență, 
mai cu seamă prin urmările lor, expresia ultimă a exegezelor 
celor doi eminescologi, poziţii care mi se pare că se confruntă 
benefic şi complementar în paginile consacrate poemului 
postum Povestea magului călător în stele. În acest poem, 
spune Dan C. Mihăilescu, din punctul de vedere al echiva- 
lentei propuse de Eminescu între energia (fizică) şi puterea 
morală, „se dezvoltă «o ontologie selenară» de mare rafina- 
ment si profunzime”"5. Ion Negoitescu remarcă în schimb, în 
acest poem, „nemărginirea integratoare a morţii”, alături de 
consistenţa şi conturul a trei figuri „care stau sub o singură 
stea, sub schema unui mitos: Poetul, Călugărul, Monarchul” şi 
„se scaldă în acelaşi plâns de intermundii, durerea lor luând 
însă un accent mai viril, mai patetic”"”. Aceste trei figuri sunt 
reprezentative, după Ion Negoitescu, pentru laboratorul emi- 
nescian şi pentru tristeţea funciară eminesciană, criticul decan- 
tând înţelesul ei adânc, precizat cu finețe într-o frază memo- 
rabilă, care cred că merită a fi reținută pentru o nuanță 
importantă, paradoxală, şi aproape contrastivă, ce incumbă şi 
dezvoltă altceva în lirismul tenebros al profunzimilor emi- 
nesciene: „în inima lor se deschide misterul lumii şi acest 
mister îi umple de voluptatea durerii. Ei nu trăiesc în spaima 
morții, in iminenta ei înfricoşătoare, ci — ca şi Demiurgul — în 
eternitate, în jalea ei infinită”. Nuanta la care mă refer este 
importantă, distingând pe acele puţine exponentiale figuri 
umane afine cu personajul ambivalent Luceafar-Hyperion, 
care, aşa cum arătam în comentariul despre finalul Luceafă- 
rului din variante, „În suflet simt nemurirea rece” ori într-o 


'8 7d. ib., p. 200. 
'% Ton Negoitescu, op. cit., p. 45-46. 
20 Td. ib., p. 46. 

variantă aflată în imediată apropiere: „În suflet simt voluptatea 
morţii”. Aşadar, „feciorul de împărat fără de stea” este din 
stirpea celor care nu au nici înger, nici o lume a lor („Dar in 
acest cer mare ce-n mii de lumi luceşte / Tu nu ai nici un 
înger, tu nu ai nici o stea, / [...] De zilele-ti nu este legat-o 
lume-a ta. / Genii beau vinu-uitării, când se cobor din ceruri; / 
Deschise-ti-s, nebându-l, a lumilor misteruri), de aceea con- 
ditia existențială a „norocului” şi a spaimei de moarte nu-i 
poate atinge. Legătura statornică cu misterele lumii, pe care 
geniile orbite de vinul uitării au pierdut-o”, este deci acce- 
sibilă numai celor fără de înger de pază, fără o lume a lor, fără 
o stea în ceruri aprinsă la naştere, paradoxal, acelor care nu se 
cobor din ceruri, adică acelor care au întreaga lume (,,Hype- 
rion ce din genuni / Răsai cu-o-ntreagă lume”) în suflet, ca 
Hyperion („La locul lui menit din cer / Hyperion se-ntoarse”), 
care se simt parte din sufletul universului. 

Implicând deschiderea şi accesul la „a lumilor miste- 
ruri”, trăirea în eternitate este însă, în poemul postum Feciorul 
de împărat fără de stea, o greşeală” „în planu-eternitätii 
viata-ti gresalä este”, iar îngerul, „frumos ca nealtii”, cu 
numele Moarte este în veci înamorat de „aste firi märete”, 


21 Aşa cum Luceafărul ajuns în „nimicul asemenea uitării celei oarbe” a 
pierdut näzuinta unirii întru ființă cu natura individuală a fetei, înțelegând 
din lecţia demiurgică adevărul că el este natură generală şi „pe deasupra 
mergătoare”. Cât despre orbirea geniului este interesant de amintit aici 
interpretarea dată poemului Luceafărul de Constantin Noica (Sentimentul 
românesc al ființei, Editura Eminescu, Bucuresti, 1978, p. 100-108), în care 
eroina are o statură sufletească senină şi statornică în aspiraţia spre înalt, pe 
când cel neintelegator este Hyperion. 

22 Într-un mod cu totul incitant, ideea unei greşeli universale apare într-o 
variantă timpurie a Scrisorii I, rămasă într-o relaţie atipica şi stingheră fata 
de celelalte versiuni şi variante, în care impulsul originar al autocreatiei uni- 
versului este cel dintâi punct care se mişcă. În această variantă „O greşeală 
universul a comis. Din nemişcarea / Cea eternă în trecutu-i, viermui un 
punct — din care / Îşi scrânti tot infinitul paraliticul lui somn. / S-expiarea 
lungă, cruntă, a pornirii lui rebele / E viaţa. Spre-echilibrul liniştitei întoc- 
mele / Realeargä tot ce este cu dor lung, nestins, insomn” (O. II, 178). 
Elocvente sunt, in special, confluentele ideatice cu „greşeala” întocmirii 
celor fără stea, dar şi ultimul vers citat, din care se poate propaga şi extinde 
în exegeza eminesciană dorul de întoarcere în linişte a celor atinşi de 
insomniile căutărilor şi ale nestinselor dorinţe. 

„năzdrăvani” după numele lor din basme, care-l descum- 
pănesc chiar pe Dumnezeu: „Când cartea lumii mare 
Dumnezeu o citeşte / Se-mpedică la cifra-ti far’ să vrea”. 
Subzistă, totodată, un filon de fundamentală dezbatere a 
condiţiei oculte şi magice a celor fără de stea şi fără de înger, 
tocmai ei fiind cei care nu beau „vinu-uitării”. În mod curios, 
„Genii beau vinu-uitării, când se cobor din ceruri; / Des- 
chise-ti-s, nebându-l, a lumilor misteruri”; prin urmare, „gre- 
şeala” geniilor este coborârea din ceruri, pe de o parte, iar pe 
de alta, cei care sunt rezultatul unor „greşeli” „ce-ncurcă-a 
veciniciei mult înțeleptul plan” sunt „oameni cu minţile oculte 
/ Cari cunosc a lumii gândire de titan”. Lipsa „unui blând 
înger de pază” îi face de neînțeles pentru ceilalți şi mor 
neplânşi, dar „în sufletul lor, totuşi ei mari îs şi distinşi / Căci 
Dumnezeu în lume le tine loc de tată / Şi pune pe-a lor frunte 
gândirea lui bogată”. Paradoxala condiţie a acestor „firi mă- 
rete” este parabolic rezolvată în alegoria poemului, îngerul şi 
steaua fiecăruia putând fi magic recreate din gândul şi cân- 
tecul lor, fără să fie „ispita” şi „geniul infernal” care tulbură 
gândul la Dumnezeu al ascetului. Toată această primă alchi- 
mică re-naştere se poate înfiripa sub auspiciile deloc infernale 
(„De-aş spune numai chipul cum privirilor mele / S-arată — 
n-ai mai crede că-i geniu infernal”), ci benefice, creator 
proteguitoare, ale „blondei lune”: „Când ca un vis argentiu 
pluteşte blonda lună / Prin marea-albastră-n ceruri, prin som- 
noroşii nori, / Când noaptea-i o regină lunatecă şi brună”. 

Cele trei figuri, care reprezintă trepte ale inițierii par- 
curse de „feciorul de împărat fără stea”, sunt din specia consi- 
derată de criticul Negoitescu „damnată”, a celor care nu „beau 
vinul uitării” şi resimt astfel tocmai veşnicia originară a plân- 
sului demiurgic. Numai că, aşa cum am mai spus, alcătuirea 
magmatică a celor nefacute nu este, în varianta Scrisorii I, 
marcată numai de însingurarea plânsului demiurgic embrio- 
nar, contextul semantic al acestei idei poetice excerptate din 
descrierea poetică a stării de pregeneză este mult mai sem- 
nificativ, mai ales pentru că este reiterat şi menţinut constant 
până în forma definitivă a textului poetic al Scrisorii I. 
Versurile respectivei variante sună astfel: „Atât de întuneric — 

o mare far-o raza / Si muritor nu este nimic — nici far de 
moarte / Şi ziua de-ntuneric o rază n-o desparte / De plânge 
Demiurgos, doar el aude plansu-si / Si fără de răsuflet respira-n 
sine însuşi / Din cele nefăcute nimic nu se desface / Ci-n sine 
împăcată dormea eterna pace” (O. IL 185) şi au evident 
accentul de înţeles profund pus pe în sine împăcată stăpânea 
eterna pace. În fond, Poetul, Călugărul, Monarhul sunt 
ipostaze ale Feciorului de împărat fără de stea, rafinând o 
întreagă ontologie a misterului morţii, dar şi a descoperirii în 
profunzimile eului a acelui dor de începuturile nedeslusite 
dinaintea „facerii”, care, într-o variantă de la începutul gene- 
zei Scrisorii I, era şi mai lamuritoare: ,,Spre-echilibrul linis- 
titei intocmele / Realearga tot ce este cu dor lung, nestins, 
insomn” (O. II, 178). Liniştita întocmeală a preînceputurilor 
lumii este intuiţia eminesciană care consună cu glasu-adeva- 
rului senin căutat de feciorul de împărat fără de stea într-o 
lume în care „basmele iubite erau înc-adevăruri”. 

Importanța poemului este determinată de un adevărat 
cumul de adâncime semantică, fiind totodată o ontologie a 
lunii, o ontologie a morţii în sensul ei magic-poetic, dar şi 
ontologie a creaţiei care prinde ființă, a insufletirii materiale 
(„în lut”) a idealurilor eterice si a transgresării în real a forței 
gândirii. Chiar Ion Negoitescu recunoaşte, în Povestea magu- 
lui călător în stele, cel putin o tematică complexă a morţii, 
remarcând că harfele îngereşti sunt „acel son de moarte suavă 
şi blândă [...], căci îngerii aduc fără încetare, în poezia lui 
Eminescu, senzualitatea răcoroasă a morţii”. Sub auspiciile 
energiei „morale”, poemul este tot atât inițiatic, pe cât de filo- 
sofic, cum s-a spus şi se accentuează recent”, dar având şi o 
artă poetică adânc inculcată în dezbaterea de tip religios, în 
modul de concepere mistică a creaţiei artistice, propriu area- 
lului sacru în mentalitatea romantica. 

Această metaforă a lunii-soare, revelatoare pentru in- 
conştientul creator eminescian, apropiată prin funcţie chiar de 


% Id. ib., p. 78. 

24 Marilena Spiridon Bârsan, „Feciorul de împărat fără de stea. Elemente de 
magie şi ocultism”, în Studii eminescologice, 4, Editura Clusium, 2002, 
p. 58-61. 

sensul blagian al termenului de metaforă revelatorie, desci- 
frează, cum s-a văzut, o complexă ontologie în marele poem, 
considerat uneori neterminat, Povestea magului călător în 
stele, un basm de largă respiraţie filosofică şi epică, în care 
este evidentă „schema arhetipală a parcurgerii unui traseu 
inițiatic”. Ansamblul inițiatic, îmbinat cu elementele de ma- 
gie şi ocultism, revine în atenţia exegezei cu tentă stilistică”, 
deschizând unele piste ale interpretării care s-ar putea conjuga 
fericit cu câteva aspecte ale înțelegerii de către Eminescu a 
naturii sacre a creaţiei, şi chiar cu o problematică filosofică a 
credinţei creştine, deosebit de bogată în nuanțe şi aprofundări 
în acest basm postum. Povestea magului călător în stele meri- 
tă, din multe puncte de vedere, o mai atentă analiză a tuturor 
acestor aspecte, care se pot aprofunda într-o altă abordare. 

Dacă finele iniţierii pentru geniul născut fără de stea 
este, în ipostaza de Poet, regăsirea stelei „în suflet” şi miracu- 
loasa naştere-renaştere a cântecului primordial, pentru iposta- 
za Calugarului, chinuit de „gândul puternic” al himerei de lu- 
mină, un „corp de raze blonde”, soluţia magică va implica 
repararea greşelii din „planu-eternităţii”, într-un fel mai direct. 
Cea de-a doua renaştere alchimică, marcând momentul critic 
major al basmului, derivă din experienţele liminale ale visăto- 
rului epuizat de mirajele măririi, devenit ascetul retras din 
zădărniciile lumii. Devenirea poetului spre călugăr trece prin 
dramatica apăsare a nebuniei, interpretată de Mag ca „vis al 
tinereții”, ca „sete de amor”. Visarea supremă, („visul meu 
radios [...] O, de ar sta mereu / Să oglindez într-însul adânc 
sufletul meu”), care oferă uitarea lumii, nu are permanenta 
dorită: „Şi fuge şi se duce pe-o rază iar în sus, / [...] e sufletul 
meu dus / Ce părăseşte lumea de cer ademenit”. Trupul văduv, 
cu partea de suflet rămasă, este chinuit de dorința absolută a 
eliberării prin moarte. Dar eliberarea aceasta nu are nimic 
morbid, nu este propriu-zis aneantizarea eului: „O, de ar fi o 
moarte, fără ca eu să mor, / Eu aş cuprinde-o-n braţe şi aş 
strânge-o cu dor”. 


* Ioana Em. Petrescu, Eminescu. Modele cosmologice si viziune poetică, 
Editura Minerva, Bucureşti, 1978, p. 44. 
% Marilena Spiridon Bârsan, art. cit. 

In acest moment al textului, vocea naratorului intrerupe 
monologul „omului”, interpretându-i „soartea”: „Magul adânc 
gândeşte şi-n minte-şi desfăşoară / Soartea omului care l-avea 
naintea sa. / Sărac, uimit fusese în lume-odinioara / Dar gân- 
dul lui puternic viata-i apăsa”. Visarea reîncepe, de asta data 
incitată de obsesia gândului şi nu a „fantesiei” care vine din 
„pala nebunie”, nu mai este „cugetarea cu raze reci”, creând 
un chip dulce, ca în prima renaştere primordială prin comu- 
niunea Poetului cu „tot ce-am gândit mai tânăr, tot ce a fost în 
cântu-mi mai pur şi mai copil”. În starea caracterizată de Mag 
„nebun eşti ori lunatec”, îngerul „format” era „împreunat” „cu 
razele a lunei ce-n nori sta să se culce”, învederând partici- 
parea obligatorie a simbolului selenar la naşterea creaţiei. 
Dimpotrivă, în momentul când, mai apoi, sufletul transpus în 
visare „părăseşte lumea de cer ademenit”, el „fuge cum /una 
plină / Încearcă după codri greu capul de-l înclină”. Sub 
dominaţia gândului puternic, rămas fără suflet, visarea are 
mirajul măririi şi al plăcerilor ei, până când, după experiența 
de extaz al mândriei gândirii solitare, a cărei deşertăciune se 
îmbină cu cea a recluziunii de sihastru, lasă să străbată o altă 
amărăciune a gândului şi a visărilor: „În van pune pe suflet 
greoile cătuşe / De gânduri uriaşe, de nalte rugăciuni [...] Căci 
lumea cu-a ei visuri gândirea i-au supus. / Aici însă visarea-i 
e-adânc-omorâtoare / Căci în chip de femeie s-arată-n aer sus. 
/ Lumeşti gânduri într-alt chip împleau sufletul său. / El cu- 
geta la toate, ci nu — la Dumnezeu”. Acest din urmă vers mar- 
chează, prin prisma analizei semantico-poetice promovate 
aici, ultimul moment critic al aventurii magice şi initiatice a 
prinţului pornit să vadă-n cartea lumii un înţeles deschis. În 
ipostaza de călugăr, la care a acces cel care fusese Poetul, 
experienţa cunoaşterii atinge acum acel punct dramatic în care 
căutătorul „adevărurilor senine” se detaşează altfel de sensul 
fundamental al identităţii sale. Călugărul care cugetă la toate, 
dar nu la Dumnezeu, este alter ego-ul evoluat al prinţului, 
aflat la cea din urmă încercare de a dobândi adevărul gândului 
din acel timp al basmelor, adică al miticului adevăr organic al 
tuturor miracolelor posibile cu-adevărat. 

Ultimul segment al poemului se intoarce astfel, intr-o 
circularitate de profunzime ideatica, la mirifica lume descrisa 
la inceput, cand stelele-copile din ceruri isi coborau ,,tara lor 
de misteruri” în marea cea albastră, „când basmele iubite erau 
înc-adevăruri / Când gândul era pază de vis şi de eres”. 
Circularitatea apare şi în semantica concretă a textului poetic, 
şi, aşa cum la început stelele-copile „se cufundau ades” în 
mare, acum „din cer cade alene o dulce stea desprinsă”. 

Preambulul prefacerii stelei căzute din cer în înger este 
chiar sunetul dulce auzit în inimă: „O auroră-l imple cu aeru-i 
rozalb. / Din cer cade alene o dulce stea desprinsă / Şi se pre- 
face-n înger, plâns de iubire, alb, / Şi-n inimă-i aude un dulce 
glas de-argint / Ca sunetu-unui clopot prin noapte aiurând”. 
Magul se răzgândeşte, convins de visele lumeşti ale călugă- 
rului, şi hotărăşte să dea viata sufletului unei moarte: „E-aie- 
vea acea ființă, visele-ti nu te mint, / Dar nu-i aci în lume... E 
sufletu-unei moarte / Pe care-însă eu însumi pot să-l reaprind 
[...] / Si idealu-eteric în lut eu pot să-l prind, / Dar nu aici. — 
Aicea de viata n-are parte; / Vom merge-n lumea unde trăieşte 
mai departe”. Lumea de dincolo, in care magul merge alături 
de călugăr, în care ,,visele” „nu mint”, pentru că „acea fiinţă” 
este aievea, este o lume în care se trăieşte mai departe. Mai 
mult, în concretetea sa, realitatea de acolo pare să fie cât se 
poate de veridică pentru idealul eteric prins în lut. Altfel spus, 
existența sufletului „unei moarte” transcende fenomenul via- 
tä-moarte, aproape tot atât de imperativ şi de sugestiv ca in 
versurile: „Nu credeţi cum că luna-i luna. Este / Fereastra că- 
rei ziua-i zicem soare”. Parafrazând această condensată poie- 
tică, magul pare să-i spună călugărului ce „cugetă la toate, ci 
nu — la Dumnezeu” că nu trebuie să creadă că moartea-1 moa- 
rte, este „fereastra” căreia îi zicem viaţă. Lumea în care magul 
va prinde în lut sufletul unei moarte este ca o mitologie a 
timpului sacru, deopotrivă cu cel al creației, care impune 
transcenderea lumii fenomenale spre cea a Fiintei. 

Feciorul de împărat fără de stea îşi găseşte steaua în 
suflet, acolo unde nu mai sunt „gânduri uriaşe”, ci bucuria 
iubirii venite din moarte şi prefăcută în existenţă reală. Starea 
sufletului reînviat la speranţa vieţii este prefigurată prin cuge- 

tarea la Dumnezeu, fiind plasată în text înainte de hotărârea 
Magului de-a schimba „soartea” călugărului: „El cugeta la 
toate, ci nu — la Dumnezeu. // Pe noaptea-i sufletească, tainică, 
rece, stinsă, / Căzu ploaie de raze cu cer senin şi dalb / Şi 
sufletu-i se împle iar cu icoane aprinse”. 


Résumé 


L'Histoire du mage voyageur aux étoiles inaugure le 
voyage initiatique sous le signe de la métaphore lune-soleil, 
tout en réitérant les figures du rayon du soleil et du son doux 
(d’un instrument) qui paraissent, à d’autres moments de grâce 
magique, marqués par l’association des deux moments sym- 
boliques obsédants, à savoir la lune et le son de la cloche. 

Il me paraît important que Pinitiation magique prenne fin 
pour le héros du conte (ce poème s’appelle aussi Le Prince 
Charmant sans étoile) au moment où celui-ci trouve en 
soi-même sa propre étoile, son identité cosmique et le pouvoir 
dont lui a fait don le Mage voyageur de vaincre la mort dans 
le monde où l’âme de sa bien-aimée «continue à vivre». 

L’importance de ce poème est déterminée par une véri- 
table accumulation de profondeur sémantique, tout en expri- 
mant une ontologie de la lune, voire une ontologie de la mort 
(dans son sens magique-poétique), mais aussi une ontologie 
de la création en train de se matérialiser, de s’animer (en 
argile), des idéaux célestes et de la transgression dans le réel 
de la force de la pensée. 


Imaginarul utopic eminescian 
Vera PÂNTEA 


Omul încearcă în fiecare moment să-şi explice existen- 
ta; în demersul său, apelează adeseori la materialul mitologic. 
Prin mitologie, omul — fie că este vorba despre omul arhaic 
sau despre cel modern — îşi certifică fiintarea, punând laolaltă 
trecutul, istoria (datele certe ale devenirii) şi proiectele sale 
(sistemul de dorințe, expectante), astfel încât mitul devine 
„expresia unui mod de a fi în lume”!. Având în vedere latura 
anticipativă a acestuia, putem vorbi de existența unui mit 
utopic ce îşi are primele rădăcini în Antichitate (Republica lui 
Platon) şi o deplină dezvoltare în epoca Renaşterii (Utopia, de 
Thomas Morus, sau Cetatea Soarelui, de Tommaso Campa- 
nella). 

Ca orice istorie exemplară, mitul este repetabil, fie la 
nivelul întregului, fie la cel al mitemului. Acest „atom mitic 
de natură arhetipală”” poate acţiona în două moduri: patent, 
prin repetarea explicită a conţinutului omolog, şi latent, prin 
repetarea schemei sale intentionale implicite. În demersul 
nostru, vom încerca să demonstrăm tocmai această translatare 
a reprezentărilor utopice — temporale şi spaţiale — din Renaş- 
tere către Romantism, precum şi aplicarea respectivei metode 
în opera lui Mihai Eminescu. 

Se cuvine, încă de la început, stabilirea diferenţelor de 
ordin formal (şi nu numai) ce se stabilesc între utopia clasică 
şi reveria romantică. Dacă, în secolul al XVI-lea, utopia era 
văzută mai ales ca un proiect social, accentul căzând pe aspec- 


! Mircea Eliade, Mituri, vise şi mistere, în Eseuri, Editura Ştiinţifică, Bucu- 
reşti, 1991, p. 128. 

? Gilbert Durand, Figuri mitice si chipuri ale operei, Editura Nemira, Bucu- 
reşti, 1998, p. 302-304. 

tele sociale, politice, administrative ale unei societati perfecte, 
spiritul romantic introduce in peisajul literar conceptul de 
„utopie introvertită”, adică o „utopie a autoîmplinirii”. 

Distincția dintre contractul social şi utopie este stabilită 
de Northrop Frye, care afirmă că aceste concepte nu pot fi 
exprimate decât în termenii mitului: „utopia este viziunea ima- 
ginativă asupra felos-ului, contractul social explică originile 
societății”. Acelaşi autor arată, însă, că respectivul contract 
social a reuşit să se integreze în ştiinţa socială, pe când utopia 
a rămas ceea ce era: un mit speculativ. Romantismul aduce o 
schimbare de viziune; de la „cea mai bună formă de stat, scri- 
să de Tomas Morus” se ajunge la descrierea unui spaţiu care 
vizează o împlinire a individului, de ordin spiritual. 

În literatura română, această tendință se regăseşte în 
proza eminesciană. „Creator al fantasticului românesc de fac- 
tură doctrinară”, Eminescu aduce în fata cititorului o operă 
narativă în care se identifică tendinţa de descoperi umanul 
prin apelul la materia sacră. Aceasta trimite atât la miturile 
întemeierii, reperabile în illo tempore, cât şi la descrierea unei 
materii specific romantice, dominată de reverie. De altfel, 
proza lui Eminescu stă cu totul sub semnul romantismului: de 
la cel idealist, în Cezara, la cel metafizic din Avatarii farao- 
nului Tlă şi până la romantismul „indirect protestatar”® din 
Sarmanul Dionis. 

„Cea mai desăvârşită viziune paradisiaca din literatura 
românească” s-ar găsi în paginile Cezarei. Scrisoarea lui 
Euthanasius către leronim prilejuieşte zugrăvirea unei insule 
minunate în care pare că Divinitatea îşi exprimă perfecțiunea. 
Mitem specific utopiei, insula este simbolul unui „centru spiri- 


* Northrop Frye, citat de Sorin Antohi, în Civitas imaginalis, Editura 
Polirom, Iasi, 1999, p. 123. 

* Titlul Cărţii a Il-a din Utopia, de Thomas Morus, Editura Incitatus, 
Bucureşti, 2000, p. 43. 

í Sergiu Pavel Dan, Proza fantastică, Editura Minerva. Bucureşti, 1975, 
p. 222. 

® Alexandru Piru, Analize si sinteze critice, Editura Scrisul românesc, 
Craiova, 1973, p. 101. 

7 Mircea Eliade, Insula lui Euthanasius, în Drumul spre centru, Editura 
Univers, București, 1991, p. 152. 


46 STUDII E MINE SCO LOGICE 


tual, şi mai exact al centrului spiritual primordial”. Jean Servier 
considera insula drept o reprezentare spaţială a dorinţei de 
regresiune. Marea ce înconjoară, pe toate părţile, insula ar 
simboliza „apele intrauterine purificate”, care pot da „beatitu- 
dinea imponderabilităţii””. Mai aproape de reprezentarea emi- 
nesciană ar fi interpretarea oferită de Svetlana Paleologu- 
Matta, conform căreia „nevoia de distanţă e libertatea spiritu- 
lui care îl defineşte pe Eminescu”. Izolarea insulei şi imposi- 
bilitatea atingerii ei („Un singur loc de intrare este — o stâncă 
mişcătoare ce acoperă maestru gura unei peştere, care duce 
până-nlăuntrul insulei”) fac din aceasta o dimensiune parale- 
lă, deschisă doar pentru cei inițiați. Plasarea într-un spaţiu eso- 
teric este accentuată şi de „zidul nepătruns” pe care îl formea- 
ză stâncile. Se creează un fel de cetate, cu o atmosferă intimă, 
în care elementele naturii se îmbină şi îşi răspund, aflându-se 
într-o comuniune perfectă cu unicul lor stăpân care şi mărturi- 
seşte: „pare că-mi vine să spun şi eu naturei ce gândesc, ce 
simt, ce trăieşte în mine.” Această dorință de comunicare nu 
vine dintr-o disperată singurătate, ci dintr-un acut simţ al natu- 
rii. Inima insulei (Edgar Papu vorbeşte chiar de „insula-ini- 
mă”!?) aduce o perspectivă neaşteptată. Privirea trece haluci- 
nant de la înălțimea „stâncilor urieşeşti de granit” spre valea 
insulei. Este o axă abrupt coborâtoare de la „oglinda marei” la 
bucata de cer ce mărgineşte orizontul lui Euthanasius. Zborul 
în jos oferă o trecere fizică la un alt descriptor, căci lumea 
bătrânului se află sub nivelul mării („valea insulei, adâncă si 
desigur sub oglinda mărei...”), adică mai aproape de centrul 
pământului, într-o mai susținută comunicare cu elementele 
primordiale. 

Vegetaţia este luxurianta: „snopuri de flori, de vite săl- 
batice, de ierburi nalte şi mirositoare”, creând o imagine baro- 


8 Jean Chevalier, Alain Gheerbrant, Dicţionar de simboluri, Editura 
Artemis, Bucureşti, 1994, vol. II, p. 152. 

” Jean Servier, Istoria Utopiei, Editura Meridiane, Bucureşti, 2000, p. 251. 

10 Svetlana Paleologu-Matta, Eminescu si abisul ontologic, Editura Stiin- 
tificä, Bucuresti, 1994, p. 43. 

1! Mihai Eminescu, Cezara, in Sărmanul Dionis, Editura Porto-Franco, 
Galaţi, 1991, p. 42-46. 

'2 Edgar Papu, în S. Paleologu-Matta, op. cit., p. 109. 

ca a naturii si, in acelasi timp, sugerand ideea de neincepere, 
caci in iarba ,,coasa n-a intrat niciodata”. Animalele exprima 
şi ele bogăţia şi virginitatea. Miile de albine creează o atmos- 
feră înaltă, mai ales că ele „sunt o întruchipare a preoteselor 
Templului, a sufletelor curate ale initiatilor, a Spiritului şi a 
Logos-ului”!?. Simbolistica lor este cu atât mai sugestivă cu 
cât este asociată celei a „fluturilor albaştri”. Ca simbol al im- 
ponderabilităţii, fluturele stabileşte o legătură intre Cer şi 
Pământ, între imposibilitatea zborului şi aripile deschise spre 
văzduh. Metamorfoza acestuia poate fi asociată cu transfor- 
mările ce se produc în sufletul lui Ieronim pe parcursul nu- 
velei. 

Orizontul lui Euthanasius este „îngust”, dar suficient, 
căci cerul îi oferă o bucată de „azur întunecos, limpede, trans- 
parent, deasupra căreia vezi tremurând lumina soarelui”. 
Gilbert Durand observa „izomorfismul cerescului şi lumino- 
sului” subliniind astfel o comunicare tainică între elemen- 
tele naturii. Apariţia „nourelului alb” face ca cerul să apară ca 
un „lichid mişcător, care prinde viață la ivirea celui mai mic 
nouraş”!5. Ideea de lichid, asociată culorii albastru, formează 
un corp sugestiv ce însumează simbolurile nedefinirii, ale 
pierderii limitelor realităţii. În acea insulă nu există limite 
pentru aventura spiritului, totul este pregătit pentru aventura 
supremă a iubirii. 

„Origine a vieţii, mijloc de purificare sau centru de re- 
genescenta”’°, apa apare ca un principiu de sine stătător în 
contextul naturii insulare. Cele patru izvoare amintesc de 
apele biblice: „Şi din Eden ieşea un râu, care uda raiul, iar de 
acolo se împărțea în patru brate”’’. Interesantă este antropo- 
morfizarea râuletelor, „cari ropotesc, se sfadesc, murmurä, 
răstoarnă pietricele toată ziua şi toată noaptea”, arătând că 


15 J. Chevalier, A. Gheerbrant, op. cit., vol. I, p. 84. 

'4 Gilbert Durand, Structurile antropologice ale imaginarului, Editura 
Univers Enciclopedic, Bucuresti, 2000, p. 144. 

'S Gaston Bachelard, Aerul si visele, Editura Univers, Bucuresti, 1999, 
p. 167. 

16 J, Chevalier, A. Gheerbrant, op. cit., vol. I, p. 107. 

11 Biblia, Facerea 2, 10. 

„apa este stăpâna limbajului fluid, a limbajului fără contraste, 
care mlădiază ritmul şi conferă o materie uniformă unor rit- 
muri diferite”!%. Aceste „ape îndrăgostite” sunt veşnic nelinis- 
tite (,,se-nvartesc nebune”), sonore (,,0 muzică eterna in tace- 
rea văratică a väiel”), dar îşi găsesc liniştea aruncându-se, 
,suspinand de satisfacere”, în lacul „care apare negru”. Spec- 
tacolul acvatic prefigurează povestea de iubire a lui Ieronim şi 
a Cezarei, căci şi ei se înseninează cum ajung în insulă. Lacul 
găzduieşte o nouă insulă pe care se află peştera prefăcută de 
Euthanasius în casă şi prisacă. Acesta apare ca un Demiurg a 
cărui creație reprezintă o imagine miniaturală a Edenului 
descris în Biblie: „Apoi Domnul Dumnezeu a sădit o grădină 
în Eden spre răsărit” sau: „Şi a făcut Domnul Dumnezeu să 
răsară din pământ tot soiul de pomi, placuti la vedere şi cu 
roade bune de mâncat” (Facerea, 2, 8, 9). 

După cum preciza şi Sorin Antohi, munca nu este 
exclusă din „feerica aurea aetas”: „Lucrez toată ziua câte 
ceva”. La fel ca în utopiile renascentiste, munca este unul 
dintre factorii care asigură perfecțiunea mecanismului social 
descris: „în Utopia toată lumea se îndeletniceşte cu arte şi 
meserii folositoare”. Munca lui Euthanasius se desfăşoară 
într-un spaţiu deosebit. Peştera este un „refugiu la care visăm 
la nesfârşit” şi care „dă un sens imediat visului despre un 
repaos ocrotit”?!. Repaosul de care aminteşte Bachelard nu 
este asociat cu inactivitatea, ci, dimpotrivă, cu creaţia. „Înţe- 
leasă în sens larg de Geneză””, această creaţie se cristalizează 
sub forma unor basoreliefuri ce reprezintă simbolic tocmai 
stadiile prin care vor trece cei doi eroi. Acestea pot fi asociate, 
în folclorul românesc, cu cele „patru ipostaze diferite ale 
dragostei”: „Dorul” — ipostaza iubirii neîmplinite — nu-şi are 


18 Gaston Bachelard, Apa şi visele, Editura Univers, Bucureşti, 1998, p. 209. 
19 S, Antohi, op. cit., p. 125. 

20 Th. Morus, op. cit., p. 52. 

21 Gaston Bachelard, Pământul si reveriile odihnei, Editura Univers, 
Bucuresti, 1999, p. 151. 

22 Dan Mänucä, Pelerinaj spre ființă, Editura Polirom, Iasi, 2000, p. 158. 

* Ivan Evseev, Dicţionar de mitologie, demonologie si magie românească, 
Editura Amarcord, Timişoara, p. 124. 

locul intr-un spatiu benefic pentru iubire si de aceea nu este 
reprezentat. A doua ipostază este cea a iubirii premaritale, 
care nu poate avea decât un deznodământ: nunta. ,,Bruma- 
relul” corespunde iubirii celor doi în afara insulei şi este re- 
prezentată de basorelieful cu Adam şi Eva. „Zburătorul”, a 
treia ipostază, este corespunzătoare basoreliefului cu Venus şi 
Adonis; simbolizând iubirea exaltată, nocturnă, acest tip de 
dragoste este prezent la Cezara, a cărei pasiune violentă 
ajunge să-l cucerească, în cele din urmă, pe Ieronim. Si, in 
fine, „Dragostele” reprezintă personificarea iubirii absolute. 
Dragostele te pândesc şi nu te lasă să scapi de iubire. Aurora 
si Orion, Cezara şi Ieronim — ambele cupluri se regăsesc în 
final şi împlinesc acest tip de iubire. 

Dar „una dintre trăsăturile cele mai constante ale lui 
Eros este că-l târăşte după sine pe fratele său, Thanatos”. 
Moartea apare ca o consecinţă a vieţii. Stilemul lui Heideg- 
ger” se adecvează acestui tipar: Dasein, compus din ele- 
mentele Da (,,aici”) şi Sein („a fi”, „Fiinţa”), înseamnă omul. 
Acesta se defineşte nu numai prin faptul că este, dar şi prin 
faptul că „ştie că într-o zi nu va mai fi”. Fiind un „degustător 
de esențe”, Euthanasius „îşi transformă propria moarte într-o 
renaştere virtuală””S. Moartea sa este asociată visului, văzut ca 


„sinteză a geniului care atinge esenţa pură a fenomenelor”. 


„Trecere molcomă şi firească”, moartea este văzută ca un prag 
după care urmează o altă viata sau dobândirea stării perfecte a 
sufletului, în sensul conceptului budist de Nirvana. Mircea 
Eliade si loan Petru Culianu precizau, în al lor Dicţionar al 
religiilor’, că Nirvana desemnează „condiţia inefabilă a Spi- 
ritului treaz şi e opus lui samsara, ciclul reîntrupărilor. În 
acest sens, nirvana este abolirea a tot ce are legătură cu lumea 


x» 


fenomenală şi nu poate avea o descriere pozitivă”. In sens 


?4 Marie Bonaparte, in G. Durand, op. cit., p. 197. 

25 S. Paleologu-Matta, op. cit., p. 57. 

26 D. Mănucă, op. cit., p. 118. 

7 S, Paleologu-Matta, p. 57. 

28 Mircea Eliade, Ioan Petru Culianu, Dicţionar al religiilor, Editura Huma- 
nitas, 1993, p. 315. 

alegoric, observa Victor Kernbach”, nirvana reprezinta 
eternitatea, pacea veşnică, adică ,,antipodul lumii imediate a 
lucrurilor schimbătoare şi instabile”. Euthanasius isi doreşte 
ca, după această trecere lină, să cucerească liniştea eterna: 
„Voi adormi [...] de nu m-aş trezi numai iar”. 

Utopia renascentistă promova ideea de nemurire în 
sensul clasificării oferite de Jean Delumeau. În Grădina des- 
fătărilor”, acesta face distincția între nemurirea naturală, 
specifică îngerilor, cea „slăvită”, care aparține preafericitilor, 
şi nemurirea „de mijloc”, de care se bucură oamenii. Utopienii 
considerau că „morţii se amestecă în obştea celor vii şi sunt 
martorii faptelor şi ai vorbelor lor”*!. Existenţa morţilor se 
prelungeşte în acelaşi spaţiu, dar sub o altă formă. La fel, 
Euthanasius îşi va sfârşi existenţa terestră „ca un bătrân rege 
din basme, adormit pe sute de ani într-o insulă fermecată”. 
Dezintegrarea „deliberată? se petrece într-un cadru ,,ferme- 
cat”, în care e posibil orice, deci şi imposibila atingere a 
absolutului: în moarte (stingerea conştientă a lui Euthanasius) 
şi în iubire (refacerea unităţii originare). 

Insula devine topos al iubirii de îndată ce Euthanasius o 
părăseşte. Se sugerează astfel exclusivitatea fiintarii pe insulă. 
Aceasta nu poate suporta decât o stare perfectă a materiei: 
„Vină tu, dar numai după ce voi muri”. Desprinderea lui 
Ieronim de uscat este făcută, aparent, cu scopul de a scăpa de 
pedeapsa legii. Dar, spune acelaşi Bachelard, „pentru a în- 
frunta primejdiile navigației, omul trebuie să fie mânat de 
interese foarte puternice”. Motivația lui Ieronim nu este una 
practică, ci una spirituală. El pleacă într-o călătorie initiatica, 
străbate un drum de purificare, de uitare de sine şi de trezire, 
asemenea unui erou din basme. 

Ajuns în spaţiul securiza(n)t al insulei, leronim devine 
moştenitorul firesc „al acestui locaş de pace, al acestei grădini 


# Victor Kernbach, Dicţionar de mitologie generală, Editura Ştiinţifică si 
Enciclopedică, Bucureşti, 1989, p. 421. 

3 Jean Delumeau, Grădina desfătărilor. O istorie a paradisului, Editura 
Humanitas, Bucureşti, 1997. 

31 G. Bachelard, Apa şi visele, ed. cit., p. 85. 

32 J, Chevalier, A. Gheerbrant, op. cit., vol. II, p. 103. 

închise ca o odaie”. Goliciunea lui nu este un semn al ,,de- 
gradării materialiste”, ca în unele concepții occidentale, ci „un 
fel de întoarcere la starea primordială, la perspectiva cen- 
trală”: „Adesea, în nopţile calde se culca gol pe malurile la- 
cului, acoperit numai c-o pânză de in ş-atunci natura întreagă 
[...] îl adâncea într-un somn atât de tare şi fericit, în care trăia 
doar ca o plantă, fără durere, fără vis, fără dorință”. Răz- 
vrătitul din viaţa de zi cu zi „se transformă în natură într-un 
nou Adam”, observă Zoe Dumitescu-Busulenga®’. Starea de 
beatitudine este întreruptă, dar completată, în chip paradoxal, 
de apariţia Cezarei în acest „rai fărmăcat”. Refacerea unităţii 
cuplului se produce la fel ca în romanul lui Liviu Rebreanu: 
„Bărbatul şi femeia se caută în vălmăşagul imens al vieţii 
omeneşti. Un bărbat din milioanele de bărbaţi doreşte pe o 
singură femeie. Unul singur şi una singură! Adam şi Eva”. 

Mircea Eliade susținea că insula lui Euthanasius „face 
parte din categoria insulelor transcendente”, căci „dragostea 
dintre Cezara şi Ieronim nu mai e o «experiență» acolo, ci o 
«stare» paradisiac prelungită”"”. Cei doi se întâlnesc goi, fiind 
redusi la arhetipuri. Are loc reunirea principiilor taoiste yin şi 
yang, feminin şi masculin, demonic şi angelic; cuplul ajunge 
să fie „ţel şi proiecţie ideală, expresia cea mai aproape de 
absolut”*€. 

Cuplul este el însuşi un simbol al opoziției, al răsfrân- 
gerii, al „echilibrului realizat sau latent”. Însă „Erosul mijlo- 
ceşte refacerea unei unităţi”"*, regăsirea stării absolute, către 
care ambele personaje tind, de fapt. Dragostea are rol sta- 
bilizator (ordo amoris), iar experienţa erotică devine parti- 
cipare la forţa universală „care pătrunde totul”, „participare la 


persoana lui Dumnezeu”*?. 


3 Zoe Dumitrescu-Buşulenga, Creaţie si cultură, Editura Eminescu, Bucu- 
reşti, p. 192. 

5 Liviu Rebreanu, Adam si Eva, Editura Minerva, Bucureşti, 1989, p. 17. 

35 Mircea Eliade, Insula lui Euthanasius, ed. cit., p. 159. 

36 Z. Dumitrescu-Busulenga, op. cit. p. 82. 

37 J. Chevalier, A. Gheerbrant, op. cit., vol. I, p. 452. 

38 Marian Papahagi, Eros si utopie, Editura Cartea Românească, Bucuresti, 
1980, p. 11-27. 

3 S, Paleologu-Matta, op. cit., p. 109. 

Refacerea cuplului adamic într-un loc ţinând de o „geo- 
grafie mitică” amplifică simbolistica regăsirii. Insula, simbol 
al manifestării şi al creaţiei, reprezintă punctul central al nu- 
velei. Ca şi „cronotop” (M. Bahtin), insula asimilează valen- 
tele distrugătoare ale lui Cronos şi pe cele sacrosancte ale 
Genitrixului (Pământul-Mamă). În cazul insulei lui Euthana- 
sius, putem vorbi despre o abolire a dimensiunii reale a aces- 
tor două categorii, micul Eden devenind un eu-cronos-topos 
(„ucronotop”), adică o răscruce fantastică, imposibilă la 
nivelul realului imediat, a unui timp şi spaţiu originare. Este 
acel mit paradisiac despre care vorbeşte Eliade”, ca fiind 
„extrema apropiere primordială dintre Cer şi Pământ”. Cerul 
şi Pământul, Cezara şi Ieronim — totul evocă o unire a contra- 
riilor, o formidabilă reprezentare a motivului des întâlnit şi la 
romantici, coincidentia oppositorum. O altă temă specifică ro- 
mantismului o constituie evadarea din timp, învingerea aces- 
tuia. „Utopia” romantică traduce tocmai ambiția fundamentală 
a omului „de a stăpâni devenirea prin repetarea clipelor tem- 
porale, de a-l înfrânge pe Cronos nu prin figuri şi într-un sim- 
bolism static, ci operând asupra înseşi substanţei timpului, 
domesticind devenirea”. 

Spre deosebire de romantici, utopiştii clasici pre- 
zintă o confundare a celor trei categorii temporale. Se 
pare că statele utopice îşi trăiesc viitorul în prezent, căci 
acțiunile prezente se repetă zilnic, fără nici o schimbare. 
Legile, „puţine, scurte şi clare”*, jalonează regimul de via- 
ta al comunităţii, ceea ce face ca viitorul să fie previzibil, 
adică să fie, de fapt, prezentul însuşi. Şi totuşi, „utopia are 
vocaţia viitorului, chiar dacă trebuie să admitem că ea se 
hrăneşte cu trecutul”. Proiectiile sale se recomandă ca 
moduri posibile, utopia fiind concepută (şi percepută) „ca 


4° M. Eliade, op. cit., p. 109. 

4l Mircea Eliade, Mituri, vise şi mistere, ed. cit., p. 66. 

* G. Durand, op. cit. 

3 Tommaso Campanella, Cetatea Soarelui, Editura Incitatus, Bucuresti, 
2000, p. 149. 

4 Alexandru Ciorănescu, Viitorul trecutului. Utopie şi literatură, Editura 
Cartea Românească, Bucureşti, 1996. 

un mod conditional, iar acesta este fratele mai mic al 
viitorului”. 

În „utopia” eminesciană, regăsim o altă dimensiune a 
timpului: cea cosmologică. Gh. Glodeanu“ observa că în 
Sărmanul Dionis are loc o abandonare a timpului „istoric” 
şi o recuperare a celui „cosmic”. Nuvela pune în discuţie 
problema metempsihozei. Conform Dicţionarului de mitolo- 
gie generală“, metempsihoza este o credinţă, prezentă în 
multe mitologii şi religii, despre transmigrarea sufletelor în 
alt corp, în scopul purificării, al desăvârşirii, iar în unele 
religii, de exemplu în cele din India (de unde provine şi 
etimonul avatara), transmigrarea are drept scop contopirea 
finală, după parcurgerea, în prealabil, a tuturor treptelor 
necesare atingerii stării pure de perfecţiune. În filosofia 
indiană, sufletul universal este reprezentat de conceptul de 
Brahman, „esenţa a tot ceea ce suntem şi cunoaştem”. 
Metempsihoza reprezintă tocmai această revărsare a 
Sinelui (Atman) în sufletul universal, prin eliberarea 
supremă (moksa), la sfârşitul unui şir întreg de migrații ale 
sufletului în mai multe corpuri, de-a lungul timpului. În 
aceste condiţii, Dionis se întoarce în timp într-o epocă bine- 
cuvântată din istoria Moldovei: aceea a lui Alexandru cel Bun. 
ÎI învinge pe Cronos şi descoperă că „omul are-n el în şir 
fiinţa altor oameni viitori şi trecuţi”. Fiind locul de întâlnire 
a unui şir infinit de indivizi, omul poate lăsa pe pământ una 
din variantele arhetipului său. „Gestul echivalează, remarca 
Gh. Glodeanu”, cu o eliberare ce permite cucerirea oricărui 
loc din spaţiu, dar şi cu o apropiere de atotputernicia divină”. 

Această eliberare este posibilă cu ajutorul cărții, căci 
aceasta cuprinde „cifrul pierdut al armoniei cosmice”. Cartea 


45 Gh. Glodeanu, op. cit., p. 29. 

“© V, Kernbach, op. cit., p. 340. 

47 Heinrich Zimmer, Filozofiile Indiei, Editura Humanitas, Bucuresti, 1997, 

48 M. Eminescu, Sărmanul Dionis, ed. cit., p. 15 şi urm. 

lui Zoroastru are aceeaşi valoare ca şi codicele „scris cu litere 
de aur”, situat în vârful templului Cetăţii Soarelui. Ea di- 
rectioneaza acţiunile eroului. Formulele „oculte au putere de 
logos creator”? şi repetiţia obsesivă a cifrei şapte (simbol al 
celor şapte trepte ale desăvârşirii**) creează o atmosferă magi- 
că, în care umbrele se substituie ființelor, iar Dan şi Maria 
pornesc într-o călătorie fantastică spre lună. Comprimarea 
timpului se face sub semnul sărutului. Dan se simte întregit şi 
atotputernic sub efectul sărutării, ca şi mirele din Cântarea 
Cântărilor, care era îmbătat de „frumuseţea neagră” a iubitei: 
„Sărută-mă cu sărutarea gurii tale / Că sărutările tale-s mai 
bune ca vinul!” Nu e vorba atât de o îmbătare a conştiinţei, cât 
de una a fiinţei, mai ales că sărutul „desemnează adeziunea 
spiritului la spirit”. 

Ajuns în Lună, Dan îşi întoarce privirea către Pământ, 
acel „atom atât de mic în nemărginirea lumei”, şi îl 
transformă într-un mărgăritar. În acest fel, el renunță cu totul 
la timpul uman. Rupând orice legătură cu trecutul terestru, 
„neadaptatul superior” care este Dionis realizează o 
regresie şi, în acelaşi timp, o progresie. Dacă, în primul caz, 
este vorba despre „o figura defensivă”, progresia asigură 
posibilitatea de a merge mai departe, de a explora o lume pe 
care şi-o creează singur. Este gestul echivalent al lui Utopos, 
care „imediat după ce pătrunse în această tara [Utopia], puse 
să se taie istmul de cincisprezece mii de paşi care lega 
peninsula cu continentul şi astfel lăsă marea să curgă 
împrejurul uscatului”. Sorin Antohi considera gestul 
regelui utopian drept „un act nihilist, modul simbolic de a 


pune lumea între paranteze, de a o desființa”. La fel ca 

Utopos, Dan reface actul cosmogonic, inaugurând o nouă 
lume. Ruperea de Pământ nu este totuşi definitivă, căci Dan 
ia märgäritarul cu el, agatandu-l în salba iubitei. Asemeni 
pelerinilor care luau cu ei tarana din pământul patriei, cei doi 
vor fi însoțiți de Pământ care devine un „simbol nostalgic”, 
având „semnificație magică de transfer”. 

„Înzestrat cu o închipuire urieşească”, Dan pare că intră 
în rolul omului primordial din riturile cosmogonice. Imir, per- 
sonaj mitic scandinav, de exemplu, este ucis, iar corpul său dă 
naştere elementelor lumii: din sânge se iveste marea, din carne 
— bolta întunecată, din oase — munţii, din teasté — cupola 
cerească, iar din creier — norii. Din sprancene — care, în poezia 
iraniană, sunt comparate cu „un arc ce azvârle săgețile gene- 
lor” — se creează „sălaşul rasei omeneşti”. Împreunarea 
celor două arcuri reprezintă împreunarea a două principii con- 
trastante ce sălăşluiesc în om: binele şi răul, angelicul şi lu- 
cifericul. Este, în acelaşi timp, întâlnirea principiilor Yin şi 
Yang, „expresia dualismului şi complementarismului univer- 
sal”, 

Eroul aşază în raiul său „doi sori şi trei luni”. Astfel, 
prefigurează tipul de cunoaştere de care va avea parte şi care îi 
este specifică. Lucian Blaga“ distingea „cunoaşterea paradi- 
siacă”, asociată — putem spune — luminii, solarului şi de cea 
„luciferică”. Prima se caracterizează prin „fixarea asupra 
obiectului — fie el extern subiectului sau introvertit —, socotit 
în întregime dat sau cu posibilități de a fi dat”. Nu intervine 
misterul, necunoscutul. Un lucru normal într-un peisaj în care 
nu e nevoie de nimic altceva decât de contemplatie; căci ede- 
nul selenar oferă imagini pure („şiruri de cireşi”, „omătul tran- 
dafiriu”), ca într-o superbă tanka a lui Kijowara Fukayasu: 


* Petru Caraman, Pământ si apă (Contribuţie etnologică la studiul sim- 
bolicei eminesciene), Editura Elion, Bucureşti, 2000, p. 110. 

„Deşi e iarnă / din cer / cad flori. / Deasupra norilor / Să fie 
primăvară?” Scufundati în acel timp al originilor, în „veacul 
lui Cronos”%5, Dan şi Maria nu ar avea nevoie de un alt tip de 
cunoaştere. Insuficienta este însă aparentă. Lui Dionis îi este 
dat (sau îşi hotărăşte singur soarta) să dețină cunoaşterea 
luciferică, al cărei obiect este întotdeauna un mister „care, de 
o parte, se arată prin semnele sale şi, de altă parte, se ascunde 
după semnele sale”. Din această pricină, luna este o domi- 
nantă a simbolisticii întunericului. 

Peisajul selenar este, ca şi în Cezara, unul deosebit de 
frumos şi cu bogate semnificaţii. Suprafaţa şi adâncul apei îşi 
răspund din nou, căci „un rai se înalță în lumina zorilor, altul 
s-adânceşte în fundul apei”. Atmosfera, eterul au un rol 
important, căci „insulele se înălțau cu scorburi de tămâie”. 
Aceasta are rolul de a înălța rugăciunea spre ceruri, fiind „o 
emblemă pentru cel care împlineşte o funcţie sacerdotală”. 
În această atmosferă halucinantă, Maria îşi împreunează mâi- 
nile, înaintea somnului, pentru a înălța „rugăciunea univer- 
sului”. Mirosul tămâiei este împrăştiat de vant; nu este vorba 
însă despre acel „vânt violent”, de care aminteşte Gaston 
Bachelard, care este „mişcare şi numai miscare”®’, ci de o 
plutire continuă, lină şi dulce în care nici măcar oamenii nu 
păşesc pe sol. Maria merge, pluteşte pe un „pod de pânză 
diamantină ce sclipeşte transparent”. Neascunsul este subliniat 
de lipsa dorinței corporale. Acea appetentia corporis este 
abolită, iar cei doi plutesc în vis alături de îngeri. Mircea 
Eliade” preciza că ruptura prin zbor are o dublă intentiona- 
litate: transcendenta şi libertatea. Cei doi realizează ambele 
ipostaze ale rupturii de nivel: îşi transcend condiţia de muri- 
tori, tinzând către imortalitate (athanatos), şi câştigă libertatea 


* Tara cireşilor în floare. Poezie japoneză, Editura Grai şi suflet, Bucuresti, 

spiritului, care le permite să locuiască într-un spațiu privile- 
giat. 

Dacă în utopia renascentistă timpul liber era folosit pen- 
tru lectură, rugăciune sau studiu, reprezentarea romantică este 
mult mai permisiva. Dionis inventează un joc de cărți. Ludicul 
este prezent şi în descrierea Insulei Fericitilor din poemul cu 
acelaşi nume al lui Pierre de Ronsard: „Pe pajişte-n partide, 
-ncolo-ncoace / Vor alerga cu mingea să se joace. / La scrimă 
unii s-or exercita / Iar alţii s-or întrece a sälta, / Ori, mâna 
cumpănind cu dibăcie / Vor face discu-naripat să fie”. Dacă 
jocul este o reprezentare la scară redusă a vieţii reale, atunci 
joaca reprezintă însuşi existenţa lui Dan şi a Mariei: „o po- 
veste lungă şi încurcată”. Nu există însă un învingător, căci 
finalul fiecărui joc îl constituie somnul. Pentru romantici, 
visarea, reveria reprezintă modalitatea de a depăşi contin- 
gentul şi de a se confunda cu Universul. La Eminescu — spune 
G. Călinescu — avem de-a face cu ,,somnolenta sub toate 
aspectele ei”. În Sărmanul Dionis însă, somnul are o semni- 
ficatie profundă. Cel care e capabil de a sta treaz face proba 
unei extraordinare formaţii spirituale. Proba somnului este una 
dintre încercările eroului din mit, legendă sau basm, făcând 
parte din riturile de iniţiere. Ghilgameş, eroul civilizator, spre 
exemplu, nu rezistă încercării de a sta treaz şase zile şi şapte 
nopţi, ratând şansa nemuririi (de altfel, Epopeea lui Ghil- 
games este considerată drept o „utopie a imortalităţii”). La fel, 
Dionis nu rămâne permanent treaz, deci nu este mereu prezent 
în lumea spiritului”. 

Problema care îl frământă însă pe Dan este poarta 
închisă şi mesajul încifrat care-i opresc trecerea: ,,Vecinic 
semnul arab de pe doma Domnului îi preocupa mintea lui 
Dan”. Poarta închisă este asemeni pomului interzis, simbol al 
neputinței de a cunoaşte totul. Dacă în Biblie Dumnezeu se 
arată pentru a enunta interdicția („A dat Domnul Dumnezeu 
lui Adam poruncă şi a zis: «Din toţi pomii din rai poţi să 
mănânci, iar din pomul cunoaşterii binelui şi răului să nu 


70 Pierre de Ronssard, Antologie poetică (Insulele Fericitilor), Editura 

mănânci, căci dacă vei mânca din el, vei muri negresit»”, 
Facerea, 2,16,17), în Sărmanul Dionis, prezenţa unei instanțe 
superioare este doar intuită — este arghezianul Deus abscon- 
ditus. Poarta este ornată cu un triunghi în care „era un ochi de 
foc”. Trimiterea se face la miticul „ochi al lumii”, care este, în 
acelaşi timp, poarta soarelui, adică „puterea divină ce îm- 
brätiseazä cosmosul’””, dar şi ieşirea din cosmos, deci trecerea 
obligatorie către un „dincolo”. Simbolistica ochiului este îm- 
bogatita cu aceea a focului. Dionis are din nou in fata o 
încercare, de data aceasta „proba de foc” a basmelor traditio- 
nale. Este focul nimicitor al iadului sau focul purificator care 
„separă materiile şi nimiceste impuritätile materiale?””. Dan, 
mânat fiind de o,,curiozitate profană”, va încerca să afle şi 
comite astfel păcatul originar (Kathodos), „arhetipala trans- 
gresiune săvârşită de Satan”. Pedeapsa este previzibilă si 
vine ca un fulger. Eretica întrebare „Oare fără s-o ştiu nu sunt 
eu însumi Dumne...?” atrage după sine punctul final al 
aventurii selenare şi apusul edenului miniatural. Componenta 
pasională, muritoare a sufletului (thymoeides) a avut câştig 
asupra celei nemuritoare (athanatos). Cunoaşterea pe care a 
încercat-o Dan i-a fost fatală pentru că nu i se potrivea („Dacă 
nu-l [pe Dumnezeu, n.n.] ai în tine, nu există pentru tine şi în 
zadar îl cauţi”). Experienţa sa ar putea fi descrisă în cuvintele 
lui Omar Khayyam: „În sfere fără nume înalt m-am avântat / 
Dar zboru-a fost cădere în cercul pamantesc””. 

Căderea este o răsturnare a armoniei paradisiace şi a 
unui model arhetipal. Revenit la existența umană, Dan reintră 
în ciclul timpului cotidian, nemaifiind protejat fata de finitu- 
dinea şi trecerea acestuia. Dan urmează etapele zborului ma- 
gic descris de Ioan Petru Culianu”. Acesta evidenția trei sec- 

vente succesive: a) magicianul se catara intr-un loc inalt (Dan 
ajunge să locuiască în luna); b) cade de acolo în gol (căderea 
lui Dan înapoi pe pământ); c) dintr-un motiv sau altul, cade şi 
se zdrobeşte de pământ (la fel ca magicianul primelor secole, 
Dan cade pe Pământ în urma săvârşirii păcatului originar) şi 
este salvat doar de faptul că nu a pronunţat cuvântul întreg 
(„Norocul tău că n-ai pronunţat vorba intreaga!”’). 

Scopul zborului magic era acela de a atinge starea su- 
premă a spiritului; în aceeaşi manieră, Dan/Dionis încearcă să 
obțină starea perfectă a sufletului. În încercarea sa, sufletul 
trece prin cele trei ipostaze posibile stabilite de Vladimir 
Soloviov””: cea a trecutului (ontologic), care reprezintă dorința 
de absorbţie originară şi revenirea la momentul de dinaintea 
Creației, apoi aceea a prezentului (dorința de a depăşi viata 
lipsită de armonia haosului cosmogonic) şi, în fine, viitorul 
sufletului al cărui ideal este reunirea cu Divinitatea. De-a 
lungul experienţei sale, Dan/Dionis ajunge să-şi depăşească 
timpul (contemporan, inferior) şi să-şi regăsească identitatea 
în chaosmos, acel spațiu care include viata şi moartea într-o 
deschidere ce se săvârşeşte dincolo de viaţă şi de moarte. 

Experienţa lui Dan/Dionis poate fi privită şi ca un drum 
către centrul sinelui, pentru căutarea înăuntru a prezentului 
etern. Orice drum poate fi înțeles în două moduri'*: ca o cale de 
urmat, plină de piedici şi greutăţi, sau ca un drum ce duce la 
ființă şi o conţine, în acelaşi timp, fiind o parte a acestuia. 
Experienţa eroului eminescian se încadrează în cel de-al doilea 
tip, specific gândirii orientale. Faptul că ajunge să cucerească, 
la un moment dat, nemurirea trimite la definiția dată de Ernst 
Bloch utopiei drept „orice depăşire a limitelor date omului”. 
Dan/Dionis depăşeşte limitele predestinate dar, mânat de 
curiozitatea profană, pierde statutul de participant la absolut. 
Sărmanul Dionis este, putem spune, o utopie neîmplinită“”. 


77 Vladimir Soloviov, Viaţa lui Platon, Editura Amarcord, Timisoara, 1997, 
p. 13. 

78 A se vedea Rabindranath Tagore, Sadhana. Calea Desăvârşirii, Editura 
Stress, Bucuresti, 1990, p. 18. 

7 E. Bloch, în S. Antohi, Utopica. 

5 În sensul definiţiei date de E. Bloch. 

Aventura selenară a fost încadrată de majoritatea exege- 
tilor în sfera fantasticului eminescian. Breviarul fantasticului 
din întreaga operă a lui Eminescu îl constituie Avatarii Fara- 
onului Tlà. Înlocuind ascensiunea lunară cu descinderea sub 
pământ, prozatorul zugrăveşte un alt spațiu material, acela al 
mormântului. Situat fiind pe o insulă în mijlocul unui lac 
subteran, mormântul faraonului şi al soţiei sale, Rodope, do- 
bandeste „atributele unui topos edenic”*!. 

Verticalitatea, „căderea în sus” este înlocuită, aşadar, cu 
o cădere în abis. Această coborâre („EI cobori scările jos, mai 
jos, ca şi când s-ar fi coborât în fundul unei mine”*’) se reali- 
zează printr-o ruptură: „El azvârlise uşa mormântului dupa 
sine, între el şi lume”. Separarea este — s-ar zice — ireversibilă, 
dar orice cădere reprezintă „o nostalgie de neispăşit a înăl- 
timii”®, 

Moartea regelui Tlă nu respectă — în tonul decorului — 
riturile egiptene. După moarte, faraonul pleca într-o călătorie 
cerească spre „Câmpiile Ofrandelor *, iar nu într-una spre 
miezul Pământului. Ceea ce respectă însă ritualul lui Tlă este 
seria de încercări prin care trebuie să treacă cel decedat. 
Pentru a se integra în Zeul-Soare, egiptenii respectau ritualul 
asirian, pentru ca să renască zilnic. Tlă săvârşeşte riturile de 
purificare necesare şi accede în acest fel la Dnat, care este 
„asemenea unui templu imens, foarte lung, împărțit într-un 
număr de încăperi despărțite de uşi, având la fiecare capăt o 
curte exterioară şi un pilon situat atât în lumea dinăuntru, cât 
şi în cea de afară”. Mormântul său reprezintă o nouă lume. 
Considerând utopia drept „contrariul oricărei fopia (orice 
ordine existentă în societate)”, putem afirma că, în cripta lui 
Tla, se desfăşoară o reprezentare de tip utopic, în care lega- 


81 Gh. Glodeanu, op. cit., p. 35. 

82 M. Eminescu, Avatarii Faraonului Tlà, ed. cit., p. 64-69. 

83 G. Bachelard, Aerul şi visele, ed. cit., p. 98. 

5 Mircea Eliade, Istoria credințelor şi ideilor religioase, vol. I, Editura 
Universitas, Chişinău, 1992. 

85 Arnold van Gennep, Riturile de trecere, Editura Polirom, Iasi, 1997, 
p. 141. 

5 S. Antohi, op. cit. 

turile cu lumea exterioară sunt rupte, căci nu există pilonul de 
legătură de care vorbea Van Gennep. Este un univers ermetic 
ce reiterează miticul Jep zepi egiptean („Prima oară”). 

Tlă coboară în piramidă, deşi piramida este un simbol 
ascensional. Contradictia aparentă se explică prin puterea re- 
gelui mort de „a se înălța la ceruri şi de a cobori de acolo dupa 
cum îi este vrerea”*”. Astfel, coborârea este, în acelaşi timp, şi 
posibilitate de urcare; moartea este şi viata sau, cum observa 
G. Durand”, avem de-a face cu izomorfismul „mormân- 
tului-leagăn”. Pământul, sub forma manifestă a piramidei, 
devine leagăn magic şi binefăcător. 

Luntrea lui Charon este înlocuită de „un podiş de 
prund”, care-i permite regelui să treacă prin apa „care-i 
ajungea până la genunchi”. Se reface, în acest mod, botezul 
biblic sau cel ritualic în apa cosmică. J. Servier observa că 
descoperitorii utopicelor surse erau mânati de „dorinţa incon- 
ştientă de a fi legänati de o mare caldă şi de a descoperi pacea 
apelor intrauterine”. Această reînnoire a perioadei maternale 
este putin probabilă în cazul traseului lui Tla. Pe lângă botezul 
apei, Tlă se împărtăşeşte şi din tainele focului. El „aprinsese 
urna şi focul ilumina toată hala mare ca o boltă a cerului”. 
Această aprindere a alcoolului reprezintă unul din firele care-l 
mai leagă de viață, căci aprinderea unei făclii îmbibate în 
alcool reprezintă „comuniunea dintre viata şi foc”, 

Insula funerară este dominată de o atmosferă sumbră, 
iar impresia apăsătoare a morții este diminuată de vegetație în 
mică măsură („straturi de flori”, „roze roşii”). Iubita nu mai 
este exuberantă şi plină de viaţă, precum Cezara sau Maria, 
deşi păstrează o „înspăimântătoare frumuseţă”. Iubirea lui Tlă 
pentru Rodope este nemărginită; el doreşte a se uni cu aceasta 
în moarte, nu atât dintr-o „opţiune pentru lumea spiritului”, 
cât din dorința de a-i fi aproape: „Te urmez în noaptea de unde 
nu-i întoarcere!”. Moartea este privită fără teamă, căci — spune 


87 J. Chevalier, A. Gheerbrant, op. cit., vol. II, p. 97. 
5 G. Durand, op. cit., p. 232. 

Eliade — „miracolul morţii nu constă în ceea ce sfârşeşte ea, ci 
în ceea ce începe””: „El apăsă fruntea pe mâinile ei unite... 
întuneric..., o negură rece cuprinse creierii lui, i se părea că 
Rodope îl cheamă din depărtare”. Mormântul devine locul de 
nuntire a celor doi. De altfel, cuvântul „cimitir” provine din 
etimonul koimeterion, care avea înţelesul de „cameră nup- 
tialä”®. În plus, în mitologia românească, moartea este văzută 
fie ca o călătorie a „dalbului de pribeag” pe tărâmul celălalt, 
fie ca o nuntă cerească”. 

Insula din Avatarii Faraonului Tlă nu mai este deci un 
topos al fericirii, ci unul al morții. Descrierea conţine accente 
de „austeritate şi simplitate ascetică”, şi asta deoarece inte- 
resează doar influențele. Cauza e înlocuită de efect. Interesant 
de urmărit însă este traseul regelui, care deține funcțiile unui 
adevărat ritual, aşa cum le stabilea Claude Rivière”. Prima 
menire a unui rit este de a reînnoi şi de a reînvia credințele 
(funcția de mediere şi pedagogică); prin gestul său, Tlà reface 
gestul arhetipal al integrării întru Ra. Apoi, ritualul are o 
funcţie integrativă; prin moartea sa voluntară, intră în cercul 
existentelor, samsara. Ritul are şi o funcţie ordonatoare, prin 
ocurentele legate de ciclul vietii (moartea lui Rodope, a lui 
Tla). Având şi o funcţie securizantă, ritul apără pe Tla de 
eventuala angoasă în fata morţii, întregul traseu al faraonului 
ilustrând funcţia dinamogenă a ritului, căci muribundul îşi ca- 
nalizează ultimele resurse ale vieţii pentru atingerea scopului 
final. 

Experienţa lui Tlă reface „moartea lunară”. Căci — re- 
marcă Mircea Eliade” — moartea omului, ca şi moartea lunii 
sunt necesare cum sunt „cele trei zile de întuneric” ce preced 
„renaşterea lumii”. Trecerea faraonului este un fapt indispen- 
sabil regenerării cosmosului pentru refacerea eternului pre- 


” M. Eliade, Oceanografie, în Drumul spre centru, ed. cit., p. 33. 

zent; căci, ca orice formă, şi spiritul uman, ca să-şi recapete 
vigoarea, trebuie să fie „reabsorbit în amorf, să fie integrat în 
unitatea primordială din care a ieşit”. 

La o primă vedere, ceea ce uneşte cele trei creaţii emi- 
nesciene este încadrarea lor în sfera fantasticului, în sensul 
definiţiei date de Roger Caillois: „o întrerupere a ordinii recu- 
noscute, o năvală a inadmisibilului în sânul legalității coti- 
diene””. Aproximativ în acelaşi spirit, putem defini utopia 
drept o distantare de realitatea imediată, o trecere din real in 
metareal. În acest mod, se realizează o suprapunere a celor 
două forme de exprimare literară: ficțiunea poetică şi creația 
utopică. La Eminescu, diferențierea se face în sensul în care — 
aşa cum precizam anterior — utopia romantică se detaşează de 
cea clasică: este „prăpastia” ce separă genul literar utopic 
(„format din lumea fictiunilor despre societatea ideală, având 
ca procedeu esenţial descrierea, dar incluzând personaje şi 
conflict literar — chiar stereotip”!%) de metoda utopică, al cărei 
fundament îl constituie „extrapolarea de la real la fictiv! 

Utopia clasică a căutat să descrie un model de stat ideal 
şi unul de om ideal, ambele deziderate plecând de la ideea că 
lumea contemporană se găseşte într-o mizerie fizică şi morală 
ce suportă critici şi îndreptări. Nu departe de această viziune 
(totuşi foarte diferit), Eminescu descrie o evadare dintr-o lume 
ce „plezneşte de mulțimea urei ce cuprindea”, dar prin inter- 
mediul reveriei. Părăsirea lumii se face sub forma unei rupturi 
aparent inconștiente; în fapt, eroii eminescieni pătrund in 
universurile paralele ca urmare a propriei lor opțiuni. Este un 
tip de experiență asemănător celui descris de Karl Gjellerup în 
Pelerinul Kamanita: „Acolo unde apare soarele.. „71%. Această 

chemare continuă îl face pe Ieronim să plece către insula lui 
Euthanasius într-un demers defensiv; Marian Papahagi'™ 
observa că — insula fiind ținta unei mişcări regresive — actiu- 
nile eroului s-ar concretiza într-o „utopie a fugii”, aceasta 
fiind echivalentă cu „pierderea capacității de a lua lucrurile 
drept ceea ce sunt”. Depăşind această interpretare, preferăm să 
vedem în Cezara mai degrabă o „utopie a regăsirii”, căci în 
spațiul insular se reface unitatea primordială şi armonia 
Universului. 

Utopiile renascentiste se prezintă ca adevărate tratate de 
urbanistică. lată, de exemplu, descrierea pe care o face Th. 
Morus oraşului Amauroton: „Oraşul e încins de un zid înalt şi 
gros, pe care se ridică dese turnurile şi întăriturile. Meterezele, 
pe trei laturi sunt înconjurate de un sant adânc si lat, dar fara 
apă, sădit cu mărăcini şi tufişuri [...]. Clădirile sunt departe de 
a fi respingătoare şi alcătuiesc, în toată lungimea ulitelor, late 
de douăzeci de picioare, două şiruri neintrerupte”'”. Repre- 
zentările utopice eminesciene trimit mai degrabă la un mediu 
rustic, în care vegetaţia abundă, iar elementele cosmice nu 
sunt îngrădite cu nimic de planuri urbanistice: Dionis aşază 
„în albastra adâncime a cerului doi sori şi trei luni”! s, 

M. Opriță'” observa că utopia clasică realizează o „uni- 
formizare a situațiilor şi intereselor [...], o conciliere a con- 
trariilor, constrânse astfel să curgă într-un singur sens”. 
Eminescu reuşeşte să împace aspectele contrastante nu prin 
ştergerea diferențelor, ci prin armonizarea lor. În Avatarii 
Faraonului Tlà, viața şi moartea se împletesc în direcția acelui 
mousiké al vechilor greci, al cărui sens prim e kathartic, 
capabil să aducă modulatiile sufletelor (ale celor vii şi ale 
celor morți) în acord cu ordinea cosmică (couranos). 

Elementele compoziționale specifice utopiei clasice 
sunt reperabile şi la Eminescu: spaţiul izolat (insula descope- 


pământeşti şi să-şi îndrepte gândul lor spre acel loc al fericirii îi aşteaptă 

rita de Hythlodeus se regăseşte în modelul insulei lui Eutha- 
nasius), structurile geometrice complexe (Cetatea Soarelui are 
construcție circulară, la fel de complicată ca şi piramida 
regelui Tla ) sau atmosfera de (auto)suficientä ce emană din 
scrierile de factură utopică. Ceea ce diferenţiază însă aceste 
imagini este faptul că Utopia din cinquecento insistă asupra 
lor, printr-o descriere minuțioasă, fapt care conferă impresia 
imotilitatii şi a condamnării la stagnare. Prozatorul român însă 
concepe lumea în mişcare pentru că aceasta presupune o 
evoluţie neimplinita (existenţa arheului Tla este doar o ipostază 
din lungul şir de vieţi ce va urma). 

Discursul clasicilor utopişti „urmăreşte meticulos un lung 
şir de probleme de interes general uman”%, a căror soluționare se 
găseşte neapărat în comunismul utopic. La Eminescu, sunt iden- 
tificabile însă aventurile individuale ale spiritului. La fel ca în 
filosofia indiană, eroii urmăresc trei scopuri în viață”. Avem 
de-a face, mai întâi, cu dorința de împlinire a legii lui Kama, 
adică împlinirea întru plăcere şi dragoste, în Cezara (care poate 
fi considerată o utopie a iubirii). Dharma, al doilea scop în viata, 
„este doctrina datoriilor şi drepturilor fiecăruia în societatea ideală 
şi, ca atare, legea sau doctrina oricărei acţiuni morale”. Dan/ 
Dionis tinde către integrarea într-o astfel de ordine morală, 
care — din motive mai mult sau mai puţin obiective — îi este 
accesibilă până la un punct. În fine, Moksa reprezintă „mân- 
tuirea sau eliberarea spirituală”; spre aceasta tinde Tlă, iar 
moartea sa voluntară dovedeşte că unirea cu Rodope este şi 
cauză, şi efect (,,mor, căci ai murit tu, palidul meu copil’”"'°) 
pentru eliberarea din urmă a sufletului. 


19% Tdem, p. 90. 

L’imaginaire utopique chez Eminescu 
Résumé 


Est-ce qu’on peut parler d’utopie chez Eminescu? Voila 
la question de notre essai. On part de la démarcation qui 
s’établie entre l’utopie classique et la rêverie romantique; c’est 
la différence entre le genre littéraire et la méthode utopique. 

Si les créations „classiques” de Thomas Morus ou de 
Tommaso Campanella peuvent être encadrées dans le premier 
paradigme, les textes romantiques portent l’empreinte utopi- 
enne au niveau des thèmes, des symboles, des motifs invo- 
qués. C’est le cas des trois nouvelles d'Eminescu qu’on a 
prises en considération: Cezara, Sărmanul Dionis et Avatarii 
Faraonului Tlă. Ces textes démontrent le passage de l’utopie 
sociale (vision imaginative sur le telos) à l’utopie romantique 
subjective, envisageant l’accomplissement humain. 


S 


®jtudii culturale, comparatistica 


Natura naturans/natura naturata 
la Mihai Eminescu 


Marilena SPIRIDON BIRSAN 


Etimologic, cuvîntul natura (lat. natura/gr. physis) în- 
seamnă „natură a ceva” — sens folosit de Lucretiu în Despre 
natura lucrurilor (De rerum natura) — ajungînd să se identi- 
fice semantic, poate datorită unor expresii ca „natura tuturor 
lucrurilor”, cu universul sau lumea naturală. 

Semnificația termenilor natura naturans/natura natura- 
ta, termeni ce fac obiectul discuţiei de fata, îşi are punctul de 
plecare în filosofia greacă, începînd cu Platon şi terminînd cu 
distincția făcută de Aristotel: cauza primă a mişcării/acela 
(cea) care este mişcat(ă). 

De altfel, principiile aristotelice vor fi folosite, mai tir- 
ziu, de Augustin şi dezvoltate de Scotus Erigena într-o distinc- 
tie şi identificare a lui Dumnezeu şi a lumii. Astfel, după acea- 
sta din urmă, natura, ca putere creativă, in fapt, este Dumne- 
zeu-Natura ce creează natură pentru sine însuşi: natura „se 
naturează” pe sine însăşi; privită ca totalitate definită de exis- 
tentä determinată, natura este lumea sau, mai tîrziu, Natura 
naturata. Această modalitate de expresie va fi preluată şi dez- 
voltată mai apoi de filosoful arab Averroés, reapărînd mai tir- 
ziu în gîndirea poetului-filosof renascentist Giordano Bruno. 

Cel care va redenumi însă distincția aristoteliană, ale 
cărui concepte vor deveni punct de plecare pentru o nouă 
filosofie la începutul secolului al XIX-lea — filosofia naturii —, 
a fost filosoful renascentist Baruch Spinoza (1632-1677). 
Avînd ca fundamente ale filosofiei sale structura substanţei, 
însuşirile şi modul acesteia, metafizica lui Spinoza este stră- 
bătută de distincția dintre natura naturans/natura naturata, 

termeni pe care filosoful însuşi îi definea în propria-i manieră 
în tratatul său, Etica: prin natura naturans — „trebuie să inte- 
legem ceea ce este în sine şi se concepe prin sine, adică acele 
atribute ale substanţei care exprimă o esenţă eternă şi infinită, 
adică pe Dumnezeu, întrucât e considerat cauză liberă”; prin 
natura naturata „înţeleg tot ceea ce derivă din necesitatea 
naturii lui Dumnezeu sau din fiecare din atributele lui, adică 
toate modurile atributelor lui Dumnezeu, întrucît sînt privite 
ca lucruri care sînt în Dumnezeu, şi care nu pot nici să existe, 
nici să fie concepute fără Dumnezeu””. Aşadar, Spinoza încer- 
ca, prin distincția natura naturans/natura naturata, substanță! 
mod, să găsească şi să definească termenii creaţiei. Astfel, 
pentru a putea ilustra mai bine conceptele filosofiei sale, filo- 
soful portughez de religie iudaică (excomunicat, de altfel, de 
către comunitatea evreiască a timpului său, datorită ideilor 
sale şi anatematizat astăzi şi socotit a fi unul dintre cei mai 
mari filosofi iudei) va crea, la propriu, termenii în speţă: 
plecînd de la cuvîntul latin natura, Spinoza va adăuga termi- 
natiile de participiu şi de substantiv (naturans/naturata) 
pentru a contura distincţia substanta/mod. Aşadar, tocmai ter- 
minatiile sînt cele ce conferă contrastul dintre ceea ce creează 
(natura naturans) şi ceea ce este creat (natura naturata). Sau, 
cu alte cuvinte, se face distincţia între natura creind/natura 
creată. 

Iniţial, metafizica lui Spinoza era privită ca exclusiv 
teologală. În acest sens, filosoful vorbeşte de Dumnezeu sau 
Natură: Dumnezeu e natura naturans, infinită şi nedetermi- 
nată putere în fapt, iar ca actus, adică realitate exclusiva 
determinată a acestei puteri în fapt, natura este una naturata. 
Cu alte cuvinte, natura naturans e Dumnezeu ca parte din 
Dumnezeu, eternă, imuabilă şi invizibilă, iar natura naturata 
reprezintă natura ca parte din Dumnezeu, efemeră, schimbă- 
toare şi vizibilă. 

Cei care vor schimba sensul exclusiv teologal al propo- 
zitiilor lui Spinoza într-unul mai mult... liber-cugetätor au fost 


' Baruch Spinoza, Etica, Despre Dumnezeu (propoziţia XXIX), Editura 

romanticii. Dupa cum se stie, dorinta acestora era de a 
reinventa lumea, de a găsi noi modalități de cunoaştere a 
lumilor (fizice, psihice şi metafizice!), pentru ca omul să poată 
accede spre o realitate superioară. Aspiratia romantismului era 
una de reanimare a sentimentului religios, sentiment pe care 
raționalismul secolului al XVIII-lea l-a ignorat. 

Apărut la sfîrşitul secolului al XVIII-lea şi căpătînd o 
semnificativă dezvoltare în secolul următor (prima jumătate a 
acestuia), romantismul e unul din curentele literare ce vor 
genera, sub aspect ideatic, filosofii. Este vorba despre filosofia 
naturii, ale cărei baze sînt puse, în Germania, de către 
Schelling şi ale cărei concepte au fost preluate şi dezvoltate de 
fraţii Schlegel, Novalis, Tiek, Wackenroder (în aceeaşi tara ca 
şi iniţiatorul mişcării filosofice în discuţie), de către Hugo şi 
Baudelaire (în Franța) ş.a.m.d. Avînd ca instrumente de lucru 
concepte ca natura naturans/natura naturata şi, implicit, con- 
tradictia dintre ele, filosofia avea ca finalitate reconsiderarea 
universului — lumea nu trebuie privită doar din punct de 
vedere cantitativ şi mecanic, ci ca un organism viu, adică e 
sinteza dintre materie şi spirit — şi restabilirea miraculosului. 


În 1873, îl găsim pe Eminescu la Berlin, frecventînd 
cursul profesorului Eduard Zeller, curs ce-l va familiariza cu 
ideologia filosofiei naturii. Astfel, în caietele sale studenţeşti 
datînd din acel an se puteau citi însemnări ca: „antiteza între 
om şi natură”; „Și noi suntem natură. Să reabilităm unitatea. 
În simtirea nemijlocită zace deja unitatea”; „Activitatea 
estetică este o bucată de natură sublimată — se-nnobilează”; 
„Noi suntem în firea ei [a naturii, n.n.] şi ea este în firea noas- 
tră”5; „Ce e natura naturans (s.n.)? O cantitate de mişcare. Ce 
e natura naturalia [naturata, n.n.] (s.n.)? termenii fenome- 
nologici ai cantităţii de mai sus a = a (s.n.).”* Aşadar, poetul 
român învăţa în acea perioadă, coroborind informaţiile din 
cursul profesorului Zeller cu unele provenind din lecturi 
particulare din Kant, Hegel, cum că natura este, simultan, 


3 Mihai Eminescu, Fragmentarium, p. 90-91, in Gh. Dragan, Poetica 
eminesciană, col. „Eminesciana”, Editura Junimea, Iasi, 1989, p. 90. 
4 Mihai Eminescu, op. cit., p. 367, în Gh. Dragan, op. cit., p. 91. 

spirit şi materie, identitatea dintre acestea fiind originară, 
apartinind rădăcinii ontologice a universului. 


Contradictia natura naturans/natura naturata este bine 
conturată în opera eminesciană. De altfel, întreaga creaţie a lui 
Eminescu pendulează între natura naturans (creatorul), natu- 
ra naturata (creatul), natura de-naturata (increatul, moartea), 
conceptul menționat acum este preluat de la simbolisti şi se 
manifestă mai ales în ultima parte a operei eminesciene. 
Astfel, se poate vorbi, în legătură cu cele afirmate mai sus, 
despre Demiurgul eminescian, Hyperion sau oricare altă întru- 
chipare a omului de geniu ca natura naturans, codrul, apele 
insula lui Euthanasius, peisajele selenare etc. drept natura 
naturata şi, nu în ultimul rînd, natura ca ruină a unui templu 
precum natura de-naturata. Pentru exemplificare, amintim 
titluri ca: Scrisoarea I, Luceafărul, Feciorul de împărat fără 
stea (poeme ce ilustrează, cu precădere, conceptul naturii ce 
creează), De treci riul Selenei..., Floare albastră, Eco, 
Mirandoniz, Călin (file din poveste) etc. (reprezentări ale unei 
naturi create, abundente, identificabilă cu cea originară), 
Melancolie, Apari să dai lumină, Gemenii etc. (au în centru 
imaginea naturii în ruină). Trebuie însă specificat faptul că nu 
se poate face o separație clară între natura naturans/natura 
naturata în creația eminesciană, titlurile enumerate mai sus 
fiind reprezentative doar din perspectiva ilustrarii conceptelor 
în discuţie (a unuia sau a altuia). 

În sfîrşit, trebuie adăugat faptul că, în formarea concep- 
tiei eminesciene despre natură, pe lîngă ideile preluate din 
filosofia romantică germană, importante sînt şi influențele ce 
vin dinspre poezia populară, poezie pe care Eminescu o cu- 
nostea şi pe care o gîndea ca pe o formă a ,,simtirii nemijlo- 
cite”. 

Omul natural, reprezentare a naturii naturans, unul din 
idealurile mişcării romantice, este surprins în opera emines- 
ciană atât ca centru al universului (Sara pe deal), cît şi ca 
spirit generator al lumii (Scrisoarea I, Memento mori, Lucea- 
farul etc.). Tot in sfera acestui concept se inscrie si senzuali- 
tatea feminină, existentă, de altfel, în creația eminesciană, 

acea exaltare a feminitatii ca semn al fertilităţii naturii (Do- 
rinta, Călin [file din poveste], Cezara etc.). În aria aceluiaşi 
concept, amintim şi ipostaza feminină a naturii, natură văzută 
ca iubită, logodnică sau mireasă: pădurea îşi cheamă iubitul 
(„O ramii, rămii la mine, / Te iubesc atît de mult!” — O, 
ramii...); luna e „regina nopţii”, „sfinta regină” etc. 

În ceea ce priveşte reprezentările conceptului natura 
naturata, natura eminesciană poate fi una cu încărcătură ero- 
tică, plină de sevă, prospeţime, bogat colorată (Lacul, Cezara, 
Dorinţa etc.), una a ceturilor nordice (Diamantul Nordului, 
Geniu pustiu etc.), sau o alta cu elemente siderale, ce 
înfăţişează peisaje selenare (Luceafărul, Sărmanul Dionis, De 
treci riul Selenei... etc.). 

Aşadar, concluzionînd, putem spune că, în creația emi- 
nesciană, atît ideile filosofice romantice (ce conţin, într-o for- 
mă elevată, unitatea om-natură), contradictia filosofică subs- 
tantä/mod (tradusă, după cum spuneam mai sus, în distincția 
natura naturans/natura naturata), cît şi poezia populară natio- 
nală (poetul considera cîntecul popular ca fiind modalitatea 
originară de trăire şi de exprimare a comuniunii om-natură) 
vor dezvolta şi defini ceea ce unii exegeti au numit senti- 
mentul naturii la Eminescu. Acest sentiment însemna atît 
intuirea conaturalitatii primare om-natură, în sensul popular, 
mitologic” şi cult, cît şi sugerarea valorilor eului poetic, văzut 
ca unul natural. 

Résumé: 


La conception d’Eminescu sur la contradiction philoso- 
phique natura naturans/natura naturata est issue, a la fois, de 
l’idéologie romantique — qui a comme sujet l’union d’ esprit 
avec la matière et /'homme naturel — et de la poésie populaire. 
Ainsi, son œuvre est pleine d’exemples qui montrent l’exis- 
tence de ceux deux concepts philosophiques. Au fond, la créa- 
tion d’Eminescu oscille entre une nature créatrice — la repré- 
sentation du concept natura naturans — (l’image du Démiurge, 
Hyperion, la sensualité féminine qui s’identifie avec la nature 
même etc.), une nature qui est créée — natura naturata — 
(l’image de la nature féerique, abondante, l’île d’Euthanase, 
les paysages sélénaires etc.) et une nature vue comme ruine — 
natura de-naturata. Il s’agit de titres comme: Scrisoarea I, 
Luceafărul, Floare albastră, Dorinţă, Lacul, De treci riul 
Selenei..., Mai am un singur dor, Gemenii, Memento mori etc. 


Archaeus, âtman şi brahman 
Dana Iuliana BIZDIGA-GEANGALAU 


Indianitatea eminesciană nu este un pretext, nu se cons- 
tituie atât într-un complex de motive literare care ar converge 
într-o temă ce presupune unitate şi ansamblu ideatic. Eminescu 
a studiat sanskrita din manualul lui Franz Bopp, a lăsat un 
manuscris neterminat cu o traducere a acestuia, şi-a însuşit 
lecturi vedice şi din Vedanta, a perceput adevărurile emise 
pentru prima dată la Sarnath de Buddha, şi toate acestea l-au 
apropiat de esenţa subtilă a non-alteritätii upanisadice (tat 
tvam asi — „Acela Tu eşti”) şi au devenit trama intimă a 
viziunii sale poetice şi de creaţie, în genere. 

Esentä a Upanisadelor, Atman şi Brahman reprezintă 
coincidentialitatea divină care însumează vibraţiile întregului 
Univers în concepţie hindusă. Revelată încă de scrierile 
vedice, această uniune mistică apare mai profund conturată o 
dată cu Vedanta (sau cum au mai fost numite Upanisadele — 
Vedele târzii). Atman — Sinele Individual este o fărâmă din 
Brahman — Sinele Universal, este, în fapt, chiar acesta din 
urmă. Într-una dintre cele mai vechi Upanisade (Chändogya- 
Upanisad), Atman este prezentat ca „Sinele fără de păcat, cel 
fără de vârstă, nemuritor şi care nu cunoaşte durerea, foamea 
sau setea, care nu doreşte nimic din ceea ce e efemer către 
dorinţă şi nu imaginează ceea ce nu merită imaginat, pe acesta 
trebuie să îl căutăm, pe acesta trebuie să îl înţelegem. Acela 
care l-a descoperit pe Atman pătrunde Adevărul şi aceluia îi 
vor fi îndeplinite toate dorinţele.” 

S-a vorbit în dese rânduri despre influența aşa-numitu- 
lui „pesimism” schopenhauerian asupra eminescianitatii. Poe- 
tul şi scriitorul român nu doar că a transcens sensul acestui 
„termen”, ci a înţeles şi dincolo de ceea ce au asimilat filosofii 

europeni ca fiind pesimismul gândirii hinduse şi buddhiste, 
diferenţa între absolutul celei dintâi şi relativismul celei de-a 
doua. În hinduism nu există alteritate, Atman (Sinele Indivi- 
dual) este Brahman (Sinele Universal), coincidentialitatea 
amintită fiind însăşi structura, infinitatea Universului, Dum- 
nezeirea. În buddhism viata este suferință, Nirvana absolvă 
ființa umană de acest mod de a simți şi unul dintre declan- 
şatorii suferinţei este chiar ¢rsna (dorinţa de a trăi). 

În Archaeus, samsara (ciclul de reîncarnări, transmi- 
gratia sufletelor) — care este alimentată de trsna — este un dat, 
nici o întâmplare nu se ridică deasupra contextului, personajul 
principal (care e un adevărat guru al ideii de moksa — similară 
cu Nirvana — eliberare spirituală) este conştient de determi- 
nismul ce îl presupune samsara şi care nu înseamnă pesimism, 
ci o cale de însuşire a absolutului: ,,Archaeus este singura rea- 
litate pe lume, toate celelalte sunt fleacuri — Archaeus este 
tot.” 

Socratic, Eminescu declama: „Nu ştim dacă ştim ce- 
va...” Sentimentul de alienare resimţit în Archaeus este 
sublimat, întrucât se traduce printr-o manieră de protecţie 
împotriva percepţiei absurdului acestei lumi. Viaţa, realitatea 
de primă privire şi abordare transparentă, este definită încă din 
Brhadaranyaka-Upanisad ca măyă (iluzie, văl), o lila (dans) a 
maya. Relevantă este şi o altă semnificaţie sanskrită în ceea ce 
priveşte verbul ,,/7”, care se poate tălmăci şi prin „a ascunde”. 
Archaeus „vede” ceea ce maya ne ascunde, şi anume inexis- 
tenta eului, confundarea sa extatică cu divinul, dialectica 
Atman-Brahman. 

Shiva este, în panteonul hindus, şi zeul dansului (Nata- 
rajan), de altfel, în shivaismul kashmirian, viata — iluzie fiind 
înțeleasă ca dans cu semnificaţie de ritm. După modelul 
upanisadic şi cel al Bhagavad-Gitei, această idee a ritmului 
inexorabil al samsarei este relevată în Archaeus. Conceptul 
hegelian, întâlnit in Vedanta (neti, neti — „nici aşa, nici aşa”) 
este un mijloc de a semnifica atributele Divinitatii şi apare 
transpus de Eminescu în acest text de o înălțime spirituală 
unică: „Cine şi ce este acel el sau cu care-n toate schimbările 
din lume ar dori să rămână tot el? Acesta este poate tot mis- 

terul, toată enigma vieţii. Nimic n-ar dori să aibă din câte are. 
Un alt corp, altă minte, altă fizionomie, alti ochi, să fie altul... 
numai să fie el. Ar voi să se poată preface în mii de chipuri, ca 
un cameleon... dar să rămâie tot el. Abstrăgând de la dorinţa 
acestei reamintiri, fiecare-şi are dorința împlinită,... căci este 
indiferent, pentru cel ce nu voieşte memoria identităţii, dacă-i 
el sau nu-i el rege. El este regele, dacă nu face numai aceasta 
pretenție să fie tot el... Iată alt corp, altă minte, altă poziţie, 
numai că nu eşti tu. Ei, ai priceput ce-i Archaeus?” 

Toate acestea nu sunt decât corespondențe ale filosofiei 
indiene upanisadice: „Lumina care străluceşte dincolo de acest 
Cer, dincolo de toate, în lumile cele mai înalte dincolo de care 
nu există altele mai înalte, este de fapt aceeaşi lumină care 
străluceşte înăuntrul omului (antah puruse)’ (Chändogya- 
Upanisad). 

Atman nu desemnează un ego sau un non-ego, ci o 
entitate superioară identică lui Dumnezeu. Subiect, niciodată 
obiect, conţine o profundă interioritate ontologică. Pur în na- 
tura sa, Atman este indestructibil, neschimbător, stabil, veşnic, 
iar fiecare fiinţă umană este alcătuită din trup, minte şi Atman. 
Întrucât oamenii sunt, în esenţă, spiritualitate absolută, în- 
seamnă că pot fi identificaţi cu Atman care e increat, etern, dar 
deopotrivă transcendent şi imanent omului. Nu poate fi 
cunoscut prin percepţie, simţuri, cognitie, deoarece nu te poţi 
desprinde de Aman, de ceea ce eşti pentru a putea pricepe. 
Eminescu poate traduce această lumină: „Nici nu-i uşor de 
priceput — pentru că-i etern. Şi etern este tot ce este întot- 
deauna de fata... în acest moment. Nu ce au fost, căci au fost 
stări de lucruri, nu ce va fi, căci vor fi iarăşi stări de lucruri. 
Ce este. Numai dacă vremea ar sta locului am pute vede 
lămurit ce-i etern... Numai într-un punct în care s-ar naşte un 
moratoriu între moarte şi viață, căci lumea nu-i decât o 
vecinică plătire către viaţă, o vecinică încasare din partea 
morții. Şi această împrejurare este mama timpului. Fără de 
aceasta, suma celor ce există într-adevăr s-ar pute privi peste 
tot, am şti ce este netimporal.” Fiinţa pentru sine este situată 
în domeniul finitudinii şi al fenomenalitatii, fiind impulsionata 
de dualitatea iubire-ură, în timp ce ființa în sine este existența 

pură lipsită de finalitate, ca şi Sinele (Atman). Diferenţa între 
cele două modalităţi ale fiinţei reprezintă rădăcina ontologică 
a întregii percepții despre Archaeus, despre Brahman. Con- 
ştiinţa în Sine (Atman) este absolută, consubstantiala cu reali- 
tatea ultimă (Brahman), iar înstrăinarea de mâyă creează o 
contradicție între Sine şi eul empiric (ahamkara), care este 
conştiinţa posesiunii efemere şi a finitului. Cultivând acest 
antagonism, se eludează celelalte dualitati care formează sub- 
stanta eului (iubirea şi ura, prietenia şi duşmănia, atracția şi 
respingerea) şi care generează fericire şi nefericire. Se ajunge 
în cele din urmă la o stare egală (samata), la o anumită deta- 
şare, în care se priveşte cu aceiaşi ochi un bulgăre de pământ 
şi o bucată de aur, un prieten sau un duşman şi se transcend 
chiar valorile morale (Bhagavad-Gita). 

Prin automanifestare, Sinele Universal ajunge la auto- 
cunoaştere; îşi află natura contradictorie. Experienţa sa exis- 
tentialä este proiectare într-o alteritate, o realitate (val) care se 
găseşte în afara sa. Astfel, Absolutul se înstrăinează de el 
însuşi, acest fapt petrecându-se în primul rând în apariția mul- 
titudinii de euri umane, fiecăruia dintre acestea fiindu-i ne- 
cesară înclinația situării centrale în raport cu restul, inclusiv cu 
Absolutul, pentru că fiecare eu se consideră un absolut. Aici 
se află originea decăderii: în ieşirea Unului din el însuşi. 
Fiinţa umană se găseşte scindată între ego şi esenţa divină şi 
sfârşeşte prin a se refugia in avidya (ignoranță, în sensul de 
refuz al cunoaşterii). Moksa în hinduism sau nirvana în 
buddhism este urmarea depăşirii avidyei, urmarea „iluminării” 
— boddhi, care duce la ,,moartea” fata de condiţia umană şi 
renaşterea într-o stare spirituală superioară: extinctia in 
Absolut, absorbţia lui Atman in Brahman. De aceea, moksa 
sau nirvana nu înseamnă mântuire morală, pentru că se află 
dincolo de bine şi rău, nu reprezintă o stare psihică, ci elibe- 
rarea de toate construcțiile mentale pur umane, de orice stare 
de conştiinţă, dorinţe, pasiuni, neliniști, percepții. Înseamnă 
atingerea supremei cunoașteri (jnana), esenţa care nu mai 
poate fi dizolvată, destrămată, este realizată starea diamantină 
de nealterabil, nefragmentabil, nedezintegrabil. Accederea la 
această eliberare supremă este însoţită de beatitudine (anan- 

da). Nu se poate rosti inefabilul: „E unul şi acelaşi punctum 
saliens care apare în mii de oameni, dizbrăcat de timp şi 
spaţiu, întreg şi nedespärtit, mişcă cojile, le mână una-nspre 
alta, le părăseşte, formează altele nouă, pe când carnea zugră- 
viturelor sale apare ca o materie, ca un Ahasver al formelor, 
care face o călătorie ce pare vecinică”. 

Dezbrăcarea de eul empiric şi realizarea Sinelui este 
subtil exprimată de poeta indiană Lalla Lalded prin acțiunea 
dansului care eliberează sufletul din valurile maya: „Înțeleptul 
mi-a spus un singur cuvânt: / «Din exterioară să devii interi- 
oară». / Atunci m-am dezbrăcat / şi am dansat goală.” Spre un 
dincolo indefinit aspiră şi Rabindranath Tagore: „Acolo nu 
este nici zi, nici noapte, nici forme, nici culori. / Şi nici cu- 
vinte, nici cuvinte”. 

Transcenderea în extremul Dincolo o aflăm şi în Lucea- 
fărul eminescian. Nu există timp, nu există spaţiu, dar 
transpare atracţia către cea mai indefinită stare: „Nu e nimic şi 
totuşi e / O sete care-l soarbe, / E un adânc asemene / Uitării 
celei oarbe”. Lumea umană, iluzia, maya este formată din 
reprezentări evanescente, „căci a învinge în sensul infinitului 
este ceea ce însemnează în sens finit, a suferi”, în concepția 
empatică kierkegaardiană cu hinduismul. 

În doctrina brahmanică, Sinele Individual nemuritor, 
netulburat şi fericit, singurul şi acelaşi pentru toate ființele, 
este Brahman imanent, Dumnezeu în fiinţa umană. Eminescu 
spune că acesta nu vine de nicăieri: „În fiece om se-ncearcă 
spiritul Universului, se opinteşte din nou, răsare ca o nouă 
rază din aceeaşi apă, oarecum un nou asalt spre ceruri. Dar ră- 
mâne-n drum, drept că în mod foarte deosebit, ici ca rege, colo 
ca cerşitor. Dar ce-i şi ajută coaja cariului care-a-ncremenit în 
lemnul vieții? Asaltul e tinereţea, rămânerea-n drum, decepti- 
unea, recăderea animalului patit, batraneta şi moartea. Oame- 
nii sunt probleme ce şi le pune spiritul universului, vieţile lor 
— încercări de dezlegare. Chinul îndelungat, vecinica goană 
după ceva necunoscut nu samănă cu aviditatea de a afla răs- 
punsul unei întrebări curioase?” 

In Archaeus constituirea ființei umane şi cea a lumii 
sunt analizate în mai multe rânduri, iar Eminescu finalizează 

cu ideea din Upanisad că nu există altă individualitate decât 
sufletul lumii. 


ARCHAEUS, ATMAN AND BRAHMAN 


One of Mihai Eminescu’s writings in prose, Archaeus 
represents the writer’s vision upon Life with its profound 
meanings. These meanings may be found in the old Indian 
philosophy, more exactly in Upanishades, where the dual 
concept Atman — Brahman designates Infinity and leads to 
final liberation of soul. They can not be divided since they are 
one. The first is Individual Self and the second is Universal 
Self or Soul, but it is impossible to proceed to a separation 
between them. 

The divine essence exists in everyone, so it means 
everyone is divine (tat tvam asi- „that thou art, thou art that”). 
Everything else is just maya, illusion, vail over reality of 
human spirit and its profound nature. 

Eminescu talks in Archaeus about samsara and about 
the eternity of Soul and Spirit of Universe. God is one, the 
only Reality there is and nothing else is, as it is suggested in 
Archaeus and in Upanishades also. Brahman is within, 
without, above, below. Time, space, causation, everything is 
created by that One Infinite Truth. It pervades time, space and 
causation, too. 

Essentially, behind the matter (the body), behind the 
mind (the duality), Atman is the Light, that immortal, 
immutable Being. Eminescu calls it Archaeus. 

Cioran despre Eminescu sau despre tentatia 
românească a neantului 


Adrian M. CREŢU 


Validitatea unei conexiuni în timp şi idee între poezia 
eminesciană şi „vaietele” anecdotico-filosofice cioraniene tine 
de ordinul evidentului, în ecuația simplă în care intră cunos- 
cutele: melancolie şi neant. 

Andrei Pleşu definea melancolia, la un moment dat, ca 
fiind rezultatul direct al contemplării fără obiect, ceea ce, tre- 
buie să recunoaştem, constituie esenţa filosofică a neantului. 
Tipologia umană ce implică această formă de manifestare, 
melancolia, cu toate tarele impuse de structura psihocritică a 
unei astfel de construcții, înseamnă, pentru Cioran, prototipul 
artistului de geniu. 

Vorbeam, într-un studiu anterior, despre un fapt de isto- 
rie literară puţin cunoscut şi exploatat de critica literară 
românească. Luca Pitu descoperea, într-o revistă pariziană din 
perioada interbelică, „Comaedia”, interzisă pe vremea ocupa- 
tiel germane, numărul din 16 ianuarie 1943, un eseu inedit al 
lui E. Cioran, intitulat Mihail Eminesco. În acel material, 
Cioran dădea o interpretare personalizată, poetico-filosofică, a 
ceea ce credea că înseamnă a fi un mare artist: „Viaţa unui 
poet nu poate să aibă desăvârşire. Putinta lui vine din tot ce nu 
a trăit. Eminescu, cel mai mare poet român, este una din 
exemplificările cele mai doveditoare ale eşecului pe care îl 
presupune orice existență poetică. Viaţa sa nu este decât un şir 
de privatiuni însoțite de presentimentul nebuniei care le va 
încununa [...].” Aşadar, pentru a fi poet, un genial inventator 
de universuri ficționale, este necesară o experiență de viata 
ratată cu mare efect, dar şi conştientizată. Genialitatea emines- 
ciană rezidă în capacitatea extraordinară a poetului de a cons- 

trui lumi capabile să traverseze timpul şi să reziste oricăror 
grile critice şi valorice, la care, crede Cioran, nu ar rezista un 
„Valery sau un Proust”. 

În continuarea acestui studiu, filosoful francez comenta 
o temă fundamentală eminesciană: iubirea, însă concepută, 
cioranian, cu intenția premeditată a vicierii ei în deznădejde: 
„Am putea avea impresia că Eminescu a încercat să se lase 
înşelat de dragoste. Totuşi, el cunoaşte dezamăgirea tuturor 
apatiilor sale. Nu se dedă pasiunii decât pentru suferințele, 
pentru eşecul ei. De altfel, nu am remarcat că dragostea este 
substanţa poeziei doar pentru că ea exclude fericirea?” 

Influențele eminesciene asupra imaginarului românesc, 
intuite de „specialistul în problema morţii” Cioran sunt vag, dar 
obsesiv prezente în incendiarul volum de tinereţe, Schimbarea 
la fata a României (1936): „Eminescu a fost un profet national 
à rebours”, în sensul unei incapacitäti genetice a neamului 
românesc de a proiecta un viitor grandios, astfel fiind nevoiţi a 
„scotoci” în „obscuritatea sinistră a trecutului nostru.” 

În scrisorile lui E. M. Cioran către fratele său, profeso- 
rul Aurel Cioran, sau către prieteni din ţară (Arşavir Acterian, 
Constantin Noica etc.), concepute, când este vorba de Emi- 
nescu, pe un ton fatis admirativ, putem identifica acea legătură 
dintre cei doi „filosofi” existentialisti. „Îmi place foarte mult 
Oda lui Eminescu, am şi tradus-o în frantuzeste şi englezeste, 
dar fără succes, căci sunt două limbi prea tocite”. Mai mult, 
Cioran găseşte în Eminescu unica justificare a neamului ro- 
mânesc de a exista: „Ruteanul ăsta a dat un rost semintiei 
noastre”; ,,... fără Eminescu neamul nostru ar fi neînsemnat si 
aproape de disprețuit.” Cu toate acestea, geniul eminescian nu 
a putut avea audiența pe care ar fi meritat-o în această cultură 
balcanică minoră, iar apariția lui trebuie pusă pe seama unei 
întâmplări fericite: „România nu trebuie să se mângâie că mai 
apare din când în când prin ea un om mare. Eminescu, 
condamnat a scrie într-o limbă necunoscută, n-a putut deveni 
universal.” (în Schimbarea la faţă...). Ideea este continuată 
într-o scrisoare către fratele său, în 1975: „Din nefericire, 
Eminescu e intraductibil. Dacă ar fi fost englez, neamt, sau 
măcar spaniol, ar fi fost una din marile figuri ale poeziei.” 

Înverşunarea filosofului francez față de această lume ne 
face, invariabil, să ne întrebăm: de unde această obsesivă 
ispită cioraniană a neantului? Una din rădăcinile ei ar putea fi, 
în opinia noastră, sentimentul eminescian al melancoliei, 
profund trăit şi dus spre extreme de Cioran. În 1994, la apa- 
ritia Tratatului de descompunere, un critic francez, Maurice 
Nadeau, îi închina lui Cioran un elogiu demn de marii profeti 
ai creştinătăţii: „lată-l deci pe cel ce-l aşteptam, profetul 
vremurilor concentrationare şi al suicidului colectiv, cel căruia 
toţi filosofii neantului şi ai absurdului îi pregăteau venirea, 
adevăratul aducător al relei vestiri. Să-l salutäm şi să-l privim 
de aproape: el va depune mărturie pentru epoca noastră.” 26 
de ani mai târziu, acelaşi Cioran recunoștea, într-o epistolă 
adresată fratelui său, că originile sale sunt profund româneşti 
şi eminesciene: „Nu e mai puţin adevărat însă că, într-un anu- 
me sens, eu descind direct din Rugăciunea unui dac, al cărei 
ton violent, rostit ca un blestem şi nu ca o iertare, mi-a plăcut 
întotdeauna”; aceasta nu este singura referință cioraniană la 
acest poem eminescian, filozoful francez fiind iremediabil atras 
de sentimentul „cosmic” al nefiintei şi de extazul aproape 
buddhist al suferinţei (una dintre variantele de titlu ale acestei 
poezii era Nirwana) din versurile: 


Astfel numai, Părinte, eu pot să-ți mulțumesc 
Că tu mi-ai dat în lume norocul să trăiesc. 

Să cer a tale daruri, genunchi şi frunte nu plec, 
Spre ură şi blestemuri aş vrea să te înduplec, 

Să simţi că de suflarea-ți suflarea mea se curmă 
Si-n stingerea eternă dispar fără de urmă. 

Summary 


Following the destinies of the two Romanian writers, 
Mihail Eminescu and E. M. Cioran, a connection can be dis- 
closed when Melancholy and Nothing come into close contact 
in the case of the two mentioned. 

This essay redefines the portrait of the great poet Mihail 
Eminescu through the eyes of the ,,specialist in the Death 
problem”, Cioran, in some of his writings: an article, some of 
the letters sent to his friends in Romania, or his fundamental 
work of 1936, Schimbarea la fata a României. 

Fascinatia romantismului central-european la 
Mihai Eminescu si Jokai Mor 


DENES Jonas 


Intrând într-o cafenea de pe „strada nepavată” a Bucu- 
reştiului, naratorul-personaj din Geniu pustiu face următoarea 
remarcă asupra lui Toma Nour, cel care urmează să devină 
personajul principal şi, o dată cu partea a treia, el însuşi 
narator al romanului neterminat: Scria cu creta pe pänura 
verde vorba Ilma. Cugetam că e din vita lui Árpád si că şi-o fi 
scoțând din rezervorul memoriei sale vrun dulce nume de 
iubită sau vrun ideal unguresc din romanele lui Mauriciu 
Jokai'. Trimiterea la romancierul maghiar contemporan lui nu 
pare a fi o referință livrescă aleatorie. Pe de o parte, însăşi 
noţiunea de ideal este una des folosită de Jókai în caracteri- 
zarea propriilor personaje, pe de altă parte, ea trimite deja la 
structura de adâncime a operei jékaiene. Cu alte cuvinte, 
Eminescu pare a fi cunoscut, dacă nu şi pe prozatorul maghiar, 
măcar câteva din operele acestuia. Mai mult, procedând la 
analiză, constatăm câteva afinități surprinzătoare între operele 
celor doi prozatori, coincidente relevante, niciodată analizate 
de critica literară: natura ca spațiu intim şi loc al reveriei con- 
templative, specificul național ca matrice originară, determi- 
nantă a fiinţei, dragostea şi creația ca două dimensiuni ontolo- 
gice, personaje asemănătoare, dacă nu identice, ca structură 
fizică, spirituală şi morală. Două întrebări trebuie puse încă de 
la început: de unde îi era cunoscută lui Eminescu opera j6ka- 


! Mihai Eminescu, Geniu pustiu, în Proză literară, Minerva, Bucureşti, 
1975, p. 109. 

iană, şi de unde aceste asemănări între cele două universuri ro- 
manesti? 

Membru, inca din anii petrecuti in gimnaziul de la Papa, 
al cercului literar frecventat şi de Petőfi, Jókai face parte din a 
treia generaţie de autori care se afirmă în literatura maghiară 
după 1800, generaţia numită '40 şi constituită din autori foarte 
diferiți ca formaţie intelectuală şi culturală: francezul Degre 
Alajos, ardeleanul Gyulai Pâl, autorii de origine germană 
Szigeti şi Kereni şi, bineînţeles, Petofi Sândor, poetul revolu- 
tionar. Adepti ai unor idei liberale franceze şi germane, carac- 
terizati prin spirit novator, prin radicalism literar şi printr-o 
oarecare nota de agresivitate, scriitorii generației '40 au avut 
un impact extraordinar asupra literaturii maghiare, impunân- 
du-se în viata literară cu o viteză şi o naturalete fără precedent. 
În 1850 Jókai este deja un autor afirmat, publicat şi — lucru 
foarte important — citit. În plus, el este şi o personalitate 
politică recunoscută, revoluționar, făcând parte din grupul 
numit „Societatea celor zece” (,,Tizek târsasâga”), din gene- 
ratia Pilvax, constituită după modelul „Jiinge Deutschland”. 
După revoluţie, devine membru al guvernului provizoriu, apoi 
este exilat, după 1861 devine iar membru al parlamentului, şi, 
din 1881, chiar deputat al oraşului Sfântu-Gheorghe. În Tran- 
silvania şi Muntenia, unde întreprinde mai multe călătorii 
începând cu anii 1850 şi până la moartea lui, survenită în 
1904, este cunoscut prin urmare şi ca om politic. Sustinator al 
luptelor de emancipare din Est, face repetate încercări de a se 
întâlni cu Avram lancu, dar pe lângă aceste scopuri, vădit 
politice, experienţa îi serveşte ca material de inspiraţie literară. 
Mărturia aceasta o găsim în însemnările sale de călătorie, 
intitulate More patrio, dar o dovadă în acest sens este şi 
romanul Bietii bogați (1860), având ca punct de plecare o 
istorioară vehiculată în jurul Hunedoarei despre misteriosul 
Fatia Negra, conte român şi totodată bandit, care, în toiul 
nopții, se angajează în aventuri amoroase cu soția pästorului 
din munţii apropiaţi. De aici celebrul personaj romantic cu 
nume identic, construit, conform procedeului specific, devenit 
clișeu, din unificarea contrariilor. De altfel, această di- 
mensiune a creaţiei prozatorului maghiar a fost parțial studiată 

de Rajka László în analiza făcută pe nuvelistică în volumul 
Subiecte româneşti ale nuvelisticii lui Jókai? 

Este clar totuşi că, în pofida unor astfel de coincidente 
incontestabile, a coexistentei lor în acest spațiu mai izolat din 
punct de vedere geopolitic (Europa Centrală şi de Est), însă 
nelipsit de importanţă din punct de vedere al mentalitatii lite- 
rare şi al imaginarului literar specific, a vorbi despre influență 
ar fi o aberaţie, având de-a face cu doi autori cu personalități 
creatoare puternic individualizate, în ciuda afinitatilor exis- 
tente. O astfel de influență pare chiar o imposibilitate fizică. 
Romanul eminescian apare postum, iar prima traducere româ- 
nească a unei opere jokaiene apare abia în 1904, pe fragmente, 
în Epoca Pisica albă din Bucureşti, apoi integral în volum în 
1959, în traducerea lui Noran Sever.’ Este vorba de romanul 
Omul de aur, scris în 1872, cea mai cunoscută şi citită carte a 
lui Jokai, cu care romanul eminescian prezintă, poate, cele mai 
multe asemănări. 

Răspunsul la întrebare trebuie căutat în altă parte şi el 
pare să rezulte din contextul însuşi al epocii, adică ar putea fi 
acel esprit de l’époque ce a dominat sfârşitul secolului al 
XVIII-lea şi o mare parte a secolului al XIX-lea şi cu care 
intră în contact ambii autori, existând cel mult o afinitate 
determinante în construirea imaginarului creator. A vorbi însă 
despre un romantism unitar e la fel de greu ca a-l determina în 
spațiu şi timp, stabilirea unui cod universal valabil şi adaptabil 
romantismului în genere fiind o încercare sortită eşecului. 
Există diferențe majore între ceea ce înseamnă romantism în 
celebra prefaţă a Baladelor lirice ale lui Wordsworth şi 
Coleridge şi ceea ce înseamnă romantismul pentru prima 
direcție romantică germană de la Jena, grupată în jurul revistei 
Athenaeum, conduse de fraţii Schlegel, deşi în ambele cazuri 


> Rajka Laszlo: Jókai roman targyu novellái (Subiectele româneşti ale 
nuvelisticii lui Jokai), Erdelyi Muzeum, 1935. 

? Vezi David Gyula: ,,Adatok Jékairél és az Arany emberrăl” („Date despre 
Jokai şi despre Omul de aur”) în Az arany ember (Omul de aur), ed. Dacia, 
Cluj-Napoca, 1985, vol. II, p. 274. 

experienţa revelatoare pare a fi constituită de revoluţia fran- 
ceză. Să nu mai spunem cât de mult diferă de aceste tendinţe 
universul romantic francez al lui Hugo, Lamartine, Alfred de 
Vigny, Alfred de Musset şi George Sand. De altfel, aceasta 
este şi ordinea ierarhică în care literaturile menţionate se 
bucură de hegemonie în epoca romantismului. Unitatea nu 
trebuie însă căutată nici în cadrul aceleiaşi literaturi: prima 
direcţie germană, cea a romantismului înalt, mistic şi vizionar, 
de la Jena — construit pe filosofia idealistă a lui Fichte, şcoala 
lui Novalis, a lui Tieck, a fraţilor Schlegel, care teoretizau 
poezia universală (progressive Universalpoesie) —, diferă clar 
de tendinţele şcolii de la Heidelberg, deşi elemente de conti- 
nuitate există cu siguranță. Faţă de teoriile suprasaturate de 
filosofie şi metafizică ale primei direcţii romantice, a doua 
şcoală germană — reprezentată de germanistul Görres Joseph, 
de autorii Clemens Brentano, Achim von Arnim, savantul 
mitolog Georg Friedrich Creuzer, sau frații Eichendorff — va fi 
predominant centrată asupra ideii de conştiinţă naţională, pe 
care o susțin prin apel la conştiinţa națională şi trecutul istoric. 
Punctul de întâlnire dintre Eminescu şi Jókai trebuie 
căutat totuşi în această viziune romantică asupra lumii, inedită 
din punct de vedere estetic, nesistematică, ba chiar paradoxală 
uneori. În special în cea germană, din cel puţin două motive. 
După cum s-a menționat deja, Jokai reprezintă o gene- 
ratie literară decisivă pentru spaţiul literar maghiar, reuşind 
să-şi facă un nume de glorie în literatură, percepând scriitura 
drept o profesie, este autorul cel mai fecund care scrie, până în 
1904, sub înrâurirea aceluiaşi romantism sub tutela căruia 
debutează. Proza lui continuă să reprezinte în epocă linia 
conservatoare a romantismului, mentalitate vehement criticată 
de reprezentanţii celeilalte direcţii, care cochetau serios cu 
realismul (vezi romanele lui Kemény Zsigmond). Paradoxal, 
tocmai această atitudine conservatoare este motivul pentru 
care scriitorul se bucură de recunoştinţa publică, dusă uneori 
la extrem, şi — interesant pentru momentul respectiv — el este 
primul dintre prozatorii maghiari care va avea un ecou şi un 
oarecare renume european. În monografia sa dedicată lui 
Jókai, Mikszáth Kalman trece în revistă traducerile în diferite 

limbi, care apar încă în timpul vieţii scriitorului. Ceea ce ne 
interesează în mod special este cazul traducerilor în germană; 
autorul mai sus amintit vorbind despre mai multe traduceri 
apărute succesiv, începând cu anul 1858, când apare şi prima 
traducere în germană a romanului Un nabab maghiar, urmată 
de 18 nuvele însoţite de o monografie semnată de Kertbeny. 

Exegeza eminesciană, începând cu Theodor V. Stefa- 
nelli, G. Călinescu, D. Vatamaniuc sau Helmuth Frisch, in- 
sistă nu atât asupra rolului decisiv pe care l-a jucat universi- 
tatea în formarea poetului în perioada vieneză (1869-1872), 
apoi în cea berlineză (1872-1874), cât asupra rolului important 
pe care l-au avut în viata poetului bibliotecile şi cafenelele 
frecventate, acolo unde se citea literatură şi, mai mult, se 
vorbea despre ea. lată câteva mărturii în acest sens: ,,Adeva- 
rata cultură poetul şi-a făcut-o însă nu pe băncile sălilor de 
facultate [...], ci de-a dreptul din cărțile pe care le cetia la 
bibliotecă sau acasă”, scrie Călinescu în Viaţa lui Eminescu. 
Nu alta este părerea lui Vatamaniuc: „Eminescu îşi face, in 
epoca studiilor universitare la Viena şi la Berlin, un număr 
considerabil de extrase din presa străină, cu precădere din cea 
germană [...]. Poetul frecventează cafenelele din Viena şi din 
Berlin, unde se primeau publicațiile ştiinţifice, culturale şi 
distractive pe care poetul le urmăreşte zilnic”, scrie criticul in 
Prefaţa la cartea lui Helmuth Frisch’. În 1874 Jókai face o 
călătorie în Austria, respectiv în Germania, unde, pe lângă 
scriitorii berlinezi, se întâlneşte şi cu Bismarck, eveniment 
care a avut răsunet în presa germană. În aceste condiţii, e 
practic imposibil ca tânărul poet să nu fi întâlnit numele pro- 
zatorului maghiar. 

Traducerea germană a Omului de aur, operă despre care 
am spus că prezintă cele mai multe afinități cu romanul 
eminescian, apare deja în 1872. O influenţă directă, stabilită 
chiar pe filiera germană, nu este verosimilă. Într-o scrisoare“ 


4 George Călinescu, Viaţa lui Eminescu, ed. a Il-a, Minerva, Bucuresti, 
1960, p. 182. 

5 Helmuth Frisch, ,,Prefata” (D. Vatamaniuc), în Sursele germane ale cre- 
atiei eminesciene, Saeculum I.O., Bucureşti, 1999. 

6 Scrisoare apărută în „Convorbiri literare”, nr. 2, Bucuresti, an XXXVIII, 1 
februarie 1904. 

datată 6 februarie 1871, Eminescu îi scrie lui Iacob Negruzzi 
că lucrează la un roman intitulat Naturi catilinare, titlu ce 
urma să fie schimbat în Geniu pustiu. 

În ceea ce-l priveşte pe Jókai, el ar fi putut să-l cu- 
noască pe Eminescu tot prin filieră germană, însă, în însemnă- 
rile pe care le făcea prozatorul cu ocazia călătoriilor la Viena 
sau la Berlin, nu apare nici o referință în acest sens. Pe de altă 
parte, prima încercare de a-l impune opiniei publice germane 
pe Eminescu îi aparţine Mitei Kremnitz; poeziile grupate în 
Rumänische Dichtung, şi apărute in 1881, se pare că nu au 
fost descoperite de Jókai, iar critica germană îl va descoperi 
destul de târziu pe poet, abia la răscrucea dintre veacuri.’ 
Acesta este primul motiv. 

Conform viziunii evoluţiei organice, idee vehiculată de 
la Herder şi Edmund Burke încoace, specifică modelului 
cultural şi literar central- şi est-european este neputinta de a se 
sincroniza cu modelul vest-european, de unde rezultă actul 
mimetismului. Trăim mereu complexul inferiorității, deşi 
cauzele diferă. În spaţiul amintit, romantismul se manifestă cu 
o întârziere de 10-15 ani față de marile modele occidentale şi 
devine dominant abia după 1830, când direcția este mai ales 
aceea a accentuării specificului național. Cu expresia lui 
Virgil Nemoianu, este deja a doua fază a romantismului euro- 
pean, faza Biedermeier-ului minor. Aşadar, paradigma litera- 
turii romantice inventate în Occident va fi codul genetic al 
teoretizării romantismului central-european, reprezentând şi 
punctul de referinţă în construirea unei viziuni totuşi autentice 
în măsura în care este şi specifică acestui spaţiu. Nu este vorba 
deci despre o simplă preluare a recuzitelor romantice univer- 
sale, cele mai multe devenite clişee sau noțiuni pur denotative 
o dată cu romantismul minor, ci despre un fenomen mult mai 
complex de adaptare şi familiarizare (acesta este şi sensul 
conceptului de mimetism, luat în varianta nepeiorativă). Ro- 
mantismul central-european nu este doar imaginea în oglinda 
fermecată a modelului occidental, ci este un univers aparte, cu 


7 vezi colecția „Eminesciana”, nr. 38, Eminescu in critica germană, Juni- 
mea, laşi, 1985. 

o spiritualitate şi o sensibilitate care se configureaza, cel putin 
în perioada romantismului, în funcţie de o viziune şi de un 
imaginar preexistente în Occident. Decisiv pentru acest spațiu 
literar este contactul cu romantismul german, afirmaţie vădită 
în cazul celor doi prozatori discutati (dar şi în cazul literaturii 
ruse, dacă ne gândim la Jukovschi, de exemplu). 

„Momentul Maiorescu” în literatura română marca deja 
ruptura de o viziune paseistă, regresivă, clasicizantă, cu o 
retorică literară domesticizată, temperată, de tip lamartinian, 
cum spunea Gheorghe Crăciun, şi deschide noi perspective 
către un alt tip de viziune, aceea inventată de literatura ger- 
mană. Pe de o parte, critica de direcţie a lui Maiorescu are la 
bază estetismul critic german, pe de altă parte, Eminescu 
însuşi se formează în spațiul cultural amintit, la Viena, 
respectiv la Berlin. Exemplul lui nu este singular în epocă, 
multi intelectuali români se vor orienta către aceste centre 
universitare. De remarcat că distincţia Viena — Berlin nu este 
relevantă pentru această perioadă, despre o literatură austriacă 
propriu-zisă se poate vorbi abia după 1806, data separării 
Austriei de Imperiul Romano-German; o literatură însă nu 
poate fi determinată doar de factori extrinseci, ea îşi are 
propria mişcare lăuntrică şi îşi capătă identitatea o dată ce se 
constituie într-o paradigmă bine definită. Or, în cazul litera- 
turii austriece, dominaţia modelului german e clară. Toţi 
autorii contemporani descoperiți de Eminescu prin reviste sau 
prin operele propriu-zise — Hermann Behm-Eschenburg, 
Riickert (Johann Michael Friedrich), care, între altele, preda 
cursul lui Friedrich Schlegel despre „Limba şi înțelepciunea 
indienilor” la Jena, Hammer-Purgstall, traducătorul poeziei 
orientale, Lenau, August Graf von Platen, poeți consideraţi 
minori, ca Ritter Karl Gottfried von Leitner din Granz, 
dramaturgii epocii, Grillparzer, Raimund — ori sunt ultimii 
corifei ai romantismului devenit deja eclectic în timpul 
studenţiei lui Eminescu, ori au legături cu scriitorii germani. 
De pildă, influenţă asupra Vienei au şi poeţii cercului miinche- 


à Gheorghe Crăciun, „Paşoptism sau bonjurism?”, în vol. În căutarea refe- 
rintei, Paralela 45, Pitesti, 1998. 

nez, autori cunoscuţi în epocă: Emanuel Geibel, conducătorul 
cercului, poetul şi prozatorul berlinez Paul Heyse, Felix Dahn, 
profesorul de istorie a dreptului Herman Lingg şi alti poeţi 
descoperiţi de Geibel. Important este că Eminescu nu se va 
opri la aceşti autori, studiile sale sunt de fapt mişcări regresive 
spre modelele literare ale high romanticism-ului german, 
modele care îi vor marca opera mai mult decât contempora- 
neitatea sa. Helmuth Frisch susţine convingător această idee, 
refăcând traseul prin identificarea surselor germane ale ma- 
nuscriselor eminesciene. lată câteva titluri de studii traduse de 
Eminescu: Cel mai nou roman al lui Gutzkow, Trecere în 
revistă a noii poezii lirice şi epice (A. Stern, Ritter, Leitner), 
Epilog cu ocazia aniversării lui Grillparzer, În legătură cu 
filozofia lui Kant, Emanuel Geibel ca poet cu teme politice, O 
adiere de ironie fină a nuvelisticii lui Tieck etc. 

În cazul literaturii maghiare nu avem de-a face cu o 
simplă opțiune de ordin estetic. În 1697, trupele Imperiului 
habsburgic eliberează definitiv ţara de jugul otoman, elibe- 
rarea „constând” în instaurarea dominaţiei habsburgice. Viena 
va fi, în acelaşi timp, centru administrativ şi cultural, deşi la 
începutul secolului al XIX-lea limba oficială nu este încă cea 
maghiară. Tot în Viena va renaşte însă literatura maghiară. În 
1760, regina Maria Tereza decide formarea gărzii sale perso- 
nale, în acest scop fiind aleşi 120 de tineri nobili maghiari 
care, din 14 septembrie, se mută în palatul Trautson, devenit 
apoi centrul cultural maghiar din Viena sub denumirea de 
Collegium Hungaricum. Aici se va forma primul cerc literar 
de tineri intelectuali grupați în jurul lui Bessenyei György, 
operele şi publicaţiile lor apărând chiar cu sprijinul casei re- 
gale. Această literatură născută în spațiul german va constitui 
baza literaturii care se va scrie începând cu secolul al 
XVIII-lea, constrângerile socio-politice fiind, de fapt, şi ga- 
rantia relaţiilor literare, care vor marca literatura maghiară şi 
după ce ea se configurează foarte clar, fixându-şi centrul la 
Budapesta. Prozatorul minor Vajda Péter, spre exemplu, de a 
cărui retorică se simte atras tânărul Jókai, scrie o proză 
panteistă de tip Jean Paul, proză susceptibilă de epigonism. 
Jékai nu-şi face studiile la Viena, dar, ca scriitor consacrat si 

ca om politic, face multe călătorii la Viena. Soţia lui Franz 
Joseph îi citeşte cărţile, şi el, aşa cum s-a mai menţionat, are 
legături cu scriitorii berlinezi, deci cunoaşte şi literatura ger- 
mană a epocii, la care însă, se pare, se şi limitează, onirismul 
şi misticismul primului model romantic, deşi vădite în unele 
cazuri, nu vor fi predominante la el. Acesta este al doilea 
motiv şi răspunsul la întrebările inițiale. 

Dar în ce constă asemănarea amintită? Ce este, de fapt, 
Omul de aur? Textul a fost citit de critica maghiară ca roman 
autobiografic, apoi ca roman naiv cu tentă socială, aducând 
alienarea, şi, nu de puţine ori, ca basm. Sâter Istvan, unul 
dintre exegetii operei jékaiene, scria în legătură cu acest 
roman: Nu realitatea va fi transformată în ficţiune, ci ficțiunea 
îmbracă forma umană”. 

În schimb, Geniu pustiu este o naraţiune la persoana 
întâi, romanul unui personaj misterios, Toma Nour, specific 
prozei romantismului înalt, întâlnit şi la Novalis, autorul lui 
Heinrich von Ofterdingen. Este de observat încă de la început 
că, în opoziție cu compoziţia Omului de aur, în cazul 
romanului eminescian fabula nu coincide cu subiectul", altfel 
zis, este inversată fata de romanul jékaian. Naratorul-personaj 
îl întâlneşte pe Toma Nour cu ocazia unei plimbări nocturne — 
moment decisiv al acțiunii ca şi la Jókai — într-o cafenea din 
Bucureşti. Personajul ne lasă impresia alteritatii, chiar de la 
început el pare a ascunde un mister: „Uite, zisei, oare nu voi 
găsi în acest om un Tasso — să-l studiu mai de-aproape? 
Întunericul din jurul meu era metafora acelui nume: Toma 
Nor”!! — spune autorul despre el. La fel se întâmplă şi cu 
Angelica Poesis, care, surprinsă ca aparenta întruchipare a 
nevinovätiei, se revelează până la urmă în ipostaza de simplă 
curtezană. 


” Varianta originală: Nem a valóság lényegiil át csodävä, hanem a csoda ölt 
emberi alakot în Sőtér Istvan, „Jokai Mor” în Felkor, Szépirodalmi 
Kônyvkiädé, Budapest, 1979, p. 356. 

10 Boris Tomaşevski, Teoria literaturii, Poetica, Univers, Bucureşti, 1973, 
p. 251-265. 

'! Mihai Eminescu, op. cit., p. 114. 

Debutând sub aparența omniscientei şi omnipotentei, 
naratorul Omului de aur îşi subminează treptat procedeul: 
prima dată prin impresia pe care ne-o lasă, aceea de a fi el 
însuşi un personaj ascuns în spatele evenimentelor, atitudine 
apoi dublată de dialogurile pe care le întreține cu propriile per- 
sonaje, ale căror discursuri sunt relativizate, dacă nu batjocorite. 
În final, cu capitolul intitulat Mina de aur, romanul este pre- 
făcut în naraţiune la persoana întâi, iar această tehnică este 
inconsecvent folosită până în ultimul capitol, unde naratorul se 
întâlneşte cu propriul personaj: „Ei, bine, atunci ghiceşte poves- 
tea vieţii mele”!?. Istoria este deja narată si ne dăm seama că 
subiectul şi fabula puteau să nu coincidă, aşa cum se întâmplă în 
cazul romanului eminescian. Importanta este, totuşi, plasarea 
acestui capitol la final, vom vedea de ce. Ceea ce surprindem 
la personajele j6kaiene este aceeaşi alteritate, materializată mai 
ales în ambivalenta aparenţă — esență. Procedeul este exploatat 
până la saturație şi se aplică chiar şi în cazul sintagmei semi- 
ironice omul de aur, care concentrează mai multe semnificaţii. 
Nici un personaj nu este ce pare a fi la început, fiecare ascunde 
o taină: negustorul grec este, de fapt, guvernant turc, Tereza de 
pe insula idilica este soţia unui fost bogătaş, Krisztyan Todor, 
care pare a fi ruda Terezei, e şantajist şi, în acelaşi timp, spion 
turc sau austriac. Taina tine în cele mai multe cazuri de aceasta 
dihotomie a statutului personajelor, doar în cazul celor mai 
marcante (Timar Mihâly) se asociază cu o taină ce ţine de eul 
psihologic, interior, cu care se confruntă, asemenea lui Toma 
Nour. 

În eseul său despre Geniu pustiu, Gheorghe Crăciun obser- 
va că începutul romanului stă sub semnul „unei poetici cu 
valoare autoreferentiala”'’. Pentru Eminescu, romanul este 
„metafora vietei”, reversul aurit al monedei calpe, poezia ce 
poate exista într-o zi „care n-a avut pretentiunea de a face mai 
mult zgomot în lume decât celelalte în genere”. Este o re- 
flectie asupra naturii romanului însuşi, un discurs mai degrabă 


12 Jókai Mor, Omul de aur, traducere de Noran Sever, Venus, Bucuresti, 
1991, p. 556. 

13 Gheorghe Crăciun, Geniu pustiu — o poetică ascunsă, în op. cit., p. 225. 
'4 Mihai Eminescu, op. cit., p. 109. 

eseistic, neobişnuit pentru un roman în plin secol XIX. Până şi 
istoria devine roman, prin Tasso, „regele Scoției”. Nici o urmă de 
astfel de teoretizare directă în beletristica jokaiana, autor mai 
puţin reflexiv. Totuşi, iată ce spune naratorul din Omul de aur în 
legătură cu imaginea naturii feerice de lângă Porțile de Fier: 
„totul pare o bibliotecă pietrificată, numele stâncilor sunt ca 
înscrisurile de pe cotoarele unor cărți si cel care ştie să le 
deschidă poate citi romane întregi”"5. Istoria locurilor, ca la 
Eminescu, devine „roman” prin naraţiune, în plus, aventura cea 
mai periculoasă a Sfintei Barbara va avea loc exact acolo unde 
s-a scufundat faimoasa ,,Silistra”, vasul de război turc care era 
menit să vină la Belgrad să schimbe istoria şi care a fost 
împiedicat de insula Reskival, „politician înţelept şi iubitor de 
pace”. Spirit reflexiv sau nu, autorul romantic este preocupat 
de propria sa poetică. Pentru el, opera artistică nu este un 
univers izolat, ea ţine de ontologia omului, fiind în acelaşi 
timp un microcosmos construit pe principii solide, la fel ca 
macrocosmosul pe care-l reflectă şi cu care este analog; iată 
ambiția şcolii de la Jena de a scrie poezia universală. Romanul 
este deci, şi la Jókai, metafora vietei, acelaşi revers aurit, ca să 
folosim expresia eminesciană, un extras aurit din lumea apa- 
rentelor. Personajele nu numai că ştiu să citească asemenea 
romane, dar aceasta devine principala lor preocupare. Ceea ce 
le leagă de lumea literaturii occidentale este tocmai această 
tendinţă de estetizare, iar ceea ce le face să fie personaje auten- 
tice este matricea originară, specificul — şi national — al ființei 
lor. Toma Nour este luptătorul zelos al emancipării naţionale, 
el respinge ideea cosmopolitismului demagog, dar, asemenea 
eroilor modelului romantic occidental, este estet: scriitor şi 
pictor. Asemănările implică uneori şi chestiuni ce tin de auten- 
ticitatea însăşi a operei. În exegeza eminesciană, s-a pus chiar 
întrebarea dacă scriitorul român suferă o influență din partea 
romanului lui Spielhagen, Naturi problematice, apărut în 
epocă, personajul acestuia fiind şi el pictor, ca şi Toma Nour. 
Ofiţerul Kacsuka din Omul de aur este pictor, chiar în mo- 
mentul apariției lui în roman, îl surprindem pictând portretul 


'S Jókai Mor, op. cit., p. 18. 

Athaliei, fata lui Brazovics. Alt exemplu de personaj total, 
Timar Mihâly, este, la fel, luptător şi adept al ideii de ma- 
ghiar, el cultivă pe pământ maghiar „grâu maghiar”, pe care-l 
exportă chiar şi-n Brazilia (!), ca să contribuie la dezvoltarea 
economiei ţării sale; personalitatea lui însă e dublată de o latură 
poetică în momentul în care „narează” Timeii istoria locurilor 
dunărene. Avem de-a face cu două tendinţe simultane: pe de o 
parte, nevoia de a zugrăvi personaje exemplar-specifice spa- 
tiului geografic central-european, tendință care se manifesta 
deja la autorii austrieci ai epocii (viziunea lui M. von 
Ebner-Eschenbach, radicalismul lui Karl Emil Franzos, bardul 
asupritilor), pe de altă parte, obsesia romantică a totului, obsesia 
cuprinderii totalitätii într-o unitate inclusiv prin procedeul 
unificării contrariilor. 

Personaje cu predilectii estetice, ele însele sunt, de fapt, 
nişte portrete pictate prin câteva trăsături esenţiale, precum 
părul, ochii, sprâncenele şi culoarea tenului; în ceea ce-l 
priveşte pe Nour: „el era de o frumuseţe demonică. Asupra feţei 
sale palide, musculoase, expresive, se ridica o frunte senină şi 
rece ca cugetarea unui filosof. Iar asupra fruntei se zburlea cu o 
genialitate sălbatecă părul său negru-strălucit, ce cădea pe nişte 
umări bine făcuţi. Ochii săi mari care ardeau ca un foc negru sub 
nişte sprâncene stufoase şi îmbinate, iar buzele strâns lipite, 
vinete, erau de o asprime rară”. Spiritul romantic totalizant îşi 
lasă amprenta şi pe portrete, personajul devenind un amalgam: 
„un satan dumnezeiesc care a sorbit din lumina cea mai sfân- 
tă”! Pe bună dreptate observa Soter Istvan că, „la prima ve- 
dere, aceste personaje ni se par false si inumane, e inutil sa 
cautam corporalitatea la ele, creatorul lor fiind lipsit de orice 
spirit analitic”. Reducerea personajelor la acest tipar face 
uneori ca portretul sa fie irelevant pentru distinctia sexelor: de 
exemplu, însuşi portretul lui Ioan din camera lui Toma părea 
portretul unei femei travestite. lată portretul Timeii lui Jókai: 


16 Mihai Eminescu, op. cit., 1975, p. 109. 

17 Varianta originală: „Első pillantásra hamisaknak és emberietlennek érez- 
zuk ezeket a h6sôket, hust és vért hiába keresnénk rajtuk, az elemző 
módszer merőben idegen volt megalkotéjuktél”, în Sőtér István, „Jókai Mór” 
în Félkór, Szépirodalmi Könyvkiádó, Budapest, 1979, p. 356. 

„Chipul ei mai mult decât palid este alb, un alb propriu mar- 
murei sau cristalului... Ce-i drept, tânăra fată e încă o copilă, 
abia a împlinit treisprezece ani, e însă zveltă şi are o înfăţişare 
gravă, cu trăsături sculpturale, perfecte, antice. Părul des şi 
negru ca pana lebedei negre are strălucirea metalului. Ochii 
sunt însă de un albastru închis. Sprâncenele lungi, subțiri şi 
arcuite împrumută parcă feţei un fel de putere vrăjitorească”. 
Stând în faţa portretului Sfintei Barbara, „fata pare şi ea a fi o 
sfântă”!%, ca Poesis din proza eminesciană, confundată în 
ultima instanță cu Fecioara din biserică. Cine este, de fapt, 
Toma şi cine este Timea? Singura diferență dintre portretele 
masculine şi cele feminine, puternic liricizate, ca întregul 
roman de altfel, constă în patetismul specific cultului femeii, 
care dublează uneori portretistica. 

Personajele discutate până aici formează o primă cate- 
gorie, să zicem, cea a personajelor brunete, a doua este cea a 
personajelor blonde, care au o întreagă tradiție, de la Der 
blonde Eckbert (Eckbert cel bălai) al lui Tieck la personajele 
novalisiene. Cele două categorii fac parte apoi din acei fopoi 
preluaţi de autorii celui de al doilea romantism, cel minor. A 
găsi nuanţe este aproape imposibil, autorul romantic gândeşte 
lumea în opoziții. În Omul de aur, chiar şi cele două animale de 
pe insulă, câinele şi pisica, intră negreşit în aceste tipare: 
Almira, câinele uriaş, care se comportă ca un înger cu cei buni 
şi asemenea demonului cu cei răi, este negru, iar pisica 
Nârcissza, care trăieşte în perfectă armonie pe insula ideală cu 
dulăul mai sus amintit, este albă. Referitor la personaje, în 
prima categorie intră Poesis, Noemi, fata de pe insula nimănui 
şi însuşi Timar îndrăgostitul, în a doua, loan, Toma Nour, 
Timea, ca să amintim doar personajele esenţiale. Însă este de 
observat că portretele, deşi realizate după aceste tipare, 
încearcă să sugereze structura esențială a ființei şi toate 
acțiunile personajelor vin să confirme impresia inițială lăsată de 
portret: Timea va fi o sfântă, ducând chiar o viață ascetică, dar 
rezistând fără patimă lângă soţul ei, Toma Nour nu va fi nici 
în final decât un înger decăzut, un rătăcitor care vine să con- 


18 Jókai Mor, op. cit., p. 15. 

firme mitul romantic al tânărului geniu. Distincția blonde/ 
brunete devine încă o dată esenţială din acest punct de ve- 
dere, dar reducerea la tipar şi la portret ca operă de artă ridică 
şi alte probleme. Una dintre ele este existenţa relaţiilor senti- 
mentale. Cum se realizează ele de fapt? Răspunsul pe care-l 
dăm, preluând un concept al lui Denis de Rougemont, 
autorul studiului Iubirea şi Occidentul, este: prin mediere. O 
mediere care implică mai multe forme, dar în romanele ana- 
lizate avem o mediere de tip estetic, prin artă. Toma Nour se 
îndrăgosteşte de Poesis după ce, văzând-o la înmormântarea 
nocturnă — iată din nou, acelaşi moment decisiv —, o asea- 
mănă cu o sculptură de Canova: „faţa ei, ce sta să plângă şi 
nu putea, te făcea să crezi că maestrul Canova îşi săpase pe 
acele morminte o operă a marmoreului său geniu”!”. Să nu 
uităm că Nour era şi pictor. Urmează cea de-a doua întâlnire, 
după care eroul este „îmbătat de o dulceaţă nemărginită şi 
plin numai de-un chip”, murmurând cu un sentimentalism 
pur: „Poesis, te iubesc!”2. Încă de la început, un rol im- 
portant în viaţa personajului ocupă, după cum am spus, 
naraţiunea. Bunul logician şi priceputul navigator, în cele mai 
mari pericole ce pândesc Sfânta Barbara în jurul Porţilor de 
Fier, îşi găseşte timp să „citească romanele stâncilor”, pe 
care i le povesteşte Timeii. Nu alta este tehnica cu care o 
„ademeneşte” pe Noemi, fata care se fereşte de broaştele de 
pe insulă ca de draci. Ascultând cu interes discursul subiectiv 
inventat de Timar despre broaştele din Brazilia care îi întrec pe 
toți cântăreții şi toată orchestra Operei, dragostea ei deja 
afirmată devine în acest moment fatală, ea fiind „mai mult 
decât entuziasmată de ceea ce aflase despre broaste”?!, drept 
pentru care mama Tereza îl onorează pe personajul nostru cu 
titlul de „vrăjitor”. Într-adevăr, el este magicianul cuvan- 
tului, dar, dincolo de aceasta, observam un atribut esential al 
iubirii romantice, acela de a fi sursa, dacă nu si echivalentul 


19 Mihai Eminescu, op. cit., 1975, p. 132. 
2 Ibidem, p. 133. 
21 Jókai Mor, op. cit., p. 260. 

unei experiențe revelatoare”. Aici, experiența nu e altceva 
decât întâlnirea decisivă a cărei urmare este schimbarea onto- 
logică radicală, dragostea caracteristică vizionarismului high 
romanticism-ului, fără congruente cu sentimentalismul 
romantismului minor suprasaturat de leşinuri spectaculoase. 
Iubirea revelatoare este trăită de ambii protagonişti. Timar 
renunță la renume şi avere pentru a trăi veşnic sub umbrele 
răcoroase ale copacilor de pe insula nimănui în braţele blon- 
dei Noemi. lubirea este ridicată la rang existenţial şi de 
Toma Nour; acesta este sensul reveriilor trăite, asemenea 
eroului romantic occidental, aceasta este cauza rätäcirilor, 
după ce gratioasa Poesis este surprinsă în ipostaza ei de 
înger căzut. lată şi efectele acestei întâmplări: ,,Revolutiunea 
ardea în câmpia Transilvaniei, dar mie ce-mi păsa de toate. 
Pentru realitate eu eram omorât..."2 Momentan, adio Scho- 
penhauer, adio „lumea ca voință”, adio revoluţie, revoluţie 
despre care Zoe Dumitrescu-Buşulenga spunea că l-ar fi 
mântuit pe erou. Ideea schimbării e confirmată şi de final: 
„Aş fi putut să-mi petrec toată viaţa citind şi recitind într-o 
nebunie dulce acea epistolă plânsă, s-o visez pe ea toată viața 
mea””*. Naratorul-personaj însă îşi ia lumea în cap, narațiunea 
terminându-se sub semnul unei existente schimbate, situaţie 
care face să fie indiferent faptul că romanul a rămas neter- 
minat. Dragostea este elementul care mişcă întregul univers 
romanesc. În ultimul capitol, după ce personajul principal al 
Omului de aur îl îndeamnă pe narator la scrierea povestii 
sale, el dă şi cheia de lectură: „A fost odată un om care a 
părăsit lumea în care era admirat şi şi-a făurit o altă lume în 
care este iubit”. Happy end-ul naiv al Biedermeier-ului este 
astfel relativizat, iar coincidenta subiectului cu fabula este 
motivată de această subminare a finalului fericit: „lată cum 
arată astăzi Insula nimănui. Privilegiul acordat de ambele tari 
acestui petic de pământ să existe în afara oricăror hotare 
expiră abia peste cincizeci de ani. lar peste cincizeci de ani... 


” Pentru conceptul de experienţă revelatoare, vezi Virgil Podoabă, Litera- 
tură comparată, curs pentru anul II. 

% Mihai Eminescu, op. cit., 1975, p. 153. 

* Ibidem, p. 187 

cine poate spune ce va mai fi?”” Dragostea totalizatoare 
romantică e dragoste şi încă ceva. Natura nu este elementul 
descoperit de primii romantici, la care ea avea încă sens 
preponderent metafizic. În cazul celor două romane, pe lângă 
elementele cosmice — luna şi stelele — recurente sunt elemen- 
tele ce tin de regnul vegetal, pădurea, şi de cel acvatic, 
fluviul. Mitul pădurii se instaurează definitiv o dată cu 
Tieck, acvaticul făcând parte şi el din recuzita romantică. 
Natura prezentă prin aceste elemente are funcții multiple. La 
primul nivel ea nu este decât cadru intim, aşa cum este grota 
sau casa în varianta domesticizată a romantismului înalt. 
Sunt spaţiile in care au loc reveriile sau meditatiile eroilor, 
în care se manifestă substanța metafizică a sufletului uman. 
Momentul exclusiv al acestor reverii este, după cum am subli- 
niat, noaptea, sub supravegherea elementelor cosmice. Scenele 
construite în jurul acestei idei sunt multiple: prima întâlnire cu 
Poesis, încercarea de sinucidere prin sufocare, noaptea de după 
înmormântarea mamei lui Nour. Jékai nu dovedeşte afinitate 
cu acest model ţinând de primul romantism, dar prezent deja în 
preromantism (de exemplu, la Jean Paul Richter), în proza 
scriitorului maghiar găsim cel mult meditații, precum acelea 
ale lui Noemi aşteptându-şi iubitul pe stânca luminată de lună 
sau cele ale lui Timar rătăcit în plină noapte pe malul Dunării. 
Nu găsim la cei doi prozatori exaltarea evazionismului, aşa cum 
apărea ea în Der blonde Eckbert, deşi mitul naturii are şi aici 
sensul căutării unui timp pierdut şi a unei vieţi pierdute, ca în 
naraţiunea lui Tieck. Aici, căutarea este läuntricä, implicând eul, 
şi abia în al doilea rând comunitatea. La nivelul următor, avem 
natura umanizată, natură în care vibraţiile afective ale eroilor 
sunt amplificate până la nivel cosmic. Disperarea lui Nour în 
momentul încercării de sinucidere este redată, în planul ima- 
ginii naturii, prin agresivitatea forțelor dezlantuite: „Vântul urla 
afară cumplit şi ploaia cădea măruntă... par că vântul cu norii, 
tunetul cu ploaia făceau nunta lor sălbatecă în regiunile cele 
negre a-nnoratului cer de noapte””S. Luna, în diferitele ei ipos- 


25 Jókai Mor, op. cit., p. 557. 
26 Mihai Eminescu, op. cit., p. 147. 

taze, este expresia exteriorizata a trăirilor personajelor jokaiene. 
Până şi înmormântarea lui loan sau a Terezei pe insulă va fi o 
comuniune cu natura, o reîntoarcere în natură. La al treilea 
nivel, natura este un instrument gnoseologic prin intermediul 
căruia personajele înțeleg fenomenele, le preconizează sau 
după care se ghidează. În sfârşit, la un ultim nivel, se află 
natura malefică, distrugătoare, acţiune la care concură şi ele- 
mentele lumii obiective. Surprinzător, în ambele cazuri lumea 
fizică se prezintă sub forma morii înotând pe Mureş, respectiv 
pe Dunăre. Inutil să precizăm că diferitele imagini ale naturii 
sunt prin excelenţă plaiurile natale, după modelul lui Mörike 
sau Eichendorff. 

Pe lângă căutarea lăuntrică a timpului individual pierdut, 
există şi o reîntoarcere în timpul pierdut prin procedeul evo- 
cării, specific literaturilor Europei Centrale şi de Est, spații 
aflate sub dominație străină. Evocarea trecutului în literatura 
germană, chiar şi în Imnurile către noapte ale lui Novalis, este 
diagnosticul fugii de realitatea contemporană şi banală, mar- 
cată de fenomenul epigonismului, ca în Die Epigonen a lui 
Karl Immermann. În spaţiul est-european moda evocării tre- 
cutului este generatoarea mişcărilor amintite şi sustinätoarea 
ideii de conştiinţă națională. Aşa ar trebui interpretate fervoarea 
imnică, pe care o capătă descrierea revoluției în partea a treia a 
romanului, şi imaginea grotescă a duşmanului. Portretistica, în 
acest caz, de la utilizarea unei palete cromatice largi până la 
agresivitatea limbajului, recurge la toate metodele descriptive. 
Sunt personaje alcătuind o categorie aparte, singurele care ies 
din tipare, personaje distonante până la grotesc. Jokai dedică 
un roman întreg revoluției de la 1848, intitulat Fiii omului cu 
inimă de piatră (1869), operă eminamente lirică în care scenele 
de măcel, de un realism vădit fata celelalte romane ale proza- 
torului, reprezintă ilustrarea războiului absurd pe care îl duc 
soldaţii din armata austro-ungară, deseori împotriva propriilor 
confrati revoltați. Mişcarea maselor, descrisă în spiritul acelei 
Vôlkerpsychologie specifice şcolii de la Heidelberg (Moritz 
Lazarus, H. Steinthal), este plasată în cadrul unui roman de 
familie, familie a cărei istorie leagă diferitele planuri ale nara- 
tiunii. 

Opere complexe, prin sinteza specifică pe care o reali- 
zează între paradigma romantică occidentală şi o mentalitate 
literară determinată şi de factori extraliterari specifici, Geniu 
pustiu şi Omul de aur sunt două romane ilustrând acelaşi 
model al romantismului central-european, spaţiu care este, cel 
puţin pentru momentul la care ne referim, o insulă a nimănui, 
unde ,,viata-i vis”, adică refugiu în vis. 


Eminescu — aspiraţia cosmică 
Gheorghe MACARIE 


În opera marelui poet, aspiraţia cosmică se integrează, 
loc comun în opera multora din marii romantici ai secolului 
său, însăşi aspiratiei spre recuperarea unității cosmice dintre 
om şi universul aparent exterior ființei umane. Universalismul 
romantic, specific şi definitoriu în mentalitatea literară, mar- 
chează întreaga spiritualitate a epocii. Omul devine o parte din 
macrocosm, dar şi acesta poate fi o proiecţie a tensiunilor şi 
aspirațiilor interiorului uman. Asistăm astfel la dialogul inte- 
rior al Totului cu el însuşi.” 

Fără a avea frecvența şi ponderea pe care o are în 
poezie, tratarea motivului cosmic în proza eminesciană nu 
include întotdeauna puncte de vedere noi — deşi cunoscutele 
preocupări cosmice ale acesteia eboşează anticipativ pe cele 
similare ale liricii. Nu întâlnim, fireşte, creaţii special afectate 
acestui motiv. Spre deosebire de reflectarea aceluiaşi motiv în 
cadrul poeziei, aspiraţia cosmică îmbracă mai rar în proză 
forma contemplativitatii spațiului celest. Desfăşurarea proce- 
selor cosmice sub dublul lor aspect — cel genetic sau cel al 
extinctiunii finale’, ilustrat în Scrisoarea I, Rugăciunea unui 
dac, Mortua est — nu intră nici ele în vederile prozei. Analiza 
motivului cosmic în proza eminesciană dezvăluie, în cadrul 
sentimentului naturii, prezența unui aspect al acestuia: senti- 
mentul sideral, rezultat al corespondentelor ce se stabilesc 


! Albert Beguin, Sufletul romantic şi visul, Editura Univers, Bucureşti, 1970, 
p. 108. 

? Al. Dima, Viziunea cosmică în poezia românească, Editura Junimea, Iasi, 
1982, p. 45-64. 


STUDII CULTURALE, COMPARATISTICA 105 


între om şi infinitul cosmic; pe de altă parte, este vorba de un 
sentiment impus de însăşi conştiinţa romantică a unei miste- 
rioase legături dintre om şi strălucitoarele astre ale bolții 
cereşti. O contemplatie pur raţională a cosmosului, nerapor- 
tată, în opera literară, la eul scriitorului, fiind de neconceput, 
motivul cosmic este intrinsec aspirațiilor şi frământărilor su- 
fleteşti umane. Inseparabil de acestea, sentimentul sideral se 
revendică specific sensibilităţii romantice. Fenomenul fusese 
comentat de Novalis: Jede Hineinsteigung, Blick ins Innre, ist 
zugleich Aufsteigung, Himmelfahrt, Blick nach dem wahrhaft 
Aussern’. Aspiratiile lui Dionis sunt nedespärtite de soliloc- 
viile sale interioare. De la aspiratia spre cosmos se ajunge, 
prin raportarea acestora la eul launtric, la confuzia celor doua 
aspecte: Cu capul plin de cintece, lui Dionis i se pare ca 
stelele se mişcă dupa tactul lui, încît apare firesc nedumerirea: 
„Asta-i întrebarea, zise Dan încet, enigma ce pătrundea fiinţa 
mea. Oare nu cântă ei ceea ce gândesc eu?... Oare nu se mişcă 
lumea cum voi eu?”* Altfel spus, microcosmosul rezumă inte- 
gral macrocosmosul; dupa Steffens (Carricaturen IT, 1921, 
p. 694-697) ca şi după alti „filosofi ai naturii”, „omul (...) 
poartă în el, ca pe un destin propriu, întregul destin al planetei 
şi, o dată cu acesta, destinul universului infinit... Întreaga 
istorie a lumii dormitează în fiecare din noi”. Complexă, aso- 
cierea vieții lăuntrice la aceea a nepătrunselor spaţii celeste 
conferă motivului cosmic diversitatea unei adevărate game. 
De la încadrarea siderală a sentimentului erotic sau ale tulbu- 
rătoarelor căutări existenţiale, la elevata aspirație a eternizării 
amorului prin identificarea cu astrul nemuritor, Eminescu 
relevă numeroase fațete ale relaţiei om-cosmos. 

Generat de contradicţiile sociale ale unei epoci de reflux 
revoluţionar, fenomenul evaziunii capătă în literatură semnifi- 
catia protestului. Evaziunii naturiste i se adaugă cea cosmică: 
şi una, şi alta, forme ale nemulțumirii romantice. Vizând tărâ- 


3 Novalis, Werke und Briefe, Insel Verlag, Leipzig, 1942, p. 420. 

4 Mihai Eminescu, Proza literară, ediţie îngrijită de Eugen Simion şi Flora 
Şuteu. Cu un studiu introductiv de Eugen Simion, Editura pentru literatură, 
Bucureşti, 1964, p. 53. 

> Citat după Albert Béguin, op. cit., p. 108. 

mul de vis al împlinirii, zborul către lună din Umbra mea şi 
Sărmanul Dionis traduce în fapt această dorinţă de evadare în 
cosmos: „Onde, ştii tu ceva, vino cu mine în lună, vom trăi aşa 
de fericiți acolo, neconturbati de nimeni, tu pentru mine, eu 
pentru tine [...] vino cu mine prin ninsoarea de stele şi prin 
ploi de raze, până ce, departe de acest pământ nenorocit şi 
negru, îl vom uita, pentru ca să nu ne avem în minte decât pe 
noi”. Imperioasä, dorința de elevaţie asociază iubirea, puri- 
ficată de carnal-terestru, unui ideal de perfecţiune şi strălucire: 
„[...] fii steaua cea din cer, rece şi luminoasă! ş-atunci ochii 
mei s-or uita etern la tine”. Intens, sentimentul pasiunii ero- 
tice dispersează cosmic ființa umană, înlătură barierele, în- 
tregul univers îi devine familiar: „Cine era fericit ca mine? 
Pierdut în visări fără fine — părea că fiecare floare şi fiecare 
stea e sor cu mine (s.n.), sor dulce, surori amantei mele”€. Sub 
semnul aceleiaşi aspirații spre extensie cosmică, zborul inter- 
astral al eroilor din lucrările de proză amintite prefigurează, 
concomitent cu acela al magului din Povestea magului călător 
în stele, călătoria mirifică de mai târziu a Luceafărului. 

Tensiunile spirituale, frământările dramatice menite a 
rezolva tainele şi sensul existenței umane au drept fundal 
cosmosul; un cadru care dă căutărilor umane dimensiunile si 
gravitatea nemărginitei bolți cereşti. ,[...] greier amărât, sus- 
pendat în nemărginire”, purtând povara propriilor căutări, 
îndureratul Tla, nelinistit şi temerar, încearcă să înfrunte 
timpul. Este un dialog dramatic cu eternitatea, cu infinitul 
cosmic doborât din hăurile celeste în uriaşa-i oglindă de aur de 
la picioarele sale. Frământările interioare sunt subsumate rea- 
lizării unei comuniuni a omului cu infinitul cosmic. Cosmosul 
exterior este corelat astfel, în acelaşi spirit romantic, cu un 
altul, şi el nebănuit de adânc: cel al interiorului uman. Se 
anticipează, prin acelaşi paralelism dintre imensitatea spaţiilor 
celeste şi profunzimea sentimentului iubirii, versurile din La 
steaua (1886). 


6 Mihai Eminescu, Proza literară, ed. cit., p.201. 
7 Ibidem, p. 87. 
8 Ibidem, p. 142. 

Asociind sentimentul uman infinitului spațial al tăriilor 
celeste, cosmosul nu alcătuieşte doar cadrul erosului. Majori- 
tatea situațiilor scot în evidență o subtilă şi generală pătrun- 
dere a sideralului in viata cuplului erotic. Universul cosmic 
devine familiar. In apele de aur ale unui lac selenar, eroii din 
Umbra mea se scalda stropindu-se ,,unul in altul cu lungi 
siroaie de stropi de stele”. Valurile lacului nasc stele pe care 
Onde le culege „ca şi când ar fi prins albine de aur”! Revăr- 
sate din belşug, aurul şi argintul — metale astrale — devin om- 
niprezente, ca determinante. Îmbrăcămintea, recuzita cadrului 
mărturisesc unanim aceeaşi condiţie astrală. Făt-Frumos din 
lacrimă se înveleşte în mantaua tesuta „din raze de lună”, 
cămaşa este şi ea din „tort de raze de lună”!. Eroina din Săr- 
manul Dionis are veşminte „argintoase”, iar Onde din Umbra 
mea — confecţionate „de-un gaz albastru, deşi străveziu ca 
aerul”!?. Determinările nu se reduc fireşte la vestimentar. 
Metale astrale, aurul şi argintul, mijlocitoare între abisurile 
celeste şi oameni, dețin mesajul înălțimilor spre care năzuiau, 
sub razele lunii, indragostitii prozei eminesciene. Imagistica 
include astfel punctul de plecare pentru multiplele, 
inepuizabilele determinante pe linia relaţiei om-cosmos (in- 
cluzând atât spaţiile interastrale, cât şi corpurile cereşti: luna şi 
reflexele luminii în special). 

Prezenţa neutră, în afara oricărui determinant, a elemen- 
telor din cadru este exclusă. Întreaga atmosferă este siderată; 
spiritualizată, materia pierde din picturalitate, se transfigu- 
rează, integrându-se tonului dominant, de elevată aspirație. 
Analiza câtorva contexte în care cele două metale apar ca 
determinante pune în valoare o pluralitate de sensuri, rod al 
unei fantezii deosebit de creatoare. Reflexele lor specifice le 
fac inseparabile în constituirea unei atmosfere feerice: „Aerul 
tot era de lumină de aur — totul era lumină de aur, amestecat 
cu gemetul lin şi curat al arpelor de argint în mânele unor 


°’ Ibidem, p. 203. 
10 Thidem. 

"| Ibidem, p. 23. 

1? Ibidem, p. 202. 

îngeri ce pluteau în haine de argint...”!* În cadrul ambianţei 
nocturne, aureolând personajele, acest rol îl deţine luna: „Lu- 
minată de razele lunei, ea părea muiată într-un aer de aur”, 

Element constitutiv al atmosferei mirifice, aerul se do- 
vedeşte, în cadrul în care evoluează eroii, deosebit de sensibil 
şi permeabil la nota afectivă dominantă a peisajului. În 
paradisul selenar al eroilor din Sărmanul Dionis, „aerul cel alb 
rumenea de voluptatea cântecului””. Venirea lui Făt-Frumos, 
după îndelunga sa pribegie, nu lasă indiferent nici aerul: 
„Lumea-l crezuse mort pe Făt-Frumos, şi de aceea, când se 
împrăştie faima venirii lui, ziua-şi muie aerul în lumină de 
sărbătoare”! 

Dacă, în poezie, căutările şi reuşitele eminesciene ale 
începuturilor coexistă cu vizibile influenţe din Alecsandri şi 
Bolintineanu, fireşti pentru perioada debutului, proza, în 
schimb, nu poate fi raportată la realizările epice ale literaturii 
române de atunci. Cu atât mai puţin o putem face în cadrul 
acesteia, în privinţa relevării sentimentului naturii. Ea repre- 
zintă o culme greu de explicat în secolul său, dacă o asociem 
înaintaşilor sau, cu excepția lui Macedonski (remarcabil poet 
şi în proză), succesorilor. 

Rupând cu tradiția stagnantă a peisajului, fundal deco- 
rativ, localizator, autorul Sărmanului Dionis ridică la nivelul 
înaltei arte peisajul état d'âme, întrezărit rareori în epica ante- 
cesorilor sau contemporanilor săi; dar, spre deosebire de mulți 
din romanticii europeni, nu rămâne la acesta. 

Purtând pecetea diverselor valori ale sensibilităţii, pei- 
sajul eminescian capătă — pe parcursul unor lucrări ca Săr- 
manul Dionis şi Avatarii faraonului Tlă — anumite compliniri 
ideative. Sentimentele care îl pătrund îi determină nu numai o 
configurație pasională, ci şi neliniştea problemei filozofice, 
implicită şi fundamentală textului. Laitmotivul existenţial din 
Avatarii faraonului Tla determină în consecinţă o anumită 
viziune peisajului: forme şi volume, cromatica, raportul dintre 


'3 Ibidem, p. 168. 
'4 Ibidem, p. 7. 

15 Ibidem, p. 53. 
16 Ibidem, p. 22. 

elementele statice şi cele ale mişcării, toate concordă în rele- 
varea acestuia. 

Echivalentului peisaj-pasiune i se adaugă astfel un altul, 
cel al peisajului-gândire, în care elementele acestuia sunt pre- 
ponderent subsumate relevării ideii. 

Creator în procesul de sensibilizare şi adâncire morală a 
peisajului, a unei adevărate game a afectelor umane, Eminescu 
este implicit autorul unei adevărate tipologii peisagistice; 
putem vorbi, începând cu proza, de un peisaj fantastic sau oni- 
ric, de un peisaj simbolic (subsumat „ideii”) sau, mai rar, de 
unul în accepţia realismului epic tradițional, din primele opt 
decenii ale prozei româneşti a secolului al XIX-lea. 

Personalitate puternică, autorul Sarmanului Dionis îşi 
pune pecetea pe majoritatea „motivelor” sau modalitatilor de 
relevare a sentimentelor naturii. 

Omniprezenta fluxului magic al clarului de lună se 
constituie în cadrul unei imagini particulare a nocturnului. 

Elementul fantastic, imanent geografiei „reale”, se reali- 
zează şi el în cadrul unei formule proprii, originală fata de 
valorile autohtone, dar şi în raport cu proza de acest profil a 
romantismului european. 

Aspiratiile spre înălțimile celeste ale eroilor sunt indiso- 
lubil legate de solilocviile lor interioare. Vocatia cosmică, 
specifică şi ea universului poetic eminescian, se conjugă im- 
plicit cu explorarea pasionată a celuilalt cosmos, al interioru- 
lui uman. 

Sunt aspecte care conferă prozei eminesciene o anumită 
autonomie valoric-artistică în cadrul întregului ansamblu al 
creaţiei genialului poet. Departe de a fi numai o punte spre 
strălucirile poeziei viitoare, proza eminesciană demonstrează, 
prin ea însăşi, în relevarea sentimentului naturii, o incontes- 
tabilă, unică valoare. 

Summary 


The article above is meant to scrutinize the cosmic 
aspiration as it is illustrated in Mihai Eminescu’s prose works, 
emphasizing some typical characteristics of the great writer’s 
prose fiction. 

The romantic heroes’ craving to celestial heights is 
indestructibly and indissolubly associated with their inner 
soliloquy. The sidereal sentiment — an outcome of the various 
interrelations established between mankind and the cosmic 
infinity — evolved and blossomed as an absolute feeling for the 
romantic mind; it suggests a mysterious link between man and 
the celestial vault. 

Eminescu’s prose works cannot be simply regarded as a 
mere step to the subsequent magnificence and brilliance of his 
poetic creation. By rendering and illustrating this cosmic 
aspiration, it has fully demonstrated a remarkable artistic 
autonomy. 


Eminescu văzut de loan Constantinescu 
Leonida MANIU 


Aproape întotdeauna, în spațiul unei culturi există 
critici literari şi esteticieni a căror preocupare esenţială se isto- 
veşte în sfera teoretizării unor concepte şi fenomene artistice, 
şi cercetători ai aceloraşi realități spirituale care, fără a nesocoti 
unele aspecte teoretice ale acestora, îşi concentrează întreaga 
atenţie asupra domeniului aplicativ. loan Constantinescu apar- 
tine celui de-al doilea grup. Necesitatea de a reconsidera scri- 
itorii români în perspectivă universală a constituit ideea fun- 
damentală care a generat aproape toate studiile pe care 
profesorul le-a dedicat valorilor durabile ale literelor noastre. 

Ocupîndu-se de „literatura comparată şi comparatismul 
românesc”!, loan Constantinescu relevă, cu argumentele de 
rigoare, permanenta, de-a lungul întregii noastre critici şi isto- 
rii literare, a existenţei unui interes constant pentru demersul 
comparatist. În acelaşi timp, el remarcă ponderea pe care, în 
unele perioade, relaţiile germano-române, nu numai cele 
francezo-române, au avut-o în constituirea unei culturi române 
moderne şi, implicit, în întreținerea ideii unui comparatism 
critic: „Cât priveşte francofilia comparatismului românesc în 
acea vreme (adică, după primul război mondial, n.n.), deşi ea 
intră, într-un anumit fel, în ordinea firească a lucrurilor, ar 
trebui să ne întrebăm dacă nu cumva, astfel, pe de o parte, 
erau blocate iniţiativele teoretice autohtone (comparatismul 
francez traversa cea mai dogmatică perioadă a sa), iar pe de 
alta, dacă nu au fost neglijate relațiile germano-române ce se 
dovediseră cu adevărat catalizatoare în cazul unor mari cre- 


! Ioan Constantinescu, „Literatura comparată şi comparatismul românesc”, 
în vol. Comparatismul azi, Bucureşti, Editura Victor, 2000, p. 120-143. 

atori — de la Eminescu şi Maiorescu, la Blaga şi Ion Barbu — 
relaţii ce au imprimat un anumit ritm întregii noastre culturi”. 

Însă, indiferent de modul în care a fost conceput com- 
paratismul (studiu al raporturilor binare între opere, scriitori şi 
literaturi, analiză a influențelor şi a receptării lor, a paralelis- 
melor etc.) cercetările româneşti de acest fel, datorate isto- 
ricilor şi criticilor literari de la finele secolului al XIX-lea şi 
începutul secolului următor, au contribuit, în mod decisiv, la o 
mai bună cunoaştere a legăturilor între literaturile europene şi 
literatura română. Ele — constată I. Constantinescu — „au oferit 
culturii noastre, ca parteneră la schimbul de valori, imaginea 
dinamică a unui grup de literaturi străine, ca şi, fapt mult mai 
important, pe aceea a literaturii române în mişcarea, în dia- 
logul capodoperelor şi în circuitul ideilor şi formelor literare 
la nivelul literaturii generale”. 

Ulterior, prin confruntarea studiilor de specialitate, 
semnate de comparatişti renumiţi (Etiemble, Kurt Waiss, U. 
Weisstein, F. Frost, René Wellek, Al. Dima, Dan Grigorescu, 
A. Marino ş.a.) şi pe temeiul propriei experiențe didactice şi 
ştiinţifice, I. Constantinescu consideră că „ceea ce constituie 
astăzi principiul fundamental al comparatismului” este „ana- 
liza structurilor literare — iar ea presupune, din perspectiva sa, 
sinteza atît în contextul operei unui scriitor, cît, mai ales, în 
acela al unei literaturi sau al literaturii generale”. 

Amplele sale studii critice consacrate lui Caragiale 
(Caragiale si începuturile teatrului european modern) şi 
Eminescu (Die irreale Chromatik als Structurelement im 
Werk Eminescus”, Cei „doi” Eminescu’, Eminescu und die 
Modernităt seiner Zeit, Eminescu — autor de expresie 
germană”, Eminescu. Natură şi poezie? etc.) au fost elaborate 
în acest spirit. 


> Idem, p. 130. 

3 Idem, p. 130. 

4 Idem, p. 130. 

5 Vezi, în acest sens, Mihai Eminescu 1889-1989. Nationale Werte — Inter- 
nationale Geltung, Miinchen, 1992. 

6 Vezi, în acest sens, Studii eminescologice, nr. 1, Clusium, 1999. 

7 Vezi, in acest sens, Studii eminescologice, nr. 2, Clusium, 2000. 

Situarea poetului şi a operei sale la confluența marilor 
curente literare ale epocii (epuizarea resurselor mişcării ro- 
mantice şi afirmarea impetuoasă a unei poezii moderne, în 
frunte cu simbolismul) a reprezentat punctul de plecare al unui 
incitant demers critic. În acest context, racordarea interpretării 
liricii eminesciene la sensurile majore ale contemporaneitatii 
sale a devenit iminentă. „Ianus bifrons” — adică, după G. Cäli- 
nescu, cele două fete ale operei eminesciene — trebuia cu- 
noscut în manifestarea ambelor sale expresii. „Poezia lui Emi- 
nescu — scrie I. Constantinescu — îşi are rădăcinile în clasica şi 
romantica europeană, dar, în acelaşi timp, dă expresie 
specifică tendinţelor şi ideilor literare ale modernității”. 

În consecință, temele şi motivele romantice (natura, 
moartea, erosul, călătoria etc.) s-au remodelat, treptat, în 
spiritul noilor exigente ale sensibilităţii şi imaginației. Astfel, 
viziunea romantică a unui univers armonios, ale cărui parti 
componente sunt confluente, a fost una din cauzele care a ge- 
nerat poezia naturii. La rândul său, o atare înţelegere a deter- 
minat constituirea unei structuri stilistice specifice, care este 
prezentă în textele elaborate în prima perioadă de creaţie a 
poetului, cea vizionara: Dacă treci riul Selenei, Memento 
mori, În căutarea Șeherezadei, Miradoniz etc. Dintre acestea, 
ultima, mai ales, „oferă imaginea sintetică a universu- 
lui-templu, a naturii-templu, unul cuprinzîndu-l pe celălalt”. 

Însă alături de aceste reprezentări, meditaţia asupra 
pustiului interior şi sentimentul unei acute înstrăinări de sine, 
consolidat de acţiunea dispretuitoare şi destructivă a eului 
liric, a dus la dizolvarea stării de melancolie in spleen şi, 
implicit, la năruirea templului-om, iar, de aici, la imaginea 
„unui univers sfîrtecat — disiecta membra” sau chiar la cea a 
unei naturi ostile. „Miradoniz — scrie autorul — e substantial 
dependentă de o lungă, atunci, tradiție romantică. Melancolie 
(cu variantele ei), dimpotrivă, se constituie la toatele nivelele 


ca un text de ruptură ce aparţine unei alte vîrste a poeziei”"!. 


8 Vezi, în acest sens, Studii eminescologice, nr. 3, Clusium, 2001. 
” Joan Constantinescu, Studii eminescologice, nr. 2, p. 61. 
10 Joan Constantinescu, Studii eminescologice, nr. 3, p. 16. 
!! Joan Constantinescu, Studii eminescologice, nr. 3, p. 27. 

Moment de răscruce în lirica eminesciană, Melancolie 
inaugurează o etapă nouă în opera poetului, în care conştiinţa 
desprinderii omului de natură devine precumpänitoare: ,,Ince- 
pînd cu Melancolie şi în întreaga etapă de creație numită de 
noi nevizionară, natura este departe de a mai avea bogăţia mi- 
raculoasă şi paleta cromatică neobişnuită din Memento mori, 
Miradoniz ş.a.; ea devine în multe poeme o realitate restrînsă, 
sărăcită de o metamorfoză greu descifrabilă, o natură asemă- 
nătoare cu cea din Spleen şi poeziile din partea a doua a 
Florilor răului, uneori tangentă la/sau descinzind dintr-o irea- 
litate pe care n-o putem numit decît senzorială”. 

Departe de a înţelege lumea ca pe o carte enigmatică a 
naturii şi a istoriei, care se lasă descifrată numai de către 
inițiați, Baudelaire — observă Henning Krauss — „a arătat că ea 
se constituie ca disiecta membra a căror relaţie unele fata de 
altele nu mai îngăduie să fie determinată obiectiv”!5. Ca atare, 
urmaşii lui Baudelaire, Eminescu şi Rimbaud au fost consti- 
enti că integrarea armonioasă a omului in cosmos a devenit 
imposibilă. 

Consecințele unei astfel de „metamorfoze” sfirşesc prin 
a transforma eul planetar al poetului, din perioada vizionară, 
într-unul al extremei înstrăinări. Altminteri spus, sublima con- 
sonanta cu un trecut plin de farmec şi lumină cedează locul, în 
etapa următoare, unei viziuni existenţiale sumbre. În acelaşi 
timp, eul poetic, care în lirica romantică era o calitate şi un 
semn al vieţii, chiar şi atunci cînd se transforma într-o voce 
venită de dincolo de mormînt, se identifică, ulterior, cu însăşi 
imaginea morţii. Distanţa de la relaţiile familiare sau chiar 
intime cu Moartea din poezia Femeia?... măr de ceartă (,,O, 
moarte, dulce-amică”) şi pînă la fantomatica apariţie a voie- 
vodului-poet din Vis sunt, în această privință, revelatoare: 
„Von den zahlreichen Beispielen, die hier angefiihrt werden 
könnten, gebe ich eins aus Vis (Traum, 1876), einem Gedicht, 
in dem nicht so sehr von der Begegnung mit dem Selbst (oder 
mit seinem Doppelgdnger) die Rede ist, als vielmehr von der 


12 Joan Constantinescu, Studii eminescologice, nr. 3, p. 27. 
3 Toan Constantinescu, Studii eminescologice, nr. 3, p. 21. 

Identität des Ich mit einem Toten: „Prin tristul zgomot se arată 
/ Încet, sub văl, un chip ca-n somn, / Cu o faclie-n mina-i albă 
/ În albă mantie de domn. / Şi ochii mei în cap îngheaţă, / Şi 
spaima-mi seacă glasul meu, / Eu îi rup vălul de pe fata... / 
Tresar... încremenesc, — sunt eu”, 

În lirica occidentală, tendința interiorizării morții sau, 
mai exact spus, a transformării ei într-unul din componentele 
fundamentale ale viziunii poetice i se datorează, în mare mă- 
sură, lui Baudelaire şi volens-nolens unui spirit al timpului 
(der Zeitgeist), care a făcut posibilă extensiunea unui aseme- 
nea fenomen: ,,Eindeutig gibt es bei dem Dichter der Fleurs 
du Mal eine Neignung zur Verinnerlichung des Todes. 
Ziemlich häufig in der Lyrik und in der Kunst der zweiten 
Hälfte des 19. Jahrhunderts (er wäre also zu einfach, sie mit 
den Einfluss von Baudelaire zu erklären, da sie unterschied- 
liche Gründe hat, die auch auf der existentiellen Ebene zu 
suchen sind) ist diese Tendenz nach unserer Meinung bei 
Eminescu augenfälliger und öfter anzutreffen. Sie äussert sich 
vorwiegend durch das, was John E. Jackson auf Baudelaire 
bezogen als l'identification du je à la mort bezeichnet”. 

Totodatä, în cuprinsul unor asemenea prefaceri structu- 
rale, subiectivitatea substanţei poetice se rarefiază pînă la di- 
zolvare, iar construcția poemului urmează axa „gîndirii reci”. 
„Seine Auffassung vom poetischem Schaffen gesteht 
einerseits eine Tendez zur Entsubjektivierung (...) In dieser 
Hinsicht ist seine ăsthetische Auffassung jener von Mallarmé 
oder Valéry vergleichbar...”"°. Cu alte cuvinte, ,,Eminescu 
rechtfertigt aus der Perspektive der siidosteuropăischen Lite- 
ratur die bekannte Meinung von Hugo Friedrich, moderne 
Dichtung ist eine kühle Angelegenheit geworden”". 

In planul structurilor literare, comparind una din poe- 
ziile Spleen-ului baudelairian, J’ai plus de souvenirs que si 
j'avais mille ans cu Melancolie, I. Constantinescu relevă 
modul in care similitudinile de Weltanschauung conduc la o 


M Toan Constantinescu, Studii eminescologice, nr. 2, p. 50. 
15 Joan Constantinescu, Studii eminescologice, nr. 2, p. 50. 
16 Joan Constantinescu, Studii eminescologice, nr. 2, p. 59 şi 60. 
17 Joan Constantinescu, Studii eminescologice, nr. 2, p. 60. 

„rezolvare metaforică” şi chiar la o „dispunere terminologica 
apropiată”: „Simbolurile spatiale ce pastreaza/semnifica lu- 
crurile unui timp mort, ca şi actantii lirici care participă la 
această metamorfoză sunt, la cei doi autori, asemănătoare sau 
chiar identice”"®. 

Din punct de vedere al expresiei poetice, începînd cu 
Baudelaire şi continuînd cu Rimbaud şi Eminescu, lirica mo- 
dernă se distinge de cea tradițională printr-o sumă de parti- 
cularitati stilistice asemănătoare. I. Constantinescu citează, din 
opera poetului, cîteva dintre cele mai neobişnuite: frecvenţa 
oximoronului („lumina neagră”, „corb alb”), predicate bizare 
(„marea latră”, „rîde umbra neagră din păduri”), atribute stra- 
nii („aer de fier”, „rugăciune parfumată”), inversarea ordinii 
naturale („Din crengi de arbori mîndri să cadă stele coapte”), 
aglomerări ciudate („caravane de sori”, „Cîrduri lungi de 
blonde lune”), o cromatică ireală („lună albastră”, „soare 
albastru”) etc. 

De fapt, atenția pe care o acordă criticul aspectului cro- 
matic al liricii moderne, constituie unul din cele mai puternice 
argumente în favoarea ideilor sale. Afirmația lui Baudelaire 
conform căreia poetul ar fi dorit să vadă cîmpii colorate în 
roşu şi copaci colorați în albastru a devenit realitate estetică nu 
numai în poemele lui Rimbaud şi în pictura artiştilor plastici 
din secolul al XX-lea, ci şi în poezia lui Eminescu: „Şi încet 
foşni mătasa pe podele, între glastre, / Între rozele de Siraz şi 
lianele a/bastre” (Scrisoarea IV). 

Imaginea unui „soare albastru”, cuprinsă într-una din 
primele variante ale versului 561 din Memento mori, trecea, 
pentru Perpessicius, drept un lapsus calami. Pe temeiul unui 
examen atent al cromaticii eminesciene, I. Constantinescu 
amendează numaidecit opinia ilustrului editor: „Die Frage, die 
sich hierbei aufdrângt, wăre die folgende: wenn man aus den 
zahlreichen Texten Eminescus dichterische Bilder wie bei- 
spielsweise: „cer verde” („grüner Himmel”), „lună albastră” 
(„blauer Mond”), „vînt verde” („griiner Wind”), „timp inver- 


'8 Joan Constantinescu, Studii eminescologice, nr. 3, p. 23. A se vedea 
exemplele din studiu. 

zit” (,ergrünte Zeit”), „mireasmă albastră” (,,blauer Duft) 
u.a.m. zusammentrăgt, dürfen sie dann alle als /apsus calami 
gewertet werden?” 

În acelaşi timp, imaginea soarelui negru („die schwarze 
Sonne”), extrem de rară în poezia occidentală, dar care la 
Eminescu apare în şase contexte diferite, este semnul unei 
imaginatii rare, înzestrată cu o putere neobişnuită de a crea 
irealitatea senzorială. „Ein dichterisches Bild wei jenes, in 
dessen Mitte sich die pluralisierte schwarze Sonne befindet — 
scrie criticul, referindu-se la un vers din Gemenii: „Unde din 
mări ca plumbul sori negri se ridică” — ein Bild von einer 
solchen Bedeutungsdichte besteht nicht mehr aus Elementen 
der sinnlichen Wirklichkeit, weist nicht mehr auf die Realitat 
hin, wie im Falle der Mimesis traditioneller Dichtung, 
sondern, wie Hugo Friedrisch tiber Rimbaud schrieb, verlangt 
bloss die Betrachtung des dichterischen Aktes, der diese 
sinnliche Irrealitat schuf: dies ist der Akt der Phanta- 
sie-Erkenntnis. In Gegenwart von solchen Texten und Bildern 
befinden wir uns in einer Welt, deren Wirklichkeit nur als 
dichterische Sprache existiert”. 

Parte constitutiva a universului cromatic eminescian, 
negrul („stele negre”, „lună neagră”, „oglindă neagră”, „raze 
negre”, „lumină neagră” etc.) deschide zări spre straniu şi 
groază: „Şi soarele-a fi negru şi luna roşă-n sînge” (Gemenii). 

În sfârşit, interesul pe care I. Constantinescu îl acordă 
scrierilor redactate, de către poet, în limba germană, deschide 
un capitol inedit în exegeza operei sale. Astfel, analiza stilis- 
tică şi hermeneutică a poeziei O, Lebensgliick, considerată de 
către editori drept o traducere a cunoscutei S-a dus amorul, îi 
dă prilej criticului să constate, prin compararea acesteia cu 
numeroasele variante ale celei din urmă, că deosebirile, mai 
mult decît asemănările dintre cele două texte, ne permit să 
vorbim de o lucrare de sine stătătoare: „O, Lebensglük este, în 
comparaţie cu S-a dus amorul, un text mai concentrat”, mai 
„evoluat fata de versiunea din ediția Maiorescu. El se scutura 


1 Joan Constantinescu, Studii eminescologice, nr. 2, p. 57. 
20 Joan Constantinescu, Mihai Eminescu 1889-1989, München, 1992, p. 75. 


118 STUDII E MINE SCO LOGICE 


de zgura existențială în doi, amicul Amor nu se mai supune 
amindurora, devine un eros fără partener, expresie cu atît mai 
modernă cu cît ea nu se mai referă la o relație erotică pro- 
priu-zisă, ci la una de lepădare reciprocă dintre poet şi opera 
sa. Eul personal din S-a dus amorul se transformă şi el, se 
depersonalizează, ca în Melancolie: accentul cade — şi aici e 
vorba de o altă despărțire — pe cinturile sale, în contextul unei 
pure (şi moderne) «cauzalitäti». Si tot ca în Melancolie, textul 
e pe punctul de a deveni metatext””!. În felul acesta, în con- 
sens cu tendința de depersonalizare a eului liric din poezia 
europeană postromantică, textul german este dovada unei 
„gewisse Wahlverwandschaft von Eminescu mit den Dichtern 
seiner Generation — besonders mit Conrad Ferdinand 
Meyer”. 

În concluzie, graţie cunoaşterii temeinice a prefacerilor 
care au avut loc în fondul şi forma lirismului de la mijlocul 
secolului al XIX-lea (remodelarea temelor şi motivelor ro- 
mantice, reorientarea raporturilor cu eul, diluarea substanței 
subiective a poeziei pînă la dizolvare, instituirea supremaţiei 
„gîndirii reci” în procesul creaţiei artistice etc.), temerara şi 
convingătoarea exegeză a operei eminesciene, întreprinsă de I. 
Constantinescu, stabileşte, la nivelul cunoaşterii actuale a 
creaţiei sale, locul pe care aceasta îl ocupă în cadrele lite- 
raturilor europene: „Der Autor des Memento mori ist ein 
Wahlverwandter von Novalis und Lenau, von Hölderlin und 
Leopardi, strukturell betrachtet gehôrt sein Werk jedoch der 
Dichtung der zweiten Hălfte des 19 Jahrhunderts an. Er war 
ein Zeitgenosse von Rimbaud und Nietzsche, von Wagner und 
Mallarmé, von Van Gogh und Dostojewski, und er strebte auf 
vergleichbare Weise wie diese eine Synthese der Romantik 
und neueren Entwicklungen in der damaligen europäischen 
Literatur und Kunst an””’. 

Nu incape nici o indoiala ca una din cele mai originale 
contribuții româneşti din ultimul timp referitoare la clarifi- 
carea unor aspecte inedite ale operei lui Eminescu, îşi va afla 


21 Joan Constantinescu, Studii eminescologice, nr. 2, p. 79. 
22 Joan Constantinescu, Studii eminescologice, nr. 2, p. 81. 
% Joan Constantinescu, Studii eminescologice, nr. 2, p. 60 şi 61. 

locul pe care îl merită în bogata bibliografie critică a unei cre- 
atii nemuritoare. 


Résumé 


Grace a une trés bonne connaissance des transforma- 
tions qui ont eu lieu au niveau du contenu et de la forme 
lyrique au milieu du XIX-e siècle (le remodelage des thèmes 
et des motifs romantiques, la réorientation des rapports avec le 
soi, la dilution de la substance subjective de la poésie jusqu’a 
la dissolution totale, l’avènement de la ,,pensée froide” dans le 
processus de la création artistique, etc.), l’exégèse téméraire et 
convaincante de l’œuvre d’Eminescu, entreprise par loan 
Constantinescu, établit, au niveau de la connaissance actuelle 
de la création éminescienne, la place du poéte roumain dans le 
contexte des littératures européennes. Tout en partageant les 
affinités électives de Novalis et Lenau, Hôlderlin et Leopardi, 
Eminescu est le contemporain de Rimbaud et Nietzsche, de 
Wagner et Mallarmé, de Van Gogh et Dostoievski, et son 
ceuvre réalise une synthése de ces tendances divergentes. 


DE LA PLASTIC LA INEFABIL 
ÎN LIRICA EMINESCIANĂ 


George POPA 


Desi problema Fiintei a fost abordată încă din incepu- 
turile filosofiei grecesti, de Parmenide, si a fost preocuparea 
de bază a gândirii elene, ea a fost reluată abia de Hegel şi apoi 
de Heidegger. Filozofia se întoarce astfel la întrebarea esen- 
tiala; cum poate omul să intre efectiv în posesiunea propriei 
sale fiintari, în prezentul absolut al propriei existentialitati? 

În perioada finală a gândirii sale, sub influenţa liricii lui 
Hôlderlin şi Rilke, comentând asertiunea rilkeană ,,Gesang ist 
Dasein” — cântul este fiintare — (Sonetul către Orfeu, II, 3), — 
Heidegger dezvoltă ideea conform căreia cea mai autentică şi 
profundă intrare a omului în prezenţa fiintarii sale o realizează 
experienţa poetică: „A cânta cântul însemnează a fi prezent în 
prezentul însuşi: a exista”. 

Reluând afirmaţia lui Hölderlin — „ceea ce durează, 
poeții întemeiază”, filozoful din Freiburg afirmă în cartea sa 
asupra autorului lui Empedocle: „poezia întemeiază ființa”. Că 
trăirea poetică (înțelegând prin poezie, împreună cu Hei- 
degger, orice formă de artă — „orice artă este în mod esenţial 
Poem”) — constituie experienţa inimii, a sufletului, a spiritului 
având capacitatea de a ne transmuta într-o stare superioară sau 
chiar supremă de a fi — au gândit-o şi afirmat-o mulți gândi- 
tori-poeti sau poeti-ganditori, culminând, între altele, cu afir- 
matia lui Novalis: „poezia este realitatea absolută”. 

Pentru a-şi demonstra concepția asupra artei ca mijloc 
de instituire a prezenței omului în fiintare, în eseul Originea 
operei de artă, Heidegger alege la începutul acestei de- 
monstratii o creaţie din arta plastică, şi anume, tabloul Ghetele 
din perioadă olandeză a lui Van Gogh. Faptul este semnifi- 

cativ şi în logica gândirii heideggeriene, deoarece una din 
asertiunile fundamentale ale filosofiei sale o constituie recu- 
noaşterea faptului afirmat încă de Aristotel că finitudinea, 
tiparele concretitudinii vizibile, obiect al artelor plastice, consti- 
tuie formula existentialitatii în ordine umană. 

În acest context, considerăm că Eminescu, în calitate de 
poet-ganditor — kâvi —, în înţeles sanscrit, adică având vocația 
dublei experienţe, poetică şi reflexivă — dichtender Denker, 
după expresia lui Heidegger —, a avut intuitii izbitor de mo- 
derne, devansând unele idei heideggeriene şi ducând la conse- 
cinte ultime metafizica experienţei poetice ca modalitate de 
realizare a stării ideale de fiintare accesibilă omului. 


Într-un vers postum, Eminescu face următoarea afir- 
matie, aparent contradictorie: ,,Urand principiul vieţii, ador 
formele sale”. 

Plecând de la partea a doua a acestei afirmaţii, consta- 
tam că pentru poet formele vieții sunt demne de adorare, 
deoarece, scrie Eminescu în altă parte, „forma este zeul unei 
bucăţi de materie”, afirmaţie demnă de un Michelangelo, care 
credea în natura divină a formelor vieţii. 

De la corole la statuia umană, de la fructele pământului 
la păsările cerului, de la firul de iarbă la astre, forma constituie 
fondul de existentialitate pe care natura a reuşit să-l capteze în 
tipare, formula „magică” a captării vieţii constituind-o armo- 
nia, organizarea materiei in formule de finitudini care să 
excludă disoluția în infinitul „cel rău”, în amorf. Conflictul 
ontologic fundamental lumii noastre, finitudine-infinitudine, a 
fost câştigat de către finitudine. În felul acesta, fiintarea şi-a 
făcut loc în prezenţă, înfrângând ameninţarea destrămării. 

Că Eminescu a adorat formele vieţii în larga lor varie- 
tate şi frumuseţe, o dovedeşte întreaga sa creaţie, extraordi- 
narele sale descrieri ale naturii, mai cu seamă din Calin, 
Scrisoarea IV, ori din proza poetică; o dovedeşte locul pe 
care-l ocupă în poezia sa simtämântul făcând legătura dintre 
noi şi lume, iubirea. Eminescu a iubit „cu ochi păgâni şi plini 
de suferinti”, s-a confundat cu „clipa repede ce ni s-a dat”, în- 
cărcată de bogăţia nesfârşită a tiparelor existenţiale. Eminescu 


122 STUDII E MINE SCO LOGICE 


„adoră formele vieţii” pentru că adoră creaţia ca atare, şi, din 
acest motiv, poezia sa este o re-creare a naturii la un nivel mai 
înalt de frumuseţe, fapt care constituie însăşi definiţia şi fina- 
litatea experienţei poetice. 

Ideea cultului formelor vieţii este şi mai expresiv postu- 
lată într-o altă notă de manuscris: „Ceea ce este etern nu e 
esenţial pentru om. Cercul activităţii sale, ţintele sale sunt 
îndreptate pur şi simplu asupra formelor în înţelesul cel mai 
larg al cuvântului, dezvoltarea acestora, înnobilarea lor sub 
dicteul propriului său spirit, iată misiunea lui”. 

S-ar părea ca aceste afirmaţii vin în contradicție cu în- 
treaga operă eminesciană, care, începând cu Replici şi sfârşind 
cu Luceafărul, este o aspirație irepresibilă către veșnicie. 

Realitatea este alta. În nota de mai sus Eminescu 
formulează o idee capitală: omul nu trebuie să caute veşnicul 
ocolind realitatea cea vie a formelor pieritoare, înainte de toate 
pentru că nu cunoaştem o altă modalitate de fiintare, un alt 
conținut existenţial în afară de cel al lumii în care ne aflăm; a 
face abstracţie de formele vieţii, singurele întruchipări ontice, 
a le ignora însemnează a alerga după himere, după fantasmele 
unei eternitäti goale de conţinut, fără nici o valoare ontologică 
pentru om. 

Astfel, în scopul de a-şi însuşi substanță şi energie exis- 
tentialä, omul trebuie să se adreseze formelor vieții, pentru 
faptul elementar amintit, şi anume, că ele sunt cele care au 
reuşit să încapă fiintarea. Or, ce este această lume a formelor a 
cărei promovare Eminescu o ridică la rangul de misiune 
pentru om? Este lumea vizibilului, realitatea care se deschide 
ochiului, obiect al artelor plastice. Eminescu ne cheamă, pe de 
o parte, la cultul acestor forme pe planul vieţii, ceea ce în- 
seamnă experiența poetică a lumii reale, iar pe de altă parte să 
le innobilam, să le sacralizăm pe planul artei, pentru ca fru- 
mosul naturii — frumosul pieritor — să fie preschimbat în for- 
mele durabile din experiența poetică a artelor plastice şi a 
artelor în general. lată o notă de manuscris stând dovadă 
receptării polivalente a realului, fructificat indistinct în sensi- 
bilitate, intelect şi în viziune filozofică şi identificând realita- 
tea cu arta: „Ea era o cugetare frumoasă în înţelesul cuvân- 

tului! Capul ei cel frumos părea a fi sculptat nu de un sculptor, 
ci de un filozof!”. Iar strofa penultimă din postuma Rime ale- 
gorice mărturiseşte încă o dată intuiţia eminesciană a forme- 
lor, a tiparelor în dublă valorificare — a vieţii şi a artei —, ca 
trepte indisolubil legate şi dispuse în ordinea suitoare a acestei 
valorizări: 

„Femeia goală cufundată-n perne 

Frumuseţea ei privirilor aşterne. 

Nu crede tu că moare ea vreodată, 

Căci e ca umbra unei vieţi eterne.” 


În lumina celor de mai sus, cum se justifică afirmaţia 
din versul la care ne referim — „urând principiul vieţii” —? 

Minima luciditate, cel mai elementar simţ axiologic nu 
poate să nu recunoască eşecul fiintarii de model uman, faptul 
că viata se autoanulează — „că vis al mortii-eterne e viata 
lumii-ntregi”. Viaţa apare o tragică neizbutire a exprimării 
Nemanifestatului, neizbutire polarizând între suferință şi 
stingere. Eminescu a spus-o vehement în repetate rânduri, mai 
ales în finalul din Împărat şi proletar, Rugăciunea unui dac, 
Memento mori. 

Prin urmare, stigmatele destinale inerente, suferința şi 
moartea, plasează regimul ontic uman pe o treaptă inferioară 
valoric în raport cu formele vieții, cu întruchipările în finitudine 
ale frumosului. Pentru că acestea din urmă constituie certitudini 
existențiale, evident efemere, dar posedă un mai mare 
coeficient de acces la adevărul fiintarii, la prezența în fiintare. 

În postuma Miron şi frumoasa fără corp, Eminescu 
afirmă că dacă trupul uman, formă supremă a vieţii, este 
pieritor — „un val, o frunză, fuga unei spume”; în schimb, 
menită eternității este Ideea, armonia perfectă, înțeleasă ca 
străvezime către onticitatea ideală: 

„Tot ce-i corp e ca o veste. 

Ca un val, o frunză, — un nume. 
Fiinţa mea eternă este, 

Nu-s ca fuga unei spume, 
Săvârşită — o idee 

Ce-i menit etern să stee.” 

Încercarea omului de a-şi depăşi perisabilitatea trebuie 
să pornească de la formele naturii ca fiind certitudini, chiar 
dacă provizorii, ale vieţii. Şi cum pot fi fructificate „adora- 
tele” forme ale vieţii în scopul izbăvirii destinale? Transfe- 
rându-le în poezie, afirmă Eminescu. În mutatia poetică a 
realității se află problema nodală şi soluția fiintarii ideale 
accesibilă omului. În acest sens pledează finalul din Memento 
mori unde, după îndelungul periplu prin „panorama deşărtă- 
ciunilor”, poetul dă antidotul caducitatii, al principiului dis- 
tructiv pe care este construită viata umană. Acest antidot este 
poezia: 

„Din aghiazima din lacul, ce te-nchină nemuririi, 

E o picătură-n vinul poeziei ş-a gândirii, 

Dar o picătură numai. Decât altele ce mor 

Ele tin mai mult. Umane, vor pieri şi ele toate... 

Si de-aceea beau paharul poeziei infocate...” (s.n.) 


Izbăvirea de timpul măcinant poate fi înfăptuită de trai- 
rea întru poezie. Ea poate da perenitate naturii, lucrurilor şi 
nouă înşine. Acest lucru Eminescu l-a afirmat în repetate rân- 
duri, începând încă din tinereţe, cu Venere şi Madonă, unde 
apare răspicată ideea că vechii elini, care „gândeau în basme 
şi vorbeau în poezii” — deci poporul care a văzut şi trăit viaţa 
sub semnul miticului şi al poeticului — au reuşit în chipul cel 
mai strălucit să înveşnicească formele vii, adică statuia umană, 
în acel model de idealitate a finitudinii, a formelor, unic in 
istoria spiritului: secțiunea de aur, proporțiile divine. 


* 


Dat fiind că existenţa umană este frustrata de veşnicie, 
la care are dreptul orice entitate prin simplul fapt că există, 
omul încearcă să-şi făurească o veşnicie proprie. Şi cum nu îi 
este proprie decât conştiinţa pură a existentialitatii, restul 
fiindu-i în întregime străin, începând cu receptaculul material, 
trupul, în care este captivă această conştiinţă, omul, pentru a fi 
el însuşi, pentru a ajunge la veritabilul său eu, la sine-insusi, 
trebuie să se elibereze de orice determinare străină şi să ajungă 
la o stare de fiintare pură, mimând absolutul. 

Prin urmare, formele, tiparele care au captat existenţa 
trebuie vietuite „întru adorare” pentru că ele, prin uimire, prin 
încântare — prin trăirea poetică energizează desmărginirea 
noastră cu accesul la o stare fără nume, indefinisabilă. În 
concepția lui Eminescu, ontologia poeticului şi deschiderea 
către inefabil se întemeiază pe receptarea în emoția inimii şi a 
intelectului a tiparelor vii ale realității. 

Prin ce procesualitate trăirea întru experiența poetică a 
formelor lumii noastre — ale vieții şi ale artei — ne pot furniza 
energia eliberării de „vremuire”, a depăşirii condiţiei efemeri- 
tatii în vederea atingerii unei stări transistorice, şi să ne poarte 
astfel în vecinătatea absolutului şi a eternității? 

Precum am arătat în studii amintite (Spațiul poetic emi- 
nescian, 1983, Prezentul etern eminescian, 1989), în rezol- 
varea acestui deziderat, Eminescu foloseşte două fenomeno- 
logii intim intricate, şi anume, el supune lumea din afară a 
formelor, concretitudinea fizică a lucrurilor, a naturii, unui 
proces subtil de convertire în substanță sufletească, în spaţii 
lăuntrice, iar timpul linear ireversibil, în prezent înveşnicit. 
Această interiorizare a realității empirice şi istoriale rezolvă 
conflictul dintre finitudine şi infinitudine, structural condiției 
umane. În felul acesta, omul poate rezolva aspiraţia sa orga- 
nică de ieşire din limite, stare atinsă in culminatia experienţei 
poetice: negraitul, leitmotiv al creaţiei eminesciene. 

Referindu-ne la fenomenologia spațială, de fapt, spatio- 
temporală, pentru că este un spaţiu în mişcare, spus în câteva 
cuvinte, acesta se desfăşoară astfel: diverse elemente ale lumii 
din afară, expresie a finitudinii, formulă sine qua non a fiin- 
țării în ordine umană, sunt supuse unei tensionalitatii cu ajuto- 
rul a trei ordine de mişcare: mişcările inerente naturii, vibra- 
pile luminii, mişcarea muzicală. Cu ajutorul acestor tensiona- 
litatii, Eminescu converteşte universul material, lumea fizică 
exterioară finită, în mişcare sufletească, în spaţii ale sufletului. 
Or, sufletul este prin natura sa o nemărginire în permanentă 
mişcare, un spațiu mobil indefinisabil. Încă Heraclit afirma: 
„Nimeni nu poate spune până unde se întind limitele sufletului 
meu, atât de mult se pierd în adâncuri”. 

Prin intermediul acestei fenomenologii, antinomia finit/ 
infinit se află rezolvată în dublu sens: pe de o parte, realitatea 
din afară, lucrurile materiale sunt dezmărginite şi scoase din 
determinismul fizic şi schimbate în valori de suflet; pe de altă 
parte, prin energia afectivă, prin näzuinta de armonizare şi 
confundare cosmică, eul îşi intimizează şi consubstantializeaza 
lucrurile, lumea exterioară, non-eul într-o sinteză monadică; o 
monada a emotiei inimii şi a emotiei intelectuale, monada 
aflată in expansiune fără hotare şi dezrobind astfel atât lucru- 
rile cât şi eul poetic de orice îngrădire. În poezia Peste vârfuri, 
de pildă, se poate urmări pas cu pas această fenomenologie, 
inițiată, pe de o parte, de mişcări ale unor elemente ale naturii 
(lunecarea lunii pe cer, tremurul frunzelor codrului), dar mai 
ales de o mişcare muzicală — sunetul de corn. 

În ce priveşte fenomenologia temporalitätii, aşa cum se 
poate observa în acelaşi poem pe care l-am luat pentru exem- 
plificare, timpul heraclitian, evanescent este abătut din mersul 
inexorabil către pierderea ireversibilă, pentru a fi concentrat 
într-o secvenţă de timp care, prin încărcătura de transfigurare 
— extazie şi ec-stazie, ne transmută într-un prezent absolut, 
țintă supremă a poeziei de la Pindar până la Hölderlin şi 
Eminescu, Rimbaud şi Rilke. Versurile: „Sufletu-mi nemân- 
gâiet / Îndulcind cu dor de moarte” contin într-un sâmbure 
hiperconcentrat nivelul de fiintare ultim accesibil experienței 
poetice eliberatoare: transcenderea într-o stare de ajun, de dis- 
ponibilizare pentru un reînceput de fiintare mirifică fără 
identitate, reînceput iniţiat de o ,,moarte” orfică, cvasiextinctie 
asemănătoare pauzei dintre două sunete ale unei melodii: o 
moarte purtând la înviere, la transmutarea într-o stare de bea- 
titudine care nu are nume şi nici sfârşit. 

Muzica determină transmutatii în două registre: alături 
de convertirea lumii materiale externe în zarişti lăuntrice, ea 
înfăptuieşte desindividuatia eului. Numeroase lucrări s-au 
ocupat de această acțiune a muzicii de a provoca o transă, o 
stare ec-statică, ieşirea eului din el însuşi, proces similar 
extazului mistic. E un fenomen de ruptură petrecându-se pe 
cele trei nivele suitoare pe care le-am mai discutat: viata, 
„moarte” initiatica, renaştere la un nivel existential superior. 

Acest nou plan ontic însemnează deconditionarea totală, pla- 
sarea într-un niciunde mai sus şi mai înafară, „spaţiu de nelo- 
cuit”, după cum se exprimă Rilke, printr-o „sacră, nemarginita 
plecare”. Este intrarea în puritatea Increatului, a Preludiului 
primordial. O „depărtare”, scrie Rilke ca şi Eminescu („Mai 
departe, mai departe, / Mai încet, tot mai încet”), depărtare 
care nu este altceva decât interiorul nostru devenit un dincolo 
ce „ne exilează” şi nu mai poate fi locuit. 

Tăcerea cornului nu marchează întreruperea tensiunii, 
dimpotrivă, sub vraja acelei chemări, cursa eliberatoare spre 
indefinisabil continuă şi va continua indefinit. Indefinit se va 
petrece ecloziunea eului, ieşirea dincolo de orice dincolo. 
Tensiunea — tapas indiană — deschisă de Peste vârfuri nu se va 
sfârşi niciodată, ea fiind pură fägäduintä mirifică, având loc in 
deînceputul dinainte de primul logos. Peste vârfuri realizează 
poezia infinită ca eliberare infinită. 


* 


„În cea mai înaltă formă a existenţei tale, pierzi con- 
ştiinţa că exişti”, afirmă Eminescu (Convorbiri literare, nr. 
2/1 mai 1880). Or, culminatia stării inefabile, a depăşirii for- 
mei şi numelui, a disponibilizării absolute a fost surprinsă de 
Eminescu în strofa finală din drumul lui Hyperion către 
Dumnezeu: 

„Nu e nimic şi totuşi e 
O sete care-l soarbe, 
E un adânc asemene 
Uitării celei oarbe.” 


Aceeaşi idee, aceeaşi dorință de atingere a unei stări 
fără de nume, inexprimabile, apare şi în postume, într-o for- 
mulare care suie la extrema altitudine a cugetării: Ah! Cum nu 
suntem pe atunci pe când / Nici fiinţă nu era nici neființă! 

lată cum descrie Nietzsche, în Asa grait-a Zarathustra, 
această stare a transcenderii în indefinisabil: ,,inocenta şi ui- 
tare, un joc, o primă mişcare, un nou început, o sfântă afir- 
mare”; deci purificare ontică prin uitare şi revirginizare exis- 
tentiala, cu rămânerea în pragul unui nou început de fiintare. 

In acest context, conotatia lui Heidegger: „Pentru a ajunge în 
proximitatea fiintarii, omul trebuie să învețe întâi să existe în 
ceea ce nu are nume”. 

Or, starea care realizează şi însumează diversele mişcări 
spirituale menţionate, este, dacă ne putem exprima pleonastic, 
fără de numele inefabilului: „stare între ființă şi neființă”, 
după Heidegger, şi pe care autorul Luceafărului o află în 
„sfâşierea dureros de dulce” a acelui „farmec sfânt” indus de 
experiența poetică şi ducând undeva „mai departe, mai 
departe”, în indefinit; ieşire către o înviere extatica. 

Revenind la starea fără de nume din strofa citată din 
Luceafărul, observăm un fapt fundamental: zborul lui Hype- 
rion dincolo de timp şi spaţiu, către absolut, este impulsionat 
de iubirea pentru perfecțiunea absolută a unei forme a vieții, 
pentru o capodoperă a naturii, a formelor vii, — acea „preafru- 
moasă fată / (...) mândră-n toate cele, / Cum e Fecioara 
printre sfinți / Şi luna printre stele”. Fiica de împărat întru- 
neşte deci calitățile frumosului absolut la care pot ajunge con- 
vergent atât natura cât şi arta. Viziunea eminesciană vine în 
consens cu concepția metafizică a vechiului Egipt, care consi- 
dera frumuseţea formelor materiale „nesfârşirea în plinătatea 
lucrurilor”. 

Astfel, trăirea existentialului uman în formele sale 
absolute, care sunt finitudini, ne infuzează o beatitudine la 
capătul căreia, aparent paradoxal, realizăm trăirea unei ontici- 
täti de necuprins în cuvânt, o trans-figurare pentru care nu 
avem vreun mod de a o defini; un prezent tensional înveşnicit, 
fulgerat de bucuria de a ne afla în iminenta unei fiintäri ultime 
ca trăire şi deschidere: 

„Adevărul vrăjitor 

E fiinta-mi tremurândă 
Care trece-n infinit 

Ca un fulger fără ţintă.” 


Astfel, lumea eului intramundan oferă sinelui transmun- 
dan modalitatea eliberării. 

Intuitiile poetice-reflexive eminesciene menţionate 
echivalează cu un veritabil compendiu de filozofie asupra 
Fiintei şi, implicit, asupra funcției artei de a institui o neofiin- 
tare ideală a unui prezent absolut în ontogeneza căruia formele 
naturii, vietuite în culminatie poetică, generează energia trans- 
mutantă. În lumina acestor intuitii vizionare, emoția sensibili- 
tatii şi a minții pe care ne-o infuzează creaţiile artelor plastice 
se află nebănuit potentate, contemplarea artistică se trans- 
formă într-o iluminată luare în posesiune a propriei noastre 
fiintäri la înaltă intensitate. În acea stare de supraconstiintä, 
unde, precum afirma Parmenide, „actul gândirii şi obiectul 
gândirii se confundă” în substanța decantată, sublimată a 
Fiintei, despre care „nu se poate spune că a fost sau că va fi, 
pentru că este în întregime în clipa prezentă, una, neîntre- 
ruptă” (fr. 4-5, 8). 


Résumé 


L’auteur parcourt dans la poésie eminescienne le che- 
min qui mène de la forme, conçue par le poète „le dieu d’un 
morceau de la matière”, à l’ineffable qui constitue le plus haut 
état du vécu d'un poeme. 

Dans la vision de l’auteur de Luceafărul, l’existentiel 
humain — dans ses formes absolues, qui sont des finitudes, 
nous procure une transfiguration pour laquelle nous ne possé- 
dons pas une modalité de la définir. C’est un present tensionnel 
rendu éternel, foudroyé par la béatitude de vivre une existence 
sans nom, ultime comme purification et ouverture. 


STRATEGIA DISCURSULUI POETIC 
EMINESCIAN 


Iulian COASTACHE 


Pentru cine scrie Eminescu? Să ne îndreptăm atenția 
pentru o clipă asupra jocului dintre sistemul de apel al operei 
şi sistemul de răspuns al receptării, interacțiune ce determină 
prin reverberatiile produse o anumită configuraţie a operei, un 
anume profil al ofertei sale. I.L. Caragiale, angajat in obtine- 
rea unei recunoasteri extinse din partea unui public eterogen, 
recurgea la mixarea mai multor tipuri de discurs, creând texte 
cu o miză multiplă, capabile să satisfacă simultan gusturi 
diferite. Directionarea discursului, în cazul lui Caragiale, tinea 
cont de structurarea publicului pe diferite paliere de gust şi 
reflecta impactul sistemului de răspuns asupra sistemului de 
apel al operei. Prin urmare, soluţia aleasă de Caragiale în fata 
unui public eterogen era aceea a unui joc cu mai multe stra- 
tegii'. Cum reacționează Eminescu la răspunsurile unui public 
atât de eterogen, cu o structură de gust atât de diversă, ce 
devine vizibilă inclusiv din perspectiva criteriilor de ordonare 
paradigmatică a reacţiilor critice? Pentru cine scrie, aşadar, 
Eminescu? 

Chiar şi la „Junimea”, poezia lui era primită cu rezerve, 
ca să nu mai vorbim de opoziţia permanentă a „caracudei”. 
Lectura nuvelei Sărmanul Dionis în cercul „Junimii” părea 
directionata doar spre Maiorescu, care o prezentase ca pe o 
capodoperă, dar, surprinzător, în Critice, nu pomeneşte nici un 
cuvânt despre proza lui Eminescu. Aşadar, pentru cine citea 


' vezi Florin Manolescu: Caragiale şi Caragiale. Jocuri cu mai multe 
strategii, Editura Cartea Românească, Bucureşti, 1983 (ediţia a II-a, Editura 
Humanitas, Bucureşti, 2001). 

sau scria Eminescu? Ne vine a spune că pentru sine însuşi, iar 
din când în când pentru Maiorescu. Care este atitudinea auto- 
rului în fata reacțiilor critice? Cu ce modifică reacţiile critice 
direcționarea discursului poetic? Urme ale impactului pe care 
sistemul de răspuns l-a determinat asupra arhitecturii operei 
pot fi recuperate din poezii care merg de la Epigonii, Ai nostri 
tineri... sau Aducând cântări mulțime, până la Criticilor mei şi 
Scrisoarea II. Se remarcă faptul că opera lui Eminescu se 
resimte în urma reacţiilor critice violente, dar — când e ca poe- 
tul să reacționeze — pamfletul nu compromite poezia, trimite- 
rile sau aluziile se pierd de la o variantă la alta şi verva pam- 
fletarului Eminescu, urcă, precum suflul în tuburile unei orgi, 
sublimându-se în acest fel. Ceea ce putea fi în variantele de 
început ale unor poeme o operă de stigmatizare a contempo- 
ranilor a fost transces în variantele ulterioare într-un spaţiu 
decontingentizat al poeziei. 

Ca atare, nota de reflexivitate a discursului poetic 
eminescian, sesizată încă din 1872 de Maiorescu, avea să fie 
augmentată. Astfel, la Eminescu avem de-a face doar cu un 
caz de artă cu un caracter reflexiv, determinat nu doar, cum ar 
spune A. Gide, de circulaţia operei într-un public elevat şi 
omogen, ce împărtăşeşte acelaşi ideal estetic (cum am putea 
presupune că va fi fost „Junimea”), ci chiar cu o nuanţă supli- 
mentară, determinată de relaţia de neaderentä la opera lui 
Eminescu a publicului mai îndepărtat. 

Pentru cine scrie Eminescu? Asta se poate vedea şi din 
opera sa, căci textul conţine imaginea implicită a cititorului 
ideal. Ne-am putea opri la versurile din Aducând cântări 
mulțime: „Da, la voi se-ndreaptă cartea-mi, / La voi, inimi cu 
aripe. / Ah, lăsaţi ca să vă ducă / Pe altă lume-n două clipe.” 
Impactul cu cititorul real a fost, însă, mai de fiecare dată, 
nefavorabil. Din aceste interacțiuni ce au angajat sistemul de 
apel al operei şi sistemul de răspuns al lecturii se naşte, la 
Eminescu, o tendință centripetică a discursului şi, fără a fi fost 
împins până la asumarea tăcerii, aşa cum s-a întâmplat în 
cazul lui I.L. Caragiale, se vede clar că Eminescu nici nu ac- 
ceptă ideea de a negocia cu publicul real asupra textelor sale. 
Dar această atitudine, ce va deveni o constantă a atitudinii sa- 

le, se aşază pe portativul operei imediat lângă cheie, deter- 
minându-i întreaga configurație ulterioară. Publicul ideal, cel 
pentru care scrie Eminescu, pare a fi mai curând un public 
scos din contingent, un public „fără adresă”, ar spune A. Gide, 
fiind însă nu mai puţin unul care influenţează chiar decisiv 
conţinutul mesajului poetic. În ce nuanţe se luminează opera 
lui Eminescu prin acest semnal aşezat chiar la cheia operei? 
Iată un citat din A. Gide, care anticipa cu mult unele probleme 
de estetică a receptării, încă din 1903: „Din momentul în care 
artistul nu a mai simţit alături de el publicul, publicul său, el 
nu a încetat să creeze, aşa cum s-ar fi putut crede, dar a 
început să producă opere fără destinație. Pictorul zugrăveşte 
tablouri, fără să ştie unde vor fi expuse; sculptorul lucrează 
ignorând din ce unghi va cădea lumina asupra statuilor sale; 
poetul cântă şi stă să-şi asculte vocea”. lată o excelentă ima- 
gine a centripetismului poetic: poetul care refuză tăcerea, 
ascultându-şi propria voce. 

Spre deosebire de I.L. Caragiale, care a ales drept stra- 
tegie literară un joc cu mai multe strategii, iar în momentul în 
care succesul i se refuza atitudinea sa a devenit retractilă până 
la tăcere, Eminescu, chiar şi când tace, de fapt, se ascultă pe 
sine însuşi, căci Eminescu nu tace niciodată cu desăvârşire. 
Chiar şi dacă opera eminesciană nu pare a-şi asuma o tăcere 
integrală, discursul poetic are la cheie acel semn care-i 
schimbă fizionomia sa retorică: tema tăcerii. Versurile care 
tematizează refuzul cooperării cu un cititor ce nu se oferă ca 
un partener real de joc sunt elocvente. Cităm câteva exemple: 
„De ce pana mea rămâne în cerneală, mă întrebi?” (Scrisoarea 
ID, „De-oi urma mereu a scrie, teamă mi-e ca nu cumva / 
Famenii din ziua de astăzi să mă-nceap-a lăuda” (Scrisoarea 
II „De vorbiti mă fac că n-aud, / Nu zic ba şi nu vă laud; / 
Däntuiti precum vă vine / Nici nu şuier, nici v-aplaud; / Dara 
nime nu m-a face / Să mă iau dup-a lui flaut; / E menirea-mi, 
adevărul / Numa-n inima-mi să-l caut.” (G/ossă) 


> variantă la Scrisoarea II, vezi M. Eminescu: Opere, vol. II, Fundaţia 


Regală pentru Literatură şi Artă, ediție îngrijită de Perpessicius, p. 266. 

Atât de mult discutatele ,,neglijente formale” sau „inco- 
rectitudini” gramaticale, semnalate, combătute sau explicate 
de la Aron Densuşianu şi Maiorescu până la G. Călinescu, se 
resorb în această direcţie centripetică a discursului poetic 
eminescian, ce pare să se conformeze propriului cod poetic. 
Devenind elemente constitutive ale profilului textual emines- 
cian, ,,neglijentele formale” reprezintă zone de expunere ale 
structurii de apel a operei eminesciene cu un puternic rol de 
insolitare. În acest fel, se constituia, ca idiolect poetic, însăşi 
„limba Eminescu”. 

Dar tema tăcerii nu apare numai ca rezultat al unei 
atitudini în fata unui tratament critic violent. Paradigma tăcerii 
poate fi reconstituită din perspectiva jocului dintre un sistem 
de apel şi un sistem de răspuns (care poate fi pe rând instituţia 
critică, cea socială sau — în cadrul unui joc cu reguli extinse — 
cea matrimonială, prezidată de eros etc.), implicațiile temei 
mergând până la consemnarea unor reverberatii specifice in 
cadrul sistemului stilistic al operei. Astfel, se poate vorbi de o 
semiotică a tăcerii în opera lui Eminescu, desfăşurată de la o 
tăcere manifestată ca reticenté in fata reacţiilor incompre- 
hensive ale contemporanilor (Scrisoarea IT) sau tăcerea inte- 
leasă ca neparticipare la jocul erotic (Floare albastră, Când 
te-am văzut, Venera) şi până la tăcerea filosofică plină de un 
scepticism ironic din G/ossă sau Luceafărul. 

Dacă strategia literară a lui I.L. Caragiale se reflecta 
într-un joc cu mai multe strategii, care ar putea fi modelul de 
strategie în cazul opțiunilor evidenţiate de opera lui Emines- 
cu? Aparent, Eminescu nu are nici o strategie literară; singurul 
volum tipărit în timpul vieţii poetului se datorează inițiativei 
lui T. Maiorescu. Si, totuşi, această atitudine de ignorare, daca 
nu chiar de desconsiderare a oricărui tip de captatio în faţa 
publicului, este ea însăşi o forma de implicare într-un joc cu 
cititorul, căci până şi lipsa unei strategi poate deveni — şi la 
Eminescu devine — o strategie (în care nu putem să nu re- 
cunoaştem chiar şi unele stereotipii ale mentalului romantic). 
Asistăm, astfel, la un joc în care Eminescu ezită între un par- 
tener real şi unul ideal, căci distanţa dintre ei este prea mare, 
iar cele două ipostaze nu se mai pot recunoaşte una în cealaltă. 

Eminescu participă, aşadar, la un joc în care ceea ce pierzi 
este egal cu ceea ce câştigi, un joc în care singurul care iese în 
câştig nu este nici autorul, nici cititorul, ci poezia. Aşadar, un 
joc a cărui miză este chiar gratuitatea gestului artistic. Jocul 
nu este lipsit nici de reguli, nici de miză cum s-ar putea crede. 
Gratuitatea jocului provine dintr-o deplasare a mizei spre mo- 
tivatiile esențiale ale ființei proprii, căci vicisitudinile existen- 
tei se resorb — prin sublimare — într-o existență secundă, 
asumată la modul poetic: „Nu e carte să înveţi / Ca viaţa 
s-aibă preţ — / Ci trăieşte, chinuieşte / Şi de toate pătimeşte / 
Ş-ai s-auzi cum iarba creşte.” (În zadar în colbul şcolii). Un 
joc numit — după teoria matematică a jocurilor — joc de sumă 
nulă. Implicatia stilistică a acestui joc de sumă nulă merge 
până la constituirea unei teme a reticentei, a tăcerii, a cărei 
expresie elocventă o găsim in Glossă: „Tu rămâi la toate rece / 
De te-ndeamnă, de te cheamă / Ce e val ca valul trece / Nu 
spera şi nu ai teamă; / Te-ndemnă şi socoate / Ce e rău si ce e 
bine; / Toate-s vechi şi nouă toate; / Vreme trece, vreme 
vine.” Această temă nu este nici implicatia unei influenţe te- 
matice vădite, care să legitimeze încercarea unei critici gene- 
tice de detectare a surselor, dar nici rezultatul generării unor 
forme din ele însele, cum ar putea sugera formalismul. Ea se 
configurează în interacțiunea dintre un sistem de apel şi un 
sistem de răspuns agresiv. 

O altă reverberatie în structura operei determinată de 
acest joc de sumă nulă, în care sunt angajate sistemul de apel 
şi cel de răspuns, se concretizează la nivelul desăvârşirii ope- 
rei prin actul lecturii. Recompunerea imaginii cititorului 
ideal conținut de text poate fi efectuată prin recursul la acele 
„locuri goale” care vizează co-participarea cititorului. In 
acest fel, opera îşi creează propriul cititor, selectându-l. Dar 
imaginea acestui cititor este reverberatia unui anumit sistem 
de răspuns asupra operei. La acest nivel imaginea cititorului 
se scindează, căci cititorul real şi cel ideal nu se pot 
suprapune. Textele eminesciene merg totdeauna însă în 
direcția abandonării cititorului real, la care se coboară doar 
ca pentru a-l tachina, aşa cum se întâmplă în Versuri cu 
unghii: „Tu cu mintea ta caltoasa / Şi cu stil greoi, bombastic 

/ Vrei tu să mä-nveti pe mine / Ce-i frumos şi ce e plastic 
(sa) 

Variantele poeziilor eminesciene, care merg în sensul 
abandonării pe drum a aluziilor fără acoperire poetică la con- 
temporani (ca în Scrisori) sau al trimiterilor către contingent 
(ca în cazul variantelor de la Odă în metru antic, care pun în 
evidență o puternică decontingentizare), arată clar că prefe- 
rintele lui Eminescu merg în sensul cititorului ideal. Cum se 
concretizează această preferință în structura operei? Tocmai 
prin crearea unei oferte de participare a textelor adresate în 
chip diferențiat cititorului real şi cititorului ideal. Cititorului 
real, ancorat în contingent, avid de cancanuri, detectiv asiduu 
al aluziilor ascunse în text, indiscret in fata biograficului, 
Eminescu nu îi oferă nici măcar posibilitatea angajării pe nişte 
piste false de lectură. Acestui cititor îi este închis — la modul 
criptic — accesul la acele „locuri goale”, nedeterminate, ale 
structurii operei, ce ar fi fost destinate altfel unei co-participări 
a cititorului la desăvârşirea sensului operei. Paralel cu închi- 
derea nivelului anecdotic, contingentizator, al „locurilor albe” 
din text, se constată o deschidere simultană a acestora către un 
traseu de lectură ce deschide pârtie imaginarului, ficţiunii, 
metafizicului: „Da, la voi se-ndreaptă cartea-mi, / La voi, 
inimi cu aripe / Ah, lăsaţi ca să vă ducă / Pe altă lume-n două 
clipe.” 

În acest fel, poezia lui Eminescu desfăşoară o tendință 
simultană de dizolvare, de de-realizare a referentului conţinut 
de text (vezi renunţarea elocventă la figura lui Napoleon între 
variantele de la Odă în metru antic) şi o tendinţă de realizare a 
propriilor ficțiuni, în sensul constituirii unei realități proprii 
textului poetic. Pe de o parte, prin voalarea realității şi ambi- 
guizarea referentului; pe de altă parte, prin generarea auto-re- 
ferentialitatii. Opera renunță la lestul realităţii, creându-şi 
propria realitate imaginară. Astfel, structura operei se închide 
lecturii de un anumit tip şi se deschide unui alt tip de lectură. 
Eminescu infirmă orizontul de aşteptare al unui cititor canto- 
nat în vechile norme estetice, prilejuind simultan mutații în 
orizontul de aşteptare al noilor norme al căror suport era pu- 
blicul tinerei generații, fapt care a deschis opera spre posteri- 

tate. Estetica receptarii ne poate ajuta să diferentiem din pun- 
ctul de vedere al determinării istorice aceste lecturi, despăr- 
tind, istoric, receptarea contemporanilor de cea a posterității 
(aşa cum era prezumată de Eminescu); lectura cititorului real 
de a celui ideal. Pe de altă parte, prin intermediul examinării 
paradigmelor cititorului real se poate merge (pe linia preconi- 
zată în Istoria literară ca provocare a ştiinţei literaturii de 
H.R. Jauss’) spre reconstituirea unor norme estetice valabile în 
estetica epocii respective. În acest sens, tabloul receptării 
operei eminesciene la sfârşitul secolului al XIX-lea îşi dove- 
deşte utilitatea, contribuind la constituirea dimensiunii istorice 
a unei operei exemplare şi, implicit, la o reevaluare a acesteia 
dintr-o perspectivă proprie istoriei literare. În acest context se 
poate vorbi, de asemenea, de existența unui motiv al lecto- 
rului, un personaj care, conform esteticii receptării, degajă, 
iată, o energie în stare să determine istoria formelor literare. 
Motivul lectorului şi tema tăcerii justifică, în fapt, o miză 
ontologică a jocului literar, integrand-o, astfel, propriei texturi 
a operei poetice eminesciene. 


> Hans Robert Jauss: Istoria literară ca provocare a ştiinţei literaturii, în 
„Viaţa Românească”, nr. 10/1980. 

Summary 


Romantic mental forms consecrate the idea of a ,,divor- 
ce” between the creator of genius and his contemporaries, a 
divorce based on an irrecoverable gap between a ,,unique” 
work and a public with multiplied inabilities. Thus, between 
the creator and his public occurs a cleavage that undermines 
the very partnership dimension of the literary game. In these 
circumstances, the writer seems to lose sensitivity to the 
feedback of the real public, by projecting an ideal reader, a 
fact that allows for a revamping of the literary partnership. 
Even if the writer seems to be uninterested by the fate of his 
reception, the discourse of the work keeps on balancing 
between the challenges of the real reader and the phantasm of 
the ideal one, setting up a certain dialogical strategy, beyond 
the categorical rejection of negotiation with the reader. 

What is the strategy of the poetic discourse of Emi- 
nescu? If I.L. Caragiale used to practise, according to the ma- 
thematical game theory, a game with multiple offers, a model 
highlighted by Florin Manolescu, this study proposes an 
analysis of the strategy of the poetic discourse of Eminescu, 
starting from the model of the „zero sum game”. 


= 
DN 


tilistică şi poetică 


Eminescu sub semnul Thaliei 


Anca-Doina CIOBOTARU 
Irina DABIJA 


Despre viaţa şi opera lui Mihai Eminescu s-au scris mii 
de pagini. Rând pe rând a fost adus în fata publicului 
Eminescu-poetul, ziaristul, criticul, prozatorul, dar Eminescu — 
omul de teatru, cum îşi intitulează Ştefan Oprea cartea, unul 
dintre puţinele studii aprofundate despre creația dramatică, 
rămâne adeseori în umbră. 

Piesele scrise de Eminescu sunt puţin cunoscute, dar şi 
mai puţin studiate. Esenţa dramaturgiei eminesciene îşi are 
originea în crezul poetului exprimat în unele din articolele 
sale, în care face referire la importanța repertoriului şi a exis- 
tentei teatrului national: „Nu sunt scriitor de meserie. Cesti- 
unea mea e ciudată — ea e ce are d-a se numi a teatrului 
național. Teatrul naţional! Nume frumos dar care sună a bat- 
jocură acolo unde deci nu există” şi: „repertoriul e sufletul 
unui teatru”. 

Afirmațiile sunt cu atât mai importante cu cât ele apar- 
tin tânărului de 19-20 de ani, care cunoştea viata teatrală din 
interior, exersând în periplul său cu trupele Tardini, Vlădi- 
cescu, Pascaly, lorgu Caragiale, nu doar rolul de sufleor sau 
copist de texte, ci şi pe acela de traducător, cunoscut fiind 
faptul că, la comanda lui M. Pascali, poetul a tradus lucrarea 
Arta reprezentării dramatice de H. Th. Rotscher. Şi proiectele 
sale dramatice (în cea mai mare parte nefinalizate) stau însă 
sub semnul romantismului, având drept puncte centrale inte- 
resul pentru istorie şi pentru soarta popoarelor subjugate de 
marile imperii, de atracţia fata de melodramatic şi fata de 
fantasticul de inspiraţie națională. Astfel, vor fi evocate figuri 
ale istoriei naționale ca: Bogdan Dragoş, Alexandru Vodă, 

Alexandru Lapusneanu, Petru Rares, Stefanita Voda, Doamna 
Chiajna, Decebal. 

O notă aparte o aduc piesele Elvira in desperarea amo- 
rului şi Gogu Tatii. Elvira in desperarea amorului este, în 
mod evident, o satiră la adresa guvernantilor. Farmecul piesei 
nu reiese din structura conflictului dramatic, ci se datorează 
ironiei acide a replicilor, ironie ce vizează nu doar o anume 
clasă socială, ci condiția umană în general. Astfel, regele, în 
monologul de deschidere al piesei, spune: 

„Ce e viaţa noastră — o ciorbă fără stele, 

Papuc făr de călcâie, ciubotă fără piele, 

O gâscă fără rânză, un suflet fără soare, 

Muscă căzută-n lapte — or şoarece în ninsoare... 

Oh! Oh! Viata-i tristă... şi iarăşi oh, oh, oh! 

Ce grijă îmi mai face cel blăstămat paroh... 

Ce p-intrigantul joacă în astă piesă crudă 

Şi dacă n-aş fi rege... zău mai că mi-ar fi ciudă... 

Dar lumea... eticheta... U! Cum mă pisc-un ce, 

M-aş scărpina şi nu ştiu de bine mi-ar şede...” 


Regi sau slujitori, oamenii se zbat între două identități: 
cea reală şi cea cu mască. Omul îşi pune mască pentru a se 
apăra sau pentru a ataca, dar în interiorul lui rămâne acelaşi. 
Deşi omul creează masca, el sfârşeşte prin a deveni captivul 
acesteia. În fapt, toate personajele poartă o mască: şi regina, şi 
miniştrii, şi intrigantul; toţi se zbat în plasa creată de dorinţele 
lor izvorâte din imaginea de sine, diferită de realitate. 

Ideea mästii nu va fi abandonată, ea reapărând ca un 
lait-motiv şi în poezia filosofică, mai exact in Glossă: 

„Alte măşti, aceeaşi piesă, 

Alte guri, aceeaşi gamă, 

Amăgit atât de-adese 

Nu spera şi nu ai teamă”. 


Personajele sunt caracterizate mai puţin de ceea ce fac 
şi mai mult de ceea ce spun şi gândesc. Acţiunea este statică, 
nu putem spune că se întâmplă multe lucruri pe scenă, co- 
micul de situaţie fiind dominat de comicul de limbaj. Acelaşi 


STILISTICA SI POETICA 143 


comic de limbaj apare şi în Gogu Tatii, dar într-o formă mult 
mai cizelată. Deosebită este asocierea dintre numele persona- 
jelor şi caracterul lor. Conturări ale personajelor şi ale situati- 
ilor dramatice realizate în acest stil vom întâlni şi mult mai 
târziu în lucrările dramatice ale lui G. Călinescu, dominate, de 
asemenea, de ludic şi de erudiție. 

Aşa cum observa şi Ştefan Oprea în studiul anterior 
citat, M. Eminescu, având cunoştinţe solide de teorie a dra- 
mei, considera absolut imperioasă coerenţa decurgând din 
caracterul unui personaj şi acţiunile sale. Acest principiu se 
regăseşte în toate operele sale dramatice. 

Putem uşor identifica, de asemenea, şi câteva trăsături 
specifice dramelor romantice, precum: amestecul elementelor 
dramatice cu cele comice; prezenţa atentatelor (asupra Reginei 
şi asupra regelui la sfârşitul piesei), deghizările (Pepelea se 
deghizează în bard). 

Gogu Tatii poate constitui un punct de pornire pentru 
posibile polemici literare incitante. Personajul Pavăl Intenta- 
tionem, „vătaf la Vultureanu”, îşi prezintă astfel trecutul: „De 
când eram la Socola, seminarist, nu mi-a fost aşa de foame ca 
azi... Venisem de la Oşlobeni să mă fac popă”. Textul ne duce 
imediat cu gândul la lon Creangă, pe care Eminescu îl cu- 
noscuse deja în momentul scrierii piesei (circa 1875-1876). 
Dincolo de nota biografică a acestui personaj, ne atrag atenția 
numele purtate de persoanele din piesă: Subpapuc, Stratomir 
Frige-Linte, Napoleon Pătărligică, Intentationem, prefigurând 
parcă modalitatea stilistică de definire a personajelor, utilizată 
mai târziu de I. L. Caragiale în întreaga sa dramaturgie. Ana- 
liza privind locul lui Eminescu în dezvoltarea dramaturgiei 
româneşti rămâne încă o problemă deschisă, studiile pe acest 
subiect fiind puţine. 

De asemenea, Intentationem îşi explică singur numele 
şi găseşte, astfel, explicația şi scuza acţiunilor sale, fiind me- 
reu tentat să „cadă în ispită”. La fel, Vultureanu este asemenea 
unui vultur ce doreşte cu orice preţ să captureze prada, în acest 
caz, frumoasa Hermence, fiică de boier, cu tot cu averea ei. 
Asemenea păsării al cărui nume îl poartă, el planează asupra 
prăzii, studiază situaţia pentru a vedea cum trebuie să actio- 

neze. Ridicolul personajului rezidă în contrastul dintre numele 
său şi caracterul real, el dovedindu-se a fi, în realitate, destul 
de fricos, fără inițiativă proprie, urmând şi supunându-se deci- 
ziilor luate de Intentationem. 

Deşi transpunerile scenice ale dramaturgiei eminesciene 
sunt rare şi au îmbrăcat, de regulă, formă de experiment, cele 
două texte asupra cărora ne-am oprit atenţia oferă o bogată 
sursă de inspiraţie pentru posibile spectacole în tehnici speci- 
fice teatrului de măşti sau de păpuşi. 

Amestecul dintre melodramatic şi grotesc, contrastul 
dintre esență şi aparență, absurdul situaţiilor şi caracterul de 
farsă al acțiunilor oferă un punct de pornire consistent pentru 
orice abordare în tehnicile amintite. Aceste aspecte ne duc cu 
gândul în acelaşi timp la spectacolele de teatru popular, pe 
care, cu siguranţă, Eminescu l-a cunoscut şi în fata căruia va fi 
zâmbit. 

Dramaturgia eminesciană este, asemenea întregii sale 
opere, o rezultantă a viziunilor filosofice, a crezului său poetic 
cu privire la rolul artei în cunoaşterea şi reflectarea istoriei, ca 
şi în viata cetăţii, o consecinţă a felului specific eminescian de 
a privi viata cu ironie, duiosie şi inteligență deopotrivă. 


Riassunto 


M. Eminescu è conosciuto come poeta, giornalista, 
critico, romanciere ma pochissimo come drammaturgo. Per 
questo, anche gli esegeti non hanno mostrato, forse il dovuto 
interesse per le sue creazioni drammatiche che potrebbero 
prefigurare alcune caratteristiche incontrate e riconosciute 
come speciali dai critici, piu tardi nell’ opera di G. Calinescu e 
I. L. Caragiale. 


„Firimiturile geniului” 
Bogdan MÂNDRU 


Ca orice poet mare, Eminescu avea o clară intuiţie 
asupra fenomenului literar în liniile sale mari, generale. 
Intelegem prin această intuiţie o anume conştientizare a stării 
de fapt din literatură, o aplecare critică asupra fenomenului, o 
privire detaşată ce surprinde evoluţia de ansamblu a literaturii. 
Nu sunt puține textele în care Eminescu se comportă ca un 
exeget în faţa unor texte sau a unor spectacole teatrale, făcând 
chiar critică literară. Unui asemenea impuls, în alianță cu alte 
motivații pe care le vom detalia ulterior, i se datorează nişte 
texte de o factură aparte dacă le raportăm la paradigma literară 
eminesciană. Este vorba, în esenţă, despre unele scrieri cu va- 
lente parodice. 

Cate ceva despre parodie, mai intai. Exegetii acestui tip 
de texte îi găsesc motivaţia într-o atitudine critică fata de 
literatură, atitudine manifestată însă nu în planul metaliterar, 
ci în chiar cel textual. Parodia este reflexul unei stări, al unei 
intuitii: aceea că un anumit gen literar (sau, prin extensie, o 
specie sau un anume procedeu) a ajuns la crepuscul şi stă să 
eşueze în manierism, în convenţie, în artificialitate. Ea se si- 
tuează între creație şi critică, luându-și eficacitatea din înmă- 
nuncherea calităţilor lor, şi lipsurile — din conjugarea defec- 
telor. Situată în interiorul evoluției literaturii, manifestându-se 
în formele specifice acesteia şi bazându-se pe elemente de 
creaţie, subiectivitate şi sensibilitate, parodia asociază latu- 
rilor ei literare luciditatea şi spiritul critic necesare unui astfel 
de demers. Ea devine astfel act deopotrivă interior literaturii şi 
exterior ei. Întorcând litera textului împotriva textului, parodia 
atacă din interior, mai eficace decât ar face-o, din afară, critica 
propriu-zisă (specific care a fost rezumat foarte elocvent de 

caracterizarea pe care o făcea George Topîrceanu parodiilor 
sale: „pagini de critică literară în pilde”). Dacă discursul critic 
propriu-zis îl însoţeşte permanent pe cel literar, parodia inter- 
vine numai în momentele de uzură sau de saturație, în etapele 
decisive sau de cotitură ale literaturii, fiind deopotrivă simp- 
tom al unei „maladii” şi antidot al ei. Parodia apare ca reacție 
la procedeele canonice, obligatorii pentru un gen anume şi 
într-o perioadă dată, o „comoditate tehnică” manifestată la 
nivelul alegerii temelor sau sistemului de expunere’. Parodia 
limitează excesele, fereşte literatura de convenţii şi de efectele 
agresive ale formalismelor, dă lovitura de graţie modelelor 
obosite, descurajează manierismul şi inovaţia epatantă, nejus- 
tificată, supune deriziunii procedeele perimate, intervine când 
apare „singularizarea inoportună printr-o formulă excesivă'”, 
stimulează originalitatea (chiar prin simularea desuetului). 

Parodia „ascunde, sub faldurile histrionismului, o stare 
de veghe si un reflex de autoapärare”*. Desi scrisă cu intenţii 
critice, ea este, prin doza considerabilă de creativitate şi mă- 
iestrie literară, mai degrabă literatura decât critică (chiar scrisă 
cu talent de literat). D. Sangsue remarcă şi faptul că la sfâr- 
şitul romantismului ideea de geniu şi cea de inspiraţie au fost 
înlocuite cu o concepţie mai artizanală asupra creației; în plus, 
literatura, după ce se voise a fi o reflectare a sinelui, a început 
să se auto-reflecte. Este vorba despre un grad secund al litera- 
turii care apare ca o fatalitate a spiritului „fin de siècle” ce 
multiplică practicile de deformare textuală”. 

Parodia atacă, în plan strict textual, doar texte singulare, 
de preferință scurte şi suficient de cunoscute „pentru ca 
efectul să fie perceptibil”. Parodierea unui text începe prin 
detectarea aspectelor lui caracteristice şi/sau caduce, care îl 
individualizează sau în care el se „uzează”. Prima operaţie 
este reducerea textului la o serie de trăsături formale, de ex- 


' B. Tomasevski, Thématique, apud D. Sangsue, La Parodie, Hachette, 
1999, p. 31 şi urm. 

2 G. Drăgoi, Parodie, parodie..., în ,,Echidistante”, nr. 6-7 (25-26), 1993. 

3 ibidem. 

4D. Sangsue, La parodie, Hachette, Paris, 1999, p. 17. 

5 G. Genette, Palimpsestes, Ed. du Seuil, Paris, 1982, p. 48. 

presie sau de conţinut, lăsând la o parte pe cele necaracte- 
ristice. A doua etapă este transformarea, distorsionarea acestor 
elemente, îngroşarea lor caricaturală, sau, în formularea lui 
Alex Preminger, „bringing into a bolder relief the salient 
features a writer’s style or habit of mind” („reliefarea pronun- 
tată a stilului şi a felului de gândire al unui autor”). Procedeul 
duce la apariţia unei retorici deposedate de elementul ei vital, 
de ceea ce o insufletea. De aici, o altă explicaţie a valentelor 
comice ale parodiei, pe lângă statutul ei de caricatură a unui 
model sau de prelungire a lui: „aspectul ridicol al spectaco- 
lului” provine şi din „mecanica goală, din funcționarea unui 
ritual fără justificarea convingerii”. Cu alte cuvinte, şi forțând 
puţin, putem spune că, aşa cum era definit de Bergson, „du 
mécanique plaqué sur du vivant”, comicul devine în parodie şi 
mai comic, „du mécanique plaqué sur du rien”. În acest fel se 
justifică şi ideea ca, în cazul parodiei, literaritatea isi trage 
seva din ea însăşi, semnificatul literaturii fiind chiar realitatea 
intertextuală. 

Insertia parodică mizează pe „recunoaştere şi pe con- 
trast’, iar textul astfel obţinut este un „contrapunct stilistic, o 
întoarcere pe dos a modelului””, un text care „sună” ca origi- 
nalul. Deşi scrisă — şi receptată — ca o „ridiculizare”, „îngâ- 
nare” a unui autor, parodia este totuşi ridiculizarea scrisă cu 
talent. Cu talent şi, de cele mai mute ori, cu o atitudine anume: 
superioritatea dată de luciditate şi de „bătaia” critică vizând, 
cu sau fără intenția de a o distruge, o manieră literară. Reduc- 
tia şi distorsiunea sunt acte implicit evaluatoare, aplicate 
polemic slăbiciunilor unui text, slăbiciuni manifestate prin 
apariția nefastă a unor clivaje între fond şi formă. Un alt 
aspect important în cazul parodiei este cel legat de receptarea 


998 


° Encyclopedia of Poetry and Poetics, Alex Preminger, editor, Princeton, 
New Jersey, 1966, p. 600. 

™. Anghelescu, C. Ionescu, Gh. Lăzăreanu, Dicţionar de termeni literari, 
Garamond, Bucureşti, p. 176. 

$ D. Sangsue, op. cit., p. 15 

? M. A. Tupan, Marin Sorescu si deconstructivismul, Scrisul românesc, 
Craiova, 1995, p. 12 

10 M. Popa, Homo fictus, structuri şi ipostaze, Editura pentru Literatură, 
1968, p. 224 

ei. Dacă hipotextul nu este cunoscut, hipertextul (parodic) va 
fi citit ca o operă de sine stătătoare — de aici, preferința paro- 
diştilor pentru texte scurte şi cunoscute. Pe lângă un obiect 
parodiat, parodia, pentru a fi citită ca atare, presupune şi un 
receptor familiarizat atât cu obiectul, cât şi cu convenţia paro- 
dică, precum şi cu tipul special de intertextualitate identi- 
ficabilă şi cu implicaţiile ei. Deşi are la bază un procedeu 
imitativ, parodia evoluează rapid spre transformare, fie şi 
numai datorită faptului că „o imitație devine parodică atunci 
când este aplicată unui obiect neadecvat”! Găsim însă în 
parodie mult mai mult decât inadecvarea subiectului la stil, 
decât autonomia formei fata de conţinut. Găsim şi poziția 
lucidă, obiectivă, care sesizează defectele hipotextului (căci 
acea inadecvare există şi în original, parodia o accentuează, 
critic). Găsim exagerarea, dar şi rezonanţa cu originalul, fami- 
liarul, dar şi ineditul, receptivitatea, dar şi talentul de a crea in 
acelaşi stil. Este mai mult decât „mimetism superior”!?, este 
creaţie, talent îmblânzit, rafinat. Şi mai găsim în parodie 
semne, fie ale unei acute constientizari a faptului că modelul 
vizat trebuie eliminat din literatură, trebuie depăşit (conştiinţă 
critică, identificând non-valorile), fie semne ale aprobării, res- 
pectului şi admiratiei fata de hipotext, parodiat prieteneşte şi 
„omologat” astfel ca valoros. Însă dacă literatura poate să ne 
apară şi ca o inlantuire de locuri comune, de clişee de tot felul, 
mai mult sau mai putin (re)simtite ca atare, discursul parodic 
ni se înfăţişează ca o surpriză, ca o ieşire din cercul indife- 
rentei, ca un „anti-loc comun”!5. 

Concret, o parodie se realizează în următoarele etape, 
sumar prezentate: 
— sesizarea gradului maxim de saturație atins de un model lite- 

rar, de un text sau de o morală; 
— devierea sensului său anterior; 
— relevarea punctelor sale tipice, a locurilor in care obiectul 

parodiei devine canonic, şi reliefarea caricaturală, a 


11 G. Călinescu, Istoria literaturii române de la origini până în prezent, ed. 
a Il-a, Minerva, 1985, p. 826. 

'? idem. 

B U, Eco, Lector in fabula, Ed. Univers, 1991, p. 83. 

acestora, aglomerarea lor, lăsând la o parte pe cele ne- 

semnificative (această etapă marchează o relație de dife- 

rentä asumată fata de un obiect, de „alter(n)are”, „dis- 
torsiune”) *; 

— crearea unui text care să „simpatizeze” cu originalul, dar 
care, mimându-l şi minându-l, să-i sublinieze caducita- 
tea şi defectele, facilitatea sau manierismul. 

Se vorbeşte în acest context de „convenţia parodică”!5, 
pact implicit între cititor şi scriitor, care presupune că o inter- 
pretare în acord cu intenţiile emitätorului necesită cunoaşterea 
de către receptor a ambelor texte, hipertext şi hipotext, nece- 
sară sesizării diferențelor. Doar astfel cititorul va citi parodia 
ca pe un text care se „dă” drept altul, cu care poate fi confun- 
dat, dar peste care suprapune şi o perspectivă nouă. Recepti- 
vitatea cititorului depinde şi de cultura lui, dar şi de felul în 
care „semnalele parodiei”, presărate în text, pot să-i solicite 
această receptivitate!€, să-l facă receptiv la ironia ascunsă în 
text. În acest context pot fi invocate teoriile lui Umberto Eco 
din Lector in fabula (deşi lucrarea se referă la cooperarea 
interpretativă din textele narative): „un text îşi postulează 
propriul destinatar drept condiție indispensabilă nu numai a 
propriei capacităţi de comunicare concretă, dar şi a propriei 


potentialitäti de semnificare”!”. 


x œk i 


În continuare, fără a minimaliza importanța operei emi- 
nesciene, fără a dori să oferim interpretări noi unora dintre 
textele sale, începând cu Scrisorile şi terminând cu... cele care 
v-au venit primele în minte, vom încerca să vedem dacă 
poetul Eminescu a mai avut şi o altă fata, pe lângă chipul pier- 
dut în dulci reverii, sau în metafizice meditații, dacă Eminescu 
a avut înclinații parodice. Ne interesează dacă Eminescu a mai 


14 M. D. Lesovici, Ironia, Institutul European, Iasi, 1999, p. 85. 
'S M. Popa, Comicologia, p. 148. 

16 D. Sangsue, op. cit., passim. 

1 U, Eco, op. cit., p. 83. 

scris şi altfel decât în tonul grav, înalt, sublim, care de altfel îi 
şade foarte bine. Dacă Eminescu zâmbea. 

Pe chipurile grave, bărbos-încruntate, ale corifeilor „Ju- 
nimii” înflorea, (mai des decât s-ar crede) zâmbetul. Li se 
întâmpla chiar să râdă în hohote academice, deşi mai rar, căci 
erau pătrunşi de importanța misiunii culturale pe care şi-o asu- 
maseră: aceea de a aclimatiza şi pe la noi progresul. Departe 
de mine gândul de a le minimaliza contribuția, căci fără ei 
probabil că n-am fi depăşit decât foarte târziu „lirica de frunză 
verde” şi n-am fi avut astăzi atâtea lucruri bune, democraţie, 
postmodernism, reviste şi cenacluri... Dar se ştie că aveau şi 
ei momentele lor de nonconformism; că, după dezbateri seri- 
oase, aveau loc şi discuții mai libere; că hâtrul Creangă avea 
privilegiul să întrerupă pe orice orator ca să mai spună „una” 
(în spiritul Povestii poveştilor sau vizând preoțimea), care 
făcea pereţii să se zguduie de râsete. Chiar şi sobrul 
Maiorescu folosea, îmbinându-le savant, ironia şi sarcasmul. 
Mărturie stau Oratori, retori şi limbuti, opiniile în „chesti- 
unea” neologismelor şi, mai ales, studiul de „patologie lite- 
rară” Beţia de cuvinte, în care criticul se amuză pe seama d-lui 
Sion, care, folosind cuvinte epatante, „fără respect pentru acea 
parte a naturii omeneşti care se numeşte inteligență”, scrie 
despre ochii cuiva: „Cine nu şi-a scăldat sufletul în deliciul 
acestor stele, care se zice că sunt scaunul sufletului?” Acid, 
Maiorescu demască splendoarea imaginii „a-şi scălda sufletul 
în deliciul unor stele care sunt un scaun”, conchizând cu 
malitie: „Departe duce pe om beţia de cuvinte!” 

Încercând să evit această meteahnă, mă voi întreba şi 
eu: cine zâmbeşte (altfel decât, uneori, amar) citindu-l pe 
Eminescu? Şi nu la lectura unor stângăcii de genul „colo-n 
palat rezidă-o vrăjitoare”, din Rime alegorice, sau „fruntea 
albă... pe-al meu braţ încet s-o culci / lăsând pradă gurii mele 
ale tale buze dulci”, poziţie care, cum just remarcase 
Topîrceanu, lasă... pradă doar ceafa. Cu alte cuvinte, scria 
Eminescu zâmbind? 

Da, răspunde Călinescu, în lucrarea Opera lui Mihai 
Eminescu’. Pe lângă diatribele din Scrisoarea III sau Epistolă 
deschisă către Homunculul Bonifaciu, pe lângă versuri oca- 
zionale sau epigramatice, se cuvin citate, „ca pline de interes 
pentru înclinarea la râs a lui Eminescu”, texte ca Antropo- 
morfism sau Părintele Ermolachie Chisälitä, poveste bufă pe 
care Călinescu o atribuie, alături de nişte „începuturi de 
parodie, toate după Homer”, laturii burleşti a operei poetului. 

Rămasă în manuscris, o Prescurtare din Odisseia (sic!), 
pornind de la un pretext politic, prilejuieşte autorului o in- 
vocare a muzei, dar cu un subiect deloc homeric: lupta lui 
Odisseu (nimeni altul decât Titu Maiorescu) cu „belferii” şi 
„caracuda”: „Spune-mi, muză divină, de mult iscusitul bărbat 
care...” Hexametrul dactilic este păstrat, în spirit parodic, dar 
el nu descrie eroi, ci: 

„Două popoare întregi, iasieni cu semitice nasuri, 

Bucureşteni compuşi din bulgari cu mintea isteata.” 


Iliada lui Homer este transpusă degradant (tot într-un 
manuscris) în metru scurt, popular, şi ia forma unei lecţii pe 
care „mamae” (muza, cred) o tine copiilor: 

„lar Achil pe Agamemnon 

Suduindu-l zice «Câne! 

Mi-ai luat tu pe Brizeis, 

Dar uitată nu-ţi rămâne. 

Las” tu, lasă, măi păgâne, 

Ştiu eu bine ce-am să-ţi fac, 

Îmi încapi tu-odată-n labe, 

Si-apoi las” ca-ti vin de hacy”. 


Revenind la metrul homeric, Eminescu scrie, într-un stil 
solemn, dar dezmintit de detalii ironice, un fragment eroi- 
comic, Mitologicale, despre un posibil Olimp valah. Uraganul 
bătrân îşi mână, in betia-i oarbă, ostile de nori contra mării. 
Bătrânul băuse pe jumătate Oceanul Pacific, dar: 


18 George Călinescu, Opera lui Mihai Eminescu, în Opere, vol. XII şi XIII, 
Bucureşti, Editura pentru Literatură, 1965. Fragmentele de texte şi apreci- 
erile criticului citate în continuare sunt preluate din aceeaşi sursă. 

„Cine dracul ştia acum că de cap o să-şi facă? 
Ah, moşneagul betiv e-n stare-ntr-o zi să ruine 
Toate societățile de asigurare din ţară.” 


După care moşneagul se poticneşte spre castelul său, îşi 
anină cojocul de cuptor şi: 

„Ciubote descalta şi negrele-obiele 

Cât două lanuri arate le-ntinde la focul Gheenei 

Să se usuce.” 


Tot în ton homeric este scris şi textul, în proză, intitulat 
de Călinescu Părintele Ermolachie Chisalita; influența mode- 
lului şi distantarea ironică, parodică, a lui Eminescu fata de 
prototip, sunt evidente în scena în care diavolul era, chipurile, 
încuiat în biserică, iar țăranii sunt chemaţi să-i dea foc: 

„O, muză! Învatä-mä să cânt tragicu’ acestei scene! Si 
cine, 0, muză, nu cunoaşte numele acele ilustre ale acelora 
cari, pentru ca să deie foc bisericei, se adunase în tintirim? 
Înainte merge cu o prăjină viteazul Mitrutä Buruiană. Lui îi 
urmează cu parii straşnicii şi inteleptii Ftoma lui Culbeciu şi 
mărinimosul Toader Zurgălău. Şi pe cine mai zăreşte ochiul 
meu în strălucitele şiruri? Oare nu-i acela teribilul Damian 
Cuşmă-lungă? Şi oare cine te întrece în fapte strălucite pe tine, 
de berbeci adunătorule, Curcă? Şi v-am văzut şi pe voi pe 
calea mărirei, pre tine între toți istetii, Vasalie Cotcodac, şi pe 
tine, Neagule a lui Solomon.” 


Nu doar din imbold parodic scria Eminescu astfel; 
Antropomorfism este „o scriere în versuri, umoristică şi crunt 
misogină”, „făcută, după toate semnele, pentru petrecerea 
prietenilor de la Junimea”, scria Călinescu. Cu toate lipsurile 
ei (care nu sunt puține), poezia prezintă interes „ca document 
psihologic şi pentru elementele de cultură ce cuprinde”. 
(Călinescu) 

Este povestea unei găinuşe motate şi a iubirii dintre ea 
si un cocoş, iubire punctată cu toate cele omeneşti: cochetärie, 
declaraţii patetice, gelozie, duel etc.: 

„Tu! — ea zise — ce frumos eşti, rege-al lumii de găine, 

Eu te iert! Amoru-ti dulce ca şi miros de garofa. 
Şi ca-n vechile tragedii el răspunde-n antistrofă: 
— Tu eşti Venus din poiată, ochii tai cereşti lumine.” 


Burlescă este şi descrierea ritualului la care este supus 
cocoşul decedat în urma duelului: „preoteasa culinară” apare 
„profetic”, „ia pe mort în poala-i sacră”, îl jumuleste, îl spală, 
îl condimentează, apoi: 

„ N învârtiri misterioase pe deasupra vetrei sfinte 


Ea-l întoarce, curatindu-l de lumeştile-i păcate.” 


Înainte de a semna Minunescu, poetul admite că a ajuns 
la „deci” (la final) „mai cu rime, mai cu vorbe, mai de saga, 
mai de clacă”. Ceea ce este evident este că aceste (puţine) 
vorbe de clacă (pe care Eminescu nici nu le-a menit publicării) 
nu scad nimic din valoarea vorbelor „de samă”, cu care au 
prea putin de-a face. 

Dacă totuşi ne-am ocupat de ele, este pentru că, aşa 
nesemnificative cum sunt, ele contribuie la portretul psiholo- 
gic al unui mare poet care, dacă judecăm după planurile sale şi 
după vointa-i de creaţie, nu ne-a lăsat, după cum aprecia 
George Călinescu, „din spiritul său decât firimituri, sclipitoare 
firimituri”, 


Résumé 


Les miettes du génie ont pour but de voir si dans l’œuvre 
de Mihai Eminescu l’on peut trouver des essais de parodie ou 
bien des textes qui contrastent avec le style connu du poéte. Si 
Eminescu est une des meilleures illustrations du paradigme 
romantique, ce n’est pas moins vrai qu'il s’en soit écarté, et 
non pas une seule fois. Les textes en temoignent: des mor- 
ceaux parodiques ayant pour point de départ Homere (trans- 
formé soit en vers courts soit en prose) ou bien des fragments 
ou des textes ou l’ironie a un rôle capital. L’intention de notre 
essai est de nuancer, si possible, le portrait d’un grand créateur 
que nous n’arriverons jamais a connaître dans son intégralité. 


Un alt epilog pentru Călin 
Ana-Maria STEFAN 


„Şi pe masa’mparateasca sare-un greer, crainic sprinten, 
Ridicat in doua labe, s’a’nchinat batand din pinten; 

El tuseste, îşi încheie haina plină de sireturi: 

«Să iertati, boieri, ca nunta s’o pornim şi noi alături».”! 


Perpessicius remarca” forma uşor diferită a ultimelor 
două versuri in prima variantă versificată a lui Călin (I. 2262, 
105-109): 


„A lui haină e cusută c’o mulţime de sireturi; 
«Vă poftim c’a noastră nuntă s’o pornim şi noi 
alături».” 


Atenţia ne este, însă, reţinută de precizarea care com- 
pletează această observaţie: „Se pare, semnalează Perpessi- 
cius, că la început epilogul se compunea numai din aceste ver- 
suri — gen final de basm; apoi se desvoltä pe Tema din Lacul 
şi merg paralel”. Cităm fragmentul cu pricina, care nu figu- 
rează în manuscrisul pe care Eminescu l-a prezentat „Con- 
vorbirilor”: 


' Mihai Eminescu, „Călin (File din poveste)”, în Opere, ediţie critică 
îngrijită de Perpessicius, vol. I, Poezii tipărite în timpul vieții. Introducere. 
Note şi variante. Anexe, laşi, „Moldova”, 1998, p. 103. 

> Cf. Mihai Eminescu, „Călin”, în Opere, ediţie critică îngrijită de Perpessi- 
cius, vol. III, Poezii tipărite în timpul vieții. Introducere. Note şi variante. 
Anexe, laşi, „Moldova”, 1998, p. 128. 

3 Ibidem. 

„lată vin acum tuspatru craii cărților de joc 

Cu-a lor dame si [cu] fantii, cu ochi mari şi plini de foc 
Si bogaţi sunt aceştia în ochi [dulci], vobiri galante 
Orice damă atunci doreşte ca să sada lang’un fante 
Numai eu [să] stau departe între trestii şi să sufăr [?] 
Lângă lacul cel albastru încărcat cu flori de nufăr [?] 
Nu... mă duc şi eu la masă, şed pe scaun acolo 


Între craiul cel de pică si’ntre dama de Caro”. 


Tema din Lacul apare doar în primele două” variante ale 
poemului Călin şi numai în compania motivului cărților de 
joc, motiv atipic pentru lirica eminesciană, care produce o 
notă discordantă în peisajul feeric, construit prin îmbinarea 
motivelor de basm traditional. Între artistul-creator şi universul 
feeric se interpune o scenă de salon — cu intrigile şi pican- 
teriile sale: „Şi bogaţi sunt aceştia în ochi [dulci], vorbiri 
galante / Orice damă atunci doreşte ca să sada lâng’un fante/ 
(...) Nu... mă duc şi eu la masă, sed pe scaun acolo / Între 
craiul cel de pică si’ntre dama de Card”. Curiozitatea critică 
ne este alimentată de o stranie coincidență: în deceniile mar- 
tore genezei şi perfecționării poemului Călin — al şaptelea şi al 
optulea din secolul XIX — apăreau, la extremitatea apuseană a 
Europei, basmele lui Lewis Carroll, care propuneau o formulă 
stilistică în care să se combine jocul de societate — de cărți, de 
şah, de croquet — cu motive specifice basmului. 

În poemul eminescian cele două categorii de motive 
sunt juxtapuse, fără a se produce un veritabil melange al regis- 
trelor, aşa cum se întâmplă în cărțile cu Alice ale autorului 
britanic. În poezia lui Eminescu — file de poveste — cărţile de 
joc ajung cele din urmă la sărbătoare şi rămân stinghere în 


* Idem, Călin I, IV, 221-228, p. 123. 

5 Consemnăm, pentru comparaţie, şi finalul variantei a doua — Călin (I, 
2283, 23-32): „lată vin acum tuspatru craii cărţilor de joc / Cu-a lor dame 
prea frumoase, cu-a lor fanti cu ochi de foc / Şi bogati-s aceştia în ochi 
dulci, vorbiri galante — / Încât ori si care damă vrea să sada lâng'un fante... / 
Numai eu să stau deoparte între trestii şi să sufăr / Lângă lacul cel albastru 
încărcat cu flori de nufăr / Nu! am să mă duc la masă să şed şi eu acolo / 
Între craiul cel de pică şi'ntre dama de Caro” (Idem, Călin IT, VI, 259-266, 
p. 137-138). 

peisajul populat de ,,Feti-frumosi cu păr de aur”, „smei cu 
solzii de otele”, zodieri („cititorii cei de stele”) şi personaje de 
snoavă (,,Pepelas copil şăgalnic”), dar şi în lumea măruntă a 
insectelor personificate. Se remarcă diferența dintre: „Fluturi 
multi din multe neamuri (...) / Si de gâze neamuri multe” 
„lată vin acum tuspatru craii cărților de joc / Cu-a lor dame şi 
cu fantii (...)”; dacă lumea naturală este prolifică şi luxuriantă, 
lumea cărţilor constituie o mulţime finită şi strict ierarhizată. 

Autorul nu juxtapune doar două categorii de personaje 
imaginare, ci şi două ipostaze distincte ale ideii de „joc”: jocul 
ceremonial şi jocul de cărți. Se remarcă, în cazul celor două 
cortegii nuptiale, distribuirea funcţiilor ceremoniale între 
actanti (miri, socri, nuni, popi, lăutari etc.), scenariul specific 
sărbătorii şi strictetea jocului ceremonial. Prin participarea 
elementelor cosmice personificate la misterul căsătoriei (,,Nu- 
nul mare, mândru soare” şi nuna „dulcea lună”), nunta lui 
Călin cu fata de crai şi varianta sa miniaturală, concepută ca o 
nuntire între regnuri (mirele „flutur” şi mireasa viorică), 
dobândesc o dimensiune mitică; o astfel de ceremonie nu 
respectă rânduiala, ci o instituie. Prin contrast, relaţiile dintre 
cărțile de joc participante la sărbătoare sunt ilicite şi pasiunile 
lor — vinovate; erosul se trivializează: „lată vin acum tuspatru 
craii cărţilor de joc / Cu-a lor dame şi [cu] fantii, cu ochi mari 
şi plini de foc / Şi bogaţi sunt aceştia în ochi [dulci], vorbiri 
galante / Orice damă atunci doreşte ca să şadă lâng'un 
fante...” Opunând o lume plană unei lumi în relief, cartea de 
joc se sustrage universului mitic, dar şi jocului ceremonial 
fondator, pentru a se înscrie în rândul jocurilor reunite de 
Roger Caillois® în categoria dgon. În vreme ce scenariul cere- 
monial al nunții presupune, pe lângă distribuţia rolurilor, inter- 
acțiunea actantilor (co-participarea, conlucrarea, comesirea), 
raporturile dintre cărțile de joc sunt guvernate de spiritul 
concurential („Orice damă atunci doreşte ca să sada lang’un 
fante”). Încheind procesiunea nuptialä miniaturală, cărţile de 
joc se sustrag ospatului egalizator. 


€ Cf. Les jeux et les hommes. Le masque et le vertige, édition revue et 
augmentée, Gallimard, „Folio / Essais”, Paris, 1967. 

Dacă ar fi fost păstrat, cizelat, perfecționat din punct de 
vedere prozodic, ar fi impus acest epilog o altfel de receptare a 
poemului? Optăm pentru un răspuns afirmativ. Poetul opune 
rezistență durerii şi izolării romantice („Numai eu [să] stau 
departe între trestii şi să sufăr / Lângă lacul cel albastru încăr- 
cat cu flori de nufär [?]”) prin hotărârea de a se integra în 
lumea proaspăt creată: „Nu... mă duc şi eu la masă!”. Motivul 
cărților de joc reprezintă un mediu de tranziţie între lumea 
imaginată şi lumea reală, între un cadrul arhetipal şi salonul 
monden, între un illud tempus şi secolul al XIX-lea european. 
Artistul forţează limitele feeriei dar, în mod ironic, îşi găseşte 
locul între craiul de pică şi dama de Card (amănunt bio- 
grafic?), îşi asumă rolul de „fante” „cu ochi mari şi plini de 
foc” („Orice damă atunci doreşte ca să sada lang’un fante”), 
rămânând, în final, singurul nepoftit la ospăț, în lumea măsu- 
rată a cărţilor de joc şi la periferia filei de poveste. 

Motivul cărţilor de joc, care trimite la societatea saloa- 
nelor mondene din secolul XIX, marchează o ruptură între 
poemul Călin (File din poveste) şi basmul Călin nebunul, 
unde „cu elementul fantastic se îmbină mediul țărănesc”! ŞI 
unde nu este „nimic dizarmonic în îmbinarea fantasticului cu 
simplitatea rustică”. Acelaşi critic remarcă distantarea unor 
întregi secvenţe ale poemului Calin (File din poveste) de bas- 
mul model, dar şi abordarea în Călin (File din poveste) a unui 
registru stilistic diferit: „Călin (File din poveste) este în parte 
un fragment modificat din basmul Călin Nebunul. În loc să 
dezvolte partea epică aşa ca în basme, Eminescu dă atenţie 
părții lirice, reuşind să scrie un poem în care, în afară de 
gingăşia cu care sunt exprimate sentimentele de dragoste, este 
caracteristică imaginația vizuală a poetului. (...) episodul nun- 
ţii în codru cu descrierile naturii şi cu alaiul goangelor venite 
şi ele să sărbătorească pe mireasa viorică şi mirele flutur, este 
ceva unic în literatura noastră”. În opinia noastră, suprimarea 


7 D. Murăraşu, „Eminescu şi literatura populară”, în Mihai Eminescu, 
Opere, V. Literatura populară, ediţie critică de D. Murăraşu, Bucureşti, 
Editura ,,Grai şi suflet — Cultura Naţională”, 2000, p. XXXVII. 

8 Ibidem. 

°’ Ibidem, p. XLVI. 

conjugată a motivului cărţilor de joc şi a temei izolării roman- 
tice în ultimele două variante ale poemului, implicit schim- 
barea epilogului, redă scenei de basm integritatea sa primară. 
Universul feeric rămâne un spaţiu închis, paralel cu lumea 
reală şi inaccesibil însuşi creatorului său — artistul. 


Summary 


The final lines of the first two versions of Eminescu's 
poem Călin (File din poveste) associate the theme of romantic 
sorrow and isolation to the literary motive of the playing 
cards. We attempt to identify the function of this literary 
motive in the economy of the poem, to see how the fairy tale 
motives and the motive of the playing cards intertwined to 
achieve a common meaning, and to give a plausible expla- 
nation to the suppression of the above-mentioned epilogue in 
the last two versions of the poem. 


ublicistică 


Strategia argumentativă într-un text 
publicistic eminescian 


Claudia DINU 


Analizarea unui text publicistic semnat de Mihai Emi- 
nescu din perspectiva strategiei argumentative poate apărea, la 
prima vedere, drept un demers reductiv sau, în orice caz, sec 
având în vedere virtuțile semantice excepţionale ale operei 
literare a marelui poet. Precizăm, pentru început, că tentativa 
are o justificare cel puţin metodologică, atunci când este vorba 
despre un text publicistic, polemic. Menţionăm, de asemenea, 
că un anume conţinut fundamental şi de adâncime al 
articolului în cauză deschide spre interferenţe cu eul emines- 
cian profund, izvorul manifestărilor umane actantiale sau 
scriptural-expresive. 

Textul! pe care îl vom analiza în cele ce urmează a fost 
publicat în Timpul şi este datat 27 august 18817. 

La nivelul formei de prezentare, articolul cercetat cu- 
prinde trei discursuri distincte, cu emitatori initial distincti, 
deoarece include, pe lângă textul scris de Eminescu, şi două 
citate din scrierile publicistice aparținând altor autori. Primul 


! Este vorba despre un articol intitulat: Fiinţa istorică a României, apărut în 
volumul: Eminescu — Sens, timp şi devenire istorică, îngrijit de Gh. Buzatu, 
Şt. Lemny, I. Saizu, Iasi, Editura Universităţii „Al. I. Cuza”, 1988. 

? Pentru cititorii nefamiliarizati cu evenimentele istorice ale vremii, facem 
precizarea că, în momentul respectiv, liberalii, aflați la guvernare prin aripa 
lor radicală reprezentată de Ion C. Brătianu şi C. A. Rosetti plănuiseră 
(1870) „o mişcare republicană, amânată însă în ultimul moment şi cu o 
scurtă desfăşurare numai la Ploieşti”. În aceeaşi perioadă, „roşii”, adică 
grupările muncitoreşti, cu viziuni clar antimonarhice, încep să se organi- 
zeze. Pe scena politică conservatorii (reactionarii în articol) erau cei mai 
atasati de monarhie şi de valorile tradiţionale. (cf. Dinu C. Giurescu, [storia 
ilustrată a românilor, Editura Sport- Turism, Bucureşti, 1981, p. 414) 

citat, atribuit unui colaborator din Galaţi, este dintr-un alt nu- 
măr al ziarului Timpul, ziar conservator ca orientare, al doilea 
este din Pseudo-Romänul, cotidian liberal. Cât priveşte 
receptorii, şi ei potential distincti înaintea producerii textului 
ansamblativ, aceştia îşi menţin pluralitatea pentru că, la 
lectorii posibili ai articolului eminescian, se adaugă şi trans- 
formarea emitatorului, din al doilea fragment inserat, în recep- 
tor al discursului unificator. Totuşi, citatele menționate nu rup 
armonia ansamblului din punct de vedere al structurii interne 
ci, dimpotrivă, îi dau orientare şi substanţă. Toată această 
organizare, însă, are o consecință importantă asupra textului 
considerat global: include în mod necesar o dialogizare interi- 
oară, cuprinsă într-o construcție care îşi păstrează coerenţa. 

Opoziția politică dintre cele două publicații menționate 
constituie suportul ideologic al polemicii din articolul analizat 
aici. Raportările dialogice se realizează astfel, în principal, 
între două poziţii şi constituie mobilul strategiei argumen- 
tative. Textul este, din punct de vedere structural, un edificiu 
unitar, bine articulat, ce are drept conţinut un discurs critic 
subtil motivat. Vocea eminesciană, care se exprimă inițial 
narativ, devine motorul argumentativ al textului, încercând să 
modeleze prezenţa virtuală a receptorilor”. 

Orice construcție argumentativă cuprinde două com- 
ponente de bază: conţinutul argumentării şi formula (tehnicile) 
de argumentare”. Împreună, îmbinarea tehnicilor şi forţa se- 
mantică a elementelor de conţinut produc eficienţa persuasivă. 
La nivelul formulelor, esenţial este aspectul logic, deoarece 
tehnicile de argumentare pot fi asimilate formelor de ratio- 
nare, care, în general, sunt obiectul de cercetare al logicii. 
Acestea au un număr şi o structură relativ precise. Emitatorul 
alege anumite tipuri de raționamente, dar le umple cu materia 


3 Denumire folosită de Eminescu pentru cotidianul liberal bucureştean 
Românul, ce apărea sub redacţia lui C. A. Rosetti. 

4 Daniela Roventa-Frumusani, Argumentarea. Metode şi strategii, Editura 
Bic All, Bucuresti, 2000, p. 111. 

5 Constantin Sălăvăstru, Teoria şi practica argumentării, colecţia Colle- 
gium, Editura Polirom, Iasi, 2003, p. 183. 

$ Ibidem, p. 181. 

lingvistică ce este chemată să realizeze forța de convingere. 
Interesul analizei textuale este reprezentat tocmai de elemen- 
tele de conţinut ale discursului care realizează aportul persua- 
siv original. Acestea au, la rândul lor, două componente: ideile 
vehiculate şi mijloacele expresive prin care ideile sunt trans- 
mise”. 

Studiul pe care îl prezentăm în cele ce urmează îşi pro- 
pune evidenţierea, la nivelul unui discurs publicistic emines- 
cian, a modului particular în care se desfăşoară demersul argu- 
mentativ printr-o împletire dinamică a explicitului cu impli- 
citulă. 

Respectând datele textului critic polemic, articolul în 
discuţie reprezintă o macro-structură comparativă dezvoltată 
opozitiv. Raportarea între cele două constituente nu se reali- 
zează însă printr-o marcare simplă a diferenţei, a distinctiei, ci 
prin prezentarea unor poziții interpretative diferite fata de un 
element-suport, care constituie interesul comun. De aceea, 
premiza analizei noastre va fi aceea că tipul de argumentare 
fundamental din discursul eminescian studiat este de esență 
metaforică, în sensul că prelungeşte şi imbogateste corectiv 
semantica termenului (poziției) ce constituie punctul opus. 
Această extindere de sens se realizează vertical şi este o apro- 
fundare a unei viziuni prea raționale. 

Articolul începe astfel: „Pseudo-Românul, ca să esplice 
acuzarea că «reactionarii ar fi amenințând pe rege cu asasi- 
natul» reproduce din Timpul un pasaj al unui articol ce ni s-au 
trimis din Galaţi”. În această frază de debut sunt prezentate 
concentrat cele mai importante elemente ale textului: cele 
două voci (,,Pseudo-Romänul”si „reacţionarii”) între care se 
derulează polemica, relaţia opozitivă dintre ele — „acuzarea”, 
persoana raportat la care se precizează şi se reglează cele două 
poziţii, „regele” şi contextul situational care prilejuieşte desfă- 
şurarea ofensivei argumentative, anume pasajul din Timpul. 
Trebuie remarcat faptul că este menţionată, pe primul plan al 
frazei, vocea ce va fi contra-argumentată, gruparea de la 


7 Ibidem, p. 125. 
8 Ibidem, p. 151. 

Pseudo-Românul (denumire ironică) şi abia apoi apare grupul 
în numele căruia se va constitui vocea argumentativă emines- 
ciană. Se subliniază astfel, cine declanşează sau provoacă 
polemica. Pronumele complement „ni” situează autorul artico- 
lului şi îl desemnează deja ca voce a grupului reactionar. 

După aceasta primă frază este citat pasajul din Timpul 
care, aşa cum am arătat deja, reprezintă pentru poziţiile argu- 
mentative ce vor fi prezentate ulterior — pre-textul, atât în 
sensul de ceva care precedă cronologic textul, de context care 
prilejuieşte expresia, dar şi de pretext, de suport al interpre- 
tărilor ce vor fi exprimate: 

„La 1735, când Voltaire susținea cum că iubirea de 
binele public în Franţa nu este decât o himeră şi că francejii nu 
sînt cetăţeni, ci o simplă plebe ordinară, Franța era cu mult 
superioară stării actuale din România şi, cu toate acestea, 
bunul dar imbecilul rege Ludovic XVI trebui să plătească cu 
capul în ziua de 21 ianuariu 1793, nesocotita sa toleranță. 
Regele Carol I al României n-ar trebui să piardă din vedere ca 
legile naturii nu se pot altera că, prin urmare, aceleaşi cauze 
aduc totdauna aceleaşi efecte”. 

În al treilea paragraf, este prezentă, prima dată într-o 
formulă mai extinsă, vocea exponent a grupării conservatoare 
prin discursul argumentativ eminescian. Este vorba de două 
fraze: 

„Acest pasaj arată, în adevăr, cum un rege bun dealt- 
mintrelea, dar fără prevedere a fost jertfa demagogilor pe care 
i-a ridicat din noroi. Ca exemplu istoric ne învaţă că un rege 
cata să se păzească de a face adiutanti şi miniştri din eroii 
militari de la 11 fevruarie, din conspiratori de meserie”. 

Prima frază se doreşte a fi o re-formulare neutră şi sin- 
teticä a datelor cuprinse în citatul anterior. Asumarea neutră a 
informaţiilor este marcată prin expresia: „în adevăr” folosită 
într-o formulare în ansamblu impersonală, pe care nu şi-o 
asumă nici un subiect marcat textual. Este vorba aici de etapa 
descriptiei în argumentare care precedă pe cea a evaluării”, în 
care participarea subiectului va fi mult mai evidentă. Prima 


° Ibidem, p. 136. 

marcă a aceastei etape se regăseşte deja în fraza a doua evo- 
cată şi este semnalată prin prezenţa verbului „ne învaţă”. Pro- 
numele complement de persoana I plural, care-l implică şi pe 
cititor, este folosit pentru a-l conduce subtil pe acesta spre o 
poziţie ce va fi enunțată o dată cu afirmarea subiectului dis- 
cursului. Înainte de a i se prezenta însă lectorului această 
poziţie, el este avertizat de existenţa unei alte interpretări a 
faptelor: „Pseudo-Românul însă face cu totul alte deduceri, 
căci iată ce zice...” 

După ce receptorul a fost pregătit în legătură cu diver- 
genta de opinii, este prezentat şi citatul din Pseudo-Românul: 
„Ce însemnează oare aceasta de nu cea mai clară ameninţare? 
Timpul spune că regele Ludovic XVI trebui să plătească cu 
capul toleranța sa. 

Regelui Carol I, acelaşi ziar îi dă numirea de «Carol 
Îngäduitorul», adică cel tolerant. 

Ludovic XVI plăti cu capul toleranța sa. 

Carol I e tolerant. 

Si fiindcă aceleaşi cauze produc aceleaşi efecte, cum 
zice Timpul, concluziunea vine de sine şi forțat în mintea 
oricărui om cu judecată limpede şi dreaptă. Carol I va plăti cu 
capul toleranța sa. 

Trebuinta de mai lungi esplicatiuni nu este”. 

Se remarcă foarte evident faptul că fragmentul citat îşi 
sprijină strategia argumentativă, în primul rând, pe construcția 
logică, impunând o percepţie rațională, care pare a fi indubita- 
bilă. Finalul, care este conclusiv, reprezintă şi renunțarea la 
orice posibilitate de a completa argumentarea printr-o expri- 
mare mai nuanțată, prin elemente conţinând un semantism mai 
bogat. Or, tocmai propoziția ultimă a citatului: ,,Trebuinta de 
mai lungi esplicatiuni nu este” apare reluată cu o uşoară vari- 
atie la începutul intervenţiei exclusiv eminesciene care ur- 
mează şi care se prelungeşte până la finalul articolului: „În 
adevăr nu e trebuinta de esplicatiuni mai lungi”. 

Este momentul textual în care se semnalează prima 
dată clar distanţa dintre cele două poziţii. Această distanţă are, 
evident, semnificaţia unor convingeri radical deosebite între 
ele, dar, în acelaşi timp, marcarea divergentei se sprijină pe 

tipuri de argumente şi moduri de argumentare total diferite. 
Dacă, aşa cum am arătat deja, argumentatia din cotidianul 
liberal este preponderent logică şi formulată sec, prin con- 
structii cât mai scurte şi cât mai simple, care se vor a fi cât 
mai aproape de un anume ,,degré zéro de l’écriture”, cu totul 
altfel se construieşte discursul argumentativ eminescian. 
Acesta din urmă păstrează inlantuirea logică a constituentelor, 
dar ea este mult mai discretă şi nu constituie piesa de greutate 
pentru a convinge. Eficacitatea persuasivă vine din mizarea pe 
tipuri de argumente care depăşesc nivelul rațional (mergând, 
de fapt, la rădăcina acestuia în ființa profundă) şi printr-un 
mod de argumentare amplu şi bogat în semnificaţii, construit 
pe principiul metaforic care înseamnă deschiderea valentelor 
semantice din cuvinte sau construcții care au fost inlantuite de 
interpretarea adversă (vezi citatul), făcută în litera, şi nu în 
spiritul celor scrise în textul suport al polemici. 

În paragraful care urmează în articol, de aproximativ 
douăzeci de rânduri, jumătate din spaţiu este alocat descrierii 
cât mai fidele şi mai detaliate a faptelor istorice care argumen- 
tează teza că liberalii şi roşii, cei cu care regele este tolerant, 
reprezintă de fapt cea mai clară ameninţare pentru acesta. 
Demersul argumentativ de aici se sprijină, mai întâi de toate, 
pe două componente. Prima este enumerarea unor numeroase 
evenimente istorice incriminatorii care dislocă reprezentarea 
de inocenta pe care liberalii încercaseră să o creeze în privinţa 
lor înşişi prin acuzele aduse adversarilor politici. A doua este 
dubla repetiţie: în primul rând, a ideii de toleranță, pe care 
regele o manifestă (de patru ori adjectivul „tolerant” şi o dată 
verbul „tolerează”) şi care, în combinație cu ,,amenintarea” 
(de patru ori substantivul şi o dată verbul „a ameninţa”), 
schimbă semnificaţia şi înțelegerea modului în care conserva- 
torii se raportează la ,,amenintare”: „A constata acest peri- 
col... va sa zică a arăta de unde vine amenințarea, nu a ame- 
ninta”. 

Secvența argumentativä care urmează marchează o 
evoluţie din punctul de vedere al strategiei folosite. Fraza de 
debut extinde fundamentul argumentatiei la observaţii făcute 
şi în alte ocazii pentru a conferi un plus de credibilitate celor 

ce vor fi afirmate: „Am constatat, în studiile repetate asupra 
păturei de străini ce s-au superpus poporului român, că ea e 
incapabilă de-a discuta chiar”. 

Verbul „am constatat” pregăteşte enuntarea unei obser- 
vatii ce se doreşte a fi cat mai pertinentă, iar sintagma „stu- 
diile repetate” are menirea de a fi o garanţie pentru accesul la 
adevăr. Expresia „păturei de străini”, o nouă denumire a 
adversarului, îi implică, aşa cum vom vedea în continuare, pe 
liberali. Pornind de aici, termenii argumentativi se vor repo- 
zitiona, deoarece modul de reprezentare a părţii cu care se 
polemizează se redefineşte, fiind luate în consideraţie alte 
atribute care o descriu. Această nouă imagine este, în primul 
rând, cea a alteritätii, a exterioritatii, străinul este acel „altul” 
față de propria identitate, cel de care lectorul este îndepărtat 
implicit. La toate acestea se mai adaugă o trăsătură ce am- 
plifică distanţa şi în sens comunicational: „incapabilă de-a 
discuta chiar”. Expresia menţionată, de o mare forță, neagă 
indirect pertinenta şi credibilitatea tuturor intervențiilor dis- 
cursive ale adversarilor. 

Urmează un şir de întrebări retorice care au menirea de 
a întări poziţia reactionarilor şi mai multe afirmaţii caracteri- 
zatoare care o slăbesc pe cea a „străinilor”: „I-a apucat isteri- 
calele; nu mai sînt stăpîni nici pe mintea, nici pe organele lor. 
Nimiciti moraliceşte prin adevărul că sînt străini”. Paragraful 
culminează cu acuza de mistificatie: „Nu le mai rămîne decît 
arma cea mai de jos a spiritului: minciuna şi mistificatia”. Ca 
o prelungire a enuntului despre incapacitatea discursivă, aceste 
observații urmăresc distrugerea încrederii în posibilitatea 
adversarilor de a judeca logic şi de a simţi sănătos. 

Este vorba aici despre mai mult decât de revalorificarea 
semantică a unor construcții lingvistice care reprezintă ne- 
garea indirectă a datelor de la care se porneşte, aşa cum se 
întâmplă anterior. Mistificatia este un fel de exprimare meta- 
forică răsturnată, care, în loc să deschidă accesul spre zonele 
cele mai greu accesibile ale adevărului, îl închid prin formule 
care, aparent adevărate, maschează minciuna. Aici această 
minciună invadează ca un lichid veninos toate nivelele poten- 
tial deschise spre adevăr: expresia, judecata care o precedă, 

simtirea care influenţează judecata. Se anulează astfel miezul 
mecanismului argumentativ profesat de liberali (exprimarea 
prin cuvinte a unei judecăţi logice), dar se invocă şi un ele- 
ment nou: simtirea care, odată stricată, deturnează rațiunea. 
Dacă adversarii se opriseră la o argumentare care se adresează 
rațiunii, vocea eminesciană situează simtirea pe nivelul cel 
mai profund din spatele strategiei argumentative. 

Pentru a nu rămâne exclusiv într-un abstract mai greu 
accesibil maselor, discursul argumentativ se fortifică prin in- 
serarea unui portret caricatural al unui personaj liberal explicit 
desemnat. Portretul (gest de tratare cu aceeaşi măsură, a misti- 
ficatiei) este creionat prin comparatia cu „un mocan de la 
Vrancea ori de la Breaza”, adică cu un român autentic: 

„Cînd vom avea un cap a d-alde C. A. Rossetti, împă- 
iat... îl vom putea trimite lui Wirchow sau lui Quatrefages să-l 
compare cu un simplu craniu de mocan de la Vrancea ori de la 
Breaza... 

Cînd le-am spune însă că scorbura mică şi găunuoasă e 
a unui om de stat din România, iar craniul al doilea, larg şi 
încăpător, a unui cioban de oi şi-ar face cruce oamenii...” 

Punctul culminant al argumentatiei îl constituie însă 
întrebarea: „Ce-i pasă acestei spume cosmopolite de ființa is- 
torică a României?” — după care urmează prezentarea a două 
exemple care arată că principiul după care se conduc liberalii 
in relationarea lor la națiunea română este doar propriul interes. 

Se observă acum că acel centru gravitațional în jurul 
căruia şi în perspectiva căruia s-a construit întregul discurs 
argumentativ era ataşamentul sau lipsa de ataşament fata de 
„fiinţa istorică a României” care, aşa cum decurge din articol, 
este o valoare supremă, profundă, căreia îi corespunde în 
planul social, concret modul de raportare la monarh. A rămâne 
însă doar la acest nivel social (aşa cum se întâmplă cu dis- 
cursul liberal) înseamnă a rămâne într-o atitudine superficială 
care este depăşită în textul eminescian. 

Tensiunea dintre superficial şi profund este, de fapt, o 
constantă pe care am putea-o numi fundamental eminesciană 
şi care apare în mai multe scrieri ale autorului. Spre exemplu, 
această dominantă se regăseşte şi la baza dinamicii relaţiilor 

opozitive din capodopera Luceafărul. Ea devine transparentă 
însă şi în organizarea situationala a discursului argumentativ 
pe care îl analizăm aici. Generic prezentată, situația la care 
facem referire presupune existența a doi subiecţi sau a două 
grupuri de subiecte. Unul are tendinţa spre trăirea spirituali- 
zata'°, lăuntrică, a valorilor (iubirea lui Hyperion, ataşamentul 
conservatorilor fata de ființa naţională), chiar cu riscul de a fi 
perceput sub semnul pasivului, a non-viului — din punct de 
vedere al lumii materiale. Celălalt grup are tendinţa spre 
trăirea exterioară, rationalizatä şi rationalizantä, a valorilor 
(iubirea lui Cătălin, ataşamentul liberalilor fata de rege, care 
nu implică şi legături profunde cu ființa națională). Aceştia 
reprezintă trăirea dinamică, activă, şi devin, prin aceasta, 
neautentici, chiar teatrali față de trăirile profunde. 

O astfel de organizare a scrierilor îşi are explicația în 
structura eului eminescian care, având la bază o reprezentare 
metaforică a realului, pune în centrul manifestării sale ca per- 
soană trăirea profundă, läuntricä, nu un energetism exterior. 
Paradoxale doar în aparenţă, manifestările energice de tip po- 
lemic sunt menite tocmai să evidentieze şi să valorizeze ceea 
ce este subiacent în aparent. În articolul cercetat, edificiul ar- 
gumentativ se conturează în planul discursului prin strategii 
argumentative susţinute de principiul metaforic, care are, în 
miezul lui, îmbogățirea cu efect coroziv a demersului inter- 
pretativ advers, culminând cu dislocarea acestui mecanism 
interpretativ. 

Astfel, argumentatia devine o artă şi este în acelaşi timp 
un demers gnoseologic (schimbă şi sporeşte cunoaşterea la 
nivelul receptorului) şi unul ontologic (identifică şi califică pe 
adversar, făcând totodată transparentă imaginea de sine). 
Eminescu nu se mulţumeşte cu un contact formal cu schemele 
argumentative, ci coboară, metaforizând, până la legile pro- 
funde care le produc. 

În textul publicistic analizat, discursul argumentativ 
eminescian se afirmă negativizând genetic textul pe care îl 
contra-argumentează. 


10 Termenul nu este folosit în accepţia religios dogmatică. 

Résumé 


Notre analyse se propose d’étudier un article publié par 
Eminescu dans le journal Timpul en 1881 et d’y mettre en 
évidence l’organisation de la strategie argumentative. Il s’agit 
d’une démarche particulière qui joue sur l’alternance implicite 
/explicite à travers le dialogisme interne du texte, tout ça pour 
construire un discours argumentatif essentiellement métapho- 
rique. 


Elemente ale civilizaţiei occidentale: 
căile ferate 


Sorin MOCANU 


Apartenența la partidul conservator, editorialele critice 
şi luările de poziție în presă (adeseori temperamentale), cata- 
logate de adversarii liberali drept reacționare, au constituit 
pretexte la îndemâna contemporanilor pentru denigrarea lui 
Eminescu. Mai aproape de prezent, lectura fragmentară şi 
citarea scoasă din context sunt alte elemente ce l-au impus pe 
Eminescu în ochii unor repede despărțitori ca pe un anti-occi- 
dental paseist, naţionalist şi xenofob. A ajuns astăzi aproape 
un loc comun a spune despre Eminescu că a fost un adversar 
al elementelor de civilizație occidentală. O astfel de situaţie se 
întâlneşte în cazul unui poem controversat, Doina (interzis şi 
de prietenii Uniunii Sovietice şi de cei ai Europei), din care se 
desprind abuziv şi tendentios două versuri: 

„Şi cum vin cu drum de fier 
Toate cântecele pier”, 


comentate într-o nuanță ecologistă ce îl transformă pe poet 
într-un absurd adversar al evoluţiei tehnice. Perpessicius iden- 
tifică în poem motivul — romantic — al drumului de fier aşa 
cum apare la Lenau, Vigny sau Carducci: defrişarea pădurilor 
sau dispariţia poeziei călătoriilor‘, şi tot el precizează nece- 
sitatea studierii istoriei României pentru înțelegerea completă 
a poemului. Prin urmare, trebuie avute în vedere şi articolele 
politice: „Pentru atmosfera epocei şi pentru starea sufletească 
a poetului, în vremea aceasta, trebuiesc recitite articolele sale 


' Eminescu, M., Opere, III, ediţie critică îngrijită de Perpessicius, Fundaţia 
Regele Mihai, Bucureşti, 1944, p. 1. 

politice, închinate Basarabiei şi Bucovinei”. Or, în perioada 
în care au fost datate cele opt variante ale poemului 
(1878-1883), atenţia poetului este îndreptată spre evenimente 
politice şi economice extrem de grave: anexarea Basarabiei de 
către Imperiul Țarist, pretenţiile Imperiului Austro-Ungar 
asupra Dunării de Jos, conditionarea recunoaşterii indepen- 
dentei României de modificarea unor articole din Constituţie, 
răscumpărarea de către stat a căilor ferate — tot la presiuni 
externe. Mai mult, cele două versuri citate nu apar în prima 
variantă A (Perpessicius), datată cca 1878-1879, dar apar în 
celelalte şapte variante, începând cu varianta B (Perpessicius), 
datată tot cca 1878-1879. Această diferență poate fi explicată 
prin apariția în perioada ce desparte cele două variante a unui 
nou subiect de presă ce se transformă rapid într-un scandal cu 
implicaţii politice: dezbaterile parlamentare privind răscum- 
părarea căilor ferate (octombrie 1879). Subiectul este abordat 
de Eminescu pentru prima dată în articolul Nu de principiu, ci 
de încredere e cestiunea... (25 octombrie 1879) şi continuat 
pe larg în alte cincisprezece, terminând cu violentul articol 
Nenorocitele astea de tari... (22 ianuarie 1880). În consecință, 
nu e vorba despre un motiv romantic, ci despre o chestiune 
economică şi politică negociata de liberalii de la guvernare 
într-un mod ce nu probează o respectare a interesului naţional. 
Comentariile lui Eminescu sunt favorabile răscumpărării în 
sine şi, deci, căilor ferate, dar sunt defavorabile modului (folo- 
seşte termeni precum: coterie’, „gheşeft infect”, duplicitate, 
trădare) in care se face această răscumpărare, care aminteşte 
de concesiunile oneroase Strousberg (septembrie 1866) şi 
Offenheim (24 mai 1868) şi care se poate transforma într-un 
dezastru financiar pentru tara. 

Cu toate că cele mai multe articole din această perioadă 
sunt dedicate răscumpărării căilor ferate, interesul lui 
Eminescu pentru această formă de civilizaţie (de import) este 


> Ibidem, p. 4. 

3 Ibidem, p. 5. 

4 Idem, Opere, X, Editura Academiei, Bucuresti, 1989, p. 354. 
5 Ibidem, p. 343. 

mai vechi (aşa cum se va vedea în continuare) şi pe coordo- 
nate mai largi. 

În condiţiile României de sfârşit de secol al XIX-lea, 
cel mai mare câştig al statului de pe urma căilor ferate nu este 
unul economic ci, paradoxal, unul moral şi cultural deoarece 
posesia formei obligă statul la dezvoltarea fondului: „Aşadar, 
oricari ar fi foloasele materiale ale răscumpărării, numai fo- 
losul moral că ar abate o sumă de minţi de la sterpele ocupa- 
tiuni de speculatiune politică la lucrări de altă natură, exacte, 
practice, pozitive, ar fi de ajuns spre a ne îndemna să fim 
pentru răscumpărare în principiu. Statul fiind odată proprietar 
al drumurilor de fier, ar fi silit să încurajeze studiile tehnice, 
să înființeze el însuşi institute de cultură pentru aceste studii, 
şi generaţia viitoare s-ar abate, în parte măcar, pe calea unei 
munci intelectuale, cu care omul poate câştiga bani şi vază 
orişiunde, căci fiecare punct al ţării are nevoie azi de oameni 
speciali, cari să dea razim intelectual muncii materiale”€. (Nu 
de principiu, ci de încredere e chestiunea... 25 octombrie 
1879). Gradul de cultură al unui popor este demonstrat şi de 
capacitatea lui de a înlocui efortul muscular cu puterea maşi- 
nii, dar această însușire se deprinde în timp, gradat; e o evo- 
lutie organică şi nu revoluţie. (Scontul pe care-l face timpul, 
12 octombrie 1882) Acest câştig moral îl face pe Eminescu să 
susțină, în principiu, răscumpărarea căilor ferate, diferentiin- 
du-se de alti conservatori şi — mărturie a puterii sale mediatice 
— îi face pe liberali „să interpreteze poziţia lui Eminescu ca 
reprezentând punctul de vedere al Partidului conservator şi că, 
în consecință, acesta sprijinea tranzacţia în condițiile nego- 
ciate de guvernul libera”. 

Preocuparea lui Eminescu pentru dezvoltarea econo- 
mică şi socială a ţării se vădeşte în susținerea înființării de 
centre de învățământ în scopul formării celei de-a doua clase 
pozitive — de mijloc —, care să înlocuiască clasa scribilor, a 
celor intretinuti de stat (Influența austriacă asupra românilor 
din Principate, 1 august 1876), şi să ajute în cele din urmă, 


é Ibidem, p. 339. 
7 Vatamaniuc, D., Publicistica lui Eminescu, Editura Minerva, 1996, Bucu- 
reşti, p. 127. 

printr-o activitate productivă, la salvarea statului român, 
întrucât o ţară care rămâne numai agricolă „îşi primejduieşte 
existenta”® (Prelectiuni publice, 13 octombrie 1876). Viitorul 
nu aparține agriculturii, ci industriei: „Munca agricolă e grea 
şi fără spori mare, munca industrială uşoară şi cu un spor, 
virtualiter cel putin, nemărginit.”” (Banca de scont si circu- 
latiune, 30 aprilie 1880). Eminescu nu crede in vocatia agri- 
cola a poporului roman sau in aversiunea lui fata de lucrurile 
tehnice, nemfesti, occidentale deci, ci explică lipsa unei in- 
dustrii nationale puternice prin incompetenta/reaua credință a 
politicienilor care nu protejează/subvenționează o industrie 
aflată într-o fază incipientă, aruncând-o pe piaţă la concurență 
cu industrii cu tradiţie ale unor imperii (Școala tehnică din 
Iaşi, 2 iulie 1876). Alături de arte şi ştiinţe, şi industria şi co- 
mertul concură la realizarea unui grad de civilizaţie: ,,...civili- 
zatiunea unui popor constă cu deosebire în dezvoltarea acelor 
aplecări umane în genere cari sînt neapărate tuturor oamenilor, 
fie aceştia mari ori mici, săraci sau bogaţi, acele principie cari 
trebuie să constituie fundamentul, directiva a toată viata şi a 
toată activitatea omenească. Cu cît aceste cunoştinţe şi prin- 
cipie cari să le fie tuturor comune sînt mai dezvoltate, cu atît 
poporul respectiv e mai civilizat. Căci clasa inteligentă numai 
nu constituie civilizatiunea, carea e şi trebuie să fie comună 
tuturor păturelor populatiunei”’? (Ecuilibrul, 22 aprilie/4 mai 
şi 29 aprilie/11 mai 1870). 

Din punct de vedere economico-financiar, analiza lui 
Eminescu parcurge trei etape. Pe de o parte, prezintă incepu- 
turile căilor ferate române concesionate în totalitate (construc- 
tie şi exploatare) unor consortii străine: John Trevor-Barkley, 
Strousberg, Offenheim. Scandalul produs de falimentul 
Strousberg în 1871 este permanent reamintit în articolele pe 
această temă. In 1866 liniile Virciorova-Craiova-Pitesti- 
Bucureşti, Roman-Tecuci-Galati, Bucuresti-Ploiesti-Buzäu- 
Bräila-Galati-Tecuci-Roman şi Tecuci-Birlad (915 km) sunt 
concesionate (construcție şi exploatare timp de 90 de ani) unui 


8 Eminescu, M., Opere, IX, p. 233. 
° Idem, Opere, XI, p. 147. 
10 Idem, Opere, IX, p. 93. 

consorțiu german condus de dr. Strousberg cu preţul enorm de 
270 000 franci aur/km (pentru comparaţie amintim că linia 
Itcani-Roman, construită în 1870 de consorțiul Offenheim, 
costa 40 000 franci/km, iar linia Buzău-Mărăşeşti, prima linie 
proiectată şi construită de ingineri români în 1881, 93 124 lei 
aur/km față de 306 000 lei aur/km cât ar fi costat în conce- 
siune străină). Suma forfetară era de 247 000 000 franci care 
urmau să fie procurati prin emisiune de obligaţiuni cu do- 
bânda de 7,5% pe an garantată de statul român, emisiune 
făcută sub controlul unui comisar (Ambronn cetățean german, 
şambelanul lui Carol Anton, tatăl lui Carol I). De la început, 
Ambronn pune la dispoziția consortiului obligaţiuni în valoare 
de 150373 089 franci, deşi nu avea dreptul decât la 
81 000 000 franci. Strousberg pretinde că a construit în 1870 
cu 19 km mai mult decât în realitate şi intră în conflict cu 
statul român. Ambronn refuză să demisioneze şi-i permite lui 
Strousberg să schimbe 35 000 000 franci. Abia sub presiunea 
opiniei publice, Ambronn a fost revocat, deşi în martie 1871 
A. D. Holban, raportorul comisiei de anchetă privind afacerea, 
demonstrează complicitatea lui Carol I, D. Ghica şi V. Boe- 
rescu la numirea lui; se declară faliment si concesiunea este 
anulată la 16 octombrie 1871. După anularea concesiunii 
Strousberg, bancherii Bleichroder şi Hansemann (care deti- 
neau majoritatea obligatiunilor emise) au numit un consiliu de 
administrație care a tratat o nouă convenţie şi au înființat 
Societatea drumurilor de fier din România, preluând dreptu- 
rile şi îndatoririle consortiului Strousberg. Or, aceste drepturi 
constituie o a doua etapă în analiza lui Eminescu. Conform 
concesionării, acționarii străini aveau de încasat în fiecare an 
(timp de 90 de ani), din bugetul statului român, anuitatea 
(amortismentul plus dobânda cumulată în baza unui credit) în 
valoare de 18 609 750 lei aur indiferent de veniturile înregis- 
trate de societate. Anuitatea încarcă bugetul, pentru că statul 
nu câştigă suficient din transporturi, întrucât volumul de marfă 
transportat este prea mic. Această constatare apare în aceeaşi 
formă şi purtând acelaşi nume — ,,negustoria lui Nastratin” — în 
două articole: Judecind cineva... (23 noiembrie 1879) şi Ne- 
norocitele astea de tari... (22 ianuarie 1880) ce tratează des- 

pre inutilitatea existenţei căilor ferate în acel moment: „Dacă 
visteria ar plăti chiria transportului cu carul a tot griul pe care 
îl esportăm şi birjă pentru toţi călătorii citi percurg România, 
suma aceasta pe an ar fi cu mult mai mică decît anuitatea 
plătită de stat pentru drumurile de fier. Aşadar, dacă toți 
chirigii din ţară ar fi în serviciul statului pentru a transporta 
gratis productele oamenilor şi pe oameni, această cheltuială a 
visteriei ar fi mai mică decît cea pe care o are azi plătind anui- 
tatea unui drum care nu transportă nimic gratis, ci din contra 
cu preţuri foarte mari. Cînd vede cineva această negustorie 
curat ca a lui Nastratin, nu se va îndoi că roşii trebuie s-o fi 
făcut. Numai ei, cari nu ştiu carte, ei cari idee n-au nici de 
importanță unui drum de fier, nici despre raportul ce există 
între el şi productiune, au putut să voteze orbiş şi în ruptul 
capului acea monstruoasă concesie Stroussberg, un adevărat 
monument de uşurinţă financiară, de copilărie economica”''; 
„cu drumurile de fier ale d-lui Brătianu, las-că transportul e 
scump pentru marfă şi călător, dar mai plăteşte şi Statul un 
adaos anual de zeci de milioane. Adică curat negustoria lui 
Nastratin”"?. Afirmațiile sunt făcute cu o bună cunoaştere a 
balanței comerciale a statului pe anul 1879, situaţie cunoscută 
şi de liberali, întrucât Românul publică extrase din Monitorul 
oficial din care reiese că statul a exportat cu aprox. 16 000 000 
lei mai puţin decât a importat ajungând la un deficit de aprox. 
66 000 000 lei. Situaţia e caracterizată de ziarul liberal drept: 
„grea şi perspectiva ce ne descoperă din cele mai îngrozi- 
toare”!5. 

În principiu, România putea să ducă o politică a expor- 
turilor, deoarece încheiase convenţii comerciale cu princi- 
palele state europene — exercitarea dreptului suveran de a 
încheia tratate era o victorie în sine — dar statul conta mai ales 
pe schimburile comerciale cu vecinii săi: Turcia, Rusia, 
Austro-Ungaria. Or, se dovedeşte că în schimburile cu Austro- 
Ungaria în special, economicul prevalează asupra politicului, 
iar concepte liberale, precum piața liberă, liber schimb, con- 


1l Idem, Opere, X, p. 355. 
12 Ibidem, p. 394 
'5 Idem, Opere, XI, p. 173. 

curenta sunt doar vorbe goale, pentru uzul politicienilor, 
atunci când „partenerul” face apel la dreptul forței: „În diplo- 
matie acela e mai abil care alege pretextul cel mai plauzibil 
pentru îndeplinirea scopurilor sale politice. O sumă de aseme- 
nea pretexte se găsesc în arsenalul bogat al apucăturilor ome- 
nesti; o dată e umanitarismul (cestiunea izraelită), altă data 
libertatea popoarelor (cestiunea orientală), o a treia oară răs- 
pândirea civilizaţiei, pentru care fiece popor apusean voieşte a 
avea oarecum onoarea prioritatii, cu condiţia bineinteleasa ca, 
deodată cu cultura, să răspîndească şi botinele respective” !* (O 
lege maghiară contra esportului nostru, 6 mai 1880). 
Eminescu se opreşte asupra a două astfel de abuzuri. În 
articolul Fier şi oțel (13 august 1876) denunţă presiunile pe 
care le fac consulatele austro-ungare din Iasi şi Bucuresti pen- 
tru reducerea tarifului de transport la fier şi oţel pe căile ferate 
române pentru ca produsele austriece să poată concura cu cele 
germane. Se ajunge la situaţia bizară în care consulii unei tari 
străine tratează direct cu administrația căilor ferate a unei alte 
tari în scopul protejării propriilor produse; iar cel care pierde 
este statul român, întrucât anuitatea se plăteşte indiferent de 
profiturile obţinute. În articolul O lege maghiară contra es- 
portului nostru (6 mai 1880) atrage atenţia asupra politicii 
protectioniste duse de Austro-Ungaria în ciuda clauzelor de 
reciprocitate din acordul comercial. Acordul stipulează relații 
de import-export asupra unui număr de produse pe care, prac- 
tic, România doar le importă pentru că nu le poate produce: 
dantele, postavuri („Industria postavurilor nu s-a putut dez- 
volta la noi din cauză că guvernul nostru, în loc de a susţinea 
fabricile din ţară prin cumpărături pentru armată, au cumpărat 
tot în străinătate, ruinăndu-se astfel fabricele d-lor Băleanu şi 
Cogălniceanu. Dacă d. Alcaz reuşeşte întrucătva astăzi cu 
fabrica ce au cumpărat-o de la d-l Cogălniceanu, aceasta tre- 
buie atribuit numai cît energiei d-sale; căci guvernul refuză şi 
acuma de a-l încuraja, pretestînd că n-are nevoie de postavu- 
rile d-sale”! — asta o declară guvernul cu putin timp înaintea 


'4 Ibidem, p. 135. 
13 Idem, Opere, IX, p. 238. 

începerii războiului), ceasornicărie, făină etc. În schimb, 
România oferă materii prime: grâne, piei, lână. (Se recunoaşte 
modelul colonial de schimb: obiecte de lux, scumpe, în 
schimbul bogățiilor naturale, ieftine şi în cantităţi mari.) În 
scopul protejării creşterii vitelor din Ungaria, pieile şi lâna 
românească sunt supuse unui obligatoriu proces de dezinfectie 
care, pe lângă scăderea valorii produselor, nu se poate face 
decât cinci luni pe an. În fata unor astfel de practici protectio- 
niste, dar pe care statul român, dintr-un exces — pur dema- 
gogic — de liberalism înţeles ca scop, nu le îngăduie în eco- 
nomia proprie — aflată şi într-o fază incipientă, incapabilă încă 
a se susține doar prin capitalul propriu pe piaţă —, Eminescu va 
face, cu amărăciune, un fals elogiu (pentru că de fapt 
apreciază echilibrul balanței plăţilor şi critică politicianismul 
liberal) modelului de societate închisă propus de Lao Tse: 
„Vestitul La-o-Tse, filozoful chinez, în cartea sa intitulată 
Tao-te king (Cărarea spre virtute), era un aprig protectionist. 
El nu voia nici import, nici export si, dac-ar fi putut aranja 
poporul — cel chinezesc, se-ntelege — dupe statul său ideal, 
nicicînd un fir de grîu chinezesc n-ar fi ieşit din Împărăția 
Mijlocului, nicicînd botină engleză n-ar fi pătruns în regiunile 
Fiului Soarelui. Nu ştim dacă cineva mai împărtăşeşte ideile 
vechiului filozof chinez, dar regula lui economică nu e lipsită 
de rațiune. În realitate un popor care n-ar esporta nimic ar trăi 
totdeuna în mare belşug, iar, neimportînd nimic, n-ar consuma 
decît obiecte pe cari el singur le poate produce, şi toată viata 
economică s-ar consuma înlăuntrul granițelor sale, fără nici un 
amestec cu sträinätatea. Nu e îndoială că viata ar fi primitivă 
în feliul ei (subl.n.), dar în statul lui La-o-Tse n-ar exista nici 
sărăcie escesiva, nici bogății prea mari. Poate că n-ar fi nevoie 
nici de parlament, nici de legi, nici de bugete de sute de mili- 
oane...”"° 

În consecință, în cadrul economiei româneşti din anii 
1870-1886 (introducerea regimului vamal care a impulsionat 
economia), căile ferate nu-şi justifică existenţa, întrucît cos- 
turile pe care le implică nu se pot acoperi. Prin urmare, fără 


16 Idem, XI, p. 155. 

utilitate economică, ele nu sunt decât cel mult o formă de 
civilizaţie, un produs de lux, un tribut plătit Europei (o forma 
elegantă de taxa de protecție). Acuzatia este formulată direct 
de Eminescu: ,,... binevoind a uita (presa austro-ungară, n.n.) 
că numai drumurile de fier, pe care turcii ar voi să le vadă 
distruse, ne costă pe noi a treia parte dintr-un miliard de lei şi 
ca de dragul lor si pentru a da întregii Europe mijlocul de a-şi 
ținea cumpăna pe malurile Dunării noi ne-am ruinat econo- 
miceşte”" (Agence Russe” capătă din Constantinopole..., 13 
aprilie 1877); „Astăzi nu se mai dau peschesuri se va zice; nu 
mai plătim tribut. Ce puţin cunoscător de esenţa lucrurilor ar fi 
cel ce ar sustine-o asta! Dar ce era peschesul pe lîngă rascum- 
părare, dar ce era tributul pe lîngă enorma anuitate plătită 
pentru concesia Stroussberg? Tributul se plăteşte şi azi; el e cu 
mult mai oneros decît în trecut, numai se plăteşte unei puteri 
mult mai mari de cum era turcul”!* (O eră nouă?, 16 aprilie 
1881). Si, paradoxal, şi de liberali, deşi sub o formă voalata: 
„Trebuie — răspunde Presa — a stabili între statul român şi pu- 
terile Europei raporturi de amicitie şi de interese reciproce, ca 
în orice eventualitate să avem în favoarea noastră simpatia şi 
sprijinul lor”, drept care Eminescu o explică: „Cu alte 
cuvinte trebuie să rămînem iloti ca să avem onoarea de a fi 
prenumärati între slugile plecate a tuturor puterilor. Numai cu 
acest pret puterile vor tine la noi, cum au ținut la bietii turci, 
Dumnezeu să-i ierte”? (Nenorocitele astea de ţări..., 22 
ianuarie 1880). 

Totuşi, situația s-ar putea îmbunătăţi substanțial — în 
plan economic — dacă statul ar putea construi căi ferate in 
interes propriu: „Dacă s-ar fi făcut un drum de fier de la Galaţi 
la Marea Neagră şi de acolo un port pentru esportul grînelor 
noastre, s-ar fi servit într-un alt mod interesele ţărei””! 
(Prelectiuni publice, 22 octombrie 1876) şi chiar s-ar ajunge 


17 Idem, Opere, IX, p. 360. 

'8 Buzatu, Gh., Lemny, Şt., Saizu, I., Eminescu: sens, timp şi devenire isto- 
rica, Univ. „Al. I. Cuza”, Iasi, 1988, p. 312. 

' Idem, Opere, X, p. 395. 

20 Ibidem. 

la situaţia de a concura cu succes transportul fluvial: „(...) noi 
înşine am susţinut în diferite rînduri că e cu putinţă a se face 
concurență Societăţii de Navigatiune, că drumurile noastre de 
fier i-o si fac chiar in mod considerabil...” (Istorii pe ape, 28 
august 1882). 

Dacă, pe de o parte, Eminescu recunoaşte valoarea eco- 
nomică, socială şi politică a unor căi ferate aflate în proprie- 
tatea statului şi utilizate în interes național drept, pentru care 
militează, în contra curentului conservator, pentru răscumpă- 
rarea lor, pe de altă parte, modalitatea şi politicienii implicaţi 
direct — ba chiar şi momentul votării, în afara orarului şe- 
dintei: „Astfel, la 10 ceasuri noaptea, ca şi cînd ar fi dat tătarii, 
s-a terminat votarea unei legi care, privită în sine, nu avea 
nevoie de grabă, ci din contra de-o lungă şi minuțioasă discu- 
tiune”” (S-apropie începutul sfirsitului, 1 decembrie 1879) — 
atrag scepticismul editorialistului. Eminescu observă că pro- 
iectul liberal de răscumpărare din 1879 este inferior convenției 
din 1872 şi că, în fapt, statul nu devine proprietar al căilor 
ferate ci doar acţionar majoritar alături de alti acţionari care, 
dacă nu-şi vor schimba acțiunile pe titluri ale statului — şi nu 
au motive să o facă — vor cere în continuare statului român 
plata anuitatii. Mai mult, fiind doar un acţionar, statul roman 
trebuie să se supună jurisdicției germane având nevoie, în 
cazul operaţiunilor cu sume mari, de aprobarea unui judecător 
comercial german. În 1878, presa liberală şi de centru pre- 
zenta negativ un astfel de proiect, iar Eminescu citează pe larg 
vechile articole din Românul şi Presa: devenind acţionar prin- 
cipal, statul va trebui să se implice şi în procesele de des- 
păgubire pe care Societatea le pierde regulat şi va trebui să 
plătească sume enorme particularilor în chestiunile de expro- 
priere şi de inundaţii cât şi subantreprenorilor. Nici politicienii 
angrenati nu sunt, în viziunea lui Eminescu, demni de încre- 
dere pentru că fie au mai fost amestecați în afaceri oneroase, 
fie sunt inconsecventi în declarațiile de intenţie. Este cazul lui 
V. Boerescu, ministru de Externe după ce fusese ministru de 


2 Buzatu, Gh., Lemny, St., Saizu, I., Op.cit., p. 414. 

Justitie si om de incredere al Palatului (cand propusese un 
proiect de lege pentru oferirea anuală a 300 000 lei Elisabetei, 
soția lui Carol, şi respins abia la presiunile populației), fonda- 
tor al Băncii de Bucureşti (1875, deşi era incompatibil cu 
statutul de bancher, fiind încă ministru), bancă suspectată de 
Eminescu că s-ar fi înființat doar pentru speculă (cumpărarea 
de acțiuni ale Societăţii de cale ferată şi vânzarea către stat cu 
300% câştig), complice dovedit la numirea lui Ambronn, 
adversar al liberalilor în mai 1879, dar coleg cu ei în decem- 
brie acelaşi an. Sau D. A. Sturza, ministru de Finanţe care, 
într-o primă fază, se opusese răscumpărării (în 1878), catalo- 
gând-o drept o tranzacţie cu consecinţe fatale asupra finanțelor 
statului, o frustrare a acţionarilor, o imixtiune în afacerile 
interne ale ţării, un dezastru financiar, iar un an mai târziu o 
numeşte o chestiune naţională de care depinde dezvoltarea 
economică a țării. Această întoarcere cu 180 de grade şo- 
chează şi naşte prezumția de vinovăție; în spatele duplicitätii 
politicienilor susţinători ai proiectului, Eminescu bănuieşte — 
existând un precedent — o inginerie financiară în dauna sta- 
tului, o a doua ediţie a afacerii Strousberg. Mai mult, pe lîngă 
dubiile legate de finanțarea răscumpărării, apar şi dovezi ale 
trădării (deghizate în patriotism), se recunoaşte că răscum- 
părarea se face la presiunile Germaniei care condiționează 
recunoaşterea independenței României — câştigată pe câmpul 
de luptă — de modificarea articolului 7 din Constituţia de la 
1866 (acordarea de cetăţenie română evreilor) şi de reglemen- 
tarea concesiunii căilor ferate: dacă se acceptă amendamentul 
Ferechide care propune mutarea sediului societăţii de la Berlin 
la Bucureşti, acționarii germani consideră convenţia respinsă, 
prin urmare Cabinetul amenință Parlamentul cu demisia dacă 
acceptă amendamentul. Cu alte cuvinte, cine este împotriva 
proiectului liberal de răscumpărare este împotriva indepen- 
dentei României. Un vot pozitiv înseamnă — în opinia lui 
Eminescu — o dublă umilire a României: pe de o parte accep- 
tarea unui şantaj, pe de altă parte punerea sub jurisdicție 
germană, în ciuda declarării independenţei, e dovada unei 
aserviri fata de o altă putere. 

Acordul, de principiu, pe care-l dă Eminescu rascum- 
părării căilor ferate comportă, alături de latura economică şi 
culturală, şi una strategică; nu ne referim numai la incapacita- 
tea economică a ţării, cu un buget grevat de numeroase datorii 
(inclusiv anuitatea) de a susține, dacă nu o armată mare, măcar 
una înarmată şi îmbrăcată, ci mai ales la importanţa adminis- 
trării căilor de transport de către stat. Acest lucru este eviden- 
tiat de situaţia în care este pus statul român imediat după ce 
Serbia şi Muntenegru au declarat război Imperiului Otoman 
(iunie 1876): solicitată să participe la război, România preferă 
statutul de neutralitate, dar, tacit, îngăduie traversarea țării de 
către voluntarii Comitetului revoluţionar bulgar. Deşi ar fi do- 
rit să ajute, neoficial, prin punerea la dispoziție a căilor ferate 
şi a materialului rulant pentru transportul masiv de trupe şi 
armament sîrbesc, nu o poate face, întrucît nu deţine controlul 
direct asupra Societății drumurilor de fier. Din acelaşi motiv, 
statul român nu a putut să importe armament şi muniție (nu 
existau fabrici in tara), începutul războiului stând mai degrabă 
sub semnul lipsurilor de tot felul, suplinite prin subscriptii 
publice, ofrande şi voluntariat. În timpul războiului insuficien- 
ta mijloacelor de transport a constituit o permanentă problema 
şi în aprovizionarea trupelor. Deservind două armate, cea 
română şi cea ţaristă, căile ferate sunt depăşite, fiind dublate 
de arhaice care cu boi. Se procedează la rechizitionarea a 
264 394 care (şi carausi); multe nu se mai întorc, iar majorita- 
tea vitelor returnate declanşează epizootii şi la cele nerechizi- 
tionate, ajungându-se până la blocarea producției agricole prin 
lipsa instrumentelor de muncă şi la ruinarea păturii producti- 
ve. Acest episod istoric se oglindeşte în articolele lui Emines- 
cu concomitent cu răscumpărarea. Se denunță închirierea 
țăranilor către un antreprenor agreat de intendenta rusească, 
A.M. Warszawsky, cu complicitatea — remunerată — a lui 
Simion Mihăilescu, ministru de interne liberal. Astfel, 
problema căilor de transport în România — foarte scump 
plătite — rămâne indisolubil legată de intervenții străine me- 
diate profitabil şi în contra intereselor imediate ale statului 
român de guvernare liberală. 

Probabil cea mai sensibilă parte a analizei impactului 
căilor ferate asupra societăţii româneşti este cea privind poli- 
tica imigrației. În fapt, liberalismul din România favoriza imi- 
grarile, justificându-le umanitar (teoria om şi om), dar nu- 
mărul elementelor alogene — alungate de intoleranta imperiilor 
vecine sau venite din spirit de aventură — care se stabilesc pe 
teritoriul românesc este foarte mare, ajungând să domine 
elementul autohton. Cea mai mare parte a noilor cetăţeni — 
observă Eminescu după statisticile oficiale — nu se dedică unei 
activități productive, ci devin bugetari, practicanți de meserii 
liberale, comercianți sau cămătari. Problema nu rezidă în 
naționalitatea sau religia imigranților, ci în numărul lor. Or, 
cel mai rapid mijloc de transport sunt căile ferate, care dau un 
impuls imigrației, făcând-o să crească într-un ritm ce depä- 
şeşte capacitatea de integrare a statului. În mai multe rânduri 
Eminescu exprimă temerea că România ar putea fi confundată 
cu un teritoriu pustiu, ce aparține primului venit, un nou Eldo- 
rado: ,,...am făcut din tara noastră o nouă Americă”, 508 
formează un popor nou de venetici, de-o naționalitate neho- 
tărîtă încă, o nouă rasă americană, în ochii căreia vechiul 
popor al lui Mircea Basarab dispare si emigrează””%; iar dacă 
se găsesc populaţii, ele vor fi distruse după modelul american 
al cuceririi Vestului, noii-veniti fiind de cele mai multe ori 
„prisosul, nu tocmai clasic în virtuţi şi inteligenţă al popoa- 
relor învecinate”. Afirmând acestea, Eminescu se bazează pe 
statisticile epocii care consemnau numărul mare de infractori 
prinşi încercând să fugă din Austro-Ungaria în România. 
Comparatia cu America îi dă ocazia enuntarii unei teorii a 
libertăţii: „Dacă nu se-ntîmpla ca, printre căutători de aur, ju- 
cätori de cărți, betivi şi hoţi, să se colonizeze în Statele Unite 
o ceată de puritani cari emigraseră din patria lor nu de mizerie, 
ci de sentiment religios, s-alegea praful de Statele Unite, 
precum s-alege de Mexic şi de alte state din sud. Dar cum 
pricepeau acei oameni libertatea? S-ascultăm pe judecătorul 
american Winthrop, care vorbea acum două secole: Să nu 

ne-nşelăm asupra intelesului neatirnării noastre. Există 
într-adevăr un soi de libertate coruptă, a cărei întrebuințare e 
comună oamenilor şi animalelor şi care consistă în a face tot 
ce ne place. Această libertate e dusmanà oricărei autorități; 
ea urăşte fără răbdare toate regulele; cu ea devenim inferiori 
nouă înşine; ea e dusmana adevărului şi a păcii; (...) Dar 
există o libertate civilă şi morală care află tărie în unire şi a 
cărei protejare e misiunea puterii; e libertatea de-a face fără 
teamă tot ce e drept şi bun. Această sfintă libertate trebuie s-o 
apărăm contra tuturor întimplărilor şi să espunem, de e nece- 
sar, viata noastră pentru ea” şi a egalităţii: „Există într-ade- 
văr — zice Tocqueville — o patimă bărbată şi legitimă pentru 
egalitate, care împinge pe oameni de-a voi să fie toți oameni 
tari şi Stimaţi. Această patimă cearcă a ridica pe cei mai mici 
la rangul celor mari. Dar se găseşte asemenea în inima ome- 
nească un gust depravat pentru egalitate, care împinge pe cei 
slabi de-a voi s-atingă nivelul celor tari şi care face pe 
oameni de-a prefera egalitatea în servitute inegalității in 
libertate“ (Încă de pe cînd ne ciutau ceartă..., 3 august 1880), 
complet diferite de cele vehiculate de gruparea liberală in 
promovarea imigrației. Numai că România nu este un teritoriu 
gol, precum preeriile americane, iar ceea ce se găseşte trebuie 
protejat de invadatori; de aici, soluția temporizării, aplicabilă 
chiar şi în domeniul transporturilor feroviare. 

În concluzie, Eminescu nu poate fi socotit un adversar 
al căilor ferate — în fond, un simplu mijloc de transport a cărui 
utilitate o înţelege — ci un adversar al demagogiei politicianis- 
te ce însoţeşte introducerea in tara a unei forme de civilizație 
occidentale şi adversar al escrocării unui stat care, în epoca în 
discuţie, nu cîştiga nimic de pe urma unei investiții impor- 
tante. 


27 Eminescu, M., Opere, XI, p. 280. 
% Ibidem. 


PUBLICISTICA 185 


Bibliografie 

Eminescu, M., Opere, vol. III, ediţie critică îngrijită de 
Perpessicius, Fundaţia Regele Mihai, Bucureşti, 1944. 

Eminescu, M., Opere, vol. IX, Publicistică 1870-1877, studiu 
introductiv de Al. Oprea, Editura Academiei, Bucureşti, 
1980. 

Eminescu, M., Opere, vol. X, Publicistică 1 noiembrie 1877- 
15 februarie 1880, Editura Academiei, Bucuresti, 1989. 

Eminescu, M., Opere, vol. XI, Publicistică 17 februarie-31 
decembrie 1880, Editura Academiei, Bucuresti, 1984. 

Eminescu, M., Doina, ediţie îngrijită de Magda Ursache şi 
Petru Ursache, studiu introductiv de Petru Ursache, 
Timpul, Iasi, 2000. 

Dorin, M., Civilizația românilor în viziunea lui Eminescu, 
Editura Fundaţiei Culturale Române, Bucureşti, 1998. 

Vatamaniuc, D., Publicistica lui Eminescu. 1877-1883, 
1888-1889, Minerva, București, 1996. 

Zane, Gh., Industria din România în a doua jumătate a 
secolului al XIX-lea, Bucureşti, 1970. 

Eminescu: Sens, timp şi devenire istorică, volum îngrijit de 
Gh. Buzatu, St. Lemny şi I. Saizu, Universitatea „Al. I. 
Cuza”, laşi, 1988. 

Istoria României, vol. IV, Formarea şi consolidarea orin- 
duirii capitaliste (1848-1878), Editura Academiei, 
Bucureşti, 1964. 


186 STUDII E MINE SCO LOGICE 


Summary 


Eminescu's regard of the railways must be viewed as a 
whole and not in only connection to the two lines in Doina. A 
panorama of the events of the time as they appear in 
Eminescu’s articles reveal his interest in the matter; he 
analyses its multiple aspects: economic, financial, strategic, 
and even cultural. Therefore, Eminescu appreciates that the 
railways should become profitable for the state, even though 
under the conditions of the time, the price — double as com- 
pared to other countries, as a result of liberals’ manoeuvring — 
was excessive. 

Eminescu is not an opponent in the romantic spirit; it 
would be absurd to consider him an antagonist of technical 
evolution. On the contrary, he understands progress and 
consequently opposes the attitude of the Conservative Party in 
1879. Eminescu believes railways should be bought from 
foreign investors, expanded and valued by the Romanian state. 


rozodie 


Răsai asupra mea 
Nicoleta BENEA 


Ne-am ales ca punct de pornire în demersul nostru 
interpretativ o poezie postumă eminesciană: Răsai asupra 
mea... $i, nu întâmplător, ne-am oprit asupra unei poezii cu 
formă fixă. Sonetul eminescian îmbină rigoarea clasică 
(impusă de ,,conventia” formală: două catrene şi două tertine, 
formate din endecasilabi, rima îmbrăţişată în catrene etc.) şi 
„dezordinea” romantică, evidentă în tânjirea către harul divin, 
către depăşirea solitudinii prin invocarea femeii iubite (al cărei 
chip se suprapune aici peste imaginea Fecioarei Maria ca prin- 
cipiu feminin etern). 

Sonetul se organizează sub forma unei rugăciuni, ritmul 
este preponderent iambic (această celulă ritmică fiind nelipsită 
în endecasilabii sonetelor), ceea ce conferă versurilor o tonali- 
tate gravă, solemnă. Perturbärile ritmice aduc un plus de dra- 
matism trăirii lăuntrice a poetului, subliniind contrastul dintre 
suferința ființei (singurătate, durere existențială) şi aspirația ei 
către absolut. 

Catrenul initial debutează cu o celulă iambică (răsai 
U_), circumscrisä unui verb la imperativ, prin care se imploră 
revelarea divinului. Invocarea acestuia se face în termenii 
mistici ai sacralitatii (lumina) şi armoniei (lină). Spaţiul poetic 
este desemnat în catrene numai prin dipodii iambice legate cu 
o mare valoare expresivă: asupra mea (U_U_), ca-n visul meu 
(U_U _), speranța mea (U_U_). Eul liric se desemnează ca 
individualitate, iar dorința de comuniune, nevoia de a fi ocrotit 
este cu atât mai pregnantă; pe de altă parte, ființa poetică îşi 
conferă atribute ale spiritualităţii: speranță, vis cu epitetul 
ceresc (exprimat tot printr-un iamb U_). Al doilea epitet al 
visului: d-odinioară aduce doar aparent o precizare temporală, 

căci mesomacrul (celulă ritmică ce apare adeseori în sonete) 
are aici funcţia de a sugera un alt timp mitic, îndepărtat. 

Observăm, de asemenea, prezenţa amfibrahului ce ocu- 
pa diverse poziţii în vers, rolul său fiind acela de a relationa 
termeni sau sintagme. Structuri amfibrahice conțin cuvintele: 
lumina, fecioara, în noaptea — primii doi termeni reprezentând 
epitete metaforice pentru Fecioara Maria (dacă interpretăm în 
sens religios sonetul) sau pentru principiul feminin în sens 
absolut, ultimul (în noaptea U_U_) creând antiteza între 
sacralitatea Mariei şi condiția de damnat a eului liric. Extrem 
de sugestivă este prezenţa dactilului în versul al treilea, ante- 
pus amfibrahului (pururea fecioară _UU U_U), ştiut fiind 
faptul că dactilul este de o mare expresivitate; imaginea femeii 
în poezia eminesciană este întotdeauna încărcată de sacrali- 
tate, spiritualizată, indiferent dacă femeia este adorată şi 
iubită, invocată şi dorită sau doar imaginată. 

O altă sintagmă cu valoare expresivă este alcătuită 
dintr-un peon I şi un troheu (gândurilor mele UUU U) 
accentuându-se dramatismul trairilor; noaptea gândurilor este 
o metaforă pentru impasul existenţial; gândirea — suprem 
orgoliu al titanului eminescian, atribut al genialitätii (vezi 
Scrisoarea I, Povestea magului călător în stele etc.) nu mai 
oferă soluţii. De aici şi tensiunea troheului din finalul versului 
(vină! _U) prin care lumina lină nu este doar invocată, ci 
imperios cerută. Cei doi trohei aflați pe ultima poziţie a ver- 
surilor I şi IV (fină — vină) amplifică muzicalitatea rimei. 

În prima strofă se remarcă, de asemenea, perturbarea 
ritmică expresivă din versul al treilea, obținută prin mutarea 
accentului pe prima silabă (| 2 4 6 10): O, maică sfântă, 
pururea fecioară. Exclamatia retorică, redată printr-o silabă 
independentă accentuată, despărțită de dipodia trohaică: maică 
sfântă (_U _U) prin cezură, accentuează zbuciumul eului liric, 
dar şi pioşenia rugăciunii. 

Tonul implorator este accentuat în strofa a doua de pre- 
zenta unui peon II (tu n-o lăsa U_UU), astfel încât putem 
interpreta cele două celule ritmice ca aflându-se în raport de 
cauzalitate: tu n-o lăsa, fiindcă eu nu mai cred. Astfel, încă o 
dată, principiul feminin invocat (fie că se referă la Fecioara 

Maria, fie la iubita aşteptată) apare ca singura posibilitate de 
salvare. Negatia conținută de fiecare peon II are o altă valoare: 
în cel dintâi vers, ea se converteşte în cerere adresată divinită- 
tii (Speranța mea tu n-o lăsa să moară) pentru ca în următorul 
să fie recunoscută condiţia de damnat (Eu nu mai cred nimic 
şi n-am tărie). 

Analizând întregul sonet, observăm marea frecvenţa a 
peonilor-celulă ritmică de legătură (gândurilor _UUU, un 
noian UUU_, tu n-o lăsa U UU, eu nu mai cred U UU, 
tinerețea UU_U), care însă în sonetul eminescian dobândeşte 
expresivitate, indiferent de poziția accentului. 

Recunoaşterea damnării nu are nimic din orgoliul 
întâlnit ulterior în poezia argheziană, dar nici din solitudinea 
căutată a titanului romantic: Deşi al meu e un noian de vină 
(U_U UUU_ U_U); cei doi iambi circumscriu vina exclusiv 
asupra ființei eului liric. Extrem de sugestivă este structura: 
peon IV-amfibrah (noian de vină UUU_ U U) prin care se 
evidenţiază gravitatea păcatului. Contrastul există şi la nivel 
semantic între substantivul colectiv abstract noian şi singu- 
larul substantivului vină. 

Să remarcăm, de asemenea, poziţia finală a amfibra- 
hului: U_U (să moară / de vină / coboară), situaţie care apare 
frecvent în endecasilabii sonetelor datorită rimelor feminine. 

O celulă ritmică mai putin frecventă (obţinută aici prin 
cezură) este antehipermesomacrul (îndurătoare — asupra mea 
UUU UUU _), în care silaba accentuată are poziţie mediană. 
Putem presupune că şi la nivelul subconştientului creator s-a 
manifestat nevoia de echilibru; liniştea cerută divinității e 
creatoare de ordine, iar silaba independentă accentuată ce 
urmează antihipermesomacrului (îndurătoare — asupra mea 
UUU_UUU _) individualizează eul liric. 

Strofa a treia redă condiţia celui părăsit, înstrăinat de 
toţi şi de sine însuşi. Cele două epitete ale eului liric (străin 
U_ şi pierdut U_) se exprimă prin celule iambice despărțite de 
cezură care augmentează sciziunea. Interesantă este structura 
strain de toți (U_ U_), în care dipodia iambică defineşte două 
moduri de a fi aflate în opoziţie: acela al poetului şi modul de 

a fi al tuturor celorlalţi. Structura augmentează poziția de în- 
singurat a eului liric. 

Asumarea vinii se face printr-un hipermesomacru, ur- 
mat de un troheu (a nimicniciei mele UUUU U _U). Atunci 
când apar, troheii au rolul de a atrage atenţia asupra valorii 
unor cuvinte. Tertina conține un număr relativ mare de celule 
ritmice cu multe silabe, având însă un singur accent (în 
suferință UUU U, a nimicniciei UUUU_U, eu nu mai cred 
U_UU, si n-am tărie U_U U), toate cu referire la starea eului 
liric, care parcă doreşte să le uite; el nu le clamează, ci le 
şopteşte, sporind suferinţa. 

Perturbarea ritmică din strofa ultimă (Dă-mi tinerețea 
mea 1 4 6) marchează o revenire la atitudinea inițială: cererea 
de regăsire a unităţii pierdute. Putem presupune că, dacă nu ar 
fi existat rigoarea formală a sonetului — ce impunea cu 
strictețe ritmul de 11 silabe — versul ar fi avut o structură 
simetrică la nivelul verbului: redă-mi tinerețea mea, / redă-mi 
credința. Peonul III, urmat de o silabă independentă accen- 
tuată ce aduce un plus informational (tinerețea mea UU U ), 
circumscrie un timp ce stă sub semnul credinței (U_U), deci al 
unității. 

Se observă poziţia iniţială în vers a celor doi peoni IV: 
UUU_ (Si reapari... / Ca să te-ador....), care contin funda- 
mentul rugăciunii, care este recuperarea sacrului şi adorarea 
acestuia. De asemenea, cele două structuri iambice circum- 
scrise unor adverbe, care, semantic, se află în antiteză 
(de-acum U_ şi pe veci U_) reliefeazä — cel putin, din punct de 
vedere prozodic — depăşirea crizei existențiale prin suprapu- 
nerea eternității prezentului. Cezura desparte structura: peon 
IV — dipodie iambică (Ca să te-ador de-acum pe veci), prin 
care este redată cea mai profundă dorinţă a eului liric, de un 
amfibrah (Marie! U_U), ce amplifică adoratia implicând 
principiul adorat: Fecioara Maria. 

Dacă nu ar fi această individualizare conținută de ulti- 
mul vers al sonetului (care, se ştie, are valoare conclusivă şi 
identifică lumina lină invocată cu Fecioara Maria), versurile 
eminesciene ar putea fi interpretate ca o poezie cu valenţe ero- 
tice, în care iubirea este sacralizată şi spiritualizată. La fel ca 

şi în alte poeme, condiţia poetului este aceea de însingurat 
(Pierdut în suferința nimicniciei mele U_ UUU U UUU U 
_U din Pierdut în suferința) iar femeia iubită dobândeşte 
atributele angelitätii (O, dulce înger blând) şi unicitati (Un 
luceafăr). Adeseori, în sonete (Sunt ani la mijloc... Când 
însuşi glasul...), imaginea iubitei pierdute — în amintire sau 
neființă — este chemată: O, vino iar! _/ UU, invocată magic: 
Cobori încet... aproape, mai aproape (U_U_/U_U/UU_U) 
din nevoia de recuperare a unui timp paradisiac. Cântul unei 
dulci evlavii din Când însuşi glasul... poate anticipa, prin 
profunzimea şi natura trăirii, sentimentul religios din Răsai 
asupra mea, cu atât mai mult cu cât o invocatie adresată 
Fecioarei poate fi considerat şi poemul intitulat Rugăciune în 
care există paralelisme frapante cu sonetul analizat, precum 
aceste versuri: Din neguri te arată / Lumină dulce, clară, / O, 
maică prea curată / Si pururea fecioară, / Marie! 

Indiferent de modul în care interpretăm sonetul emines- 
cian, ca poezie de dragoste sau poem religios, observăm ca 
principiu fundamental suprapunerea celor două sentimente 
fundamentale: iubirea şi trăirea sacrului, a sentimentului reli- 
gios. Structura de adâncime a sonetului susţine şi ea conţinutul 
grav al versurilor: nevoia de regăsire a sinelui prin adorarea 
Fecioarei/iubitei. 


RASAI ASUPRA MEA... 
Răsai asupra mea, lumină lină, 
U UU_/UU_U 
Ca-n visul meu ceresc d-odinioara; 
UU _ U UUUU 
O, maică sfântă, pururea fecioară 
/ U U/_UU UU 
În noaptea gândurilor mele vină. 


U_U _UUU _U U 
Speranţa mea tu n-o lăsa să moară 
UU_ U_UU UU 


Deşi al meu e un noian de vină; 
U_ U_ UUU UU 

Privirea ta de milă caldă, plină, 


U _U_ UU U/ U 
Indurätoare-asupra mea coboară. 
UUU_UUU _ UU 


Străin de toți, pierdut în suferință 
U_U_ / U UUUU 
Adâncă a nimicniciei mele, 
UU UUUUU U 
Eu nu mai cred nimic şi n-am tărie. 
U_UU U U UU 
Dă-mi tinerețea mea, redă-mi credința 
— UUU _/U U_U 
Si reapari din cerul tau de stele: 
UUU U_U U_U 
Ca să te-ador de-acum pe veci, Marie! 
UUU_ U_ U /UU 

Cum l-aş edita pe Eminescu. 
Dintr-o ediţie de sertar 


N. GEORGESCU 
Melancolie 


Părea că printre nouri s'a fost deschis o poartă, 

Prin care trece albă regina nopții moartă — 

O dormi, o dormi în pace printre făclii o mie 

Şi în mormânt albastru şi ’n pânze argintie, 

În mausoleu-ti mândru, al cerurilor arc 

Tu adorat şi dulce al nopţilor monarc! — 

Bogată în întinderi stă lumea ’n promoroacä, 

Ce sate şi câmpie c’un luciu văl îmbracă; 

Văzduhul scânteiază şi ca unse cu var 

Lucesc zidiri, ruine pe câmpul solitar. 

Si tintirimul singur cu strâmbe cruci veghiază, 

O cucuvae sură pe una se aşază, 

Clopotnița trosneşte, în stâlpi isbeşte toaca 

Şi străveziul demon, prin aer când să treacă, 

Atinge’ncet arama cu zimti-aripei sale 

De-auzi din ea un vaier, un aiurit de jale. 
Biserică "n ruină 

Stă cuvioasă, tristă, pustie şi bătrână, 

Si prin fereste sparte, prin uşi tiue vântul — 

Se pare că vrăjeşte şi că-i auzi cuvântul — 

Năuntrul ei pe stâlpu-i, pareti, iconostas 

Abia conture triste şi umbre au rămas; 

Drept preot toarce-un greer un gând fin şi obscur, 

Drept dascăl toacă cariul sub învechitul mur. 


Credinţa zugrăveşte icoanele ’n biserici — 
! graves 

Şi "n sufletu-mi pusese poveştile-i feerici, 

Dar de-ale vieții valuri, de al furtunei pas 

Abia conture triste şi umbre-au mai rămas. 

În van mai caut lumea-mi în obositul creer, 
Căci răguşit, tomnatec, vrăjeşte trist un greer; 
Pe inima-mi pustie zadarnic mâna-mi tiu, 

Ea bate ca şi cariul încet intr’un sicriu. 

Si când gândesc la viata-mi, îmi pare că ea cură 
Încet repovestită de o străină gură, 

Ca şi când n-ar fi viata-mi, ca şi când n-aş fi fost. 
Cine-i acel ce-mi spune povestea pe de rost, 
De-mi tin la el urechea — Si râd de cate-ascult 
Ca de dureri străine?... Parc’am murit de mult. 


Sigle folosite 

CL: Convorbiri literare (1 septembrie 1876) 

P1, P2, ..., P11: ediţia Maiorescu (Poesii de Mihail Eminescu, 
Ed. Socec, Bucuresti, 1883 / Ediţia princeps / — 1911 / Ed. a 
XI-a) 

IS: ediția I. Scurtu (Mihail Eminescu: Poezii. Ediţie revizuită 
de Ion Scurtu, Bucureşti, Editura Leon Alcalay, fa. / B.P.T./) 
GBD: ediţia G. Bogdan-Duică (M. Eminescu: Poezii, publi- 
cate şi adnotate de G. Bogdan-Duica, Ed. Cultura Naţională, 
Bucuresti, 1924). 

I: ediția Ibrăileanu (M. Eminescu: Poezii, ediţia a II-a alcătuită 
de G. Ibrăileanu, Editura Naţională — Ciornei, Bucureşti, f.a.) 
B: ediţia Botez (M. Eminescu: Poesii, ediţie îngrijită de 
Constantin Botez, Ed. Cultura Naţională, Bucureşti, 1933). 

Ol: ediția Perpessicius (M. Eminescu: Poezii tipărite în timpul 
vieţii... Vol. 1, Ed. Fundațiilor regale, Bucuresti, 1939). 

OA: ediţia a Il-a Perpessicius (M. Eminescu: Opere alese, I, 
ediție îngrijită şi prefață de Perpessicius, ediția a I-a, Ed. 
Minerva, Bucureşti, 1972). 

Gh. Adamescu: ediția Adamescu (Mihail Eminescu: Poezii. 
Introducere, biografie, notițe şi glosar de Gh. Adamescu, Ed. 
Cartea Românească, Bucureşti, 1947 / ediţia a XI-a/). 

Note 

1. Păstrăm pintre din CL P1-P2 GBD (printre nouri, din 
celelalte ediții, sugerează in context grămada de nouri, nu 
despicătura, poarta). P8-P11: printre nori (greşeală de tipar). 
Pentru concordanța timpurilor părea — s'a fost deschis — trece, 
vezi virgula de la sfârşitul versului (care realiniază imperfectul 
la prezent, dând sens final: prin care trece = ca să treacă). 
Toţi editorii păstrează această virgulă, deşi nu are (altă) 
funcţie gramaticală. 2. Punct după vers I OA, punct şi linie de 
pauză B Ol. (Păstrăm numai linia de pauză. Vezi situația 
similară la v. 25 unde editorii nu mai concordă: I nu pune 
nimic după vers, B 01 pun numai linie de pauză, ca aici. Fara 
punct indică, firesc, lipsa pauzei, iar lectura continuă cere 
intonare specială a termenului moartă, vezi dormi repetat din 
v. urm.: nu doreşte sensul propriu şi chiar îl desfiinţează; 
regina nopții nu este moartă, ci doarme.) 3 Numai OA (şi 
edițiile actuale): O, dormi, o dormi. Gh. Adamescu: O, dormi! 
o, dormi în pace. (La Eminescu O cu valoare interjectivä este 
mai mereu conjunct; excepţiile, foarte rare, sunt motivate de 
ritm. Aici virgula după O din edițiile actuale este mai mult 
simbolică, o eventuală pauză înainte de acelaşi o din dormi 
fiind cacofonică.) 4 Si... şi au valoare adverbiala: albastru este 
cerul iar argintii sunt cele două pânze de nouri (nici un editor 
nu pune virgulă după a/bastru, ca pentru o enumerare, şi nu 
restrânge apostroful). 5 Mausoleul este o construcție închisă. 
Aici, dacă luăm sensul propriu, înseamnă un mormânt deschis, 
în care se vede regina nopţii. Urmează în mod necesar că 
trebuie să înțelegem întregul cer/cosmos ca un mausoleu, 
lumea în întregul ei. Vezi şi nota următoare. 5. Toate ediţiile 
(de la P1) pun al cerurilor arc între virgule, apozitie la 
mauzoleu-ti mândru. Păstrăm punctuatia din CL, Mss 2259, 
244 si Mss 2276 bis 21 Al cerurilor arc este luna (adică: tine 
cerurile, bolta cerească; imaginea mauzoleului este văzută din 
interior, vezi observaţia noastră de mai sus). Imaginea este 
anticipată de pintre nouri, pintre făclii, pânze argintie de o 
parte si de alta a porții. Compară cu versurile 21-22 din Cand 
amintirile: Când luna trece prin stejari / Urmând mereu în 
cale-si. Luna care merge mereu pe urmele sale (mişcare în 

nemişcare) este arcul cerurilor. (De altfel, mausoleul este 
construcţia pătrată, cubică, nu rotundă, „mausoleu-arc”). 6 
Păstrăm linia de pauză după semnul întrebării, ca în CL GBD 
I (celelalte ediţii au numai semnul întrebării, dar aici se 
încheie incidentala, mai bine zis reluarea pentru explicaţii a 
imaginii după termenul moartă din v. 2) 6 Pentru monarc, 
masculin dar atribut al /unii, vezi limba germană unde luna 
este de gen masculin. Revezi, însă, imaginile anterioare: luna 
este arcul cerurilor, stăpânul absolut, singur, unul al 
„mausoleului”. 7 Toate ediţiile (de până la OA) păstrează 
apostroful, larg de aici. 8 P8-PII IS: Ce sate şi câmpii 
(probabil, pentru satele şi câmpii). Câmpie este plural, vezi şi 
adjectivul argintie mai sus. 9 P1 pune virgulă după scânteiază 
(astfel şi IS), GBD P2-P11: Vazduhul scânteiază, şi, ca unse... 
Pastram CL, acceptate aici si de B Ol. Punctuatia 
maioresciană este pur vizuală, versul se citeşte unduios, fara 
nici o pauză până la zidiri din v. urm. nu ca Gh. Adamescu: 
Văzduhul scânteiază şi, ca unse cu var, / Lucesc...). 11 Numai 
B OI-OA (şi edițiile actuale): veghează (pentru uniformizare; 
aici vocalismul este dictat de scânteiază de mai sus). 12 
Numai B OI-OA: cucuvaie. Eufonic: cu-cu-va-e, ca în CL şi 
celelalte ediţii. 12 P8-P11 I OI-OA (nu si B, însă): aşează. 
Păstrăm aşază. După consumarea liniei eufonice scânteiază — 
veghiază, autorul trece la alt registru, al sonoritatilor 
estompate, vezi în continuare. 13 Nu putem prelua ca în 
edițiile actuale: trosneste — izbeşte. Având de ales între s şi z, 
optăm pentru s în ambele locuri, ca CL şi edițiile vechi. 13 
Virgulă după vers edițiile (de la P1); vezi, însă, mai sus, v. 4 şi 
v. 9, unde nu se pune virgulă înainte de si. Aici trecerea 
demonului nu este fabuloasă, miraculoasă etc. — ci se înseriază 
„normal” în peisaj. 14 P1-P3: străverziul (nu este greşeală de 
tipar, ci atracţie de la arama de mai jos). 14 Apostroful strâns 
din CL, pe care-l păstrăm, indică lectura: demonul atinge abia 
perceptibil arama, încet de tot. Vezi şi forma conjunctă 
zimţi-aramei, păstrată astfel peste tot în afară de OA care 
articulează: zimtii-aramei. 15 Virgula după vers din ediţii (mai 
putin B OI-OA P6-P11) dă sens consecutiv: încât auzi (dar 
este ilogic: [atât de] încet încât auzi). Acest sens ar fi trebuit 

întărit de sensul exclamării după v. 16. Păstrăm fără virgulă, 
ca în CL şi celelalte ediţii. Sensul: dacă auzi. Întăreşte obser- 
vatia noastră de deasupra: numai dacă auzi din aramă un vaier 
înseamnă că demonul a atins-o încet cu aripa. P1, P3-P11 au 
fără cratima: De auzi (pentru a păstra sensul conditional) dar 
şi virgulă după versul 15. Pentru topica inversă, vezi 
exemplele anterioare (inclusiv a/ cerurilor arc tu adorat şi 
dulce al nopților monarc). 17 Păstrăm nearticulat, ca în CL. 
Ediţiile au Biserica 'n ruină. Nu este clopotniţa cimitirului, 
vezi mai sus, v. 10: Lucesc zidiri, ruine pe câmpul solitar. 
Biserica este una dintre ruinele din „mausoleul mândru” al 
lunii. Forma nearticulată dă dimensiune cosmică tabloului 
(putând fi orice ruină/biserică, nu numai una singură, aceasta 
de aici) şi pregăteşte comparatia cu sufletul de mai jos. 19 
Păstrăm fereste din CL BGD (evită, aici, un du-te vino fre-rte, 
foarte neplăcut la ureche). 20 Pentru imagine, compară cu arta 
poetică din Singurätate (Readuc melancolia-mi / Iara ea se 
face vers) şi, mai ales, cu domul din Strigoii în care se adună 
glasurile Un cânt frumos şi dulce — adormitor sunând. 
Pregăteşte comparatia cu sufletul ca receptacol al „poveştii”. 
Vrăjeşte are, aici, sensul susură, tiuie, bolboroseşte (sunete 
amestecate în care se aude cuvântul credinţei). 21 Numai OA: 
pe stâlpii-i (ca mai sus, zimfii — aripei). Gh. Adamescu are 
grafia ciudată pe stalpi-’-i (dar logică, în fond: consideră că a 
căzut -i final din stâlpii şi î- initial din îi). Formele nearticulate 
reiau biserică, tot nearticulat. Vrea rostirea cuvintelor înceată, 
şoptită. 21 Numai P8-P11: pereți. 22 CL: remas (încă din P1 
redat: rămas) 24 Păstrăm dascal din CL GBD. Considerăm că 
alege forma prețioasă şi ca ironie, dar şi ca să scape de 
cacofonia în lant dascăl toacă cariul. Cere accentul in vers 
dascal, apoi cezură ca să facă simplă aliteratie din repetițiile 
următoare (cum ar fi: cariul toacă drept dascăl, nu drept 
altceva). Observa că şi preot are accentul schimbat fata de 
obişnuitul, la Eminescu, preot. Constatăm că biserica este din 
lemn: carii au pătruns în caltii frescei şi în lemnul de suport. 
Nu este vorba de „ruina romantică” din piatră şi cărămidă ce 
ilustrează, de regulă, poemul. 25 Apostroful larg de aici 
(păstrat în toate edițiile cu apostrof) cere recitarea egală a 

celor patru cuvinte, ca şi când ar fi indecis pe care să-l scoată 
în evidență. Compara cu un eventual icoanele’n biserici, care 
ar fi cerut accent pe ultimul cuvânt. 26 Numai Gh. Adamescu 
preia cu apostrof strâns: $i’n sufletu-mi (şi puncte de 
suspensie după v. 25). Aici şi are valoare adverbială. 27 B 
OI-OA: furtunii (pentru că vede vieţii anterior, Eminescu 
foloseşte întâmplător genitivele feminine: dictează eufonia). 
29-30 OA: creier/greier; I: crier / grier. 30 I: tomnatic (pentru 
că are grier). 32 Remarca seria mausoleu — biserică — suflet — 
sicriu (unde suflet are sensul de sediu, spațiu al sufletului). 35 
Pauză între v. 35 şi v. 36 P8-P11 Is. 36 P8-P11: Cine e acel 
(pentru Cine e cel?!) 37 Păstrăm urechia din CL GBD. 
P1-P11: De-mi tin la el urechea si rid, I O1-OA: urechea — şi 
râd. Vocalismul din CL trebuie păstrat, vezi mai sus: fiuie 
vântul, mâna-mi tiu etc. Este posibil chiar un lapsus la autor, 
pe sensul lui five (fiuie) urechia. Vocalismul învecinat obliga, 
însă, păstrarea termenului astfel. Şi râd (CL şi edițiile vechi: 
rid), scris cu majusculă după linia de pauză, are sensul chiar 
(si) râd. 38 Pentru grafia parc 'am, compara cu Lacul: eu (...) 
par’-c’ascult (vezi discuţia mai largă acolo, şi în Scenariul 
probabil al ediţiei princeps). 


Observaţie 

Mihail Dragomirescu notează, în ediţia sa (1937) la Melan- 
colie: „În «Convorbiri literare» găsim două greşeli de tipar: 
Biserică în loc de biserica şi spâlpi în loc de stâlpi care 
trebuie înlăturate”. Exemplarul din Biblioteca Academiei, 
consultat de noi, are într-adevăr Biserică ($i restituim terme- 
nul) — dar... stâlpi. Observaţii asemănătoare mai face N. lorga 
la Egipetul, versul 36: Umbra gândurilor regii (Regale în 
„Convorbiri”) si la Calin, v. 246: Îi fosnea uscat pe frunze 
poala lung-a albei rochii („În text: fosnesc”) — ambele, verifi- 
cate de noi cu exemplarul Academiei Române, inexacte. Inte- 
resante sunt, însă, observaţiile lui Constantin Botez şi Grigore 
Scorpan, de data aceasta la acelaşi loc, Egipetul, v. 3: Pe-a lui 
maluri gălbii şese stuful creşte din adânc. Gr. Scorpan: 
„maluri gălbui”. Exemplarul nostru are cert gälbii. Asemenea 
observaţii (nu le-am cules pe toate) denotă fie încurcare de 

fişe la exegeti, fie posibilitatea ca să existe două tiraje ale 
„Convorbirilor literare”. Ar însemna că greşeala s-a îndreptat, 
după care tipărirea a continuat existând exemplare cu ambele 
forme. Gr. Scorpan a fost bibliotecarul Universităţii din laşi — 
deci, acolo pot fi căutate exemplare cu alte forme tipărite 
decât cele din Bucureşti. Dacă se verifică, aceste observaţii 
fac din toate exemplarele „Convorbirilor literare”... unicate 
(cel putin, ştiinţific şi bibliologic). 


Poemul Melancolie 
în „Convorbiri literare” şi în ediţia princeps 


In honorem Adrian Voica 
N. GEORGESCU 


De cele mai multe ori Eminescu publică în „Convorbiri 
literare” grupaje de poezii şi acestea au unitatea lor formală şi 
tematică, ceea ce duce la editarea împreună, în ordinea în care 
se află în revistă. G. Ibrăileanu desfiinţa chiar autonomia unui 
poem pentru a respecta situația din revistă. Este vorba de 
poemul Departe sunt de tine, publicat în revistă imediat după 
Singurătate, despărțit de acesta doar prin trei steluțe (fără titlu, 
deci; titlul actual reprezintă primele cuvinte din primul vers): 
în ediţia Ibrăileanu există poemul Singurätate la care se adau- 
ga, după trei steluțe, versurile poemului următor, ca şi când ar 
fi vorba de o singură piesă!. Că este o exagerare, o dovedeşte 
şi faptul că nici un editor nu-l urmează. Ceea ce trebuie însă 
observat este că aceste grupaje publicate în revistă nu se 
regăsesc, ca grupaje, decât în mică parte în ediţia princeps din 
1883. Acest „diptic”, de pildă, se desface şi Singurătate des- 
chide volumul iar Departe sunt de tine devine poezia cu 
numărul 43, între S-a dus amorul şi Freamat de codru. 

Interesant mi se pare grupajul de patru poezii (nume- 
rotate cu cifre romane) din 1 septembrie 1876: I. Melancolie, 
IL Crăiasa din poveşti, IN. Lacul, IV. Dorința. Dl. prof. 
Adrian Voica (a cărui carte, Versificatie eminesciană”, stă de 


l! M. Eminescu, Poezii, ediție alcătuită de G. Ibrăileanu, Ed. ,,Nationala” 
S. Ciornei, Bucuresti, f.d., p. 63-65. 

> Adrian Voica, Versificatie eminesciană, Ed. Junimea, laşi, 1997 (Emines- 
ciana, 58), p. 55-71. 

mult pe biroul meu printre aşa-zisele instrumente de lucru) 
dedică acestui grupaj un capitol intitulat „Armonia — ca 
principiu existenţial şi poetic”. Dânsul argumentează că şi din 
punct de vedere al versificatiei acest grupaj este unitar (rima 
priveşte doar versurile pare, ritmurile sunt apropiate). S-ar 
putea aduce şi un argument de grafie în susținerea acestei idei. 
În Melancolie avem acel final ce aminteşte de je est un autre 
al lui Rimbaud: „Şi când gândesc la viata-mi, îmi pare că ea 
cură / Încet repovestită de o străină gură, / Ca şi când n-ar fi 
viata-mi, ca şi când n-aş fi fost. / Cine-i acel ce-mi spune po- 
vestea pe de rost, / De-mi ţin la el urechea şi râd de câte-ascult 
/ Ca de dureri străine?... Parc'am murit de mult”. Această 
dedublare a eului liric este fascinantă de vreme ce partea 
ancorată în real mai poate, încă, să dea seama de cea dizolvată 
în marele tot al universului. Cu riscul că aducem în amintire 
locuri comune, cităm din poemul imediat următor, Crăiasa 
din poveşti. Aici fata priveşte unda lacului şi o „farmecă” 
aruncând în ea trandafiri în dorinţa de a vedea chipul iubit. 
Finalul: „Ea se uită... Păru-i galbăn, / Faţa ei lucesc în lună, / 
Iar în ochii ei albaştri / Toate basmele s'adună.” Cine-i vede 
fata cu ochii, părul — de vreme ce ea este aplecată deasupra 
apei? Nimeni altcineva decât „chipul” invocat, chemat prin 
ritualul descris: „Ca să iasă chipu’n fata / Trandafiri aruncă 
tineri, / Căci vrajiti sunt trandafirii / De-un cuvânt al sfintei 
Vineri”. Păstrând sugestia din Melancolie, celălalt eu care s-a 
dizolvat în poveste se adună din undele lacului şi-şi vede 
crăiasa din poveşti. Este ca într-un scenariu cu mai multe epi- 
soade. Urmează chiar poezia Lacul. Anterior, ea îl aştepta pe 
el şi vrăjea unda ca să apară. Acum el o aşteaptă pe ea. Redau 
versurile cu grafia din revistă: „Şi eu trec de-a lung de maluri / 
Par’-c’ascult şi par’-c’astept / Ea din trestii să răsară / Şi să-mi 
cadă lin pe piept.” Scris astfel, par -că, nu mai avem adverbul 
par'că din Melancolie, ci forma verbală pare că. Acordul 
devine: eu pare că, adică pare că eu, persoana I este şi 
persoana a III-a în acelaşi timp: dedublarea din Melancolie se 
păstrează. 

O mică observaţie ce va deveni importantă: Adrian Voica 
are versul Și eu trec de-a lung de maluri, iar schema este vv — 

V— v-—v(cu v notăm silaba neaccentuatä, cu — pe cea 
accentuată; importante sunt grupările, sau „celulele ritmice”, 
cum le numeşte autorul, pentru că indică pauzele, deci radio- 
grafiaza cât se poate de exact melodia discursului). Dânsul 
reia edițiile actuale; Eminescu vrea de-a lung, cu schema putin 
miscata, şi cu alte pauze. Practic, acest de-a lung de maluri 
face miezul, nucleul poeziei. Nu este de-a lungul malurilor, 
nu este o trecere cu paşi, un fel de du-te-vino. Retinem că 
lacul este alungit şi „tremură”, deci este o apă curgătoare. El, 
cel care aşteaptă perechea ca să sară în luntre, pare mai mult 
un gând, un duh, partea de dincolo de sinele real, acel „altul” 
din Melancolie. Poezia are puternice inflexiuni thanatice, ea 
pare un înger psihopomp. Cea de-a patra poezie din grupaj, 
Dorinţa, este tocmai o chemare către codru unde perechea 
umană se armonizează în cosmos. 

Acest grupaj, atât de unitar în revistă, în ediţia princeps 
se disipează, nici una dintre cele patru poezii nu-şi mai supor- 
ta vecinatatile iniţiale. La o privire mai atentă, vom observa ca 
avem de-a face cu patru teme majore — şi fiecare dintre ele 
este înconjurată, în ediția princeps, de variatiunile ei. Ai zice: 
patru genuri urmate, fiecare în parte, de speciile sale — vorbind 
în limbaj aristotelic. Amintim aici că acest grupaj eminescian 
din „Convorbiri literare” este singurul numerotat (cu cifre ro- 
mane). Numerotarea implică ordine crescătoare, de la 1 la 4; 
în ediţia princeps poeziile se regăsesc, într-adevăr, în această 
succesiune — deşi nu stau grupate una după alta. Cifrele roma- 
ne şi păstrarea succesiunii vor fi argumente puternice privind 
voința autorului, a lui Eminescu însuşi, atât în organizarea 
grupajului din revistă (lucru pe care nimeni nu l-a contestat şi 
nu credem că ar avea motive să-l conteste) — cât, mai ales, în 
organizarea poeziilor în ediția princeps. Noi am numit această 
organizare „scenariu posibil” şi am arătat, în lucrarea noastră”, 
că trecerea de la o poezie la alta este motivată. Acceptând 
această concluzie, din ea decurge alta, mult mai importantă. 
Anume: poeziile lui Eminescu au o valoare, un sens în ediția 


3 N. Georgescu, Eminescu si editorii săi, Ed. Floare albastră, Bucuresti, 
2000, vol. II, p. 245-319. 

princeps — şi o altă valoare, un alt sens luate în sine. Cu alte 
cuvinte, vecinatatile din volum se implică în fiecare poem în 
parte. Expresia ultimă a acestei concluzii se va regăsi în 
Criticilor mei, poemul care încheie volumul. Acolo există cele 
două strofe eliminate şi din ediţia princeps şi din „Convorbiri 
literare”, dar prezente în toate manuscrisele poemului (şi în 
scrisoarea către I. Slavici din 1877%: „De-unde iei privire 
clară / Care-n linişte alege / La gândiri menite vieții / Viata-n 
floare să le lege // Şi c-o sigur-creatoare / Träsäturä de condei 
/ Unor să le dai viata / Altor viata să le iei”. Aici găsim nu 
numai ideea de antologie, florilegiu (versul: ,,Viata-n floare să 
le lege”) — dar şi răspunsul poetului la imensa responsabilitate 
a creatorului in general, care trebuie să ia viata şi să dea viata, 
care este pus în condiţia demiurgului (fata de gândirile sale, 
însă). Într-adevăr, numai în buchet, în florilegiu (grupaj, anto- 
logie) pot fi salvate „gândirile menite vieţii”, nu există salvare 
de unul singur. Soteriologia eminesciană propune grupul — de 
la pereche (care nu înseamnă numai masculin-feminin, ci şi 
om-înger, de pildă) la lumea întreagă. Cu atât mai important 
de studiat este grupajul în editarea poeziei eminesciene în 
general. Poetul însuşi cere, la un moment dat”, redacţiei 
„Convorbirilor” ca poeziile pe care le trimite „să se tipărească 
tuspatru deodată” (este vorba de grupajul din 1878: Povestea 
codrului, Povestea teiului, Singurătate, Departe sunt de tine). 
De ce însă volumul din 1883 nu este, ca să zicem aşa, un 
grupaj de grupaje, de ce nu respectă ordinea (nu cronologică, 
ci formală) a poemelor cum a fost ea stabilită prima dată de 
către poet, la prima publicare, cea din revistă? De ce, pe de 
altă parte, această ordine primă poate fi regăsită, în anumite 
cazuri — cum este cel al păstrării succesiunii pieselor din gru- 
pajul din 1 septembrie 1876? Aceste ipoteze de lucru sunt dez- 
voltate mai amplu în lucrarea amintită; pentru studiul de fata, 
menit să ceară dialogul, aducem doar scurte rezumate. 


+ Scrisoarea datată 20 septembrie 1877, in I. E. Toroutiu: Studii şi docu- 
mente literare, Ul, 126-127. 

5 Scrisoarea neexpediata se află în B.A.R., Mss 2255, f. 312-314. A fost 
publicată de I. E. Toroutiu, în Studii şi documente literare, IV, 134-136. 

Este vorba, deci, de a încerca să explicăm cum şi de ce 
s-au disipat în ediţia princeps cele patru poeme care formează 
un grupaj foarte unitar, publicate în acelaşi număr din „Con- 
vorbiri literare”, 1 septembrie 1876: I. Melancolie, II. Crăiasa 
din poveşti, III. Lacul şi IV. Dorinţa. În ediţia princeps din 
1883, ele au poziţiile: 6. Melancolie, 12. Crăiasa din poveşti, 
22. Dorinţa, 28. Lacul. Din capul locului observăm că între 
primele două şi următoarele două sunt exact şase poziţii; dacă 
şi între a doua şi a treia ar fi acelaşi număr de poezii lucrul ar 
deveni cu adevărat interesant. Între Crăiasa din poveşti şi 
Dorinţa se află aceste poezii: Odă, La mijloc de codru des, 
Venere şi Madonă, Sonetele (şase la număr) — un total de 9 
poezii. Să privim, însă, poemele de după Melancolie. Ele sunt: 
Rugăciunea unui dac, Pe aceeaşi ulicioară, De câte ori, 
iubito, O, rămâi şi Despartire. Evident, asemenea experimen- 
te se fac cu cartea în mână, adică citind. Melancolie se încheie 
cu expresia pe care am comentat-o: Parc 'am murit de mult, iar 
Rugăciunea unui dac se deschide cu versul: Pe când nu era 
moarte, nimic nemuritor, am zice, o legătură formală. Tris- 
tetea, apoi, se regăseşte şi colo şi colo. Tristetea domină şi Pe 
aceeaşi ulicioară, poemul următor, şi De câte ori iubito... şi 
O, rămâi. Toate aceste cinci poeme, o pentadă, se subsumează 
tematic ideii din Melancolie. În cartea noastră Eminescu şi 
editorii săi, supunând unei analize mai largi conținutul ediției 
princeps, descriam un scenariu probabil al ei, adică motivam 
de ce poemele sunt inlantuite aşa şi nu altfel în această ediţie, 
de ce, cu alte cuvinte, grupajele omogene din revistă sunt 
desfăcute, iar poeziile sunt grupate altfel. Astfel, primele cinci 
poezii din volum organizează o pentadă, aceea a Singurätätii, 
fiind variatiuni pe tema poeziei care deschide cartea şi are 
chiar titlul Singurätate. Este vorba de Lasd-ti lumea ta uitată, 
care este o singurătate în doi, de Și dacă, singurătatea 
gândului, Pajul Cupidon, a zeului iubirii, Ce te legeni, a 
codrului. Urmează cele cinci melancolii deja anunţate, iar apoi 
poezia Despärtire anunță cinci despärtiri (căutări ale sinelui). 
În pentada aceasta a despärtirilor, Crăiasa din poveşti face o 
foarte potrivită pereche cu Odă (în metru antic): regăsirea de 
sine a ei — urmată de regăsirea de sine a lui (pe mine / Mie 

redă-mă!). Nu continuăm; oricine poate urmări structura 
ediției princeps, pentru că această carte, cea mai frumoasă din 
cultura română, s-a retipărit de atât de multe ori încât nu cred 
să lipsească din casa vreunui iubitor al lui Eminescu. Am vrut 
să arătăm că grupajul din | septembrie 1876 a fost unitar la 
locul lui, în revistă, dar în volum îşi găseşte altă unitate. Ne 
aflăm, desigur, noi înşine în impas: ce vom face cu grafia 
par -că din Lacul, aceea care am stabilit că prelungeşte ideea 
din Melancolie, unde avem, însă, par ‘ca? Întrucât susţinem 
unitatea largă a volumului, noi vom pune fiecare poezie la 
locul ei din volum, adică la mare distanță una de alta, astfel că 
nu mai devine semnificativă alăturarea a două moduri de a 
scrie aceeaşi expresie. 

Nu ne rămâne decât să sperăm că nota de subsol va re- 
zolva şi acest inconvenient. 

Rămânând însă la cartea d-lui Adrian Voica, de la care 
am plecat pe urmele acestui grupaj, nu putem scăpa ocazia de 
a spune câteva lucruri despre ea. Este foarte fericită expresia 
„celulă ritmică” — iar munca autorului de a individualiza, pe 
firul fiecărui vers în parte, cuvintele care se rostesc împreună, 
ca şi pauzele dintre cuvinte, mi se pare de-a dreptul novatoare: 
alte cărți de metrică nu amänuntesc atât de mult versul, multu- 
mindu-se să propună scheme generale. Desigur, fiindcă dis- 
cută ediţii actuale, autorul nu stabileşte pauzele în rostire după 
apostrofuri ori după felul cum a scris Eminescu (legat ori dez- 
legat) unele cuvinte. Am văzut, dânsul are versul „Şi eu trec 
de-a lung de maluri”, sacadat, silabic; poetul are de-a lung, 
implicând accent secundar (ce se reverberează şi pe silaba 
anterioară, astfel că avem: Si eu treec, cu sensul trec şi iar 
trec, oarecum aspect imperfectiv sau sens frecventativ). Sunt 
destule astfel de situații unde scheme ritmice nu coincid cu 
intenția dedusă din grafie. Sunt însă covârşitoare cazurile unde 
metricianul, neavând de-a face cu grafii speciale, reuşeşte să 
ne surprindă prin acurateţea cu care se apropie de text. 
DI Adrian Voica stăpâneşte cu desăvârşire, nativ, limba româ- 
na şi are acele intuitii formidabile ce nu sunt ale omului de 
ştiinţă ci trădează însuşi poetul. Practic, îmi închipui că dânsul 
nu tine cont in prea mare măsură de scriere, ci recită textul 

eminescian, îl repetă până când îi găseşte structura sonoră 
potrivită. Mi se pare interesant: oralitatea salvează poezia 
redându-i ceea ce scrierea îi ştirbeşte. Practic, asta dovedeşte 
că în stilul oral noi folosim cele două (sau trei) forme de apos- 
trof în mod natural. Când afirmă că respectă principiul fonetic, 
scrierea limbii ar trebui să ţină cont de aceste apostrofuri 
naturale care sunt fonetice, se aud adică. Marii specialişti în 
versificatie reuşesc, iată, să acceadă la principii prin pâcla 
servitutilor de tot felul. 


Cercuri concentrice 
Adrian VOICA 


Publicată mai întâi în ediţia Maiorescu din decembrie 
1883, Cu mâne zilele-ti adaogi... „este cea mai schopen- 
haueriană poezie a lui Eminescu”. Afirmația îi aparține lui 
Tudor Vianu, dar se pare că mentorul „Junimii” avusese îna- 
intea sa o concepţie similară, din moment ce transformările 
produse în ultima variantă confirmă această realitate. Apropi- 
erea şi îndepărtarea poetului român de filosofia schopenhau- 
eriană probează deopotrivă acceptarea, dar şi uşoara ei respin- 
gere (prin delimitare, presupunând îmbogățirea ideilor prelu- 
ate cu nuanţe personale, rod al unei gândiri poetice originale). 
Cert este că tipărirea acestei poezii coincide dacă nu cu 
punctul cel mai înalt al influenței lui Schopenhauer în legătură 
cu relaţia dintre etern şi efemer, dintre parte şi întreg, ca şi 
dintre clipă şi vecie — atunci cu siguranţă cu momentul ei cel 
mai lesne de remarcat. Oricum, textul publicat de Maiorescu 
evidenția primatul ideilor, lăsând pe un plan secund aspectele 
compoziționale, esenţiale totuşi în poezia de fata: 


L „Cu mâne zilele-ti adaogi, V-V -VV v-v 9/x 
II. Cu ieri viata ta o scazi v v-v v 8/a 
III. Şi ai cu toate astea-n față V-v-v -V v 9/x 
Iv. De-a pururi ziua cea de azi. v -— v v v 8/a 
v. Când unui trece, altul vine v=v v/ v -v 9/x 
vi. Pe astă lume a-l urma, v-v -Vv vv— 8/b 
vi Precum când soarele apune v— v—vv v-v 9/x 
vi. El şi răsare undeva. v= v-v vv— 8/b 


! Tudor Vianu, Poesia lui Eminescu, Editura Cartea Românească, Bucureşti, 


(s.a.). 

IX. Se pare cum că alte valuri v-v -V-V -V 9/x 
x. Cobor mereu pe-acelasi vad, v v v—v— 8/c 
XI. Se pare cum că-i altă toamnă, v-v -v -V-V 9/x 
xil. Ci-n veci aceleaşi frunze cad. v V—V v— 8/c 


xm. Naintea nopţii noastre umblă v-v -v -v -v 9/x 


xiv. Crăiasa dulcii dimineti; v-v -v vv- 8/d 
xv. Chiar moartea însăşi e-o părere v-v vv—v 9/x 
Xvi. Si un visternic de vieţi. VVV—V vv- 8/d 
xvi. Din orice clipă trecătoare v-v -v  vv—v 9/x 
xvin. Ast adevăr îl înţeleg, -vv- vvv- 8/e 
XIX. Că sprijină vecia-ntreagă V— VV V—V—V 9/x 
xx. Si-nvârte universu-ntreg. v-v w-v- 8/e 
XXI. De-aceea zboare anu-acesta v-v -v -V-V 9/x 
XXII. Si se cufunde în trecut, VVV—V vv- 8/f 
xxi. Tu ai ş-acum comoara-ntreagă vvv— v-v-v 9/x 
XXIV. Ce-n suflet pururi ai avut. v-v -v vv- 8/f 
xxv. Cu mâne zilele-ti adaogi, v-v -vV v-v 9/x 
XXVI. Cu ieri viata ta o scazi V— v-v- v- 8/g 
XXVII. Având cu toate astea-n față V— v-v -V -V 9/x 
xxvii. De-a pururi ziua cea de azi. v-v -v -v- 8/g 
XXIX. Priveliştile sclipitoare, V—VVV wy-v 9/x 
Xxx. Ce-n repezi şiruri se distern, v-v -=v vv- 8/h 
XXXI. Repaosa nestramutate V—VV vvv-v 9x 
XXXII. Sub raza gândului etern”. v-v -vv v- 8/h 


> Citarea s-a făcut după ediţia: Mihail Eminescu, Poesii, Bucureşti 1884. 
Prima ediţie îngrijită de TITU MAIORESCU republicată în facsimil, Editura 
Europa, Craiova, 1992, p. 117-119. În monumentala sa ediție începută în 
1939 (M. Eminescu, Opere, I, Poezii tipărite în timpul vieţii, Fundaţia 
pentru Literatură şi Artă „Regele Carol II”, Bucureşti, 1939, p. 204-205), 
Perpessicius transcrie versul XXVII: „De-a purure ziua de azi”, în locul 
formei aflate în circulație: „De-a pururi ziua cea de azi”. E drept, conţinutul 
rămâne acelaşi, dar schema ritmică diferă: v — vv — vv —, respectiv v — v 
-v —v— Dumitru Irimia semnalează anomalia, în ediția: Mihai Eminescu, 

Cele patru manuscrise aferente textului de față au fost 
concepute în numai doi ani, ceea ce presupune nu atât o 
muncă asiduă, cât o preocupare continuă, presantă aproape, 
inexistentă in alte cazuri în care gestatia s-a prelungit ca efect 
al căutărilor subconştientului creator. Dar în cazul poeziei Cu 
mâne zilele-ti adaogi... se observă o anumită febrilitate în 
afirmarea ideilor proprii, aflate întotdeauna vis-à-vis de cele 
schopenhaueriene, ca şi cum Eminescu ar fi simţit nevoia să 
dialogheze cu filosoful german de pe poziţii de egalitate. 

Conform precizărilor lui Perpessicius, poezia Cu mâne 
zilele-ti adaogi... se află în următoarele patru manuscrise: 


A.2262, 182-181v. (8 strofe).…........................cca. 1878 
B'.2259, 347-349 (7 strofe)....…........................cca. 1878 
B’.2261, 89v. (5 strofe)......….................cca. 1878-1879 
C1.2260, 37-38v. (9 strofe)..….......................…1879 
C?.2260, 239-240 (8 strole)ri ta see ea ode ua 18797. 


Referindu-ne exclusiv la textul tipărit de Maiorescu, se 
poate constata în primele două strofe incidența ideilor scho- 
penhaueriene asupra gândirii lui Eminescu. Însă ceea ce reali- 
zează poetul român echivalează cu o performanţă lirică, fiind- 
că este greu să rezumi în patru versuri teoria schopen- 
haueriană a prezentului continuu: 

„Cu mâne zilele-ti adaogi, 
Cu ieri viata ta o scazi 

Şi ai cu toate astea-n fata 
De-a pururi ziua cea de azi”. 


Ateismul schopenhauerian este sugerat încă din primul 
vers, în care forma scurtă a pronumelui personal în dativ („ţi”) 
exclude rolul divinității în conturarea destinului uman. Din 
concepte matematice, adunarea şi scăderea capătă conotaţii 
noi, oferindu-i lui Eminescu posibilitatea de a le aplica unei 


Poezii, Editura Universităţii „Al. I. Cuza”, Iasi, 1994, p. 112, dar nu o co- 
mentează în nici un fel. Cum manuscrisele nu conţin nicidecum formularea 
propusă de Perpessicius, opţiunea sa ne apare cel puţin curioasă. 

* Cf. M. Eminescu, Opere, III, Poezii tipărite în timpul vieţii, ediţie îngrijită 
de Perpessicius, Fundaţia Regele Mihai I, Bucureşti, 1944, p. 168. 

filosofii ce pune accentul pe „ziua cea de azi”. Nimic nu valo- 
rează decât prezentul“, al cărui conţinut rămâne acelaşi in 
esenţa sa, chiar dacă misterioasa „clipă” este plină de nepre- 
văzut în exprimarea ei fugară. 

Concepută ca stare normală a trecerii, viata nu se 
sfârşeşte niciodată, luând însă, datorită morţii, o altă formă. 
Pentru a demonstra minciuna morții, Schopenhauer recurge la 
alegoria cu soarele pe care unii il văd apunând, iar alții răsă- 
rind. Eminescu o reia, într-o strofă ilustrând exclusiv ideile 
filosofului german: 

„Când unul trece, altul vine 
În astă lume a-l urma, 
Precum când soarele apune 
El şi răsare undeva”. 


Dar imediat după aceste strofe impregnate de ideile lui 
Schopenhauer, Eminescu propune alte alegorii (privind stator- 
nicia vadului în contrast cu eterna curgere a valurilor, ca şi a 
revenirii ciclice a toamnei determinând căderea frunzelor). 

Aşadar, unitatea catrenelor iniţiale este dată de aborda- 
rea poetică a unor idei filosofice esenţiale, lăsându-ne impre- 
sia că Eminescu a fost tributar acestora într-un asemenea grad, 
încât până şi ateismul schopenhauerian este acceptat. Abia în 
final, prin decodarea versului: „Sub raza gândului etern” 
putem eventual să înţelegem că totul este vegheat de creatorul 
universului şi al vieţii, adică de Dumnezeu. 

Un mare hermeneut al liricii eminesciene — l-am numit 
pe Alain Guillermou — constată într-o notă la analiza consa- 
crată acestei poezii că „în a doua schiţă, 2259, 347-349, strofa 
7 este un ecou al strofei 1. Trebuia deci ca el (Eminescu, n.n.) 
să fi dat acestei strofe din textul publicat o valoare deosebită, 
pentru a merita să fie inserată ca supliment (subl. n.) la sfâr- 


4 În schema ritmică a versului IV, sintagma „cea de azi” structurează un am- 
fimacru (— v —). Echivalentul semantic al sintagmei respective ar fi adjec- 
tivul „prezentă”. Dar realizând celula cu dublu accent (ca şi în versul III, 
unde alcătuirea „frunze cad” are o valoare prozodică similară), Eminescu 
sugerează (în spiritul poeziei) că şi prozodic eternul şi efemerul se pot 
înfățişa sub aceeaşi formă. 

şitul poemului, cu riscul de a rupe structura echilibrată prevă- 
zută inițial”. 

Într-adevăr, ultima strofă din varianta publicată de 
Maiorescu în ediţia din 1883 fusese initial concepută de Emi- 
nescu drept ultimul segment al unui cerc rămas, din păcate, 
neîncheiat. Fiindcă prima ei strofă — sinonimă cu segmentul 
iniţial —, cea care ar fi dat cercului rotunjimea cuvenită, a fost 
înlăturată cu brutalitate. Nu Eminescu a procedat astfel, ci 
Maiorescu, din raţiuni care deliberat eludează forma în avan- 
tajul fondului. Căci fără ea (în care totul este pus sub semnul 
divinului) unitatea strofelor de inspiraţie schopenhaueriana 
apărea mai bine reliefată, iar ateismul filosofului german nu 
mai era în nici un fel cenzurat. Procedand în acest mod, ultima 
strofă din textul tipărit lasă, într-adevăr, impresia de ,,supli- 
ment”, contrazicând setea lui Eminescu de rotund, de perfec- 
tiune. 

Pe de altă parte, existenţa acestei prime strofe cu virtuţi 
nebănuite — despre care va fi vorba pe larg în articolul de față 
— ar fi atestat faptul că ideile eminesciene circumscrise teoriei 
monoteiste cu privire la apariția universului şi a vieţii ar fi 
înconjurat cu un cerc poetic ateismul schopenhauerian. Atitu- 
dinea lui Eminescu favoriza astfel dialogul ideilor şi nicide- 
cum monologul steril al unora dintre ele. 

Niciodată prima strofă din textul publicat de Maiorescu 
nu-şi află acest loc în versiunile anterioare. Chiar dacă ameli- 
orări stilistice sunt de semnalat, ele modifică foarte rar 
schemele ritmice ale versurilor — ceea ce demonstrează că 
Eminescu acorda prozodiei un rol important în conturarea 
acestora. 

În tiparul A.2262, 182-181v., a patra strofă suna astfel: 


„Cu mâne zilele adaogi v-v —VV V-V 
Cu ieri tu zilele le scazi v v=vV V 
Având cu toate-acestea-n față v= V=V=V -V 
De-a pururi ziua cea de azi”. v-v v v 


> Alain Guillermou, Geneza interioară a poeziilor lui Eminescu, trad. de Gh. 
Bulgar şi Gabriel Pîrvan, Editura Junimea, Iasi, 1977, p. 491. 
° M. Eminescu, Opere, III, p. 169. 

Tot a patra strofă era aceasta şi în versiunea B'.2259, 
347-349, numai că remanierile produse nu modifică decât o 
dată schemele ritmice. 

Păstrată şi în versiunea finală, forma strofei la care ne 
referim accentuează dramatismul trecerii. Fiindcă prin ata- 
şarea pronumelui personal în dativ (,,ti”), ca şi a adjectivului 
posesiv „ta” se obțineau adevărate linii de forță în discursul 
liric ce urmărea cu mai multă exactitate filosofia lui Schopen- 
hauer: 

„Cu mane zilele-fi adaogi v-v  —VV v-v 
Cu ieri fu viata ta o scazi v 

Şi ai cu toate aste-n față V—V -V v 
De-a pururi ziua cea de azi”. v-v v v 

Caz rarisim în lirica eminesciană, cuvântul ,,viata” era 
bisilabic, ilustrând prozodic un troheu (— v) şi nu un amfibrah 
(v — v), cum se întâmplă de obicei în versurile sale. Explicația 
constă în faptul că acest cuvânt intră în sintagma ce struc- 
turează prozodic un amfimacru (— v —). Într-adevăr, „Viaţa ta” 
are aceeaşi schemă ritmică întâlnită şi în alcătuirile „cea de 
azi” şi „frunze cad” — toate referindu-se la prezent. 

În B’.2261, 89v. strofa respectivă ocupă în poezie 
poziția a doua. Se revine la cuvântul „zilele” în locul sin- 
tagmei „viaţa ta”. Constatarea că acelaşi termen se repetă in 
două versiuni consecutive facilitează concluzia că deschiderea 
temporală este micşorată, dar Eminescu este mai aproape 
acum de ideea schopenhaueriană privind succesiunea şi fina- 
litatea „zilelor”. În fond, viața este făcută din zile, numai că 
ea, viata, pare o abstractiune în comparaţie cu concretetea ele- 
mentelor (totdeauna egale) care o compun. Autorul vizează 
astfel concretul, a cărui perisabilitate este notată cu semnul 
minus: 


< 


„Cu mâne zilele-ti adaogi v-v -vv v-Vv 
Cu ieri tu zilele le scazi v- V-w v- 
Având cu toate“ acestea-n fata v V—V—V v 
De-a pururi ziua [cea] de azi”? v=v v v 


7 Ibidem, p. 171. 
8 O cratimă era necesară, pentru ca versul respectiv să aibă 9 silabe. Dar în 
poeziile aflate în lucru, situații de genul acesta sunt nenumărate. 

Tot ca strofă a doua apare aceasta şi în versiunea 
C'.2260, 37-38v. — ultima cunoscută. Cuvântul „zilele” a ce- 
dat locul sintagmei „viaţa ta” — o revenire necesară dacă ne 
gândim la relaţia pe care Eminescu ar fi putut-o face între con- 
cret şi abstract. De fapt, ideea „contrariilor” (sau a „contra- 
dicțiilor”), mult agreată de Eminescu, pentru că exprima viata, 
apare în toate variantele, chiar din prima strofă, în versurile: 
„Când tot ce naşte, fuge, piere/ E-n ochii Domnului repaos?” 
Renuntand aşadar la elementul concret (care era deja cuprins 
în primul vers), Eminescu preferă abstractul într-o strofă a 
cărei formă s-a menţinut şi în textul final: 


„Cu mâne zilele-ti adaogi v-v -=W v-v 
Cu ieri viața ta o scazi v= v-v- v- 
Şi ai cu toate astea-n față V — V—V—V -V 
De-a pururi ziua [cea] de azi”! v-v -V —v — 


Si totuşi, cum se face că strofa în care mişcarea şi 
repaosul denumeau termenii unei contradicții permanente nu 
apare şi în tiparul final, deşi ea era nelipsită în variantele 
anterioare? Răspunsul nu este uşor de dat, însă nu excludem, 
cum spuneam, intervenția maioresciană care a considerat că a 
doua strofă din varianta C1.2260, 37-38v., pătrunsă întru totul 
de spiritul filosofiei schopenhaueriene, ar putea figura la 
începutul poeziei Cu mâne zilele-ti adaogi... Dar în acest caz, 
simetria vizată de Eminescu era, practic, lezată. 

În privința simetriei urmărite cu obstinatie, un exemplu 
concludent îl constituie romanta De ce nu-mi vii? — ultima cre- 
atie expediată „Convorbirilor”. Şi aici, unitatea internă urmă- 
rită de Eminescu se exprima prin marea asemănare dintre pri- 
ma şi ultima strofă, care dădeau textului rotunjimea cercului. 

Ceea ce se întâmplă în construcția poeziei Cu mâne 
zilele-ti adaogi... nu seamănă nicidecum cu armonia arhitec- 
turala specific eminesciană. A şaptea strofă din textul tipărit 
este identică cu prima — şi, conform viziunii arhitecturale deja 
menționate, putea constitui un final expresiv. Dar, după ea, 


” Mi. Eminescu, Opere, III, p. 171. 
10 Ibidem, p. 172. 

urmează încă una care nu aduce elemente noi în context decât 
prin ultimul vers. „Sub raza gândului etern” — dincolo de 
frumuseţea metaforei conţinute — se referă la divinitate şi, 
tocmai din această cauză, poate schimba radical optica asupra 
poeziei. Această lectiune este posibilă chiar datorită lipsei 
altor elemente care să susțină ideea din ultimul vers. 

Dar Eminescu realizase armonia întregului precum şi 
corecta lui receptare prin dialogul strofelor 1 şi 9 (în tiparul 
C', preluat partial de Maiorescu). Dialogul a fost însă întrerupt 
nejustificat. Lipsa primei strofe din C', dar menţinerea ultimei 
în textul final strică armonia virtuală — mai puţin relevantă la 
nivelul expresiei, nu şi la nivelul interpretării ideilor schopen- 
haueriene. Strofele respective, susținând un alt punct de ve- 
dere decât filosoful german, aveau următorul conţinut: 


1. „De ce mustram Dumnezeirea V v VVV — V 
Cu al gândirii noastre chaos VYV—V -v -V 
Când tot ce naşte, fuge, piere v= V—v/ —v/ -vV 
E-n ochii Domnului repaos? v-v -vw v-v 
9. Privelistile sclipitoare V — VYV VV —V 
Ce-n repezi siruri se distern V—V -v v- 
Repaosă nestrămutate v=vv vvv-V 

Sub raza gândului etern”"!. v-v  —VV v- 


Unitatea compozitionalä, atât de evidentă în ultima 
variantă, nu mai este de întâlnit în textul din ediția princeps. 
Desigur, ideea că toate imaginile „sclipitoare” care se 
precipită pe traseul existențial „Repaosă nestrămutate / Sub 
raza gândului etern” formează o concluzie accesibilă şi omului 
comun, dar cauza reală este că „tot ce naşte, fuge, piere / E-n 
ochii Domnului repaos”. Lipsită de această verigă (indispen- 


1 Ibidem, p. 172-173. De observat că versurile: „În ochii Domnului re- 
paos?” şi „Sub raza gândului etern” au scheme ritmice asemănătoare: v-v 
—vv  v-v,respectiv v-v -vv v — Cu ajutorul dactilului (— vv) 
putea fi identificată cu uşurinţă, în finalul poemului, divinitatea, expresie şi 
totodată posesoare a „gândului etern”. Dar acest cerc prozodic, imaginat de 
subconştientul creator eminescian, a dispărut din textul publicat de 
Maiorescu la finele anului 1883. 

sabilă în formarea primului cerc prezumtiv care să imbratiseze 
şi să localizeze ideile lui Schopenhauer), varianta îşi simpli- 
fică forma, sacrificându-şi totodată unitatea. 

Un al doilea cerc compozițional — concentric cu primul, 
dar cu alte semnificaţii — este sugerat în varianta C'.2260, 
37-38v. de strofele 2 şi 8, care au un conţinut identic. 

Imaginea cercurilor concentrice în creația lirică atestă 
aspirația eminesciană spre perfecţiune — ideal greu de atins, 
din moment ce trebuie realizat simultan la nivel stilistic, pro- 
zodic şi compozițional. 

Construcţia circulară a poeziei fusese gândită încă din 
varianta B', fiindcă aici prima strofă conţine afirmaţii ce vor fi 
reluate în ultima, însoțite însă de un „deci” conclusiv: 


1. Ce-atribuiti Dumnezeirii —VV— vvV-V 

Al gândurilor voastre chaos v-=-vvv -v -V 

Tot ce naşte, fuge, piere V—V/ -v -=v 
E-n ochii Domnului repaos. v-v —W v-v 

7. Şi tot ce fuge, mişcă, piere v= V=V/ -v/ -v 
E-n ochii Domnului repaos v-v -vV V—V 
Deci nu [-atribuiti] Dumnezeirii v- [?] vvv-v 

Al îndoielii voastre chaos”? vvv-v -v -V 


În afara anulării primei strofe din versiunea C', modi- 
ficările operate în varianta publicată sunt minore. De această 
dată, geniul nu şi-a mai adunat resursele pentru a izbucni 
într-o formă ce ia din ultimul tipar esența, dându-i o nouă 
strălucire. Dacă avem în vedere realitatea textului tipărit, 
suntem tentaţi să credem că acest efort nici măcar nu s-a 
produs. Pentru a motiva respectiva afirmație, vom observa mai 
întâi că în versul VI, conjunctia „căci”, introducând de obicei 
propoziţii explicative”, este înlocuită cu conjunctia modală 


1? Ibidem, p. 170-171. 

15 Dintre numeroasele exemple oferite de Luceafărul reținem două: „Căci tu 
izvor eşti de vieţi / Si dătător de moarte” şi „Căci toți se nasc spre a muri / 
Şi mor spre a se naşte”. În textul tipărit, „Precum când” determină apropi- 
erea grupurilor ,,...cum/cand” care anulează muzicalitatea exterioară a 
versului. În nici un caz Eminescu n-ar fi procedat astfel. 

„precum”. Rezultatul nu este cel scontat, deoarece, în ultima 
variantă cunoscută, intenţia lui Eminescu era să explice (prin 
cumul informaţional) ceea ce afirmase anterior: „Căci pe când 
soarele apune / El şi răsare undeva”. 
Forma populară „îmblă” din versul XVII al variantei C' 

a devenit literarul „umblă”, deşi „mâne” nu are un statut ase- 
mănător, — adică nu a fost înlocuit cu literarul „mâine”. Tot 
aşa, versul XX: , Si vistierul de vieţi” a suferit o remaniere cel 
putin curioasă, devenind „Şi un visternic de vieţi”. Dar ape- 
lându-se la articolul nehotărât „un” se lasă impresia falsă că 
moartea este unul dintre „vistierii” de vieţi şi nu singurul, 
cum ne sugerează Eminescu în versul XX: 

XIX. „Căci moartea însăşi e-o părere 

XX. Si vistierul de vieți”. 


Tocmai datorită precizării acestui sens, strofa cuprin- 
zând versurile XVII-XX presupune o multitudine de interpre- 
tări. Care este „Ăst adevăr” (exprimat prozodic printr-un cori- 
amb: — vv —) pe care poetul pretinde că îl cunoaşte? Ca moar- 
tea nu există? Că universul este creaţia divinității? Că între 
clipă şi vecie o forţă necunoscută a stabilit (Schopenhauer ar fi 
spus: „s-a stabilit”) o legătură indestructibilă? 

Glosele posibile pe marginea acestei strofe ar câştiga în 
adâncime dacă vom compara forma ei finală cu conținutul 
altei variante, aflate tot în tiparul C!. Dacă punem pe două co- 
loane versurile care urmau să constituie substanța aceleiaşi 
strofe, ajungem la concluzii interesante: 


Text final Bruion 
„Din orice clipă trecătoare „Şi-n orice clipă din viata 
Ast adevăr îl înţeleg, Dacă voi şti s-o înţeleg 
Că sprijină vecia-ntreagă Se razimă vecia-ntreagă 
Si-nvarte universu-ntreg”. Si-nvârte universu-ntreg”"*. 


Citind acest bruion genial nu poti sä nu remarci extra- 
ordinara capacitate de sinteză a poetului — specifică, de fapt, şi 
altor strofe din poezia de față —, uşurinţa cu care surprinde 


4M. Eminescu, Opere, III, p. 173. 

relaţia dintre microcosmos şi macrocosmos, dintre clipă şi 
curgerea ei veşnică. Siguranţa receptării din textul final (,,Ast 
adevăr îl înțeleg”) este înlocuită în bruionul uitat de ipostaza 
ei prezumtivă, bazată pe cercetare sau revelaţie („Dacă voi şti 
s-o înţeleg”). Dar schemele ritmice sunt aceleaşi, ca şi poziti- 
onarea lor în versurile respective. Mai mult chiar, modificările 
stilistice produse în textul final păstrează cu rigurozitate 
prozodia bruionului”. Trecerea la certitudine — adică la 
„comoara-ntreagă / Ce-n suflet pururi ai avut” — nu se face 
dintr-o dată, ci treptat, pe măsura acumulărilor succesive. 

Fără îndoială că nu toate modificările semnalate au fost 
efectuate de Maiorescu. Totuşi, când ele apar, sunt uşor recog- 
noscibile. Desigur, cauzele se cunosc. Căci, intervenţia ori- 
cărui amator (chiar înzestrat) în opera unui maestru se simte 
imediat, deoarece cuvântul (ca şi culoarea) poartă amprenta 
creatorului său. 


15 Ambele strofe au următoarea alcătuire ritmică: 


ILv-v -v vv=v 9/x 
IL. — vv — VVV — 8/a 
Ill. v—vv vV=v=v 9/x 


IV.v-v VV—vV- 8/a 

Résumé 


Dans cette étude, l’auteur procède a l’interprétation 
prosodique de la poésie la plus influencée de la philosophie de 
Schopenhauer: Cu mdne zilele-ti adaogi... Ses quatre vari- 
antes conçues pendant un bref intervalle (1878-1879) rendent 
manifeste la préoccupation constante de M. Eminescu pour 
cette poésie... Mais c’est toujours que M. Eminescu relève ses 
propres considérations poétiques par rapport aux idées du 
philosophe allemand. Cette analyse prosodique surprend tout 
juste l’éloquence de la communication. 


PA ee ee e 
AN ecenzii, note, comentarii. Varia 


Luna şi sunetul cornului — metafore 
obsedante la Eminescu 


Georgiana ANTOCI 


Rodica Marian, în lucrarea Luna şi sunetul cornului — 
metafore obsedante la Eminescu, apărută la Editura Paralela 
45 (2003), se apleacă spre studiul acestor două motive emines- 
ciene care formează, aşa cum se va vedea din lectura lucrării, 
o imagistică muzicală ce poartă în ea sufletul Luceafărului 
românesc. 

Cartea este structurată în şase capitole, urmate de o 
anexă care cuprinde variantele unor poeme unde cele două 
metafore se întâlnesc in variatiuni lirice ce permit un studiu 
aprofundat al semnificatiilor pe care acestea le poartă. 

În primul capitol, intitulat „Romantism, duh emines- 
cian, suflet românesc. Un specific al morţii în universul poetic 
eminescian”, autoarea se opreşte la „problemele încadrării te- 
matice a operei eminesciene”, la „cuprinderea personalităţii 
eminesciene în romantism” şi la „viziunea asupra sentimen- 
tului morții”. Se observă mai apoi, la o privire atentă, faptul că 
o serie de similitudini întâlnite în înțelepciunea orientală şi în 
„matricea sufletului românesc” definesc, de cele mai multe 
ori, fondul paradigmatic al exprimărilor lirice ale Geniului 
pustiu. 

Următoarele două capitole cuprind analiza poeziei Peste 
vârfuri, analiză bazată pe critică şi studiu lingvistic. 

În „Preliminarii la o interpretare: Peste vârfuri sau des- 
pre melancolia senină eminesciană”, interpretărilor acceptate 
de Rodica Marian (D. Popovici: „Peste vârfuri este o elegie, o 
poezie a nostalgiei fericirii”, L. Blaga: „Poezia este o linişte 
sacrală a melancoliei” etc.) se adaugă propria viziune, con- 
form căreia poezia avută în vedere este expresia clară a liniştii 

sufleteşti a poetului, linişte ce transpare din „matca stilistică 
românească”, linişte care depăşeşte ariditatea cuvântului şi se 
coboară în sufletele cititorilor prin imaginea simbolico-audi- 
tivă a cornului care cântă. 

„O lectură a poeziei Peste vârfuri ca text integral” este 
titlul celui de-al treilea capitol, în care se urmăreşte demon- 
strarea persistentei celor două metafore, a lunii care trece in 
înalt şi a cornului cu sunetul său evanescent, în variantele 
existente ale poeziei. 

Concluzia ar fi că tabloul mioritic eminescian nu şi-ar 
atinge deplinătatea paletei coloristice dacă din el ar lipsi toc- 
mai aceste două motive, motive ce oferă cadrului specific mu- 
zicalitatea şi lumina misterioasă cu care poezia lui Eminescu 
ne-a obişnuit. 

Semnificația sintagmei „metaforă obsedantă” ne este 
dezvăluită în capitolul „Centre de poeticitate şi metafore obse- 
dante: luna şi sunetul cornului”. Charles Mauron, autorul de la 
care s-a preluat această sintagmă, arată că metafora obsedantă 
este „o asociaţie care dezvăluie o structură a personalității 
inconștiente a creatorului, persistentă şi recognoscibilă”. 

Meritul Rodicăi Marian se evidențiază prin faptul că 
reuşeşte să dovedească prin studiul său că Eminescu este 
conştient de această structură a personalității lui şi, de aceea, 
se foloseşte în mod obsedant de aceste metafore pentru a ne 
dezvălui şi nouă taina sufletului şi a spaţiului românesc. Mai 
mult, cele două motive tipice universului poetic eminescian 
apar şi în unele poeme de factură folclorică, unde sunt folosite 
pentru a arăta „încrederea eului eminescian în forţele mirifice 
(...) care duc la împlinire, prin supunerea la farmecul sune- 
telor”. 

În ultimele două capitole, „Formele şi semnificația me- 
taforei obsedante, ca asociaţie între lumina de lună şi cântecul 
dulce, dureros de corn” şi „Alte reinterpretări eminesciene 
prin prisma metaforei obsedante a luminii de lună asociată cu 
dulcele sunet”, autoarea identifică prezența celor două motive 
şi în alte poeme, cum ar fi: Făt-Frumos din tei, Melancolie, 
Mai am un Singur dor, Scrisoarea I etc., indicând şi semni- 
ficatia lor. 

Sunetul cornului este prezentat cu dublă semnificație. 
Pe de o parte, cornul cheamă pacea, liniştea şi iubirea, trans- 
formându-le într-un impuls creator, iar pe de altă parte, acelaşi 
corn cheamă la viaţă, la acțiune. Prin aceasta cornul devine un 
mesager al vieţii, un tainic transmitätor al marilor pasiuni 
umane sau al marilor dureri nespuse ale lumii. Sunetul lui se 
împleteşte armonios cu lumina lunii, făcând să răsară din 
pământul zbuciumat pacea şi armonia primordiale, care se 
revarsă peste întreaga lume, cufundată în reverii magice. 

În ceea ce priveşte luna, semnificaţiile se desprind din 
analiza raporturilor metaforice lună/gândire, lună/sacru, lună/ 
factor erotic, lună/timp primordial. Luna se prezintă ca un 
martor tăcut şi misterios al istoriilor lumii, învăluind cu lu- 
mina sa pământul, căruia îi dăruieşte pacea şi liniştea pe care 
acesta o caută neîncetat. 

Această asociere dintre lumina lunii şi sunetul cornului 
(sau al buciumului, tălăngii, clopotului) dezvoltă o ambiva- 
lentä deosebită: fie prezenţa unei „muzici şi energii sacrale a 
morții”, care cheamă neîncetat „dorul adânc de moarte care 
mângâie sufletul”, fie „chemarea la viaţă, la o renaştere a lu- 
mii”, în care se recuperează „adevărul despre interioritatea 
fiinţei umane”. 

În încheierea acestei scurte prezentări, ne-am putea în- 
treba, desigur, care ar fi contribuţia majoră pe care o aduce 
această carte a doamnei Rodica Marian la exegeza operei 
eminesciene. Studierea exclusivă a două dintre numeroasele 
motive obsedante ale liricii eminesciene relevă multiplele 
semnificaţii filosofice şi literare pe care le dezvoltă anumite 
cuvinte-cheie în limbajul poeziei, atunci când acestea sunt 
supuse unei lecturi atente şi larg-comprehensive, cum se în- 
tâmplă în cazul de fata, lectură fructificată într-o analiza 
riguroasă şi bine argumentată, implicând o arie de cercetare 
aproape exhaustivă (textul de bază şi numeroasele variante). 

Salutăm, de aceea, apariţia acestei lucrări, convinşi că 
ea imbogateste cercetarea cu privire la opera marelui poet, 
cercetare care se apropie de dimensiunile unui obiect de studiu 
aparte în cadrul preocupărilor literare contemporane. 


George Lateş — Mihai Eminescu. 
Orfism şi gnomism 


(Ed. Junimea, Iasi, 2001, 285 p.) 
Marilena SPIRIDON BIRSAN 


Publicat in 2001, la editura Junimea, studiul domnului 
Lates, Mihai Eminescu. Orfism si gnomism, are ca deziderat, 
dupa cum bine afirmă însuşi autorul lui, ,,... o judecată critica 
(a operei eminesciene — n.n.) situată dincolo de radicalisme şi 
de pasionalităţi”!. 

Plecînd de la conceptul de orfism eminescian, revelaţie 
a criticii anilor '70, George Lateş îşi construieşte discursul cri- 
tic în jurul operei lui Eminescu, care, pendulind între orfic şi 
gnomic, reuşeşte să fie originală, scăpînd oricărei încadrări şi 
fără a se subordona vreunui curent sau vreunei direcţii. 

Plecind, aşadar, de la sintagma orfismul eminescian, după 
cum mentionam mai sus, autorul studiului observă că, la o 
primă vedere, termenul de orfism şi sintagma în discuție par a 
impune aceeaşi încadrare în concepţia eminesciană (poetul 
făcea separație între orfismul teologal şi cel literar). Cu toate 
acestea, orfismul nu se poate defini ca un concept ce se poate 
rezuma la o sumă de caracteristici, ci ca „un fluid ideatic mi- 
grind dinspre timpurile antice spre cele moderne şi adaptîn- 
du-se naturilor creatoare spre a le intermedia setea de dez- 
mărginire a spiritului”? 

Autorul cărții face o incursiune în istoria orfismului 
pentru a putea urmări şi înţelege lectorul mai bine realizarea 


| George Lates, Mihai Eminescu. Orfism şi gnomism, Editura Junimea, laşi, 
2001, p. 6; 
? ibidem, p. 7; 

acestui concept în maniera eminesciană. Astfel, orfismul îşi 
are punctul de plecare în homerism, fiind perceput ca o reacţie 
de corijare a acestuia, încercîndu-se o mutare a accentului pe 
spirit (psyché), şi terminându-se in gnomism. Din punct de 
vedere teologic, orfismul s-a vrut o explicație a universului 
văzut dinspre Pămînt, terminînd prin a deveni, însă, după spu- 
sele lui G. Lateş, „o îndoială gnomică fără sfîrşit previzibil”. 
Aşadar, cele trei ipostaze succesive ale condiției umane de-a 
lungul timpului sunt homerismului, orfismul şi gnomismul. 

G. Lateş constată, în continuarea demersului său critic, 
că tradiția orfică a cunoscut manifestări diferite în timp, în 
cultura europeană. Astfel, se poate vorbi mai întîi despre o 
preponderență mitico-religioasă, încercîndu-se construirea 
unei dogme şi a unei instituții ecleziastice. Acest fenomen pre- 
dogmatic a fost oprit de creştinismul alexandrin. După această 
perioadă urmează etapa teologală a creştinismului, a cărui fi- 
losofie manifestă un interes pentru orfism, concept ce pretin- 
dea atît că deține soluția mîntuitoare, cît şi faptul că are toate 
răspunsurile asupra existenței umane şi divine. 

În acest periplu istoric vine rîndul literatilor din Evul 
Mediu, a acelora care aparţin raționalismului din secolul lumi- 
nilor sau a acelor ce se proclamă adepții scientismului lumii 
moderne. În cele din urmă, depăşind aspectele teologale sau 
cele filosofice, orfismul se va cantona, definitiv, în zona repre- 
zentării literare, atingînd o maximă intensitate în prezent. 

În ceea ce-l priveşte pe Orfeu, „eroul principal” al aces- 
tui concept, el cunoaşte o reprezentare literară preponderent 
mitologizantă. Astfel, el va fi cunoscut sub aspectul de 
cythared îndrăgostit, călător în lumea lui Hades, argonaut în 
căutarea linii de aur, victimă a lumii (respectiv, a bacantelor) 
etc. 

Urmărind manifestarea conceptului în discuţie de-a 
lungul timpului, se poate face o distincţie între orfismul refe- 
rential şi cel vizionar, G. Lateş explicînd cele două sintagme 


ca fiind „realități osmotice”*. 


3 ibidem, p. 9; 
4 ibidem, p. 11; 

În ceea ce-l priveşte pe Eminescu, acesta ia contact cu 
acest concept încă de foarte devreme, din perioada Cernăuţi, 
perioadă caracterizată de figura emblematică a lui Orfeu-Poe- 
tul. Perioada studiilor vieneze şi berlineze îi facilitează ac- 
cesul spre mitologiile europene si nu numai (cele egiptene, 
indiene etc.). Acum, Orfeu devine, în creaţia eminesciană, 
„miticul poet”, transformîndu-se într-un arheu ce creează uni- 
versuri lirice. În perioada lumilor paradisiace, Orfeu ne apărea 
ca efect al dorinţei de „dez-mărginire” a spiritului eminescian, 
pentru ca în final să lege lumile (cea „de sus” şi „cea de jos”) 
prin puterea Erosului, găsind pentru fiecare din acestea un 
modus vivendi. G. Lateş observă că această ultimă perioadă a 
creaţiei eminesciene se poate plasa în zona de separație dintre 
orfism şi gnomism. 

Plecînd atît de la opera eminesciană, cît şi de la exegeză, 
autorul studiului identifică trei nuclee distincte ale orfismului 
eminescian, nuclee ce se suprapun peste trei poeme a căror 
analiză o face în discursul său. Aceste trei poeme sunt: 
Ondina, Memento Mori, Luceafărul. Enumerarea propusă de 
autor urmăreşte drumul în trepte pe care-l parcurge conceptul 
în discuţie de-a lungul creaţiei eminesciene, plecînd de la 
formele primare şi ajungînd, prin sublimări repetate, la sferele 
înalte, eterate, ale lirismului. 

Unele din formele primare ale orfismului eminescian 
sunt reprezentate de poemul Ondina şi de textele confluente. 
Textul poemului în sine se plasează în zona orfismului refe- 
rential, figura lui Orfeu avînd toate componentele fundamen- 
tale ale mitului: catabasa, argonautica, thanatosul. Primatul 
melosului reprezintă calea ce ajută la exprimarea sensului 
lumii, lume dominată de Eros. Sufletul individual rezonează 
cu cel universal, armonia cosmică fiind dată de erosul lumi- 
nescent. Criticul îşi punctează afirmațiile, arătînd că elemen- 
tele ce definesc orfismul referential prezent în faza de început 
a liricii eminesciene sunt „sunet, sufletul, lumină”. 

Cel de-al doilea poem pe care-l are G. Lateş în obiectiv 
este Memento Mori, poem gîndit initial de Eminescu ca o 
structură homerică. Atît poemul în discuţie, cît şi textele afe- 
rente se plasează, de fapt, la interferența orfismului referential 

cu viziunea orfică paradisiacă, interferență caracterizată de 
proiecţii ale unor toposuri lirice şi ale unor simboluri axiale. 
Astfel, cele patru paradisuri eminesciene (solar, boreal, sele- 
nar şi austral) se constituie în „imagini apozitive ale Hadesului 
orfic, ce-şi pierde treptat caracterul amorf”. Cu alte cuvinte, 
Hadesul, regat al non-distinctulului, al amorfului, începe să se 
contureze, pendulînd între trecut (= amintire) şi viitor (= pro- 
iectie a gindului ce găseşte răspunsuri la întrebările funda- 
mentale în interior). Poemul reuneşte în aceeaşi structură cele 
două ipostaze ale orfismului, pe cel referential şi pe cel 
vizionar; astfel, orfismul referential e direct si metaforic, iar 
cel vizionar tinde să multiplice lumile în funcție numai de 
două axe din trei, a timpului şi a spaţiului. 

Si, în sfîrşit, poemul Luceafărul, deşi cantonat mai ales 
în spațiul orfismului vizionar, se dovedeşte a fi, în cele din 
urmă, un text tranzitoriu, deoarece se constituie într-o sinteză 
a ipostazelor atît anteorfice, cît şi orfice, pendulînd între ale- 
goric şi simbolic. Ideea orfică după care ia naştere poemul e 
cea a ,,explicatiei lumii” din perspectiva antropocentrică. Ple- 
cînd de la această idee, G. Lateş observă că Luceafărul e 
transgresat de un gnomism radical, fapt perceptibil în poem şi 
devenit explicit în poezia Glossă. 

Gnomismul eminescian înseamnă, plecînd de la analiza 
textelor eminesciene socotite a fi genomice, căutarea nelinistita 
a răspunsurilor la întrebările fundamentale pentru condiția 
umană (quéte gnostique). Deşi acesta (gnomismul eminescian) 
îşi are manifestarea tipică în poezia Glossd, se percepe totuşi 
în tonul poemului o negatie generică, un agnosticism, fapt ex- 
plicabil prin aceea că Eminescu, ca orice poet modern, era, în 
acelaşi timp, şi poet agnostic şi unul gnomic. 

Aşadar, grila orfică prin care autorul studiului a analizat 
universul poetic eminescian permite întoarcerea spre sursele 
primare ale lirismului, surse pe care poetul le-a căutat fie 
ajutîndu-se de filosofia clasică, fie de folclor. Poetul orfic are 
o funcție distinctivă ce însumează ipostazele generice ale 
umanului conştient de sine. Iar cele două căi de căutare a sur- 


> ibidem, p. 13. 

selor liricului — calea livrescă, intermediată de studiile filo- 
sofice şi calea populară, dată de studiul folcloristicii româ- 
neşti — la care se va adăuga şi efortul personal susținut (de 
adunare şi ordonare a materialului), îl vor purta pe Eminescu 
spre lumile primordiale şi paradisiace în acelaşi timp, lumi 
specifice unei Antichitäti în care Orfeu era simbolul dominant 
şi semnificant. 

Carte densă din punct de vedere ideatic, volumul în dis- 
cutie reprezintă, prin calitatea şi densitatea informaţiei (sunt 
citate aproximativ 160 titluri bibliografice), prin modul rigu- 
ros de structurare a acestei informaţii, atît un instrument valo- 
ros de lucru al specialistului (şi nu numai), cit şi o sursă de 
plăcere prin lecturarea ei. 


Note pe marginea unor cărţi 
de hermeneutica sensului 


Lucia CIFOR 


Din perspectiva hermeneuticii concepute ca o teorie ge- 
nerală a interpretării, studiile literare care intră în ceea ce se 
numeşte eminescologie s-ar putea împărţi în trei mari cate- 
gorii. Clasificarea nu epuizează, desigur, larga paletă de abor- 
dări, dar are meritul, partial, de a oferi o perspectivă unitară şi 
omogenă, din punct de vedere epistemologic, asupra unui 
fenomen literar din ce in ce mai putin cercetat dintr-un punct 
de vedere imanent studiilor literare. 

O primă categorie, motivată istoric din unghiul socio- 
logiei şi al istoriei literare, este cea formată din cercetările 
interesate să corespundă din punct de vedere cultural poeziei 
eminesciene. Acestea sînt cercetările erudite, abordînd poezia 
eminesciană dintr-un unghi preponderent comparatist, eviden- 
tiind, o dată cu sursele, afinitätile poeziei eminesciene cu 
poezii şi opere apartinind unor literaturi din spațiul european 
sau universal, echipamentul cultural al celui care face inves- 
tigatia, şi mai putin sau deloc interesul pentru o metodologie. 
În aceste cazuri, mai mult decît frecvente în primii cincizeci 
de ani de eminescologie, opera şi textul eminescian sînt ade- 
vărate şcoli de măiestrie sau de ucenicie culturală, examene de 
autentificare sau de inițiere în tainele marii culturi. Nu 
întîmplător această categorie îi conţine deopotrivă pe Titu 
Maiorescu, Garabet Ibrăileanu, George Călinescu, pe Dumitru 
Murăraşu şi pe multi alții mai putin marcanţi, dar şi pe tînărul 
Mircea Eliade, avid de erudiție şi încă şi mai avid de descope- 
rirea ei în cultura românească. Astfel de cercetări presupuneau 
şi erau, în bună măsură, o baie de erudiție, iar textul lui 
Eminescu, locul de desfăşurare a turnirurilor ori, după caz, a 

pantomimelor erudite. Impactul unor astfel de exegeze a fost, 
cum era şi de aşteptat într-o cultură lipsită de tradiție, nu 
numai de tradiții exegetice, unul imens. Atât de covirsitoare a 
fost influenţa acestui fel de a face eminescologie, că multă 
vreme nici nu era de conceput alt tip de cercetare. Decenii 
întregi au stat, de pildă, sub fascinația lui George Călinescu, 
socotit de nedepăşit. De nedepăşit în toate sensurile şi sub 
toate aspectele, critica lui fiind asumată ca un fel de Organon 
al eminescologiei, iar devierile față de el, un fel de erezii 
descalificante. Studii stilistice de ţinută europeană, precum 
cele întreprinse de D. Caracostea, de exemplu, mai putin inte- 
resat de exhaustivitatea de altfel himerică, nu s-au bucurat de 
aceeaşi audiență, cu toate că ele ofereau un model de cercetare 
pertinentă a limbajului poetic, cercetare bazată pe relevarea 
aspectelor intrinseci ale reuşitei poetice, căutate acolo unde 
trebuia, la nivelul limbajului poetic studiat în spațiul şi ca 
spaţiul predilect al dezvoltării limbii române. 

Cea de-a doua categorie o reprezintă studiile dezvoltate 
în special în timpul invaziei structuralismului, la cîteva dece- 
nii după cel de-al doilea război mondial, atunci cînd adoptarea 
metodei structuraliste a însemnat, pentru multi din Europa 
cultivată şi pentru încă şi mai multi din ţările pentru prima 
dată alfabetizate în masă, o garanție a scientizării definitive a 
ştiinţelor limbii si, implicit, a ştiinţelor literaturii. În aria stu- 
diilor eminescologice, achizițiile structuraliste au fost, de cele 
mai multe ori, un prilej de exersare şi de etalare (snoabă) a 
metodei, iar toate acestea într-un limbaj ori mai curînd într-o 
terminologie complicată, de nu de-a dreptul esoterică. Ase- 
menea studii — şi ele au fost o puzderie! — nu utilizau metoda 
atît în scopul verificării semanticii operei, cît mai cu seamă în 
vederea perfecționării a ceea ce se chema stil ştiinţific. În 
acest context, trebuie să acceptăm că eminescologia nu a avut 
întotdeauna de cîştigat. Pe terenul analizelor semiotice, emi- 
nescologia a fost în cîştig numai acolo unde, pe lîngă semio- 
tică sau stilistică, a existat şi altceva. De cîştigat, a cîştigat în 
schimb procesul de împămîntenire a metodelor structuraliste. 
Nu toate s-au şi aclimatizat, după cum nu toate au dispărut la 
ieşirea din vogă a structuralismului. Dacă asimilarea metode- 

lor şi a limbajului structuralist a însemnat un progres în planul 
epistemologic al ştiinţelor literaturii este de discutat. Daca 
privim lucrurile din perspectiva strictă a eminescologiei, 
credem că structuralismul nu a creat drumuri, ci mai degrabă 
fundături. După opinia noastră, cele mai consistente con- 
tributii din eminescologie în perioada de vîrf a structuralis- 
mului nu sînt de factură structuralistă (avem în vedere aici 
studiile semnate de Rosa Del Conte, Ioana Em. Petrescu, Ion 
Negoitescu). 

In fine, cea de-a treia categorie (cuprinzind numele an- 
terior invocate şi puţine altele cîteva) conţine cercetări născute 
dintr-o nevoie legitimă de înțelegere, mai bună, mai adecvată, 
mai profundă. Sînt acele cercetări care îşi au punctul de 
plecare într-un anumit orizont al comprehensiunii, care, 
constituit fiind de anumiți parametri de cultură (y compris 
cultură poetică) şi de anumite competenţe lingvistice, constru- 
ieşte, modelează, orientează şi controlează pînă la urmă alege- 
rea unei metode sau a unor metode şi strategii de interpretare. 
Individualitatea acestui orizont al comprehensiunii este 
asigurată de acea nevoie primordială de înţelegere şi de adin- 
cire a înţelegerii dintr-un punct de vedere care nu poate fi 
decît personal, implicînd o subiectivitate care se radicalizează 
pe măsură ce se expune în travaliul interpretării (cazul cel mai 
elocvent sub acest aspect îl constituie Ion Negoitescu, la care 
riscurile acestei radicalizări de atitudine sînt mai evidente). Şi 
în acest cadru, cercetătorul apelează la erudiție şi la metodă, 
numai că în funcție de presiunile şi constrîngerile exigenţelor 
înțelegerii. Investirea în Verstehen şi ca Verstehen (este vorba 
despre comprehensiunea- Verstehen, în termenii ontologiei lui 
Heidegger) restrînge opţiunile metodologice, avînd însă, pe de 
altă parte, meritul de a le selecta pe cele mai pertinente, într-o 
lectură performantă a sensului. 

Din această ultimă categorie de cercetători face parte, 
după opinia noastră, şi Rodica Marian, autoare a unor consis- 
tente volume de exegeză eminesciană, subsumabile, pe de o 
parte, hermeneuticii sensului, şi pe de altă parte, lexicografiei 
poetice. Este vorba, în ordinea apariţiei lor, de lucrările: 
Lumile „Luceafărului ”, Cluj-Napoca, 1999; Mihai Eminescu. 

Luceafărul. Text poetic integral, Cluj-Napoca, 1999; Dictio- 
narul Luceafărului eminescian şi primul CD multimedia 
dedicat unei opere literare, Luceafărul, Cluj-Napoca, Clusium, 
2000 (în colaborare cu Felicia Serban); Luna si sunetul 
cornului. Metafore obsedante la Eminescu, Piteşti, Editura 
Paralela 45, 2003 şi, în fine, Hermeneutica sensului. Eminescu 
şi Blaga, Cluj-Napoca, Casa Cărţii de Ştiinţă, 2003. Intilnirea 
dintre hermeneutică şi lexicologie nu este intimplatoare. 
Autoarea, lexicograf şi poet în acelaşi timp, a ajuns la herme- 
neutică într-un mod pe care l-am putea descrie drept natural, 
constitutiv legat de formaţia sa. Între lexicografie şi herme- 
neutică există o legătură strînsă, o veritabilă consubstantia- 
litate a obiectului de studiu, sensul, chiar dacă, în primul caz, 
al lexicografiei, este vorba despre o descriere şi definire a lui 
după criterii ferm stabilite, iar în cazul hermeneuticii de o 
(re)constructie după reguli aparent libere, în realitate ferm 
controlate de rigorile comprehensiunii (iar aceasta din urmă 
era înțeleasă încă de către Wilhelm von Humboldt, ca să nu 
mai vorbim despre Heidegger şi Gadamer, ca fenomen emi- 
namente lingvistic). Este fericită şi rară situaţia cînd un lexi- 
cograf poate să sară practic peste umbra lui şi să utilizeze în 
altă parte competențele cîştigate într-un domeniu atât de dificil 
şi acaparant ca lexicografia, care iti cere totul pentru ea însăşi. 

Calea urmată de autoare în cea dintii carte (Lumile 
„Luceafărului ”), în mare parte respectată şi în celelalte, este 
cea a „analizei limbajului” poetic (în termenii lui Paul 
Ricceur), analiză implicînd achiziţiile stilisticii şi poeticii, ale 
metaforologiei şi lexicografiei şi, nu în cele din urmă, ale 
istoriei şi criticii literare. Prin coroborarea mai multor linii de 
interpretare, care, deloc întîmplător, condensează cele mai 
valoroase contribuții din exegeza eminesciană, Rodica Marian 
depăşeşte nivelul semanticii textuale (id est imanenta sen- 
surilor), deschizîndu-şi drumul spre hermeneutica lumilor 
create. Fără să fi urmărit în chip expres acest lucru, Rodica 
Marian ajunge la un veritabil „conflict al interpretărilor”, prin 
demersul său, unul extrem de compozit prin suitele de 
interpretări, de cele mai diferite extractii epistemologice, pe 
care le ,,viziteaza” uneori parca numai pentru a le dispune in 

rînd cu soluțiile proprii sau, dimpotrivă, pentru a le respinge, 
niciodată însă înainte de a le fi evaluat îndeajuns. Acest mod 
de a proceda, unul destul de liber în aparenţă, în realitate de- 
pendent de grija (orgoliul?) (auto)verificärii prin toate sursele 
posibile, conturează, oarecum în afara intenției autoarei, un 
larg spaţiu de dezbatere pentru hermeneutică. Sub acest ultim 
aspect, lucrarea şi lucrările Rodicăi Marian fac un neaşteptat 
serviciu metahermeneuticii, conținînd, într-o formă mai dez- 
voltată sau mai putin dezvoltată, aşa cum am mai spus-o, date 
concrete pentru un „conflict al interpretărilor” (în termenii lui 
Paul Ricœur). Prin modul de a proceda, Rodica Marian se 
instalează pe terenul hermeneuticii literare, în varianta sa 
cunoscută (şi astfel declarată şi de autoare) ca hermeneutică a 
sensului. Porneşte de la analiza limbajului, dar nu rămîne la 
aceasta. Intuitiile ei, utilizarea din instinct a metodei divina- 
torii a lui Schleiermacher o determină pe exegetă să nu se 
mulţumească cu ceea ce oferă semantica imanentă a textului. 
Ea sesizează, corect, că „lumile” pe care le deschide (căci le 
edifică) poemul eminescian, lumile „Luceafărului ”, cum le 
numeşte autoarea, sînt mai multe şi că ele nu sînt lipsite de 
mărci distinctive nici la nivel textual. Un lucru care nu pare 
prea clar exprimat de autoare este acela că aceste lumi nu 
rezultă explicit dintr-o semantică a textului, fie şi amplificată 
cu materialele laboratorului de creaţie al poetului, ci ele sînt 
lumi rezultate din lecturi diferite, lecturi care nu se mai 
mulţumesc să găsească tot sensul în sensurile limbii ori în 
acea intentio operis, ci le caută şi în intentio auctoris şi în 
planul acelei intentio lectoris (ca să ne exprimăm în termenii 
lui Umberto Eco). Planurile acestor intentio auctoris şi inten- 
tio lectoris se amplifică, pentru că exegeta, deşi porneşte la 
drum cu metode structuraliste, pe traseu nu se mai mulţumeşte 
cu ceea ce oferă textul singur şi apelează la tot ceea ce este în 
legătură cu textul, fie că este vorba despre alte texte ale 
autorului, fie că este vorba despre textele acelora care au scris 
despre autor sau despre opera lui. Utilizînd toată această mul- 
time de date într-o ordine pe care o socoteşte ea de cuviinţă, 
autoarea ar putea fi acuzată că nu procedează metodic, ba 
chiar că analizele sale suferă de eclectism. Şi din punctul de 

vedere al unui structuralist, aşa şi stau lucrurile. Numai că 
Rodica Marian doar porneşte la drum ca un structuralist. În 
scurtă vreme, şi pe măsură ce textul şi interpretarea i-o cer, 
exegeta se transformă într-un hermeneut, iar demersul său, în 
aparenţă antimetodic şi/sau eclectic din punct de vedere me- 
todologic, devine unul predominant hermeneutic. În spaţiul 
acestui demers hermeneutic, ea pune totul la bătaie — erudiție 
şi acribie filologică, exegeză eminesciană mai veche şi mai 
nouă, chestiuni de epistemologie pură, filosofie şi lingvistică — 
pentru un singur scop: reconstrucția adevăratelor sensuri ale 
poemului Luceafărul. Animată parcă de caracterul infinit al 
obiectului interpretării, la fel ca marele reprezentant al her- 
meneuticii romantice, F.D.E. Scleiermacher, Rodica Marian 
pare să-l confirme peste timp pe acesta prin exegeza de peste 
500 de pagini consacrate interpretării poemului Luceafărul, 
cea mai extinsă exegeză de la noi făcută unui singur poem, 
după ştiinţa noastră. Dacă în prima şi cea mai consistentă carte 
a sa de eminescologie, autoarea depăşeşte nivelul analizei 
limbajului, înscriindu-se în perimetrul hermeneuticii sensului, 
la început, mai degrabă intuitiv, în lucrările din urmă, dintre 
care una are chiar acest titlu (cf. Hermeneutica sensului. 
Eminescu şi Blaga), ea o va face într-un mod programatic. 
Rodica Marian nu rămîne, tot din instinct, la hermeneutica 
sensului, ea include în cărţile sale mai noi, aşa cum a făcut-o 
de altfel şi mai înainte, elemente de hermeneutică a simbo- 
lurilor, asociată cu fenomenologia şi hermeneutica formelor 
de manifestare a sacrului, ba chiar pare să se angajeze, în cele 
din urmă, din ce în ce mai hotărît şi pe făgaşul hermeneuticii 
ontologice de inspiraţie heideggeriană. Posedind aceste trăsă- 
turi, hermeneutica practicată de Rodica Marian rămîne o her- 
menutică a sensului, dar cu destule şanse de dezvoltare înspre 
o hermeneutică integrală, în condiţiile rafinării conceptelor 
operaționale, operaţie care nici nu e de gîndit în afara unei 
ferme angajări epistemologice. 

Nu am putea încheia aceste consideraţii fără a evidenția 
printre meritele cărţilor, ale celei dintii cu deosebire — care au 
făcut din Rodica Marian un eminescolog de referință într-o 
vreme în care eminescologia numără puține alte reuşite majore 

— meritele de strategie interpretativă. Între acestea se remarcă 
forța pe care a avut-o de a se supune integral doar operei, şi nu 
vreunui unghi oarecare de investigare, atenția permanent 
fixată pe textul care se ex-pune ca lume şi ca lumi. Exegeta 
clujeană citeşte textul fără să-i absolutizeze litera, precum 
adesea au făcut structuraliştii (care, ca şi Roman Jakobson, nu 
mai acordau operei literare creditul referintei), ea îl citeşte şi 
prin prisma /umilor lui, dar şi fără să piardă vreodată litera din 
vedere, cum adesea li s-a întîmplat exegetilor cu mare apetit 
speculativ, însă fără o ancorare solidă în lingvisticitatea ope- 
rei, pe care exegeta de la Cluj o are. Mi-am permis să reliefez 
mai ales aceste merite, deoarece sînt convinsă că puţini dintre 
cititorii şi exegetii săi vor fi considerat aceste aspecte meto- 
dologice drept merite. Pentru mulți acestea vor fi trecut drept 
tatonări, căutări ale metodei. Riscul de a te adecva mereu 
textului de interpretat, şi nu metodei alese, nu este asumat de 
multă lume şi din pricina consecințelor pe care le comportă, 
între care cea mai de temut, dar nu singura, este ruinarea pre- 
tentiei de ştiinţificitate a demersului interpretativ. Dezvoltarile 
din secolele şi deceniile din urmă de pe teritoriul hermeneu- 
ticii, ca şi de pe terenul lingvisticii textului, invalidează multe 
dintre aceste pretenţii de stiintificitate pe care le-a născut 
structuralismul triumfalist în nu puţine zone ale culturii uma- 
niste. Curajul şi priceperea de a se situa oarecum contra 
curentului în strategiile de interpretare sînt răsplătite din plin 
de rezultatele la care Rodica Marian ajunge. Multe din solu- 
pile interpretărilor sale sînt deja un bun comun, circulînd 
adesea chiar fără indicaţii despre cea care le-a dat, altele, sînt 
sigură, vor intra de asemenea în circulație, raminind în patri- 
moniul interpretărilor nedatate. În plus, cărţile exegetei de la 
Cluj oferă, prin substantialele analize întreprinse, un extins 
spațiu hermeneuticii aplicate şi importante date pentru o teorie 
hermeneutică, atît de necesară hermeneuticii sensului şi her- 
meneuticii literare în general. 


O antologie necesară 


(Alexandru Dobrescu, Detractorii lui Eminescu, 
ediție îngrijită şi prefață de Alexandru Dobrescu 
Editura Junimea, Iasi, 2002, 336 p.) 


Cătălin CONSTANTINESCU 


Trebuie spus din capul locului că volumul pe care îl 
semnalăm în rîndurile de față este, de fapt, o antologie. Ar fi 
fost de dorit ca editorul să fi fost cinstit cu cititorii şi să ne fi 
avertizat încă de pe copertă: Detractorii lui Eminescu, 
antologie, note şi prefaţă de Alexandru Dobrescu... Antologia 
a fost proiectată în două volume, ordonate după criteriul 
cronologic: primul volum (cel de față) cuprinzind perioada 
1875-1903 (articole semnate de contemporanii lui Eminescu), 
iar al doilea, perioada 1904-2000. Astfel, primul volum con- 
tine: Petru Grădişteanu, Convorbirile literare şi Revista 
contimporană, în „Revista contimporană”, anul I (1873), nr. 4, 
p. 384-400; Gr. Gellianu, Schițe literare. Poeziile d-lui 
Eminescu, în „Revista contimporană”, anul I (1875), nr. 5, 
p. 268-288; Alexandru Grama, Mihail Eminescu. Studiu critic, 
Tipografia Seminarului Arhidiecesan, Blaj, 1891; Aron Den- 
susianu, Literatura bolnavă, în „Revista critică-literară”, anul 
II (1894), nr. 5-6 (mai-iunie), p. 193-254; nr. 10 (octombrie), 
p. 385-403; anul IV (1896), nr. 9 (septembrie), p. 241-258; 
Anghel Demetriescu, Mihai Eminescu, în „Literatură şi artă 
română”, anul VII (1903), nr. 6 (septembrie), p. 286-336. 

Trecînd peste observațiile de mai sus, remarcăm „arse- 
nalul” utilizat în studiul ce prefateazä antologia, Critici si 
detractori, judicios organizat şi utilizat parcimonios în argu- 
mentare, dublat de un stil caracterizat prin eleganță şi flexi- 
bilitate. 

Premisa pe care şi-o asumă cunoscutul critic literar Ale- 
xandru Dobrescu în demersul „revizionist” este rezumată 
astfel: „Punerea sub semnul întrebării a valorilor constituite 
este în culturile mature o operaţie normală. Nu există, practic, 
artist de succes care să nu fi avut parte de negatii în toata 
legea, mai ales după acceptarea lui în cercul restrîns al crea- 
torilor exemplari. Modul in care o valoare institutionalizata 
suportă contestaţia contemporanilor şi urmaşilor măsoară, de 
altfel, trăinicia sa. Dacă nu iese întărită dintr-o asemenea în- 
cercare, atunci, cu siguranță, nu merita locul de onoare în care 
fusese aşezată” (p. VII-VIII). Ar fi fost poate bine dacă auto- 
rul ne oferea şi exemple de astfel de contestări. În ceea ce ne 
priveşte, nu ne rămîne decît să ne întrebăm cît de negat a fost 
William Shakespeare şi cît de matură este cultura engleză 
(după cum se întreba şi Harold Bloom, în Canonul occi- 
dental). 

Tendinţa generală a volumului constă într-o contex- 
tualizare corectă şi onestă a „Direcţiei noi” şi a esteticii maio- 
resciene, sprijinită pe datele reținute de istoria literară. 

Comentariul asupra articolelor semnate de Grădişteanu 
şi Gellianu publicate în „Revista contimporană” (apărută in 
1873), trece in plan secund „grila” de interpretare — ,,socio- 
logistă”, „moralistă”, văduvită de dimensiunea estetică. Al. 
Dobrescu reliefează, parcă într-o încercare de reabilitare, 
observaţiile celor doi sus-mentionati cu privire la logică, gra- 
matică sau prozodie. 

Trebuie menţionat că, în privința lui Demetriescu, anto- 
logatorul ne provoacă la o cuvenită examinare a identificării 
lui Demetriescu cu Gellianu: „Identificarea lui Gellianu cu 
Demetriescu, aşa de categorică sub pana lui Iorga [în /storia 
literaturii româneşti contemporane, 1934, n.n.], dar aşa de 
şubredă prin lipsa probelor, a devenit, de atunci, un bun 
comun al istoriografiei noastre literare, regăsindu-se la majori- 
tatea exegetilor: D. Caracostea, Perpessicius, P. Constantines- 
cu, Vianu, Lovinescu, D. Popovici şi, bineînţeles, Călinescu. 
Nici măcar unicul său editor, Ovidiu Papadima, nu a consi- 
derat necesar să examineze această atribuire, limitîndu-se a 
semnala meritele celorlalte scrieri ale autorului” (p. XX-XXI). 

Nu poate fi trecută cu vederea generozitatea antolo- 
gatorului-prefatator care cautioneaza verdictul lui Al. Grama, 
de exemplu, prin reliefarea eruditiei şi a consecventei meto- 
dologice prezente în studiul canonicului transilvănean. Ca şi 
cum un critic erudit nu ar putea comite erori. Pentru că, în 
ansamblu, studiul lui Al. Grama este amendat tocmai de 
criteriul invocat de Al. Dobrescu în prefață cu privire la 
rezistența în timp a operei literare (criteriu perfect aplicabil 
verdictelor critice). Să nu provoace nici un fel de reacție din 
partea antologatorului judecatile de valoare propuse de 
Grama? Exemplele sînt nu numai grăitoare, ci şi nenumărate: 
„Ci adevărul e că Eminescu n-a fost nici geniu, şi nici barem 
poet. Ci o ceată de oameni, din alte motive, a sedus publicul 
nostru cu cultul lui Eminescu în un mod, care nu se va putea 
nicicînd scuza” (p. 43), sau: „Astfel tot cuprinsul poeziilor lui 
Eminescu este monstruos. De o parte pesimismul lui Schopen- 
hauer, iar de cealaltă iubirea sexuală şi erotismul desfigurat şi 
mutilat de loviturile pesimismului, o specie de Ianus cu două 
feţe înfricoşate” (p. 48). 

Al. Dobrescu se mulţumeşte doar să constate că ,,scrie- 
rile aşa-zicînd denigratoare conțin, printre destule observaţii 
nedrepte, şi constatări de bun simţ, sugestii foarte fertile, din a 
căror luare în seamă cunoaşterea operelor n-ar avea decît de 
cîştigat” (p. X). 

Si tot el spune: ,,Cazurile Grama si Densusianu sint 
măcar la fel de interesante pentru istoricul literar de azi. Unul 
— profesor de drept canonic şi rector al Seminarului greco-ca- 
tolic din Blaj, celălalt — profesor de latină şi de istoria lite- 
raturii române la Universitatea din Iasi. Însă amindoi ardeleni. 
Asta înseamnă nu atît o gindire mai înceată [subl.n.] dar şi 
mai temeinică, cît, mai ales, o sensibilitate gravă, transmisă 
aproape genetic, fata de problemele fundamentale ale nea- 
mului şi o asumare ca şi necondiționată a acestora. Regatenii, 
mai volubili şi mai superficiali, se aprind repede, ca să se 
stingă degrabă. Privirea uşor ironică a lucrurilor îi împiedică 
să se ataşeze definitiv de ele. [...] Entuziasmul regatenilor nu 
e dublat de perseverență şi, de aceea, tenacitatea pînă în 
pînzele albe a ardelenilor le apare întrucâtva ridicolă. Aceste 

moduri distincte de raportare a individului la realități, 
reprezentînd, in fond, două filozofii bine conturate ale vieții, 
au avut consecinţe în toate planurile, inclusiv în acela al lite- 
raturii” (p. XXXIII). Dacă această imagine corespunde într-o 
oarecare măsură realității pe care o traduce, aş dori totuşi să 
îmi exprim nedumerirea generată de limbajul utilizat şi de 
confuzia pe care o face „clinicianul”: ce înseamnă „gîndire 
înceată”?! Gindire analitică? Temperament? Abia in acest 
punct (temperament) diferentele mentionate ar putea sa ga- 
sească sprijin in realitate. Într-adevăr, atitudinea intelectuală si 
angajamentul cultural-ideologic al transilvănenilor difereau în 
secolul XIX de cele ale muntenilor şi moldovenilor, spre a nu 
mai vorbi de educaţia pe care o aveau şi o asumau (Viena, 
Berlin, Budapesta etc.) Repet, în această privinţă, diagnosticul 
lui Alexandru Dobrescu este unul corect, susținut şi de textele 
antologate: literatura era privită de către intelectualii transil- 
văneni ca mijloc de emancipare culturală şi identitară. De 
aceea, finalitatile şi, în consecință, grila de interpretare (e mult 
spus totuşi interpretare, mai precis ar fi termenul receptare) 
sînt diferite de cele propuse de maiorescieni. Dar pentru a fi 
antimaiorescian nu trebuie să fii transilvănean (a se vedea 
cazurile Hasdeu, Dobrogeanu-Gherea ş.a.). Nu există nici o 
relație de cauzalitate de acest tip (cauza nu o constituie 
apartenenţa la un anumit spaţiu geografic) în cazul „detrac- 
torilor” (împărtăşim ghilimelele, întrucît nu toţi antimaiores- 
cienii intră în această categorie). 

În cazul autorilor antologati, nu putem vorbi nici despre 
lipsă de cultură poetică, filosofică sau istorică, nici de igno- 
ranta, ci pur şi simplu consecventa utilizării unor criterii 
inadecvate — probă a imaturitatii exerciţiului „hermeneutic”. 
Emblematic este acelaşi Alexandru Grama: „Eminescu nu este 
însă numai carnal şi sălbatec în erotismul său, ci este şi trivial 
şi obscen. [...] Au fost, ce e drept, şi poeți în adevăr geniali, 
care au căzut în greşeli de acestea. Aşa s-a întîmplat cu Ovidiu 
în Ars amandi, aşa cu Goethe în Die Leiden des jungen 
Werther şi în romanul Die Wahlverwandtschaften, aşa cu 
italianul Boccacio în Decamerone şi cu Wieland în Oberon, în 
care Amor nici pe departe nu este aşa cast cum ar trebui să fie. 

Mai ales la Ovidiu in Ars amandi si la Boccacio este cit se 
poate mai obscen. Aceştia însă au cel putin alte două parti 
bune. Si acestea sint mai intii eleganta stilului, fluiditatea 
strălucită a limbii, frumusețea fermecătoare a expunerii, şi la 
unii versuri de o armonie de tot frumoasă. După aceea, 
împrejurarea că, mai cu seamă Ovidiu şi Goethe, au şi destule 
alte scrieri în adevăr clasice, în care defectele erotice amintite 
nu există. Pentru aceea, lumea literară le-a iertat greşelile din 
operele acelea, fiind rebonificată prin alte frumuseți literare şi 
prin alte opuri. Cele dintîi nicicînd n-au putut deveni lectură 
pentru saloanele în care mai are trecere moralitatea şi buna 
cuviință. Însă pentru aceea, cu mult mai mare trecere au 
cîştigat cele din urmă” (p. 54). 

În concluzie, demersul anunțat de reputatul si exersatul 
critic care este Alexandru Dobrescu nu poate decît fi salutat şi 
sprijinit deopotrivă. Sustinut cu instrumentar adecvat şi fara 
resentimente, un astfel de efort ar putea lumina, într-adevăr, 
receptarea operei eminesciene în parametrii adevărului istoric. 


Mitul poetului naţional 


Adrian CRUPA 


Ioana Bot (coordonator), ,, Mihai Eminescu, poet naţional român”. Istoria si 
anatomia unui mit cultural, Editura Dacia, Cluj-Napoca, 2001, colecția 
„Discobolul” 


Rod al unui proiect de cercetare desfăşurat între anii 
1997-1998 cu sprijinul Colegiului „Noua Europă”, volumul de 
față încearcă să ofere o imagine de ansamblu a direcțiilor ma- 
nifeste astăzi în eminescologie. 

În centrul atenţiei nu stau de astă dată textele emines- 
ciene, volumul fiind mai puţin unul de critică literară, ci mo- 
dalitatile de receptare a imaginarului legat de personalitatea 
poetului, toate demersurile vizând — în opinia coordonatoarei 
— refuzul alegerii „unei «baricade» în disputa reaprinsă în 
ultimii ani în jurul acestei figuri identitare” (p. 5). Maniera de 
interpretare a „mitului cultural” va fi, prin urmare, una com- 
pozită, interdisciplinară, reunind în acest scop instrumente din 
domenii variate precum istoria mentalităților, antropologie, 
stilistica clişeului, istoria ideilor etc. Demn de semnalat este şi 
faptul că autorii studiilor (paisprezece la număr) provin din 
generații diferite (Mircea Anghelescu, loana Bot şi loana 
Pârvulescu, Doru Pop, Josefina Batto, Edith Horvath, Adrian 
Tudurachi ş.a.), ceea ce oferă girul unei deschideri mai largi, 
neafectată de o presupusă optică specifică anumitor vârste sau 
„timpuri”. 

Volumul este structurat în două părți majore: prima care 
vizează delimitarea, nuantarea şi definirea conceptului de „mit 
cultural” aparține loanei Bot, iar cea de-a doua, colectivă, 
intitulată sugestiv Douăsprezece analize, ilustrează posibile 
direcţii de investigaţie a „mitului cultural” deja definit. Ana- 
liza porneşte astfel de la „arheologia unui mit cultural” (Doru 

Pop), trecând succesiv prin demitizarea (a se citi umanizarea) 
relațiilor dintre Eminescu şi Titu Maiorescu (Închiderea 
„Fişierului Eminescu”, Joana Pârvulescu), prin analiza critica 
a şabloanelor consacrate legate de „nebunia” şi „genialitatea” 
poetului (Nebunia — dimensiunea esențială a mitului emi- 
nescian, Anca Noje) ori a „canonului” de valorizare şi de 
interpretare impus de manualele şcolare (Eminescu în manu- 
alele şcolare, Mircea Anghelescu), prin identificarea şi dece- 
larea straturilor, adstraturilor şi superstraturilor depuse suc- 
cesiv în imaginea publică a poetului (Eminescu. Aşa cum a 
fost, Iuliu Raţiu) sau în cea literară (Moartea unui personaj 
literar, Ligia şi Adrian Tudurachi), ajungând în cele din urmă 
la studierea diferitelor reprezentări ale impactului perso- 
nalitatii lui Eminescu asupra identităţii culturale româneşti la 
nivelul elitelor culturale (Arhitecturi ale unui profil emi- 
nescian. Mircea Eliade, Ioan Petru Culianu, losefina Batto) şi 
al „formatorilor de opinie” din domeniul ideologicului 
(Eminescu interpretat de Ion Vitner, Edith Horvath), mass- 
mediei (Mihai Eminescu în discursul mediatic de televiziune, 
Cristina Säräcut) sau iconografiei (Eminescu în iconografie, 
Casandra Cristea). Demersul cercetătorilor clujeni se încheie 
cu o analiză pertinentă şi lucidă a felului în care se manifestă 
prețuirea poetului national la nivelul omului de rând (Cărțile 
de impresii ale Casei memoriale "Mihai Eminescu” din 
Ipotești, Daniela Hedes), la cel al „noilor elite culturale” 
(Cazul ,, Cazului Eminescu”, Sanda Paduretu) sau în menta- 
litatea unui contemporan, tânăr specialist/informatician străin, 
închipuit ce-i drept (Eminescu şi informatica, Ioana Bot). 
Intuind sensul evoluţiei interesului actual în domeniul 
eminescologiei şi oferind direcţii (şi exemple) de interpretare, 
volumul ,, Mihai Eminescu, poet national român”. Istoria şi 
anatomia unui mit cultural dă măsura a ceea ce s-ar putea 
numi pe bună dreptate „şcoala clujeană”, aşa cum este 
consacrată de ceva vreme şi în cadrul întâlnirilor anuale ale 
Colocviului Naţional Studenţesc „Mihai Eminescu” de la laşi. 


Spiritul hyperionic şi sublimul eminescian 


Editura „Universitas XXI”, Iasi, 2003, George Popa 
Bogdan MÂNDRU 


Colecţia „Studii despre Eminescu” a Editurii „Universi- 
tas XXI” ne propune lucrarea Spiritul hyperionic şi sublimul 
eminescian a unui autor care şi-a consacrat alte două cărți 
creaţiei poetice eminesciene. După Spațiul poetic eminescian 
şi Prezentul poetic eminescian, G. Popa ne propune o analiză 
a sublimului eminescian definit ca „spirit hyperionic”, ca 
„desmărginire”, realizare a libertății spirituale pure. 

Demersul interpretativ se sprijină pe teoriile referitoare 
la sublim dezvoltate de filozofi precum Kant, Schiller, 
Schopenhauer sau Hegel. ,,Emotia sublimului a precedat cu 
milenii teoretizarea sa”, spune autorul, iar cel mai vechi tratat 
despre sublim pe care îl analizează este cel al lui Cassius 
Longinus, din secolul III d. Chr., în care sublimul este văzut 
ca un „summum al artei”, „patos, raptus şi entuziasm” care ne 
proiectează din noi înşine în Dumnezeu (en-theos, rădăcina 
cuvântului „entuziasm”). După aceste prime încercări de 
definire, autorul urmăreşte rafinarea progresivă a teoriilor 
despre sublim elaborate de filozofi, esteticieni, ba chiar şi de 
Meister Eckhart, „cel mai de seamă teolog al misticii occi- 
dentale”. Diversitatea punctelor de vedere asupra sublimului 
este un semn al faptului că acesta este (sau ar trebui să fie) 
obiect al unor analize transdisciplinare, complexitatea lui 
interesând deopotrivă estetica, filozofia şi teologia. 

Ca „mişcare de eliberare spirituală din finitudine”, 
sublimul a însoţit permanent în artă conştiinţa milenară a 
acestei finitudini, iar Eminescu nu putea fi străin de o serie de 
semne şi simboluri, a căror motivaţie tine de datele antropo- 

logice şi de zestrea culturală, circumscrise sublimului. Mun- 
tele, de exemplu, este un topos predilect al imaginilor ascensi- 
onale, şi cu aceste conotaţii îl foloseşte şi Eminescu, în creaţii 
analizate de autor din punctul de vedere al dublei conştiinţe a 
finitudinii şi a elanurilor ascensionale. De asemenea, distincția 
(vagă, de altfel) între frumos şi sublim apare şi la poetul 
nostru, care a înțeles că, lipsit de fiorul înălțării, frumosul nu 
poate accede la sublim doar ca desăvârşire formală: „gravura 
grosolană 

Ajută numai al minţii zbor de foc cutezător.” 

Acest fior, crede autorul, poate fi găsit la Eminescu în 
descrieri, de pildă: tablourile de natură („cele mai fermecă- 
toare descrieri de natură din literatura noastră”) sunt de o 
frumuseţe ridicată la sublim prin mişcarea muzicală şi melo- 
dicitatea induse peisajului de către viziunea şi sensibilitatea 
naturii, pe care Eminescu le are „pentru că s-a născut la sat 
(locul natal al vesniciei) şi a petrecut primii ani în mijlocul 
naturii. | Această viziune şi sensibilitate] lipsesc de obicei unui 
scriitor născut şi copilărind la oraş”. Sublimul eminescian mai 
emană şi din fantastic, din mitic sau din magic, ca în Strigoii, 
unde prin mitic realitatea este depăşită, fantasticul dă măreție 
acestei depasiri, iar magicul face posibilă transcenderea legilor 
naturii. 

Dar cele mai pure culmi de sublim le atinge poetul prin 
ceea ce George Popa numeşte „vocaţia nemărginirii”: ne- 
curmata depăşire a finitudinii prin preferința pentru spaţiile 
cosmice şi pentru universalitate, indefinit şi inefabil: „cum în 
fire-s numai margini, în om e nemărginire”. Mereu prezenta 
raportare cosmică ridică, în opera eminesciană, „la sublim 
onticitatea umană”, aspect sesizabil deopotrivă în Somnoroase 
păsărele şi în Sara pe deal, dar mai cu seamă în Memento 
mori, „adevărat delir al sublimului văzut ca supradimensiona- 
litate”. 

Un alt izvor de sublim este, la Eminescu, muzicalitatea 
versurilor, în cel mai pur spirit nietzscheean al înțelegerii 
muzicii, ca fiind dată omului pentru a se înălța. Rezultantă a 
unui savant aranjament prozodic şi a unui deosebit simț al 
limbii, melodicitatea versului eminescian ,,dimensioneaza cu 

elan transfigurator suişul idealitätilor, mişcarea cosmică a 
ideilor şi a simtirii”. 

Sublimul a fost valorizat şi din perspectivă etică, nu doar 
din punct de vedere ontologic sau estetic. În capitolul „Etica 
hyperionică”, George Popa analizează şi această sursă emi- 
nesciană a sublimului, obţinut prin valorificarea celor două 
soluţii la răul structural al lumii şi al societăţii: pe de o parte, 
detaşarea, pe de altă parte, găsirea de antidoturi în sacralizare 
şi în implicarea creatoare. Interesante sunt observaţiile refe- 
ritoare la sacralitatea şi religiozitatea instituite de experiența 
poetică, căci la Eminescu poezia este o experiență a sacrului, o 
cale spre sublim. 

Aceeaşi sacralitate impregnează la Eminescu şi senti- 
mentul iubirii, conferindu-i dimensiunea sublimului, a dez- 
mărginirii, a ieşirii din limitele condiţiei umane: „Acel amor 
atât de nemărginit şi sfânt / Cum nu mai e nimică în cer şi pe 
pământ”. Dezmărginirea prin iubire, dimensiunea sublimă a 
acesteia, îndeplinesc ,,fiintarea dincolo de sine”, în acel „Tu 
[...] mai vechi şi mai sfânt decât Eu” (Nietzsche). 

De la analiza erosului eminescian, autorul trece la ,,su- 
ferinta creatoare”, în care vede, ca semn al sublimului, „resim- 
tirea dureroasă a universalei sfâşieri ontologice”. Durerea lui 
Eminescu este nemărginită şi, prin aceasta, sublimă, mai cu 
seamă că este creatoare de valori spirituale; geniul devine 
astfel garant al sublimului, căci îi sunt proprii înălțarea şi 
depăşirea limitelor. 

Acest model de sublim va fi numit de George Popa 
„Spirit hyperionic”, asociat cu tentativa ,,idealitatilor ultime”, 
cu absolutul spiritualităţii, şi aspirația spre o creaţie a „înăl- 
țării, a elevatiei pure”. 

Postfata cărţii prilejuieşte autorului o fină analiză a cau- 
zelor şi implicatiilor a ceea ce el numeşte, cu un justificat 
semn de întrebare, „moartea sublimului”. Finalul este străbătut 
de încrederea că, în evoluţia sa spirituală între creste şi abisuri, 
„spiritul va răspunde din nou chemării de a fi purtat fulgurant 
pe verticalitatea sublimului”. 


Clubul metricienilor 
Adrian VOICA 


Cu ani în urmă, pe când Nicolae Manolescu se amăgea 
cu iluzia că poate conduce nu numai un partid, ci o ţară 
întreagă, am asistat curios la o discuţie televizată între preten- 
dentii la cea mai înaltă funcţie în stat. Când i-a venit rândul, 
reduse de acces la informaţiile de tot felul, fără de care 
adevărata democraţie nu se poate realiza. 

Nu-mi amintesc ce au spus ceilalți candidați în alocu- 
tiunile lor. Dar vorbele lui Nicolae Manolescu m-au urmărit 
constant şi foarte curând şi de nenumărate ori după aceea 
aveam să mă conving de exactitatea lor. 

Extrapolând ideile criticului la realitatea culturală post- 
decembristă observăm că lacunele informaţionale generează 
hiatusuri nepermise în domenii importante, cum ar fi cel edito- 
rial sau ştiinţific. Tirajele de buzunar fac şi mai greu accesi- 
bile cărțile de orice fel. Înainte vreme, când reţeaua de 
difuzare a cărţii era bine pusă la punct, librăriile etalau apariții 
editoriale din Bucureşti, laşi, Cluj sau Timişoara cu un aer de 
normalitate azi dispărut, iar bibliotecile publice sau private se 
puteau aproviziona pe măsură. Pe de altă parte, puzderia de 
edituri particulare răsărite după Revoluţie ca ciupercile după 
ploaie face şi mai dificilă întâlnirea cititorului cu cartea dorită, 
rezonantă preocupărilor sale. lată explicaţia prin care autorul 
acestor rânduri motivează întâlnirea sa târzie (după aproape 
patru ani!) cu volumul lui Ion Calotă Eminescu — analizat 
prozodic şi comentat (Editura AIUS, Craiova, 1999). 

Semnalat de eminescologul bucureştean N. Georgescu, 
volumul scris de Ion Calotă a ajuns, în sfârşit, in formă xero- 
xată, şi la Iaşi. Cel mai plauzibil argument ar fi acesta: drumul 

de la Craiova la laşi trece prin Bucureşti! Totuşi, lăsând gluma 
la o parte, vom afirma că nici lon Calotă nu cunoaşte lucrările 
subsemnatului, tot de prozodie, anterioare scrierii sale, 
apărute astfel: Etape în afirmarea sonetului românesc (Editura 
Universităţii „Al. I. Cuza”, laşi, 1996), Versificatie 
eminesciană (Editura Junimea, laşi, 1997) şi Repere în 
interpretarea prozodică (Editura Universităţii „Al. I. Cuza”, 
Iasi, 1998). Transcrierea acestor titluri nu înseamnă nicidecum 
lipsă de modestie. Teoretic, autorul unei lucrări ştiinţifice 
trebuie să-şi cunoască foarte bine domeniul, astfel încât, ajuns 
la finalul cercetării sale, să poată judeca singur cât de original 
este. Prin această grilă, a originalității potenţiale, vom judeca 
aşadar respectiva carte. 


kkk 


Ion Calotă îşi structurează volumul menţionat în două 
parti. Scrisorile şi sonetele eminesciene sunt (după expresia 
autorului) „analizate prozodic” în prima parte a cărţii, a doua 
fiind consacrată „comentariilor lingvistice”. Ele sunt în număr 
de 9 şi se intitulează astfel: Tehnica exterioară în poezia lui 
Eminescu; Accentul în poezia eminesciană; Cuvinte cu dublă 
silabatie în poezia eminesciană, Asupra paternităţii unor 
poezii atribuite lui Eminescu; Tempoul şi silabatia în poezia 
eminesciană; Dubletele accentuale ale neologismelor „antic ” 
şi „caracter; Ritmuri eminesciene; Silabatia eminesciană şi 
Formele ,,nour” şi „nor ” în poezia lui Eminescu. 

Într-un Cuvânt înainte nu lipsit de un anumit farmec 
involuntar şi naiv, autorul precizează că aceasta „este o lucrare 
inedită” şi că scopul urmărit este acela ca toţi cei care-l vor 
citi „cu glas tare” (...) „să descopere o nouă dimensiune a 
versului eminescian, eufonia” (p. 7). 

În multe privinţe, modelul său rămâne Petru Cretia, al 
cărui elev merituos a fost cândva. Deocamdată, influența 
maestrului o descoperim în titlul ales — sau, mai bine zis, 
autorul însuşi ne atrage atenția asupra acestui aspect. 
„Modelul se referă, evident, la titlu — afirmă Ion Calotă —, 
căci, în afară de titlu nimic nu mai seamănă sau, altfel zis, 

totul se deosebeşte; comentariile lui Petru Cretia sunt literare, 
estetice, ale mele, dimpotrivă, au amprentă lingvistică, vizând 
pronunţarea şi scrierea textelor eminesciene. Pe de altă parte, 
analiza prozodica lipseşte, la Petru Cretia, în timp ce la mine 
este un obiectiv primordial” (p. 7-8). În finalul acestui Cuvânt 
înainte autorul îşi exprimă cu modestie dar şi cu mândrie 
credinţa în reuşita experienţei sale: „cred să fi contribuit şi eu 
la restabilirea ştiinţifică a textului eminescian definitiv” (p. 9). 


kkk 


Fără câteva repere teoretice oricât de succinte care să 
vină în ajutorul cititorului mediu, prima parte începe ex 
abrupto, prin transcrierea Scrisorilor eminesciene, cu nume- 
rotarea tuturor silabelor dar cu accentuarea lor selectivă, după 
criterii pe care, deocamdată, Ion Calotă nu vrea să le îm- 
părtăşească. Însă nici specialistul nu este scutit de surprize — 
căci aproape tot ce ştia el despre „analiza prozodică” se 
dovedeşte de o inconsistentä penibilă. El ştia, de pildă, ca 
toate rimele poartă accent, dar află acum că, în poezia 
eminesciană, lucrurile stau altfel. E drept, unele îl au: 
„fecioâră” şi „izvoâră” din versurile IX si X sau „o să-l 
poarte” şi „depârte” din versurile CI şi CID, altele si da şi nu 
(„robi”, cuvânt final neaccentuat în versul XXI, rimează cu 
„neghiobi”, accentuat, în versul următor), iar altele deloc! 
„Păr” şi „adevăr” (în versurile XXIII şi XXIV), „adâncă” şi 
„încă” (în v. LXXI şi LXXII, „rost? — „a fost” (în v. 
CIX-CX) sau „un veac/un brac” (în v. CXI-CXII). Toate 
exemplele provin din Scrisoarea I, dar nici în celelalte texte 
grupate de Eminescu sub acest generic lucrurile nu diferă 
câtuşi de puţin. Că în rimă accentul ar putea exista sau nu este 
o ipoteză la care Eminescu nici măcar nu s-a gândit! Dovadă 
de necontestat este Dicţionarul său de rime, în care cuvintele 
sunt selectate nu numai după omofonia ultimei lor parti, ci şi 
după accentul obligatoriu din clauzulă. Aşadar, Eminescu a 
ținut cont de un element prozodic pe care Ion Calotă îl ignoră. 

Dar să presupunem că această constatare bizară este 
facilitată de grave greşeli tipografice şi că accentele celelalte 

(adică cele de până la rimă) sunt bine puse. Deziluzie totală — 
căci nici în primul emistih al versului ele nu se regăsesc în 
totalitate. Ion Calotă îşi reneagă astfel propriile afirmații con- 
ținute în articolul Ritmuri eminesciene din partea teoretică a 
cărții, din care citäm: ,,...ritmul se bazează pe accentul de 
intensitate, adică pe accentul natural din limbă, cu sublinierea 
că, de data aceasta, la accentul natural din norma ortoepică se 
adaugă şi accentul din schema metrică a versului, adică din 
norma ritmică” (p. 178). 

Trecând peste faptul că „accentul din schema metrică” 
nu „se adaugă” ci corespunde, se suprapune celui din schema 
ritmică, să vedem cum concretizează autorul această idee în 
„analizele prozodice” pe care le efectuează. 

Ceea ce intrigă citindu-le este (uneori) prezența unui 
singur accent în primul emistih. Exemplele sunt numeroase. 
Începem, fireşte, cu cele pe care ni le oferă Scrisoarea I: 

CXX. „C-ai / fost / om / cum / sunt / si / dân / şii”// 
1 2 3 4 5 6 7 8 
CXXXI. „Că / n-ai / fost / mai / mult / ca /dan / sul”// 
1 2 3 4 5 6 7 8 
CXLIV. „Mult / mai / mult / îi / voi / a /tra / ge”// 
1 2 3 4 5 67 8 

Scrisoarea IT ne furnizează şi ea câteva eşantioane de 

acest tip: 
XL. „Tot / mai / des / se / pe / rin / dea /ză”// 
1 2 3 4 5 6 7 8 
LXXXI. „Da / că / port / cu / u / șşu / rín / ţă”// 
1 2 3 456 7 8 

Nici Scrisoarea III nu este lipsită de asemenea partajări, 
în care pe cele opt silabe ale primului emistih nu întâlnim 
decât un singur accent: 


XX. „Eu /să / fiu / a / ta / stă /på / nă”// 
123 45 67 8 
XL. „Dar / un / vant / de / bi / ru / in / ta’// 
1 2 3 4 5 6 7 8 
LXIII. „La / un / semn / un / țărm / de / al / tul” // 


12 3 4 5 67 8 

XC. „Să / dea / piept / cu / u / ra / gá / nul 
1 2 3 456 7 8 
CXII. „Nu /e/om / de / rând, /el/ és / te”// 


123 4 5 6 7 8 
CXVI. „Ce / din / vechi / se / po / me / nés / te”// 
1 2 3 4 5 6 7 8 


Etc., etc., etc. Ne oprim aici cu exemplificările. Luate în 
sine, ele nu au nici o relevanță dacă nu le-am integra în 
viziunea unui lingvist care consideră a fi descoperit cea mai 
importantă regulă prozodică. Aceasta se referă la obligativi- 
tatea accentuării penultimei silabe aflate înaintea cezurii fixe, 
în versul de 16/15 silabe cu ritm trohaic. În rest, numărul 
accentelor poate varia, după criterii mai mult fanteziste decât 
ştiinţifice. 

Totuşi, cum s-a ajuns la această situație? 

Singurele puncte de reper în investigațiile sale pretins 
prozodice le constituie studiile semnate de G. I. Tohăneanu şi 
I. Funeriu. Cu alte cuvinte, „armătura teoretică” şi-o rapor- 
tează exclusiv la opera reprezentanților şcolii timişorene de 
prozodie. De şcoala bucureşteană sau de cea ieşeană, cu- 
prinzând nume ca Mihai Dinu, Mihai Bordeianu sau Adrian 
Voica, lon Calotă n-a auzit. Dacă lucrurile ar fi stat cu totul 
diferit, profesorul craiovean ar fi înțeles că realitatea 
complexă a versului nu se reduce la ,,silabatia” diferită a unor 
cuvinte, la „picior metric” şi la mecanica ritmurilor binare şi 
ternare. Nefiind la curent cu ultimele investigații şi descoperiri 
în domeniu şi recurgând la o simplificare extremă, lon Calotă 
neagă şi adevărurile esenţiale, descoperite de alții, fireşte 
(începând cu lon Heliade Rădulescu), dar care au fost preluate 
cu bune rezultate de contemporani. În mod firesc, am spune, 
G. I. Tohăneanu vorbeşte despre structura diferită a cuvinte- 
lor, în funcţie de numărul lor de silabe şi de poziţia accentului. 
Pentru prima dată în cartea sa, menționând afirmațiile acestuia 
referitoare la dubletele accentuale eminesciene, Ion Calotă 
notează şi grafic simbolurile unor celule ritmice (iamb, troheu, 
dactil şi amfibrah). I se pare, totuşi, improprie această notare, 
pe care încearcă s-o corecteze „Ar fi mai bine — afirmă el la p. 

180 — ca adjectivele de mai sus să fie folosite pentru diferitele 
scheme metrice ca atribute pentru ritm sau metru, iar pentru 
accentul din cuvinte să folosim fie sintagmele rostire oxitonă, 
rostire paroxitonă, rostire sau pronunțare proparoxitonă, fie 
accent pe ultima, ... pe penultima sau pe antepenultima silabă 
a cuvântului, pentru a evita eventualele confuzii, fiindcă, spre 
exemplu, un cuvânt cu structură iambică (de fapt bisilabic şi 
oxiton) poate fi încadrat într-un ritm trohaic sau invers...” 

Iată, deci, cauza! Evitarea eventualelor confuzii! De 
unde se vede că Ion Calotă nu înțelege structura eterogena a 
versului (sub aspectul structurii cuvintelor ce-l compun), care 
nu se confundă, însă, cu armonia ritmică, specifică versului 
izometric. Păstrând o tăcere absolută asupra unor celule 
ritmice care permit partajarea versurilor în unități analizabile 
prozodic, pretinsul metrician craiovean ridică un serios semn 
de întrebare asupra competenţei sale în privința versificatiei. 
(O paranteză se impune. În analiza versului saphic, calchiat de 
Eminescu în Odă (în metru antic), lon Calotă nici măcar nu 
vorbeşte (la p. 187) despre existenţa spondeului (— —) în 
schema ritmică, ci, fără să motiveze, îl înlocuieşte cu troheul 
(— v)! Lexemele propuse de acesta: (rostire) oxitonă, paroxi- 
tonă şi proparoxitonă au şi ele o funcţie bine precizată in 
prozodie, denumind rimele. Există aşadar rime oxitone (v —), 
rime paroxitone (— v), rime proparoxitone (— v v) şi rime 
hiperdactilice (~ v v v), acestea din urmă corespunzând 
cuvintelor cu structură de peon I „vânturilor” şi „valurilor” din 
cunoscuta poezie eminesciană Dintre sute de catarge. (A 
propos: cum ar trebui definită „rostirea” lor în acest caz? 
Fiindcă lon Calotă se opreşte la „rostirea proparoxitonă”, 
adiacentă cuvintelor cu structură dactilică: — v v). 

Încep să se clarifice unele nelămuriri privind „par- 
tajarea” propusă de Jon Calotă (de fapt o simplă împărțire a 
versului în silabe!). Iar faptul că în exemplele citate figurează 
un singur accent ne scuteşte de alte aprecieri malitioase. 
Fiindcă în prozodia românească nu există o celulă ritmică 
octosilabică, după cum s-ar putea deduce după accentuarea 
aleatorie propusă de autorul studiului recenzat. Singurul său 


592 


efort de „analiză prozodică” se reduce la notatiile succinte din 

subsolul unor pagini, privind citirea unor cuvinte. (De exem- 
plu: „aplauda, în trei silabe, cu diftongul [au], în penultima 
silabă”, p. 20). 


e ae 


„Ne propunem în cele ce urmează să analizăm unul 
dintre principalele elemente de prozodie eminesciană, ritmul, 
încercând să arătăm importanța pe care i-a acordat-o poetul 
însuşi şi efectele normelor ritmului asupra expresivitatii poe- 
tice...” — astfel îşi începe Ion Calotă, la p. 121, o lungă frază, 
consacrată accentului în creaţia eminesciană. 

Desigur, „efectele normelor ritmului” sunt numeroase, 
printre acestea situându-se şi accentuarea negatiei, producând 
adesea perturbări ritmice. 

Eminescu a teoretizat chiar asupra acestei realități pro- 
zodice, afirmând că accentuarea negatiei este obligatorie. În 
manuscrisul 2307 această idee apare cu pregnanta: „Nu ca 
negatie e tot de una intonat. Pierzând pe u înaintea unei 
vocale, el mută accentul cuvântului: n-aud (rim. laud), n-avem 
(navem)”’. 

Prin urmare, indiferent de ritm şi poziţia silabică, nega- 
tia trebuie să poarte accent. Dacă „nu” corespunde altei silabe 
decât celor admise de ritmul mecanic (1, 3, 5, 7 etc. pentru 
ritmul trohaic; 2, 4, 6, 8 etc. pentru ritmul iambic; 1, 4, 7, 10 
etc. pentru ritmul dactilic ş.a.m.d.), atunci se produce o 
perturbare capabilă să confere versului expresivitatea dorită. 

Departe de a-l înţelege şi de a-l urma pe Eminescu, lon 
Calotă manifestă fata de negatie o indiferență aproape totală. 
Căci, cu excepţia a două cazuri (versurile CXXXIII şi CCXIII 
din Scrisoarea III), negația nici măcar nu este accentuată, 
Chiar dacă aceasta corespunde unui accent ritmic. Transcriind 
versul CXXXIII şi respectând accentuarea propusă de autor, 
facem precizarea că „zid”, cuvântul de rimă, este, la rândul 
său, neaccentuat: 


' Cf. M. Eminescu, Dicţionar de rime, Ediţie îngrijită de Marin Bucur şi 
Victoria Ana Tăuşan, Editura Albatros, Bucureşti, 1976, p. 702. 

„N-â / vem / oşti, / da / ră / iu / bi / rea // de/mo/si/e/e/un/zid”. 
1 2 3 4 567 8 12 3456 7 

Din primele două Scrisori reproducem următoarele 
emistihuri: 


XLVI. „N-a / fost / lu / me / pri / ce / pú / ta” // 
1 2 3 4 5 6 7 8 
CIX. ,//sin / gur / n-o / ştii / pe / de / rost” 


1 2 3 4 5 6 7 
(Scrisoarea I) 
XXVII. „De / ce / nu / voi / pén / tru / nú / me” // 
1 2 3 4 5 6 7 8 
LXXV. „// poți / să / nu / mă / mai / în / trébi” 
1 2 3 4 5 6 7 
LXXIX. „// teá / mă / mi-e / ca / nu / cum / va” 
| 2 BA 5.6 7 
(Scrisoarea I) 

Înainte de a înregistra numeroasele exemple din Scri- 
soarea II], în care negația joacă un rol expresiv deosebit, mai 
ales în dialogul dintre Mircea şi Baiazid, dar şi în descrierea 
luptei propriu-zise, ne permitem să facem o singură observaţie 
în legătură cu cele deja menţionate. În majoritatea cazurilor — 
şi conform cu ritmul trohaic al poeziilor respective —, negatiile 
cad pe silabele 3 şi 5, neperturbând nicidecum ritmul. Şi cu 
toate acestea ele nu sunt accentuate! 

Dar şi alte cuvinte semnificative ale enuntului poetic au 
o soartă similară. Este cazul formei verbale ,,poti” din 
emistihul B al versului LXXV (citat mai sus) din Scrisoarea 
II. În schimb, o prepozitie din aceeaşi poezie — şi anume 
„pentru” din versul XXVII (de asemenea reprodus) se 
mândreşte cu un accent nemeritat. 

Prezenţa negatiilor din Scrisoarea III poate fi semnalată 
într-un emistih sau altul al următoarelor versuri: 

LXXI. „Şi /de/n-o/fi/cu/bă/ nat” 
12 3 4 5 6 7 
LXXVI.  „De/nu,/schimb/a/ta/co/roâ/nă”// 
1 2 3 45 6 7 8 
XCV. „N-au / a / vat / de / cât / cu / ó / chiul’’// 
1 2 3 4 5 6 7 8 

CXII. „Nu /e/om/ de / rând, / el / és / te”// 
123 4 5 6 7 8 
CXIIL. „Eu / nu / ti-as / do / rí / vro / da / ta’’// 
1 2 3 4 5 6 7 8 
CXIX. „//nu / pu / tea / să-i / mai / în / ca / pa” 
1 2 3 4 5 67 8 
CXXI. „Și / nu / voi / ca / să / mă / lá / ud” 
1 2 3 4 56 7 8 
CXXXIII. ,,N-4/ vem / osti, / da / rä / iu / bi / rea’’// 
1 2 3 4 567 8 
CXXXIV. ,,Ca/re/nu/se-n/ fi/o/reâ/ză”// 
1 2 3 4 567 8 
CLXXIX. ,,Nu/ din / gú / rä, / ci/ din / car / te” 
1 2 3 4 5 6 7 8 


CCIX. Au / pre / zén / tul / nu / ni-i / ma /re?”// 
1 2 3 4 5 6 7 8 
CCIX. „N-o / să-mi / dea / ce / o / să / cer?” 
1 2 3 45 6 7 
CCX. „N-o / să / 4 / flu / în / tre-ai / nos / tri”// 


1 23 4 5 6 7 8 
CCXI. „Au / la / Sý / ba / ris / nu / sun / tem”// 
1 2 3 4 5 6 7 8 
CCXII. „Nu / se / nasc / gl6 / rii / pe / stra / dă”// 
1 2 3 4 5 6 7 8 
CCXIIL. »N-a / vem / oá / meni / ce / se /lup/tă”// 
1 2 3 4 5 6 7 8 
CCXVIL „//nu/ vor / bés /te/ li / be / ra / lul,” 
1 2 3 45 6 7 8 
CCLII. »Nici/ru/si/ne/n-au/ să / ié / ie”// 
1 2 3 4 5 6 7 8 
CCLVIIL.  „când/ni/mic/nu/e/ de / scos?” 
1 2 3 4 5 6 7 
CCLXVI. _ ,,//as / tazi / nu / vi / se / mai / tré / ce” 
1 2 34 5 6 7 8 


> În acest emistih nu există nici un singur accent, situaţie aberantä sub aspect 
prozodic, deoarece face imposibilă constituirea unei celule ritmice! 

* Dacă negația (cum este normal) ar fi fost accentuată, atunci sintagma „nu 
e de scos” ar fi fost exprimată printr-un coriamb (— wv —). 

CCLXIX. ,//nu/ ne / poa/ te / în / se / 1a” 

12 3 4 5 67 
CCLXX. „//dóm / nii / mei, / nu / és / te-a / şa?” 

1 2 3 4 5 6 7 
CCLXXIV.  „Ca/să/nu/s-a/râ/te-o/dâ/tă”// 

12 3 4 5 6 7 8 

CCLXXIX.  „Cum/nu/vii/tu,/ Té/ pes / Doam / ne,”// 

1 2 3 4 5 6 7 8 

Aşadar, in cadrul Scrisorii II, Eminescu recurge la 
negatie de 24 de ori. În două versuri (CXXXII şi CCXIII) ea 
apare pe prima poziţie silabică a acestora, fiind legată de 
verbul „a avea” prin cratimă: „N-âvem”. Fără să cunoască 
teoria lui Eminescu, lon Calotă procedează totuşi corect 
respectând cu fidelitate „norma ritmică”. Dar nu şi în celelalte 
cazuri — numeroase — când negația corespunde în schema 
respectivă unei poziţii cu număr impar, putând deci să pri- 
mească accent. 

Cu toate acestea, cele mai interesante situaţii sunt 
efectul poziționării negatiei pe o silabă pară, producând 
perturbarea „normei ritmice”, dar aducând un plus expresiv 
incontestabil. Este bine de ştiut că a doua negatie din 
Scrisoarea III este legată de dialogul dintre Baiazid şi Mircea. 
Pe un ton infatuat, împăratul otomanilor i se adresează poten- 
tialului vrăjmaş avertizându-l în privinţa viitorului său. „De 
nu”, spune acesta, punând cezura după negatie pentru a-i 
sublinia valoarea, „schimb a ta coroană” etc. Dar în acelaşi 
mod îi răspunde şi Mircea, adică tot printr-o negatie şi tot 
printr-o perturbare ritmică. „Eu nu” — afirmă cu demnitate 
Domnul Ţării Româneşti — ,,ti-as dori vreodată să ajungi să ne 
cunoşti”, explicitând mai apoi conţinutul afirmației sale. Ac- 
centuarea negatiei se produce în vorbirea lui Mircea şi atunci 
când acesta concluzionează: „Şi nu voi ca să mă laud, nici că 
voi să te-nspăimânt” — dar ea este realizată tot printr-o per- 
turbare ritmică. 

Nici una din aceste constatări nu se poate face parcur- 
gând tabloul accentual propus de Jon Calotă. Fiind preocupat 
în permanenţă de ,,silabatia eminesciană”, pe care o urmăreşte 
cu obstinatie, dar şi cu bune rezultate, autorul craiovean nu 

face (aşa cum şi-a propus) „analiză prozodică”, pentru ca 
aspectul urmărit este unilateral. Însă nici încercarea de a găsi 
în creația eminesciană cuvinte numite de G. I. Tohăneanu 
„dublete accentuale” nu constituie o noutate absolută. Numele 
unui precursor ilustru l-am rostit deja. Faptul că aşa-zisele 
„scheme accentuale” nu sunt urmate şi de necesarele „scheme 
ritmice” denotă insuficienta pătrundere în subtilitatile versifi- 
catiei, iar abordarea normelor prozodice se soldează cu situații 
care stârnesc, mai mult decât hazul, o mare tristeţe. 

Nu vom urmări în continuare nici rolul stilistic şi nici 
semnificația prozodica a celorlalte negatii din Scrisoarea III. 
Si nici măcar nu le vom semnala pe cele existente în Scrisorile 
celelalte. O eventuală discuţie pe această temă ar fi asemă- 
nătoare celei de fata, iar memoria hârtiei ar fi inutil încărcată. 

Pentru a proba calitatea efortului interpretativ este sufi- 
cient să analizăm, din punct de vedere al accentuării, primul 
emistih al versului LXXI. Eminescu îl fragmentează astfel, 
după vocile ce susțin dialogul, în timp ce Ion Calotă îl secon- 
dează cu accentele sale: 

„— «Ce / vrei / tu?»/ 
1 2 3 
—«Noi? / Bú / na / pá / cel»// 
4 5 6 7 8 

Pare incredibil, dar Ion Calotă nu vede nici un accent în 
întrebarea arogantă a turcului ce păzea cortul sultanului. Cum 
în schema ritmică această sintagmă ar fi echivalat (în rostirea 
normală) cu un amfimacru (— v —) — sau, forțând putin 
lucrurile, pentru a sublinia disprețul suveran al turcului, cu un 
dactil (— vv), lon Calotă ocoleşte cu grijă ambele posibilități. 
Pentru el, amfimacrul mai ales este un fel de struto-camila 
prozodică, pentru că nici troheu, nici iamb, nici dactil şi nici 
anapest nu este, deşi are din fiecare celulă menţionată câte 
ceva! Dar nu se pierde cu firea, anulând accentele respective. 

Însă noi frisoane încearcă acesta şi în cazul versului 
LXXV, al cărui prim emistih este fragmentat de Eminescu în 
acelaşi mod. Nici de această dată lon Calotă nu se lasă mai 
prejos, întrucât întrebarea sultanului: 


RECENZII, NOTE, COMENTARII. VARIA 259 


„Tu / eşti / Mir / cea?” 
1 2 3 4 
nu presupune, în opinia sa, nici un accent, deşi aici este 
evidentă o dipodie trohaica (— v — v). Şi astfel, datorită perspi- 
cacitatii lui Ion Calotă, ni se sugerează că împăratul otoman şi 
supusul său musulman vorbesc uneori fără relief accentual! Să 
recunoaştem deschis: fără Ion Calotă n-am fi ştiut niciodată 
acest lucru. 

Să mai reținem un exemplu, vizând de data aceasta ra- 
portul dintre accent şi tonalitate. 

O privire chiar sumară asupra întregului corpus emines- 
cian supus unei fictive „analize prozodice” ne edifică asupra 
modului în care Ion Calotă înţelege raportul dintre punctuație 
(impunând cezura mobilă, evident) şi accent în cuvintele 
monosilabice. 

Expresia prozodică a lexemului monosilabic a fost 
denumită de Mihai Dinu in Ritm şi rimă în poezia românească 
(1986) troheu catalectic, iar de Adrian Voica silabă indepen- 
dentă accentuată în Repere în interpretarea prozodică (1998). 
Dacă în versul trohaic al Scrisorilor, mai ales când se află la 
început, cuvântul monosilabic este însoțit de un semn de 
punctuație (virgulă, semnul întrebării etc.), atunci cezura 
mobilă realizează autonomia lui. Se înţelege că, în acest caz, 
accentuarea este obligatorie. Or, cum procedează Ion Calotă? 
Niciodată, dar absolut niciodată el nu subliniază prin accent 
realitatea lingvistică şi poetică respectivă, deşi expresivitatea 
lecturii o cere cu insistență. Vom da numeroase exemple, dar 
nu vom mai despărţi versurile respective în silabe pe care să le 
numerotăm. Vom face, în schimb, schemele lor ritmice reale — 
operaţie pe care lon Calotă o ignoră din motive lesne de 
înţeles: 

LXXX. „Ei, din frânele luminii si ai soârelui scapati” 


-/ v-wi v=-v// w-vwv v- 
CV. „O, sarmane! Tii tu minte câte-n lume-ai auzit” 
/ v—v/ v // -v v vv- 


(Scrisoarea I) 

XXIX. „Azi, când patimilor proprii muritorii toţi sunt robi” 


-/  Vv-Vvv -v // w-v - v- 
XXV. „Ce? să-ngâni pe coarda dulce că de voie te-ai adaos” 
/ v v=v V// vv=v w-v 
LXIII. „Vai! tot mai gândeşti la ânii, când visâm în academii” 
-/ —vv = v=v// vv- VVV — V 
LXX. „Şi, din contra, cea aievea ne păreâ cu neputinţă” 
/ v-v/ v=v// vv- VVV — V 


(Scrisoarea II) 


XV. „Ea, şezând cu el alături, mâna fină i-o întinde” 
Iv v v=v//-v =v w-v 
LXXI. ,,- «Ce vrei tu?» 
— «Noi? Buna pace! $i de n-o fi cu banat” 
v—/ / v =v// vv-v VV — 
LXXV. ,«Cum? Când lumea mi-e deschisă a privi gândeşti că pot” 
—/ V—V VV —v// VV v v 
LXXXVII. „O, tu nici visezi, bătrâne, câți în cále mi s-au pus!” 
[v v—-/ v=v/l-=-v -v VV — 
CXXIX. „Eu? Îmi ápăr sărăcia şi nevoile şi neámul” 
/ v=v vv=v//vv-=-vv V—V 
CXCIII. „Că, multämind lui Cristos” 


—/ vv- VV — 
CCI. „O, eroi! care-n trecutul de măriri va adumbriseti” 
—/v-/ vvv—v// vv- VVV — V 


CCLXXV. „Da, câştigul fără muncă, iâtă singura pornire” 
/ v-Vv v V// =v NN v-v 


(Scrisoarea III) 

XXIII. „O, arátă-mi-te íară-n hâina lungă de matasa” 

/ v= vvv v// v Voovw-v 
XXX. „Ah! E-atat de alba noaptea, parc-ar fi căzut zăpâdă” 

/ v V—V vii —vv V— v-v 
LIL. „Ea, copila cea de aur, visul négurii eterne” 

/ v-v w-vi/ =v -vw v-v 
LXII. „Ah, ce fiorós de dúlce de pe búza ta cuvântu-i” 


/ VV v—v// vv=v — V—V 

LXXXIX. „Aş! abia ţi-ai întins mana, sare ivärul la uşă” 


[v VV v// v —VV V-V 
CXI. „O, teátru de păpúşe... zvon de vórbe omenéşti” 
-/ v-v vv-v// —v -vV VV — 
CXVI. „Ce? Cand luna se strecoâră printre nôuri, prin pustii” 
—/ v-v vw-v/ vv — v/ VV — 
CXXXIII. „Da... visâm odinioara pe aceâ ce m-ar iubi” 
—/ V— vwvwv-vi// vv- VVV — 
CXLVIII. „Ah, organele-s sfarmate şi mâestrul e nebun” 
—-/ v-vwy v-vi//l v-v VV — 


(Scrisoarea IV) 


XXXV. „Şi, inveninat de-o dulce şi fermecatoare jale” 


—/ wwv- v-v// VW-V -=V 
XL. „Ea, din ce in ce mai draga, ti-ar cădeâ pe zi ce merge” 
/ v v v—v// VV — V— v-v 
LXVII. „Şi, pătruns de-âle lui patimi şi amoru-i, cu nesatiu” 
/ v VV VI vv=v/ v-v 


(Scrisoarea V) 


Ce concluzii (oricât de sumare) putem să desprindem 
după lectura acestor versuri constituite în exemple ad-hoc de 
cum nu trebuie procedat cu regimul accentual în poezia emi- 
nesciană? Mai ales că ritmului trohaic poetul îi speculează 
toate virtuțile expresive? Si ce lingvist, în afară de Ion Calotă, 
poate susține că întrebarea monosilabicä, exclamatia si 
interjectia având aceeaşi structură, o vocativ etc. nu poartă 
accent? Din păcate, deşi fără cunoştinţe prozodice solide, Ion 
Calotă se aventurează totuşi pe un teren aproape necunoscut, 
ambitionand să contribuie şi el la stabilirea „textului definitiv 
eminescian”. 


kkk 


A doua secțiune a primei părți este consacrată studierii 
sonetelor. Metoda este aceeaşi şi la fel de productivă. Nu ne 
vom ocupa, însă, nici de ea şi nici de calitatea rezultatelor exe- 
getice, mai mult intuite decât exprimate ferm. Analize prozo- 

dice ale sonetelor antume am efectuat noi înşine, pe parcursul 
unui capitol de peste 90 de pagini, în studiul Etape în 
afirmarea sonetului românesc (1996), pe care Ion Calotă ar fi 
trebuit să-l cunoască. Totuşi, câteva chestiuni se cer măcar 
enunțate, dacă rezolvarea lor nu este posibilă datorită dimen- 
siunilor pe care tinde să le ia articolul de fata. Prima se referă 
la situarea în fruntea ciclului a sonetului Jambul, desi — se ştie 
— respectiva poezie este o creaţie târzie. Procedând însă în 
felul acesta, lon Calotă îi aduce un omagiu maestrului său 
Petru Cretia care, în Testamentul unui eminescolog (1998), îl 
considera „desăvârșit, deşi realitatea prozodică infirmă 
această opinie. A doua chestiune asupra căreia vrem să atra- 
gem atenția este legată de „interpretarea” sonetelor postume, 
folosind grila prozodică. Este aproape inutil să efectuăm o 
asemenea operaţie pe care Eminescu n-a putut-o anticipa şi pe 
care în mod sigur n-ar fi agreat-o. Căci textele respective sunt 
„brulioane” (cum le definea G. Ibrăileanu), fişe poetice într-un 
imens laborator, aşteptând să fie reluate, cizelate, definitivate. 
Este explicabil de ce, de această dată, notele de la subsol sunt 
mai numeroase şi mai consistente. Dar cititorul avizat nu 
poate să nu surprindă tenacitatea cu care interpretul caută 
acele silabe pare apte să facă suportabilă accentuarea unor 
cuvinte, chiar dacă Eminescu, într-o primă fază, recurge la 
cratimă ca la un element salvator, menit să disciplineze mă- 
sura versului. 


kkk 


Cu două excepții notabile, articolele ce compun partea 
teoretică a cărții tratează într-o mai mică sau mai mare măsură 
teme legate de accent şi silabatie. Silabatia este probabil o 


»î 


4 Considerându-l „un sonet desăvârşit” în cartea sa Testamentul unui emi- 
nescolog (Editura Humanitas, Bucuresti, 1998, p. 259), Petru Cretia aduce 
unele argumente în acest sens, dar ele nu sunt nicidecum de natură prozo- 
dicä: „Jambul este poezia unui meşteşugar în veche luptă cu forma («De 
mult mă lupt cătând în vers măsura»), dar a unui meşteşugar fericit de 
izbândă, fericit de o cadență care i se potriveşte în orice are de spus, fie de 
ură, fie de iubire, în plenitudinea lor puternică sau blândă”. 

creație lexicală proprie, pentru că nicăieri lon Calotă nu insistă 
în privința provenientei sale. Dar acest lucru contează mai 
puţin, în contextul în care ea apare în postura de panaceu uni- 
versal, din moment ce poate explica aspecte specifice ritmului, 
rimei şi, desigur, ale armoniei eminesciene. 

Reluând o idee a profesorului său de latină (din timpul 
studenţiei bucureştene), Ion Calotă vorbeşte despre cele două 
tipuri de lectură, cea fără voce şi cea cu voce, „lectura însoțită 
de rostire, lectura orală, recitarea, declamarea” (p. 117). Însă 
realizarea ei impune „cunoaşterea şi respectarea regulilor pro- 
zodice în legătură cu ritmul şi măsura (în norma ritmică, nu 
ortoepică), în legătură cu rima (în norma ortoepică, nu 
ortografică), rigori pe care [Eminescu] le-a aplicat în exprima- 
rea ideii poetice” (ibid.). Şi imediat autorul apelează la silaba- 
tie, pentru a demonstra în ce măsură a respectat poetul nepe- 
reche aceste deziderate. Cuvintele alese sunt pleoapă şi ocean, 
cu pronunțare când bisilabică, în funcţie de metru şi ritm, când 
trisilabică, ţinând cont de aceleaşi criterii. În alt articol, 
afirmaţii asemănătoare vizează pronunţarea cuvintelor 
„Arald/Arâld”, „dripe/aripe”, „mângâie/mângâie”, „Venere/ 
Venere” etc. Fie că se află în interiorul versurilor sau la sfâr- 
şitul acestora, „dubletele accentuale” se conformează rigorilor 
ritmului şi ale măsurii, constituind pentru lon Calotă punctul 
forte al demersului său interpretativ. 

Modelele sale rămân G. I. Tohăneanu şi I. Funeriu pe 
care, din păcate, nu-i înţelege întotdeauna sau, dimpotrivă, îi 
urmează stricto sensu. Pentru a ilustra prima parte a afirmației 
vom recurge la interpretarea dată de Ion Calotă substituirilor, 
analizate magistral de G. I. Tohăneanu într-un studiu de refe- 
rintä, intitulat Ritm dominant, substituiri ritmice, ritm 
„secund”. Autorul vorbea acolo despre formarea peonilor — 
cuvânt prohibit în analizele lui Ion Calotă. El preferă denumi- 
rea de „trohei impuri”, preluată de la autorul studiului men- 
tionat, dând cu un anumit prilej o altă interpretare afirmațiilor 
profesorului timişorean. „Pe baza ritmului trohaic — notează 
Ion Calotă la p. 129 —, substantivele semnele şi faptele din 
versul „Se-nmulţesc semnele rele, se-mputin făptele bune” din 
Egipetul ar trebui rostite paroxiton (semnele, faptele), dar, de 

data aceasta, troheii sunt „impuri”, prezentând ceea ce G. I. 
Tohăneanu numeşte ,,substituiri ritmice”, fapt care „determină 
înlocuirea normei ritmice cu cea ortoepică”. Ceea ce nu ob- 
servă cercetătorul este că, păstrându-se accentul natural al 
cuvintelor în schema ritmică, se produc perturbări sugestive, 
deoarece atât „semnele” cât şi „făptele” au structură dactilică 
(— vv). Troheii şi iambii „impuri” (dar nu dactilii!) contribuie 
la formarea peonilor — ceea ce nu este cazul aici. 

lar pe I. Funeriu, Jon Calotă îl urmează cu fidelitate 
într-un articol intitulat Ritmuri eminesciene, la sfârşitul căruia 
este vorba despre ritmul anapestic. Dar, contrar titlului men- 
tionat, lingvistul craiovean ilustrează realitatea prozodică res- 
pectivă cu o strofă din... Ştefan Aug. Doinaş, deoarece, „după 
cum ne încredințează I. Funeriu”, ritmul acesta „este inexis- 
tent în antumele eminesciene” (p. 188). 

E drept, cu I. Funeriu se şi războieşte putin, atunci când 
este vorba despre rostirea corectă, cerută de măsură şi ritm, a 
numelor proprii: Asia, Europa, Eufratul, Caucazul şi Taurul. 
De această dată, Ion Calotă este stăpân desăvârşit pe situaţie şi 
este o plăcere să-i constati eruditia, manifestată cu aplomb, 
dar nu cu aroganță. Un merit de necontestat îi revine in de- 
monstratia că multe „licențe? eminesciene sunt generate de 
păstrarea accentului ca în latină (sau greacă, după caz). Un 
scurt citat, în acest sens, este edificator: „Subliniem că atât 
diereza, cât şi sinereza sunt procese fonetice care denumesc 
transformări legice, desfăşurate în timp, ale rostirii de la o 
silabă la două şi, respectiv, de la două silabe la una, astfel că o 
rostire Eu-ro-pa nu este sinereză, ci păstrarea rostirii origi- 
nare, cu diftongul latinesc [au], ca în numele proprii Caucazul 
şi Taurul” (p. 134). 

Tot pe baza argumentelor de ordin stilistic şi gramatical 
(dar nu prozodic!) îşi concepe lon Calotă incitantul articol 
Asupra paternităţii unor poezii atribuite lui Eminescu. El 
pleacă de la constatările făcute de George Muntean într-un 
articol publicat în „România literară” (nr. 6/1991) în legătură 
cu două texte nesemnate din broşura Lăcrimioarele învăţă- 
ceilor gimnasiasti, publicată la Cernăuţi în 1866, cu ocazia 
morții lui Aron Pumnul. Cum cercetătorul bucureştean nu 

adusese în sprijinul ideii sale toate argumentele posibile, Ion 
Calotă le completează, cu logică şi discernământ. El mentio- 
nează astfel că în primele două texte (de fapt cele atribuite lui 
Eminescu) „poetul foloseşte, ca formulă de adresare, acelaşi 
vocativ, frumoasă Bucovină” (p. 145); că neologismele de 
origine latină geniu şi doliu apar numai aici, pronuntându-se 
ca în Bucovina acelei vremi „cu i silabic şi u asilabic” 
(p. 146); că anumite consonante lexicale şi fonetice „între 
primul text din Lăcrimioarele învăţăceilor... şi alte texte 
eminesciene” (p. 147) pot fi dovedite; că argumentul forte este 
de ordin tipografic, el oferind „cheia problemei paternităţii 
celor două texte anonime: pentru primele două poezii, 
semnatarul, fiind unul şi acelaşi poet, apare la sfârşitul celei de 
a doua, M. Eminovici” (p. 149). Intervine din nou fenomenul 
de ,,silabatie” (în cazul cuvântului geniu), pe care Ion Calotă il 
prezintă ca argument prozodic. Însă adevăratele argumente 
prozodice sunt sensibil mai numeroase, după cum reiese din 
cartea destul de recentă a lui I. Filipciuc’. 

Am păstrat pentru ultima parte a prezentului comentariu 
câteva impresii determinate de lectura articolului Formele 
„nour” şi ,,nor” în poezia lui Eminescu. Si de această data 
totul se reduce la „silabaţie”, la rolul ei esenţial în lirica. Au- 
torul ne avertizează încă o dată: „Cunoscând şi limba veche, 
Eminescu avea la dispoziţie două forme diferenţiate silabic, 
lucru foarte important pentru poezia clasică, fiindcă aceasta 
era de neconceput fără elemente de prozodie. Eminescu 
foloseşte ambele forme, în funcție de situația prozodică a 
versului, în primul rând în funcţie de numărul de silabe din 
versurile care rimează, adică de măsură, în funcţie de ritmul 
poeziei şi uneori chiar de rimă” (p. 215). Şi exemplele date 
urmăresc exclusiv aceste criterii, între „nor” şi ,,nour” 
neexistând altceva decât diferență silabică. De la G. I. Toha- 
neanu, pe care-l citează adesea, Ion Calotă ar fi trebuit să 
reţină că scopul urmărit de Eminescu nu se reduce la umplerea 
unor tipare, ci la evaluarea estetică a elementelor stilistice şi 


5 I. Filipciuc, Lăcrimioarele învăţăceilor... şi Eminescu, Biblioteca 
„Mioriţa”, Câmpulung Bucovina, 2001. 

prozodice. Dar autorul studiului recenzat n-o face, deşi cu- 
vântul „nour”, cu parfumul său arhaic şi construcția eufonica 
de necontestat, i-ar fi dat această posibilitate. 


Oricum, cu volumul despre poetul nostru nepereche, 
Ion Calotă accede în mult râvnitul Club al eminescologilor. 
Acolo, cu excepția unor personalităţi care au locuri rezervate, 
ceilalți se calcă pe picioare într-un entuziasm general. Dar în 
Clubul metricienilor este mai greu de pătruns. Acela e un club 
artistocratic. 


Dincolo de cifre 
Adrian VOICA 


Apărut la Bucureşti în 1998, în cadrul editurilor reunite 
Saeculum I.O. şi Vestala, studiul lui Titus Bărbulescu Arta 
poetică eminesciană este de fapt traducerea efectuată de Mihai 
Popescu din limba franceză a „manuscrisului inedit” datând 
din 1970 şi intitulat Structure métrique et rythmique des vers 
de Mihai Eminescu. Scris de un lingvist ce utilizează cu bune 
rezultate calculatorul în numeroasele analize statistice efec- 
tuate, pe care le interpretează însă în mod inteligent şi creator, 
dar recurgând nu o dată la sprijinul conceptelor structuraliste, 
studiul menţionat lasă impresia că este la bază o teză de 
doctorat. Planul lucrării confirmă acest calificativ. Astfel, pe 
parcursul /ntroducerii, după ce sunt expuse motivele deter- 
minante în alegerea temei, autorul precizează: „Cercetarea 
noastră are ambiția modestă de a da versificatiei ceea ce 1 se 
cuvine: o autonomie de metodă şi de finalitate” (p. 13). Fără 
să aibă o tradiţie în acest sens, afirmaţia se dovedeşte exactă — 
dovadă şi apariţia în România, de această dată, în perfectă 
simultaneitate temporală, a unei cărți care îmbrăţişează ace- 
easi idee’. 

Arta poetică eminesciană de Titus Bărbulescu, dedicată 
„Moldovei, / Tara de poezie şi lacrimi” îşi revendică planul 
standard al unei lucrări de doctorat şi după structura din care 
nu lipsesc două capitole obligatorii: ,,Concluzii” şi „Biblio- 
grafie” — argumente hotărâtoare în favoarea etichetei propuse. 

Ceea ce aduce nou Titus Bărbulescu în acest studiu nu 
este nuantarea unor idei emanând de la pretiosii (şi prestigi- 


! Vezi Adrian Voica, Repere în interpretarea prozodică, Editura Univer- 
sitatii „Al. I. Cuza”, Iasi, 1998. 

oşii) hermeneuti ai operei eminesciene (G. Ibrăileanu, G. Căli- 
nescu, Perpessicius, D. Caracostea ş.a.), ci interpretarea unor 
date statistice pe care calculatorul i le oferă cu generozitate. 
Este suficient (în acest sens) să reproducem câteva constatări 
esenţiale incluse de autor în capitolul „Concluzii” pentru a 
percepe succint, dintr-o perspectivă nouă, orizontul prozodic 
al antumelor. 

E drept, „perspectiva nouă” nu se reduce la stabilirea 
celor trei perioade de creaţie, pentru că, în această privinţă, 
„periodizarea” operei antume eminesciene începuse mult mai 
devreme, cu G. Ibrăileanu. Dar este interesant de văzut la ce 
judecăţi de valoare ajunge Titus Bărbulescu. 

El „descoperă” astfel trei etape în scrierile poetice emi- 
nesciene, publicate în timpul scurtei sale vieți. Prima se con- 
fundă cu apariția, în 1866, a poeziei La mormântul lui Aron 
Pumnul, care durează până la publicarea poemului Strigoii, în 
revista „Junimii” din decembrie 1876. Prin urmare, aceasta 
primă perioadă subsumează zece ani de activitate literară, în 
care „21 de poezii [sunt] compuse în versuri lungi, [iar] 18 
poezii în versuri scurte” (p. 134). 

Afirmația ca atare n-ar fi câtuşi de puţin relevantă, dacă 
n-ar fi comparată cu celelalte epoci de creaţie, în care algoritmul 
versuri lungi/versuri scurte se schimbă semnificativ. Astfel, în 
a doua perioadă de creaţie, corespunzând anilor 1878-1883, 
având ca punct de plecare publicarea poeziei Povestea codru- 
lui şi ca punct terminus tipărirea poeziei $i dacă... algoritmul 
menţionat se schimbă, în sensul că „13 poezii [sunt] scrise în 
versuri lungi, [iar] 18 în versuri scurte” (Loc. cit.). 

De fapt, la aceste cifre se reduce strict activitatea lite- 
rară aflată sub voinţa auctorială, pentru că a treia perioadă — 
nu neapărat de creație, ci de afirmare poetică eminesciană — se 
încadrează între 1883 şi 1887, mai precis între publicarea 
Glossei in prima ediție Maiorescu şi apariţia poeziei Kama- 
deva în revista „Convorbiri literare” din iulie 1887. De data 
aceasta, însă, algoritmul menţionat, departe de a fi concludent, 
pentru că provine de la Maiorescu, nu de la poetul însuşi, rele- 
vă un decalaj semnificativ între versurile lungi şi cele scurte. 
Preponderente sunt, acum, cele scurte (în 19 poezii), în compa- 

ratie cu cele concepute în versuri lungi (numai 8). Desigur, da- 
tele statistice ilustrează un aspect al artei poetice eminesciene, 
în sensul că oscilatia între cele două tipuri de vers (neincluzând 
aici si ritmurile respective, mult mai relevante în viziunea lui 
Ibrăileanu) denotă o anumită preferință. Dar ea singură nu este 
concludenta, căci nu explică nicidecum relaţia dintre gand/sen- 
timent poetic şi discursul literar, axat pe o anumită temă. Era 
normal, astfel, ca Scrisorile (de pildă) să fie concepute în 
versuri lungi, în timp ce poeziile de efuziune sentimentală, dar 
şi cele filosofice, mai numeroase spre sfârşit, să capete o altă 
formă şi datorită (desigur) tipului de vers adoptat. Implacabilă, 
judecata de valoare a lui Titus Bărbulescu tine cont mai ales de 
datele furnizate de statistică. „În cursul acestor trei perioade — 
consideră acesta —, versul lung, majoritar la început, scade în 
mod constant ca număr; versul scurt, putin folosit la început, îşi 
măreşte numărul şi frecvenţa în a doua perioadă, pentru a 
scădea din nou uşor în a treia perioadă. Pe total, versul lung 
rămâne majoritar (3206 versuri lungi fata de 1686 versuri 
scurte). Versurile publicate postum reflectă aproape acelaşi 
raport în favoarea versului lung” (p. 135). 

Pe de altă parte, este interesant de observat că, analizând 
ansamblul eminescian constituit însă de Maiorescu — idee res- 
pinsă categoric de N. Georgescu într-un studiu masiv” — autorul 
parcurge invers drumul creator al poetului. Concluziile sale, 
plecând de această dată nu de la cifrele indicate de calculator ci 
de la realitățile specifice operei eminesciene, accesibile oricărui 
exeget, prezintă importanță prin argumentele aduse. Aşadar, 
menționarea lor se impune. „Noi vom încerca deci să stabilim o 
arhitectură în articulațiile sale metrice şi ritmice şi prin inter- 
mediul cronologiei, fiindcă — o repetăm — poezia se creează în 
cursul unei vieți de poet. O cronologie simplă, cea mai simplă, 
ar împărți culegerea de 90 de poezii (dar nu cea princeps!, n.n.), 
tipărite şi datate, în trei parti. Am obţinut trei grupuri de câte 30 
de poeme fiecare, dacă anumite limite nu ne-ar fi impuse de 
fapte exterioare operei, dar pe care nu ar trebui să le neglijăm. 


? Vezi N. Georgescu, Eminescu şi editorii săi, vol. I şi II, Editura Floare 
albastră, Bucureşti, 2000. 

Astfel, poezia Glossă (1883) marchează începutul unui an- 
samblu de poezii inedite, pe care Titu Maiorescu le-a publicat 
în prima sa ediție din 1883, fără să-l fi consultat pe poet care era 
internat în spital. O a doua limită, mergând înapoi, ar fi poezia 
Povestea codrului (1878), care constituie începutul unui an- 
samblu de poezii pe care poetul le-a trimis la „Convorbiri lite- 
rare” după o tăcere de doi ani. Aceste poezii, trimise o dată, se 
alătură, pe de altă parte, acestei perioade de activitate intensă şi 
dureroasă, dar şi de deplină înflorire literară din anii 1878-1883, 
care sunt în miezul operei sale vii, formând bolta edificiului. O 
a treia perioadă — mai bine am spune punctul de pornire — 
rămâne prima sa poezie publicată: La mormântul lui Aron 
Pumnul (1866)” (p. 133). 

În ce priveşte tipul strofic adoptat, cercetarea statistică 
întreprinsă de Titus Bărbulescu aduce şi elemente noi, revela- 
torii, dar propune şi puncte de vedere discutabile, asupra 
cărora vom insista. „Cifrele din tabloul privind strofa — afirmă 
autorul studiului recenzat — indică o folosire aproape constantă 
a catrenelor [ceea ce este exact, n.n.] în cele trei perioade (13 
catrene în prima perioadă, 15 în a doua şi 14 în a treia). 
Strofele de 5, 6, 7 şi 8 versuri sunt folosite mai ales în prima 
perioadă, fiind mai rare în a doua şi foarte rare în a treia 
perioadă” (p. 135). 

Totuşi, a situa sextina alături de cvinta, septimă şi octa- 
vă în privinţa frecvenţei apropiate a utilizării lor ni se pare un 
lucru neconform adevărului. Chiar dacă suntem de acord că 
memoria calculatorului este infailibilă, depinde în ce măsură 
programul propus spre analiză corespunde datelor exacte ale 
creaţiei poetice menite interpretării statistice. Or, în această 
privinţă ne exprimăm serioase rezerve, căci, după cum s-a 
demonstrat, în ansamblul antumelor, sextina se erijează în 
strofă predilectă imediat după catren. În articolul Sextina în 
antume, autorul studiului Versificatie eminesciană afirmă 
următoarele: „Într-un eventual tablou consacrat tipurilor 
strofice, preferate de Eminescu în antumele sale, s-ar putea 
constata că sextina ocupă poziţia a doua, imediat după catren. 
Această predilecție pentru sextină nu are o singură explicaţie, 
ci mai multe, nemijlocit legate de diferitele sale epoci de crea- 

tie. Evidentă rămâne, însă, de la început, aspirația poetului 
spre simetrie şi armonie — pe care, sub aspectul versificatiei, 
sextina i le oferea într-o mai mare măsură decât alte tipuri 
strofice'”. 

Aşadar, un prim semn de întrebare se ridică atât asupra 
corectitudinii datelor statistice obținute, cât şi a evaluării lor 
estetice — fiindcă, în ultimă instanţă, acest lucru ne intere- 
sează. 

Aflăm astfel că „Timp de şaptesprezece ani [adică între 
1866 şi 1883, n.n.], viaţa interioară a poetului român s-a 
decantat în 55 270 de silabe” (p. 19). Desigur, afirmaţia ca 
atare n-ar depăşi un oarecare interes statistic, dacă autorul n-ar 
insista asupra calităţii silabelor, dată de structura acestora. 
„Sistemul silabic al lui Eminescu — remarcă Titus Bărbulescu 
— are o evoluţie crescătoare de la 72% la 80% pentru silabele 
deschise, corespunzându-i o scădere de la 28% la 20% pentru 
silabele închise. El se alătură, ba chiar anticipează sistemul 
silabic al poeziei române moderne şi contemporane...” 
(p. 25-26). 

Constatarea nu e nouă în esenţa ei — dar a fost nevoie de 
verdictul calculatorului, pentru ca ea să spulbere definitiv 
asertiunea conform căreia pesimismului eminescian i-ar fi 
corespuns mai bine vocalele închise, intrând în structuri sila- 
bice de aceeaşi natură. Numai că Eminescu ştie să păstreze un 
anumit raport între silabele deschise şi închise, chiar atunci 
când intenționează ca acestora din urmă să le confere o 
expresivitate deplină (ce se lasă încă receptată). Aşa proce- 
dează, de pildă, în aceste versuri din elegia O, mamă: 

„Deas[ulpra criptei negre a sfântului morm[â]nt 

Se sc[u]tura salcâmii de toamnă şi de v[â]nt”. 


Simetria între „u” şi „â” — sugerând (printr-o simbolică 
particulară) că începutul şi sfârşitul existenţial se află sub 
semnul durerii — este urmată, în ambele versuri, de o simetrie 
a vocalelor deschise. E drept, nu ne referim la poziţionarea lor 


3 cf. Adrian Voica, Versificatie eminesciană, Editura Junimea, Iasi, 1997, 
p. 236. 

silabică, ci la însumarea acestora — câte 7 in fiecare vers”. 
Concluzia cercetătorului este cât se poate de logică: „Poetul 
combină silabele cu o netă preferință pentru silaba deschisă; 
cât despre diftongare, poetul comprimă şi fixează sunetele în 
unități silabice mai dense, în ciuda unei limbi încă nefixate, 
care s-ar putea acomoda mai bine cu diereze şi hiatusuri dis- 


tribuite fără ordine”. 


kkk 


Abundenta cifrelor statistice (uneori irelevante) denotă 
mai mult capacitatea combinatorie nelimitată a calculatorului 
decât dorința interpretului de a găsi, pe linie structuralistă, le- 
gătura dintre „semnificant” şi „semnificat”. Capitolul Versul, 
cu numeroase subtitluri, răspunde cel mai bine acestei afirma- 
tii. Nu este suficient să aflăm că opera antumă eminesciană 
numără 4892 de versuri, dar şi că repartiţia lor în versuri lungi 
şi versuri scurte este diferită (2752, respectiv 2140). Prin ur- 
mare, există o diferență în privinţa utilizării versurilor scurte 
(de la 3 la 9 silabe) şi a celor lungi (de la 10 la 16 silabe). 
Deocamdată, relaţia dintre „semnificat” şi „semnificant” nu se 
simte. 

Ea se menţine la aceiaşi parametri iluzorii şi în paginile 
consacrate — pe linia lui Mihai Bordeianu, am zice — exem- 
plelor de versuri având 4, 5, 6, 7 etc. silabe. Mai mult chiar: 
lui Titus Bărbulescu i se pare insuficientă respectiva clasifi- 
care, propunând un tablou in care „poetul foloseşte un metru 
uniform (U), în care utilizează tipuri metrice apropiate (A), 
sau tipuri metrice complementare (C) ori diferite (D)” (p. 35). 

Totuşi, această ultimă clasificare, care nu tine câtuşi de 
putin cont de ritm, lasă loc unor supozitii diverse. Căci, dacă 
în cele 56 de poezii „cu tipuri metrice apropiate” diferenţa 
dintre versuri este de o silabă, în cele 7 poezii scrise în „tipuri 
metrice complementare”, diferenţa poate fi de două silabe 


4 Avem în vedere vocalele „a”, „ă” şi „e”. 

5 Ti p | ri : | Fes 
itus Bărbulescu, op. cit., p. 28. In ce priveşte prezenţa hiatusului şi a 

dierezei într-o anumită secțiune a creaţiei eminesciene, vezi şi volumul lui 

Ion Calotă, Eminescu — analizat prozodic şi comentat, Editura AIUS, 

Craiova, 1999. 

(Freamat de codru, Pe lângă plopii fără sot, Din noaptea), de 
4 (Somnoroase păsărele), de 6 (Odă — în metru antic), de 7 
(La Bucovina) şi, în sfârşit, în Junii corupți, de 8 silabe. 

Dar situația „complementarităţii” în aceste poezii este 
total diferită, presupunând enunturi de la caz la caz. Astfel, 
utilizarea de către Eminescu în poezia Odă (în metru antic) a 
două tipuri de vers (saphic şi adonic) cu o structură ritmică şi 
metrică deosebită se soldează cu „complementaritate” nicide- 
cum interpretată. După cum în romanta Pe lângă plopii fără 
sot, faptul că în versurile pare măsura este cu două silabe mai 
mică decât în versurile impare îi permite lui Eminescu să 
recurgă atât la rimele masculine, cât şi la cele feminine, deşi 
versurile au acelaşi ritm şi un număr par de silabe. 

Tot aşa, numărându-se printre cele „10 poezii cu metri 
diferiți”, Melancolie pune în evidenţă versuri de 7, 13 şi 14 
silabe. Versul: ,,Biserica-n ruină” are, într-adevăr, 7 silabe, dar 
el este un emistih (independent) al alexandrinului românesc cu 
varianta lui catalectică, presupunând alternanța 14/13 silabe. 
Este interesant de observat că Eminescu n-a găsit pentru 
versul XVII nici un conținut poetic acceptabil, care să devină 
primul emistih ale acestuia. De aceea îi conferă independență 
deplină. lar versul următor (XVIII) este o caracterizare a 
lăcaşului de cult peste care s-au troienit vremile şi uitarea, 
realizat prin intermediul a patru adjective expresive. Tabloul 
imaginat astfel de poet nu mai avea nevoie de nici o tuşă 
suplimentară: 

XVIL (A)... // (B) „Biserica-n ruină (7) 
XVIII. (A) Stă cuvioasă, tristă // (B) pustie şi bătrână” (7 + 7) 


Evident, constatările desprinse de autorul studiului Arta 
poetică eminesciană din lectura acestei statistici aride prezintă 
o oarecare importanță, dar n-ar trebui să se limiteze la ea. 
Ceea ce reuşeşte aici Titus Bărbulescu este la îndemâna ori- 
cărui cercetător mediocru. „Putem deja constata — afirmă el — 
că poetul îndrăgeşte versurile cu tipuri metrice apropiate, pe 
care le foloseşte în 56 din cele 90 de poezii; metrii uniformi 
(17) sunt folosiţi în marile poeme de maturitate; cei diferiți (7) 
sunt relativ puţin numeroşi în raport cu ansamblul tipurilor 

metrice” (p. 37). Mai elocvent ar fi fost raspunsul la intrebarea 
de ce recurge Eminescu in poemul Calin (file din poveste) de 
inspirație folclorică (după cum o dovedeşte şi titlul) la versul 
de 15/16 silabe — despartindu-se, în acest mod, de lirica popu- 
lară —, în timp ce Luceafărul, creaţie de inspirație filosofică, 
este scris în versuri scurte (de 8 şi 7 silabe). Calculatorul nu 
poate evalua situaţia dată, dar nici Titus Bărbulescu nu insistă 
asupra ei. Este, aceasta, şi ideea putin modificată care apare 
spre sfârşitul capitolului respectiv. „Poetul — notează autorul — 
manifestă deci o preferință pentru versul lung şi parisilabic. 
Putem oare să tragem de aici concluzia că el îşi afirmă origi- 
nalitatea în Scrisori şi Călin mai degrabă decât în Luceafărul 
şi Doina? Nu putem. Statistica spune ceea ce îi cerem să 
spună” (p. 50). În mod cert, autorul are dreptate: ea trebuie 
ajutată. 
ok e k 


În capitolul intitulat Strofa, după ce Titus Bărbulescu 
menționează că „Versul este fata de strofă ceea ce silaba este 
față de vers”, şi — utilizând logica dictionarelor — că „Mai 
multe strofe pot constitui un poem” (p. 55), acesta propune 
conceptul de cuplete pentru anumite structuri lirice. lată argu- 
mentele sale. „Există [...] o majoritate de versuri aranjate în 
strofe combinate de 4-8 versuri sau chiar în grupări strofice de 
12 versuri şi chiar depăşind cu mult acest număr. Aceste 
grupări strofice mari, de 12 versuri şi mai mult, noi le-am 
numit cuplete, dintr-o rațiune de clasificare mai conformă cu 
logica internă a culegerii” (Loc. cit.). 

Pentru specialişti, în primul rând, rezultatele cercetării 
în această direcție merită să fie consemnate. 

Aşadar, din totalul de 90 de poezii (socotite antume), 
Titus Bărbulescu le repartizează astfel, conform structurii lor 
strofice: 

„42 de poezii în catrene (Din străinătate, Amorul unei 
marmure, Amicului F.I., La moartea Principelui Știrbey, 
Venere şi Madonă, Noaptea..., Cugetările sarmanului Dionis, 
Înger şi demon, Floare albastră, Făt-Frumos din teiu, Cră- 
iasa din poveşti, Lacul, Dorinţa, Povestea codrului, Povestea 

teiului, Singuratate, Pajul Cupidon, O, rămâi, Pe aceeaşi 
ulicioară, Atât de fragedă..., Foaie veştedă, Luceafărul, S-a 
dus amorul..., Când amintirile..., Adio, Ce e amorul?, Pe 
lângă plopii fără sot..., Si dacă, Cu mâne zilele-ti adaogi..., 
Peste vârfuri, Somnoroase păsărele..., De-or trece anii..., 
Lasa-ti lumea... Te duci..., De-oi adormi..., lar când voi fi 
pământ, Criticilor mei, Din noaptea, Sara pe deal, La steaua, 
De ce nu-mi vii?, Kamadeva); 

5 poezii cu strofe de 5 versuri (La mormântul lui Aron 
Pumnul, Speranţa, Misterele nopții, Împărat şi proletar, 
Strigoii); 

8 poezii cu strofe de 6 versuri (La Bucovina, La 
Heliade, Junii corupți, Epigonii, Egipetul, Freamăt de codru, 
O, mamă..., Se bate miezul nopții); 

1 poezie cu strofe de 7 versuri (Înger de pază); 

4 poezii cu strofe de 8 versuri (De-as avea..., Ce-ti 
doresc eu tie, dulce Românie, La o artista, Diana); 

4 poezii cu strofe combinate de 4-8 versuri (O călărire 
în zori, Mortua est, Rugăciunea unui dac, Din valurile 
vremii); 

2 poezii în cuplete de 12 versuri (Mai am un singur dor, 
Nu voiu mormânt bogat); 

1 poezie în cuplete de 13 versuri (La mijloc de codru); 

1 poezie în cuplete de 14 versuri (De câte ori iubito...); 

1 poezie în cuplete de 18 versuri (Departe sunt de tine); 

1 poezie în cuplete de 25 versuri (Ce te legeni...); 

11 poezii în cuplete variate (Melancolie, Călin, Reve- 
dere, Scrisoarea I, Scrisoarea II, Scrisoarea III, Scrisoarea 
IV, Scrisoarea V, Doina, Nu mă înţelegi); 

9 poezii cu formă fixă (Afard-i toamnă, Sunt ani la 
mijloc, Când însuşi glasul, Glossă, Odă (în metru antic), 
Iubind în taină, Trecut-au anii, Venetia); 

1 poezie în versuri libere (Mänusa, după Fr. Schiller). 

În total 90 de poezii” (p. 55-56). 


Capitolul Strofa beneficiază de subcapitole intitulate 
după tipul strofic analizat. De această dată criteriul esenţial nu 
mai vizează numărul de versuri ce caracterizează respectivul 

tip strofic, ci dispunerea rimelor, o modalitate de a diferenţia, 
de pildă, un catren de altul. După ce constată că „13 poezii 
sunt formate din catrene aranjate pe două rime”, Titus 
Bărbulescu afirmă că „Acestea din urmă sunt catrene false, 
deoarece, prin jocul rimelor, versul, care este dispus tipografic 
în patru unităţi scurte de 7-8 silabe, se poate lungi, fără a forţa 
limba, în două secvenţe de 15-16 silabe sau, în mod exceptio- 
nal, de 17 silabe, aşa cum vom vedea, în detaliu, în cazul 
poeziei Cu mâne zilele-ti adaogi...” (p. 57). 

Dar exemplele date (Cu mâne zilele-ti adaogi... şi 
Kamadeva) infirmă ipoteza. Invatat cu alternanţa ritmică (1-3, 
2-4) în cele mai multe catrene eminesciene, Titus Bărbulescu 
propune — de fapt, reia — o teorie viabilă, dar insuficient ar- 
gumentată. Căci lipsa rimelor (în versurile impare), dar nu şi a 
cezurilor finale ce delimitează un vers de altul (deşi prezența 
ingambamentului nu poate fi uneori negată) determină un tip 
strofic întâlnit nu numai la Eminescu. În orice caz, în prima 
strofă din Cu mâne zilele-ti adaogi, citată de Titus Bărbulescu, 
în care virgula existentă după primul vers impune cezura 
mobilă, precum şi conjunctia „şi” detectabila pe prima poziţie 
silabică a penultimului vers sunt argumente în favoarea unei 
structurări foarte precise a frazei poetice. lar ansamblul pro- 
zodic certifică acest lucru: 

I. „Cu mâne zilele-ti adaogi, 


v-v  —VV v-v 9/— 
II. Cu ieri viata ta o scazi 

v v-v- V 8/a 
III. Şi ai cu toate astea-n fata 

V— v-v v v 9/— 
IV. De-a pururi ziua cea de azi”. 

v-v -v -v- 8/a 


Dacă în prima strofă din Kamadeva, în care semnele de 
punctuație aflate la sfârşitul versurilor II şi III impun o cezură 
mobilă (/) care, într-o altă transcriere, devine cezură mediană 
şi fixă (//), iar catrenul se transforma in distih, acest lucru este 
posibil pentru ca toate versurile au masura egala (8 silabe): 

I. „Cu durerile iubirii 


VV— VV v-v 8/— 
II. Voind sufletu-mi să-l vindec, 
V— -vv v-v 8/a 
HI. L-am chemat în somn pe Kama — 
VV — v- v=v 8/— 
IV. Kamadeva, zeul indic”. 
VV—V/ —v — V 8/a 


Aşadar, într-o altă transcriere versurile catrenului devin 
emistihurile unui eventual distih: 

(A). „Cu durerile iubirii // (B) voind sufletu-mi să-l vindec, 
(A). L-am chemat în somn pe Kama — // (B) Kamadeva, zeul indic”. 

Algoritmul metrilor devine aici 8 + 8. Dar operația 
aceasta se dovedeşte aproximativă in multe alte strofe ale poe- 
ziei de fata, în care elementele metrice (8/9 silabe) sunt uşor 
de depistat. 

Dacă vrem, totuşi, să reținem aceasta idee — care nu este 
nouă —, cea mai potrivită exemplificare o găsim în Crăiasa din 
poveşti — poezie nenominalizată de Titus Bărbulescu, dar bă- 
nuită a face parte din „grupul celor 13”. Restrictiv, este vorba 
de prima strofă, pentru că numai aici schemele ritmice sunt 
pertinente din punct de vedere prozodic. Textul este urmă- 
torul: 

I. „Neguri albe, strălucite 


-v —V/ vv-v 8 /-— 
II. Naşte luna argintie, 

-v —V VV-v 8/a 
III. Ea le scoate peste ape, 

w-v w-v 8 /- 
IV. Le întinde pe câmpie”. 

VV — V VV — V 8/a 


Prin urmare, însumate, versurile 1-2 şi 3-4 ale acestei 
strofe corespund unei structuri în care acționează cezura 
mediană (//), iar rima le uneşte prozodic. Transcriind astfel 
prima strofă a poeziei Crăiasa din poveşti: 

„Neguri albe, strălucite // naşte luna argintie, 


(|) -=v —v/ w-v/i//(2)-v -v vv-v 
Ea le scoate peste ape, // le întinde pe câmpie” 
(3) VV —V VV—v (4) vv-v  vv-v 


observăm că cezura finală a versului scurt (de 8 silabe) poate 
deveni cezură mediană în tipul de vers având acelaşi ritm 
(trohaic), dar măsura de două ori mai mare (16 silabe). Muzi- 
calitatea este obținută şi prin tiparul ritmic, pentru că ver- 
surile inițiale (1-2 şi 3-4), devenite emistihuri în transcrierea 
noastră, se caracterizează şi prin schemele ritmice comune’. 

Desigur, nu toate afirmatiile lui Titus Barbulescu sunt 
desprinse din zona credibilitatii. Unele sunt amuzante prin 
continutul lor (ca si in cazul altor autori), dar concomitent 
provoacă tristeţea, accentuată de gândul că, în studiile prozo- 
dice mai ales, diletantismul nu e deloc scuzabil. Iată ce spune 
autorul studiului Arta poetică eminesciană cu privire la struc- 
tura unei miniaturi lirice: „În poezia Somnoroase păsărele, 
dispunerea strofelor şi silabelor este remarcabilă prin virtuo- 
zitatea sa: un catren format din 3 versuri de 8 silabe şi al 
patrulea vers din 4 silabe, ca refren. Se degajă o impresie de 
echilibru natural, de armonie «nocturnă». Usurinta textului 
este însoțită de ritmul savant, care este anapestul românesc” 
(s.n.), (p. 58). 

Este pentru prima oara cand, intr-o cercetare de acest 
gen, apare sintagma ,,anapest romanesc”. Reamintim — daca 
mai e nevoie — că celula ritmică numită anapest este impru- 
mutată din versificatia greco-latină şi este formată din trei 
silabe, având accent pe ultima (vv-). Însumate, asemenea 
celule cu modul ternar şi ritm ascendent determină ritmul 
anapestic (VV— vv- vv- vv-). În acest ritm, ictusii se află pe 
poziţiile silabice 3, 6, 9, 12 etc., iar versurile concepute după 
această structură se numesc anapestice. 

Curios este faptul că un reputat metrician contemporan, 
I. Funeriu, autorul unei Versificatii româneşti, nu găseşte 
printre antumele eminesciene nici o poezie scrisă în acest ritm. 


ê Pentru detalii, vezi articolul Armonia — ca principiu existential şi poetic în 
vol. Adrian Voica, Versificatie eminesciană, p. 55-71. 

referindu-se la ritmul anapestic. Aplicată la studiul lui Titus 
Bărbulescu, constatarea lui I. Funeriu pare mai mult decât 
ironică. 

Totuşi, pentru a stabili adevărul, este necesar să tran- 
scriem prima strofă a poeziei Somnoroase păsărele — aşa cum 
procedează, de fapt, şi Titus Bărbulescu — dar, spre deosebire 
de acesta, să prezentăm şi tabloul accentual: 

I. „Somnoroase păsărele 


wv w/v dipodie peonica (III) 
II. Pe la cuiburi se aduna, 
wiv vv lv dipodie peonicä (III) 
III. Se ascund în rămurele — 
vv? vvv Ty anapest + mesomacru 
IV. Noapte bună!” 
ly y dipodie trohaică 


Prin urmare, în această strofă întâlnim accente numai pe 
silabele impare — şi anume pe cele numerotate 1, 3 şi 7. Nici 
vorbă de ritm anapestic. Versul IV se constituie în vers-mar- 
tor, certificând că modulul este binar (1, 3), iar ritmul trohaic 


(— v, — v). 
oh ok ok 


Avand in vedere emendarile de mai sus se impune o 
lectură foarte atentă a paginilor consacrate poeziilor cu forma 
fixă (sau „limitată” — cum afirmă Titus Bărbulescu), pentru că 
aici nu este vorba numai despre strofă şi ritm, ci şi de îmbi- 
narea rimelor. 

Subcapitolul respectiv începe cu unele precizări în legă- 
tură cu strofa saphică în care şi-a conceput Eminescu celebra 
Odă (în metru antic). Poezia menţionată „cuprinde 5 strofe de 
câte 4 versuri fiecare (3 versuri lungi de 11 silabe şi un vers 
scurt de 5 silabe, ca refren). Fără rimă“, poemul se bazează pe 
ritm, care este savant repartizat pe 5 picioare binare şi ternare: 


7 Cf. I. Funeriu, Versificatia românească, Editura Facla, Timisoara, 1980, 
p. 31. 

$ Evident, fiind vorba de un tipar aparținând liricii antice greco-latine, din 
care rimele lipseau. 

troheu, spondeu, dactil, troheu, spondeu” (p. 75). Spondeul 
final (— —) este de fapt un troheu (— v) iar versul, în ansamblul 
său, se numeşte saphic. Strofa se încheie într-adevăr cu un 
vers scurt, numit adonic, alcătuit dintr-o celulă dactilică şi una 
trohaică (- vv  — v). Dar Titus Bărbulescu nu le numeşte 
niciodată aşa şi nici măcar nu observă că, pentru a obţine 
versul adonic, el apelează şi la accentul secundar al cuvântului 
„Singurătăţii” (- vv — v). Deşi ambitioneaza să transfere în 
limba română un tipar clasic”, Eminescu nu reuşeşte decât 
partial realizarea „schemei ideale”. 

În privinţa sonetelor — scrise, evident, în ritm iambic —, 
Titus Bărbulescu avansează uneori idei de-a dreptul bizare în 
legătură cu rimele din catrenele acestora. Astfel, în Afară-i 
toamnă, „Rimele sunt aranjate regulat”, deşi schema propusă 
de autor (ABBA/BCCB) evidenţiază trei clauzule şi nu două, 
în conformitate cu textul. Respectivele rime, pe care le 
reproducem: ,,-mprastidta / picuri / plicuri / toátă // nimicuri / 
bata / picuri” atestă schema ABBA/BAAB. La aceeaşi pagina 
76 aflăm cu mirare că, în sonetul Sunt ani la mijloc, „Jocul 
rimelor este mai puţin regulat decât în sonetul precedent”, 
fiind notată schema ABAC/AAC! Aşadar, din cele opt versuri 
ale catrenelor nu sunt reținute decât şapte! Desigur, nu 
excludem o greşeală tipografică, dar şi în acest caz, schema 
este dezmintita de rimele înseşi: „vor trece / ne-ntâlnirăm / ne 
iubirăm / rece // inspiră-mi / se plece / petrece / liră-mi”. Şi în 
acest sonet, ca şi în precedentul, Eminescu recurge la o 
schemă unică în catrene (ABBA//BAAB). Aceeaşi situație 
este atestată şi de rimele sonetului Când însuşi glasul, dar 
opinia lui Titus Bărbulescu diferă radical. El consideră că 
acest sonet „este încă şi mai puţin fidel, prin jocul rimelor, 
față de regulile stricte ale genului”, transcriind, „pentru ca- 
trene”, schema ABCA // CAAB (p. 76). Reproducând însă 


% Se pare că o elegie de Catullus, O dii si vestrum est misereri, în special 
ultimul vers, O, dii, reddito, ni hoc pro putate mea, i-a servit lui Eminescu 
drept model metric” (Cf. Titus Bărbulescu, op. cit., p. 76). 

10 Vezi, în acest sens, articolul Variafii pe tema strofei safice, scris de 
G. I. Tohăneanu şi inclus in vol. Eminesciene (Editura Facla, Timisoara, 
1989, p. 215-226). 

rimele, menţionăm că Eminescu a urmărit de fapt aceeaşi 
schemă, deşi rimele compuse realizate de el nu impun o clau- 
zulă perfectă în privinţa omofoniei: ,tdce / evlävii / ascul- 
ta-vei / desface // insenind-vei / páce / incodce / asa vii”. 
Privită prin grila totalei acurateti prozodice, schema ABCA // 
CAAB este într-adevăr reală, corijand (fără să-l cunoască 
însă!) un studiu pe această temă". 

În schimb, în Trecut-au anii şi în Veneția, Titus Bărbu- 
lescu acceptă „regularitatea catrenelor” impunând schema fun- 
damentală a sonetelor eminesciene, cu rime imbratisate în 
catrene: ABBA // BAAB. 

Fără justificări teoretice notabile, pretențiile prozodice 
ale cercetătorului tind spre absolut. Numai aşa se explică ur- 
mătoarele afirmaţii referitoare la rimele sonetelor emines- 
ciene: „Poemul cu formă fixă sau limitată, în special sonetul, 
este cultivat cu o evidentă grijă față de formă, însă fără ca 
poetul să devină sclavul acesteia. În legătură cu acest aspect, 
trebuie să remarcăm faptul că niciodată forma nu este tratată 
doar ca formă. Nici un vers nu sună a gol, nici o structură 
strofică nu trădează artificiul. O strofă eminesciană poate fi 
rău construită, însă ceea ce conţine este mai important decât 
aspectul exterior” (p. 81). 

O paranteză se impune. Dacă Eminescu nu ar fi acordat 
formei o importanță atât de mare, cu siguranță, nici Odă (în 
metru antic), nici Venetia, Peste vârfuri, Somnoroase păsărele, 
Mai am un singur dor sau Glossă nu s-ar fi numărat printre 
„ineditele” ediţiei princeps. Perfectionistul care era Eminescu 
avea unele rezerve (greu de explicat) în privinţa lor, aceasta 
fiind adevărata cauză pentru care nu le-a încredinţat tiparului. 

Discutând despre rimă în cazul poeziilor cu formă fixă, 
Titus Bărbulescu se referă şi la alte creaţii, neîncadrabile în 
această categorie. Autorul surprinde tehnica utilizării rimelor, 
în fraze memorabile, ce se cuvin menţionate. „Strofele de 6 
versuri cu rime simple (perechi, n.n.) tratează cu simplitate 
teme grave. O, mamă... - AABBCC de exemplu — se serveşte 


ll Vezi Adrian Voica, Etape în afirmarea sonetului românesc, Editura 
Universităţii „Al. I. Cuza”, Iasi, 1996. 

de rima ca de un accesoriu docil; tema mortii, tonul elegiac nu 
se potrivesc unui joc de rime stralucitor, in timp ce rima 
simplă le acompaniază in surdinä, asemenea litaniilor”. Si mai 
departe: „Cu cât strofa este mai lungă, cu atât jocul rimelor 
este mai ascultător, mai cuminte, în virtutea legii simplităţii. 
Astfel încât cupletele de 12 versuri şi mai mult folosesc rime 


simple, cu excepţia poemelor cu forme fixe” (p. 80). 
Kk k 


În orice studiu consacrat prozodiei, capitolul cel mai 
dificil se dovedeşte a fi cel despre ritm. După cum se ştie, 
ritmul este viata poeziei. Altfel spus, acesta nu este un element 
accesoriu (ca în proză, de pildă), ci unul esențial, fără de care 
lirica n-ar putea exista. 

Adept al teoriei clasice privind prozodia românească, 
Titus Bărbulescu nu discerne între „picior metric” şi „celulă 
ritmică”. De aceea, afirmaţiile sale nu pot depăşi un anumit 
prag interpretativ. Faptul în sine este cu atât mai regretabil, cu 
cât creaţia investigată este cea eminesciană. 

În capitolul Ritmica, autorul studiului Arta poetică emi- 
nesciană identifică ritmul poeziilor din ediţiile Maiorescu, 
ajungând la următoarele rezultate: „35 de poezii compuse în 
ritm trohaic”; „30 de poezii compuse în ritm iambic”, „3 poe- 
zii compuse în ritm amfibrahic”; „| poezie este compusă din 
dactile” (fiind nominalizată Sara pe deal, deşi ea se pretează 
altei încadrări), „21 de poezii folosesc ritmuri amestecate 
(s.n.) cu două sau trei picioare şi chiar [in care], ici si colo, 
apare un tip ritmic (s.n.) de patru silabe — peonul” (p. 84-85). 

În această clasificare aflată la începutul capitolului 
menţionat, poezia Somnoroase păsărele nu este individuali- 
zată ca ilustrând „anapestul românesc” — aşa cum afirmase 
autorul la p. 58 — ci este integrată printre creațiile „cu ritmuri 
amestecate” — ceea ce contravine flagrant realităţii. În schimb, 
Sara pe deal, „compusă din dactile”, se numără de facto 
printre poeziile cu ritmuri combinate, căci „dactilele” 
propriu-zise vin după cezura fixă ce delimitează un coriamb 
de celelalte celule ritmice ale strofei. Pentru exemplificare, 
transcriem primele două versuri ale acestei poezii: 

I. „Sara pe deal buciumul sună cu jale, 
—vv—// -vv — VV -V 
(coriamb) (dactil) (dactil) (troheu) 
IL. Turmele-l urc, stele le scapärä-n cale”. 

-w-// -vv -vV -V 

Aşa încât grupajul de poezii „cu ritmuri amestecate” se 
cere analizat cu atenție. 

Prima poezie integrată aici este O călărire în zori 
(1866) — deci un text aparținând primei perioade de creație. 
Într-adevăr, aici coexistă (în strofe separate, însă) ritmul amfi- 
brahic cu cel trohaic. 

Urmează Amorul unei marmure (1868) — poezie ante- 
rioară colaborării la „Convorbiri literare” şi neinclusă printre 
antumele ediției Maiorescu’. Dar strofa este formată din trei 
alexandrini româneşti (de 14 silabe) şi de un vers scurt (de 6 
silabe) având, toate, ritmul iambic. Spre exemplificare cităm 
prima strofă: 

I. „Oştirile-i alungă în spaimă înghețată. 
v?vv vív// v°v vvv 

II. Cu sufletu-n ruină un rege-asirian 
v?vv vív/ v 2vvvv € 

III. Cum stâncelor aruncă durerea-i înspumată 


2 6 2 6 
V © VV VOV/ viv VV Vv 
IV. Gemândul uragan”. 
v2v vv 


(Pentru nespecialişti, este necesar să precizăm că, în 
evaluarea unui vers, accentele ritmice contează numai când 
trebuie descoperit modulul ritmic al acestuia. În cazul de față, 
conform practicii tradiționale, în versul: „Oştirile-i alungă in 
spaimă îngheţată” s-ar prefigura schema: 

v-v-v-v // v-v-v-v 
dar prozodia modernă ia in considerație — în cuvinte sau 
sintagme — numai accentele de intensitate). 

Următoarea poezie integrată in aceasta categorie este 
Amicului F.I. (1869) având, într-adevăr, un ritm neregulat, dar 


12 Cf. vol. Mihai Eminescu, Poezii, ediţie îngrijită de Dumitru Irimia, Edi- 
tura Universităţii „Al. I. Cuza”, Iasi, 1994, p. 458. 

adesea o apreciabilă simetrie a celulelor ritmice. Strofa a doua, 
mai ales, confirmă această ipoteză: 
V. „V-aţi dus cu anii, ducu-vă dorul. 


V— v-vi//—-vw -vy 
VI. Precum cu toamna frunzele trec; 
v v-v// VV 


VII. Buza mi-e rece, sufletul sec, 


vv v// = vv 
VIII. Viaţa mea curge uitând izvorul”. 
vv v//v v-v 


În Epigonii (1870) — reținută de asemenea de autor — 
ritmul este trohaic (deşi cu unele imperfectiuni evidente), dar 
integrarea acesteia în categoria menționată se datorează versu- 
rilor cu cezură fixă, şi presupune notarea accentelor ţinându-se 
cont de ea: 

VII. „Văd poeţi ce-au scris o limbă, ca un fagure de miere: 


7 3 7 
ly? v? v v// VV ` vv Viv 
VIII. Cichindeal gură de aur, Mumulean glas cu durere”. 
4 7 3 4 7 
vw? fy v'v// VW “vo oviv 


(Ar trebui, totuşi, să clarificăm un anumit aspect al 
chestiunii. În versul VIII, ambele accentuări pe silabele pare — 
poziţionate identic în cele două emistihuri — sunt perturbäri 
ritmice expresive, neapartinand nicidecum altui ritm. Numai 
că prin această modalitate ritmică, Eminescu îi poate caracte- 
riza mai bine pe cei doi. Unul este „gură (de aur)”, iar celălalt 
are „glas (cu durere)”. 

Dacă în Epigonii Eminescu recurgea la versul de 16/15 
silabe având ritm trohaic şi cezură mediană, în Împărat si 
proletar (1874) el utilizează alexandrinul românesc, vers ca- 
racterizat — după cum am menţionat deja prin lungimea de 
14/13 silabe, ritm iambic şi cezură mediană: 

I. „Pe bănci de lemn, în scunda tavernă mohorâtă, 


v? e pi wey. vvív (7 +7) 
II. Unde pătrunde ziua printre fereşti murdare, 
vwwvîv Sv// vwv + vív (7+7) 


III. Pe lângă mese lunge, stătea posomorâtă, 
vwv iv “v// v?  vvyvív (7+7) 

IV. Cu fete-ntunecoase, o ceată pribegita, 


v2vvvîv// viv wv (7 +7) 
V. Copii săraci şi sceptici ai plebei proletare”. 
v? ví Vwi Ve vvv (7+7) 


Este foarte probabil ca Titus Bărbulescu să fi integrat 
Rugăciunea unui dac (1879) printre poeziile cu „ritmuri 
combinate” şi din cauza numeroaselor perturbări ritmice care 
traversează creația respectivă de la un capăt la celălalt. Nu 
numai accentuarea obligatorie a negatiei („nu”) şi a con- 
junctiei sau adverbului negativ (,,nici”) îl va fi indus în eroare, 
ci numeroase alte accente suplimentare, cu certă valoare pro- 
zodică, la care Eminescu apelează adesea pentru a da versului 
expresivitate. 

Poezia începe (şi continuă) cu versuri în care perturbă- 
rile sunt numeroase: 

I. „Pe când nu era moarte, nimic nemuritor, 


yoy Swi v? vvwć (7+ 6) 
II. Nici sâmburul luminii de viata dătător” 
1! ?w vív// vîv vv (7 + 6) 


x : ee 13 
dar „redresarea ritmului” despre care vorbea I. Funeriu ~ se 
produce destul de curand: 

V. „Pe când pământul, cerul, vazduhul, lumea toată 


v? výív/ Ív// v?v/ fv fy (7+7) 
VI. Erau din rândul celor ce n-au fost niciodată”. 
v? vív v// v?v vvv (7+7) 


În strofa următoare, primul vers al acesteia conține 
iarăşi o perturbare, dar al doilea îndeplineşte toate rigorile pro- 
zodice — aşa cum sunt ele înţelese de Titus Bărbulescu —, fără 
însă ca acesta să ţină cont de unele detalii ale artei poetice 
eminesciene: 

IX. „EI singur zeu stătut-a nainte de-a fi zeii 


L 2y E ue 4 vay vA y (7+7) 
X. Si din noian de ape puteri au dat scânteii”. 
vvví voy v? vi vív (7+7) 


In fond, Eminescu recurge şi aici, ca şi în poezia ante- 
rior discutată, la acelaşi tip de vers (alexandrinul românesc), 


15 I, Funeriu, op. cit., p. 36-38. 

ale cărui valenţe prozodice au continuat să fie puse în lumină 
de unii autori moderni, printre care I. Pillat şi V. Voiculescu. 
Criteriile după care Titus Bărbulescu a văzut în Atât de 
fragedă... o poezie cu „ritmuri combinate” ne scapă. O expli- 
catie ar exista, totuşi. El imbratiseaza astfel teoria lui Mihai 
Bordeianu (neindicat însă la bibliografie) după care celulele 
ritmice diverse, existente în orice vers, deoarece dimensio- 
nează cuvinte şi sintagme diferite ca dimensiuni, sunt, de fapt, 
ritmuri. Ceea ce putea fi o mare descoperire în prozodia 
românească modernă (înlocuirea „picioarelor metrice” cu 
„celulele ritmice”) se transformă, iată, într-o teorie supusă 
oprobiului specialiştilor, căci atât G. I. Tohăneanu, cât şi I. 
Funeriu au criticat-o aspru. Într-adevăr, a afirma că în primul 
vers din Atât de fragedă... Eminescu apelează la trei ritmuri 
(iambic, peonic şi amfibrahic) este o aberaţie, dar că, însu- 
mate, cele trei celule numite astfel dau modulul binar, specific 
ritmului iambic, fiind astfel o realitate de necontestat: 
I. „Atât de fragedă, te-asameni 
v v-vwy/ v-v 
veviviviy 
II. Cu floarea alba de cires, 
v-v -v vv- 
v?vívívť 
II. Şi ca un înger dintre oameni 
vvv- V w-v 
And da Aia A: 
IV. În calea vieţii mele ieşi”. 
v-v -V -V 
v’ vívívť 
Mai nou — ne repetam de fapt —, metricianul nu mai 
lucrează cu toate accentele ritmice. Le preferă pe cele de 
intensitate. Dar atunci când vrea să afle ritmul versului 
respectiv le pune pe toate. Uneori, ca în cazul ultimului vers 
din poezia citată, metricianul beneficiază de o mărturie pro- 
zodică decisivă, menită să lămurească definitiv statutul ritmic 
al creaţiei respective. Atât de fragedă... este scrisă, aşadar, în 
ritm iambic, deoarece accentele cad numai pe silabele pare. 

Mănuşa este o traducere „după Fr. Schiller” pe care 
poetul a conceput-o în vers trohaic de 16 silabe, cu cezură 
mediană. Dovadă este prima strofă, în care rimele perechi par 
a fi expresia unei ordonări prozodice pe care perfectionistul 
Eminescu o urmărea necontenit. În strofa următoare, criteriul 
ritmului încă funcţionează, dar nu şi cel al măsurii şi rimelor. 
Începând cu a treia strofă, în cadrul aceluiaşi ritm trohaic, dar 
având imperfectiuni evidente, traducătorul realizează versuri 
heterometrice cu rime întâmplătoare. Se pare că Eminescu a 
intenționat să redea conținutul originalului schillerian sacrifi- 
când forma. 

În privinţa Odei (în metru antic) se poate vorbi de com- 
binatii ritmice, specifice versificatiei greco-latine, repetate 
însă în aceeaşi ordine, după modelul strofei saphice — de unde 
şi justificarea subtitlului. În schimb, în Somnoroase păsărele 
ritmul este trohaic, probat în altă secţiune a prezentului articol. 
La fel ca şi în Lasă-ţi lumea..., o inedită în ediţia din 1883. 

Din valurile vremii este o poezie în care numai structura 
strofelor (o octavă şi două sextine) diferă, nu şi ritmul versu- 
rilor, care este iambic, specific alexandrinului românesc. Cum 
rimele sunt exclusiv masculine, se poate afirma că tiparul 
adoptat se confundă cu varianta catalectică (13 silabe) a 
acestui tip de vers. 

Te duci... — următoarea poezie nominalizată de Titus 
Bărbulescu printre cele având „ritmuri combinate” este scrisă, 
de asemenea, în ritm iambic. Numai că şi aici perturbările 
ritmice expresive sunt numeroase — realitate prozodică pe care 
Titus Bărbulescu n-o poate explica şi tocmai din această cauză 
ea se transformă într-un obstacol imposibil de trecut. 

In Ce te legeni şi La mijloc de codru des, poezii de 
influenţă folclorică, ritmul este cel adecvat: trohaic. Subtitlul 
celei de a doua, mai ales („în formă populară”), ar fi trebuit 
să-i dea de gândit exegetului. Numai că acesta a luat în consi- 
deratie in special imperfectiunile ritmice (si ele specifice 
poeziei populare) atunci cand a incadrat-o in respectiva lista. 

Titus Bărbulescu observa însă cu justete că Mai am un 
singur dor (şi variantele sale) reflectă prozodic asocierea, in 
versuri distincte, sugerate şi grafic prin aşezarea în pagină (am 

adăuga noi), a două ritmuri: iambic şi amfibrahic. Dar consta- 
tările lui vin după publicarea în literatura românească de spe- 
cialitate a unor concluzii similare". 

Romanta De ce nu-mi vii (1887) — ultima romanta emi- 
nesciană — începe cu o perturbare ritmică, suficientă însă 
pentru ca Titus Bărbulescu să-şi imagineze alt ritm (trohaic, în 
speţă), chiar dacă „redresarea” celui adevărat (iambic) se 
produce în versul proxim. Pentru a putea fi numit trohaic, ar fi 
trebuit ca toate accentele primului vers să cadă pe silabele 
impare — ceea ce nu este cazul. 

În sfârşit, despre Kamadeva — ultima integrată in 
această categorie — ne-am exprimat deja, precizând că ritmul 
ei este trohaic. 

Acum, epuizând lista propusă de Titus Bărbulescu 
referitoare la poeziile cu „ritmuri combinate”, ar trebui să răs- 
pundem la întrebarea dacă numărul lor real este semnificativ. 
Răspunsul se prefigurează. Dar el schimbă radical algoritmul 
stabilit de cercetător şi ilustrat prin intermediul unor grafice. 
Din păcate, în lumina adevărului prozodic, ele nu mai au nici 
o relevanţă, căci raportul dintre antumele scrise în ritm trohaic 
şi cele concepute in ritm iambic s-a modificat simţitor. De aici 
şi speculațiile la care recurge Titus Bărbulescu în încercarea 
de a-l contrazice pe Ibrăileanu cu privire la preponderența 
unui ritm sau altul în diferitele etape de creaţie pe care le-a 
străbătut Eminescu. 

Din acest motiv, multe pagini ale cărții devin inactuale, 
în pofida spiritului de sinteză şi a remarcabilei intuitii de care 
dă dovadă Titus Bărbulescu. Vom recurge la un lung citat toc- 
mai pentru a reliefa capacitatea autorului de a interpreta datele 
statistice oferite de calculator: „Dinamica metricii şi a ritmi- 
citatii sale dovedeşte o varietate în mişcare, continuă, a unei 
tensiuni susținute fără încetare; am zice că este o fugă obse- 
danta: metrica şi ritmica se urmăresc în cursul construcției lor 
împletite, în curbe ce coboară, ce urcă şi continuă să se urmă- 
rească în opera aflată în gestație, care este poezia postumă. Se 


14 Vezi „Mai am un singur dor şi variantele sale. Consideraţii prozodice 
privind manuscrisele”, în vol. Adrian Voica, Versificație eminesciană, p. 
198-235. 

întâmplă acelaşi lucru în interiorul fiecăruia dintre aceste as- 
pecte majore: silabă deschisă şi silabă închisă, vers lung şi 
vers scurt, strofă clasică şi cuplet neîntrerupt, acest proces este 
decelabil mai ales în ritmică şi acolo este cu atât mai semni- 


ficativ cu cât provine direct din psihologia poetului” (p. 139). 
Kk k 


Există în această carte şi o secțiune consacrată postu- 
melor — mai precis ritmicii lor —, dar asupra ei nu ne vom 
pronunța, din moment ce majoritatea acestor poezii sunt nefi- 
nisate, iar judecatile de valoare se fac prin raportarea la an- 
tume. 

Ceea ce vrem să relevăm în încheierea acestor rânduri 
este că orice încercare exegetică folosind grila prozodică ia 
aspectul unei contribuții substanțiale în cadrul literaturii 
noastre de specialitate, care se afirmă sporadic, din cauza unor 
greutăți inerente, specifice investigației de această natură. 


Părintele Ghelasie Gheorghe 
de la Mănăstirea Frăsinei, Râmnicu-Vâlcea 


Mircea FOTEA 


Cu multi ani în urmă, mi-a căzut in mînă cartea ieromo- 
nahului Ghelasie Gheorghe, intitulată Memoriile unui isihast, 
pe care am citit-o cu un interes sporit, întrucât era scrisă de un 
practicant al rugăciunii isihaste prezentată în carte ca fiind 
specifică românilor. Au urmat apoi şi alte cărți. Am avut, iată, 
bucuria şi plăcerea să-l cunosc personal pe autor la Mănăstirea 
Frăsinei, unde activează din tinereţe. Într-una dintre cărţile 
oferite cu multă generozitate (Acatistier-Sinaxar. Sfinţii 
români II, Colecția Isihasm, Editura Conphys, Rm. Vâlcea, 
2000, tipărit cu binecuvintarea Înalt Preasfintitului Serafim, 
Mitropolitul Germaniei), am găsit Acatistul lui Mihai 
Eminescu. l-am trimis părintelui o scrisoare în care i-am cerut 
permisiunea de a republica acest text în Studii eminesco- 
logice, pentru a fi cunoscut şi în lumea literatilor. În scrisoare, 
l-am rugat totodată să-mi trimită şi cîteva date autobiografice, 
pe care să le integrăm într-o succintă prezentare asupra auto- 
rului. Din răspunsul primit, datat 4 martie 2003, selectăm cîte- 
va fraze edificatoare pentru personalitatea părintelui Ghelasie: 


Domnul Dumnezeu să vă binecuvinteze. 

Mă bucur de cele solicitate şi aveți toată ingäduinta sa 
publicați Acatistul lui Mihai Eminescu aşa cum este, cu 
introducerea ce o fac, pentru o cit de cit înţelegere a acestuia. 

Chipul lui Eminescu este tocmai chipul specific autohton. 

Prea se vorbeşte de un „import” mistic, indiferent că 
este de la greci-bizantini sau de la ruşi-slavi. Există cu ade- 
vărat şi un specific propriu carpatin, ce eu îl numesc Iconic ca 
o viziune directă şi fără alte influenţe. 

Cit priveşte zisa autobiografie, eu o refuz categoric, că 
este o tendință de ,,vinare de virtuţi si stigmate”, ce nu mai 
sint „iconice”. A vorbi despre virtuțile şi meritele cuiva este o 
impietate, că te bagi în „Altarul Personal” al aceluia, ca şi 
greşelile şi deficienţele ce sînt doar direct şi personale, fără 
ingäduinta batjocoririi cuiva. 

Iconicul Carpatin ce încerc eu să-l evidentiez este ,,pes- 
te virtuţi şi defecte”, Taina ce nu poate fi atinsă de altcineva. 


Respectăm dorința părintelui Ghelasie de a nu intra in 
„Altarul personal” al sfintiei sale, dorință izvorita cu siguranță 
dintr-un principiu călăuzitor în viață. Celor care doresc să 
cunoască scrierile şi gîndirea părintelui Ghelasie Gheorghe le 
oferim în continuare o listă cu cele mai cunoscute lucrări ale 
domniei sale, care abordează importante probleme de antropo- 
logie creştină, de filosofie şi spiritualitate românească. În cele 
mai multe dintre ele autorul evidențiază existența unei rugă- 
ciuni isihaste specifică spaţiului carpatin, numită „Iconică”, 
diferită de cea practicată la Muntele Athos, precum şi de cea a 
slavilor răsăriteni. 

Rindurile de mai jos, din lucrarea Omul. Hotarul de taină, 
Colecţia Isihasm, 2001, p. 11, redau într-o formă esentializata 
specificul iconic carpatin, constituindu-se totodată ca o invi- 
tatie de a lectura pe larg lucrările părintelui Ghelasie: 

Caracterul nostru spiritual autohton are un specific de 
moştenire ancestrală, un fel de memorial de Origine. De 
exemplu, poporul evreu a păstrat nişte Memorii mai apropiate 
de Origini şi de aceea a fost acela prin care Dumnezeu a pre- 
gătit Menirea Hristicului, Intruparea Hristică; şi alte popoare 
au păstrat o parte spirituală, cum au fost grecii. Sint unii care 
au păstrat un caracter mai ritualic, cum sint alte popoare. 
Deci fiecare popor, pe undeva, s-a diversificat, după căderea 
adamică, în aceste caractere specifice. 

Caracterul nostru, al poporului nostru traco-dacic, are 
acest specific în care se păstrează acest Memorial Ancestral, 
acel Memorial de Rai în care sufletul şi trupul nu sînt în 
contradicţie, ci realul acesta de a fi într-o Unire Participativă 
aproape egală. 

În sensul carpatin, iconicul înseamnă nu ridicarea vă- 
zutului la nevăzut, ci un fel de coborire tainică, de sacralitate 
a nevăzutului în văzut, în Arătare, încit la un moment dat, 
icoana devine un fel de preinchipuire euharistică, incit pentru 
specificul carpatin icoana nu este o simpla reprezentare, si nu 
este nici o simpla modalitate de a trece de la vazut la nevazut, 
de a trece de la trupesc la spiritual, sau la Duh, ci este 
altceva, este această taină in care Divinul se face Trup si se 
face Împärtäsanie si se poate împărtăşi. 

Lista lucrărilor mai importante: Memoriile unui isihast, 
Bucureşti, Editura Arhetip, 1991; Iscusinta trăirii isihaste, 
vol. 2, Bucureşti, Editura Arhetip, 1991; Nevointele isihaste, 
vol. 3, Bucureşti, Editura Arhetip, 1991; Medicina isihastă. 
Sacroterapia, Chişinău, Axul Z, Bucureşti, Axix Mundi, 
1992; Isihasm. Dialog în Absolut, Bucureşti, Axis Mundi; 
Mic dicţionar de isihasm, vol. 1, Colecţia Isihasm, 1996; 
Ecce Homo, Colecţia Isihasm, 1999; Cerealele între Sacru şi 
Medicină, Colecţia Isihasm, 1999; Moşul din Carpaţi (Cău- 
tarea originilor), Colecţia Isihasm, 2000; Omul. Hotarul de 
taină, Colecţia Isihasm, 2001; Între Nevointa şi Har, Colec- 
tia Isihasm, 2001; Răspuns de apărare, Colecţia Isihasm, 
2002; Biserica, Liturghia Euharistiei Trupului Înveşnicirii 
Lumii, Colecţia Isihasm, 2002. 

Referindu-se la aceste lucrări, părintele Ghelasie men- 
tioneaza următoarele în scrisoare: 


Lăsăm pe fiecare să se folosească sau să respingă, după 
Duhul propriu al fiecăruia. 

Să se evite „vinarea ” de virtuţi sau de greşeli, ce distrug 
tocmai Iconicul ce-l evidentiez. 


Lecturarea atentă a acatistului ne conduce la concluzia 
că Părintele cărturar Ghelasie Gheorghe ajunge, după ani de 
zile şi dintr-o perspectivă diferită, la aceeaşi viziune asupra 
poetului nostru naţional, ca şi George Călinescu. Întregul aca- 
tist mi se pare în acest sens o ilustrare a inspiratei şi cunos- 
cutei aprecieri din Viaţa lui Mihai Eminescu: Astfel se stinse 
în al optulea lustru de viata cel mai mare poet pe care l-a ivit 

şi-l va ivi vreodată, poate, pămintul românesc. Ape vor seca 
în albie şi cite o stea va vesteji pe cer în depărtări, pînă cînd 
acest pămînt să-şi stringă toate sevele şi să le ridice în țeava 
subțire a altui crin de tăria parfumurilor sale. 

În numele cititorilor acestei cărți, mulțumim părintelui 
Ghelasie Gheorghe pentru darul oferit nouă, tuturor, prin 
scrierea Acatistului lui Mihai Eminescu şi a originalelor sale 
opere. 


Conf. Univ. Dr. Mircea FOTEA, 
Universitatea „Al. I. Cuza”, Iasi 


2030532 


Ierom. Ghelasie Gheorghe, Acatistul Poetului Neamului 
ROMANESC, Mihai Eminescu 


Dacă nu este un Sfînt în sensul strict, acest mare 
POET este „CUVÎNTĂTORUL SFINTENIEI Neamului şi 
Pămîntului ROMÂNESC”. Sînt şi „Sfinţi ai Pămîntului”, 
care nu au ,,Suprafirescul de Cer”, ci „FIRESCUL Pamin- 
tesc” ce „concurează” cu Cerul. 

Taina prin care „Cerul tinde să se COBOARE şi să se 
ODIHNEASCĂ pe Pămînt”, este o MEMORIE ancestrală. 
În sensul Creştin, Pămîntul nu mai este ,,contrazicerea” 
Cerului, ci BISERICA în care Cerul se „FACE TRUP- 
EUHARISTIE”. 

»SFINTENIA Pămîntului” este ,SFINTENIA FIRII 
Pămînteşti” care poate să PRIMEASCĂ şi SUPRADIMEN- 
SIUNEA Cerului. 

»SFINTENIA Pămîntului” nu este în , VIRTUTI de 
Cer”, ci în ,,VIRTUTI de Pămînt”, ce se pot „ÎMPLETI” re- 
ciproc. 

Dacă CERUL a fost ,,zguduit” de „păcatul căderii 
Îngerilor”, Pămîntul este si el „stricat de păcatul adamic”. 

ADAM cel în sine, aşa cum l-a Creat DUMNEZEU, 
are „FIREA Pămîntească BUNA” şi doar păcatul i-a adău- 
gat şi o „parte a răului”. 

„VIRTUTEA FIRII BUNE Pămînteşti” este de alta 
categorie, faţă de „VIRTUTEA Suprafirească de CER”. 

Poetul Mihai Eminescu nu este un Sfint de Cer, ci un 
„Sfînt de Pămînt”. 

FIREA Pămîntului este „CHEMAREA IUBIRII de 
CER” de a VENI să se „ODIHNEASCĂ pe Pămînt ”. 

SFINTENIA Pămîntului nu este „transformarea în 
CER”, ci este „PRIMIREA şi ODIHNA CERULUI pe 
Pămînt”. 

Este o Mare Taină această „ODIHNĂ a CERULUI 
pe Pămînt”, care este la toți Sfinţii, dar şi separat, ca 
„FIREA în sine a Pămîntului”. 

Poetul Mihai Eminescu este prin excelenţă „EVAN- 
GHELISTUL SFINTENIEI Pămîntului”. 

„CRUCEA SFINTENIEI Pămîntului” este o „CRUCE 
a Pămîntului”. „GOLGOTA CRUCII Pămîntului” este 
Drumul „INTRĂRII în ODIHNA-CASA Pămîntului”. 

Este o „dramă a CASEI pustiite” şi un RAI al „CASEI 
VENIRII şi ODIHNEI celor AŞTEPTAŢI”. 

Mihai Eminescu este „Sfîntul dramei CASEI pustiite” 
şi totodată PROFETUL „CASEI ODIHNEI [MPLINITE”. 

La Eminescu nu căutăm ,,Sfintenia de CER”, ci 
„Taina CHEMĂRII CERULUI-Luceafărului” de a VENI pe 
Pămînt. 

„DORUL Pămîntului” nu este de a se RIDICA la 
CER, ci de a COBORI CERUL pe Pămînt, ca „NUNTA 
Päminteascä”, ca o „CINĂ de Taină Paminteasca”. 

„NUNTA Pămîntească” nu este „pat nuptial”, ci 
„ODIHNĂ — VESELIA CASEI Pamintesti”. 

Zisul „Eros pamintesc” este tocmai „drama paminteas- 
că”, ca o „AŞTEPTARE a VENIRII Luceafărului CERESC”. 

„IUBIREA este VENIREA si ODIHNA”, iar Mireasa 
este „DORUL” acesteia. 

DOINIREA este CHEMAREA VENIRII Luceafă- 
rului, este însăşi „IUBIREA Sfîntă Paminteasca”, care nu se 
împlineşte decît în „ÎNTÎLNIREA” reciprocă. 

Eminescu este „EVANGHELISTUL DOINIRII IUBI- 
RII Pämintesti” şi aşa îl putem considera „SFÎNTUL 
Pămîntului”. 

Aşa, şi Pămîntul poate „STA FATA către FATA cu 
CERUL”, fără amestecare. 

„Patima păcătoasă” a Pămîntului este mereu în „cru- 
cificare” cu „Virtutea Pămîntului”, şi la Eminescu este cu 
prisosinta evidenţiată aceasta. Dacă Eminescu, ca Persoa- 
na proprie, trece el însuşi prin toate „patimile pămîntului”, 
tot el se zbate să iasă din această „subterană a iadului pă- 
mîntesc”. 

Viaţa lui Eminescu este „CRUCIFICAREA subteranei 
pământeşti”, din care iese „Biruitor şi ÎNVIAT”. 

Eminescu a „LUAT toată subterana Neamului Româ- 
nesc” şi a „PURTAT-O” ca pe o „ASEMĂNARE MESSIA- 
NICA”. 

Eminescu este „Profetul Ilie ROMÂN”, care „NU a 
MURIT”, ci a rămas cu „Trupul pe Pămînt”, să „DOI- 
NEASCA” mereu Plinsul acestui Pămînt; pustiirea CASEI 
Pămînteşti; IUBIREA părăsită; CREDINȚA uitată; cotropi- 
rea străină; micimea pervertirii urmaşilor nedemni. 

„CASA ROMÂNEASCĂ” nu poate fi niciodată fără 
„EVANGHELIA DOINIRII” lui Eminescu, Evanghelistul 
IOAN al acestui Pămînt şi Neam. 

Eminescu este PROFET, APOSTOL, „OMUL cel de 
TAINĂ si cel MARE al Pămîntului”, este „SFÎNTUL Pamin- 
tului”, este ,VESNICUL TÎNĂR-FĂT-FRUMOS”, este 
LUCEAFĂRUL, este „ICONICUL pamintesc” din noi. 

În acest sens, încercăm şi noi un mic Acatist al lui 
Mihai Eminescu. 

Este la alegerea fiecăruia de a-l CINSTI ca pe un 
„Sfint pământesc”, sau doar ca pe un „Om al OMENIEI RO- 
MANESTI”. 

După obişnuitul început se zice: 


Condacul 1 
Şi Pămîntul are un Chip, din care se Nasc Fäpturile si 
Neamurile lor, şi acestea se OGLINDESC ca STELE şi 
LUCEFERI pe Cerul de SUS, în care se ODIHNESC 
ÎMPREUNĂ, şi tu un LUCEAFĂR fiind, iti Cîntăm: 
Veseleşte-te, Mihai Eminescu, LUCEAFĂRUL cu DORUL 
de Pămînt! 


Icosul 1 
Însuşi DUMNEZEU DOREȘTE să COBOARE pe Pămînt şi 
FERICIT eşti tu, Mihai Eminescu, că „DORUL Pămîntului” 
l-ai avut şi DOINITORUL său te-ai făcut, „LACRIMĂ de 
Pămînt”: 
Veseleşte-te, Lacrimă de Făt-Frumos; 
Veseleşte-te, Lacrimă de HRISTOS; 
Veseleşte-te, Lacrimă de TAINĂ; 
Veseleşte-te, Lacrimă de ICOANĂ; 
Veseleşte-te, Lacrimă din LACRIMĂ; 
Veseleşte-te, Lacrimă de VESNICIE; 
Veseleşte-te, Mihai Eminescu, LUCEAFĂRUL cu DORUL 
de Pămînt! 


Condacul al 2-lea 
LACRIMA de Cer nu este „plîns”, ci IUBIREA Cea Mare 
cu „DORUL de Pămint” ce Coboară în jos, în Cîntarea de: 
ALILUIA! 


Icosul al 2-lea 
O, ce Necuprins este în LACRIMA de Cer, ce LUMINĂ de 
LUCEAFĂR cu DORUL de Pămînt, ce Chip, Chip Născut din 
APĂ şi din DUH, CHIP de BOTEZUL Lui HRISTOS: 
Veseleşte-te, LUCEAF ĂRUL Românesc; 
Veseleşte-te, LUCEAFĂRUL acestui Pămînt; 
Veseleşte-te, LUCEAFĂRUL acestui Neam; 
Veseleşte-te, Veşnicul TÎNĂR de Taină; 
Veseleşte-te, Veşnicul COBORITOR din Cer; 

Veseleşte-te, DOR de „DORUL SFÎNT”; 
Veseleşte-te, Mihai Eminescu, LUCEAF ĂRUL cu DORUL 
de Pămînt! 


Condacul al 3-lea 
Cine este Făt-Frumos, cine este Voinicul ce se luptă cu zmeii 
ucigători? Este LUCEAFĂRUL de Taină COBORIT pe Pă- 
mint, zămislit din „LACRIMA din ICOANĂ”, din Cintarea 
de: ALILUIA! 


Icosul al 3-lea 
Făt-Frumos din Lacrimă este LUCEAFĂRUL ce „nu s-a mai 
întors” la Cer, care a rămas pe Pămînt, şi aşa RAIUL din 
Nou s-a făcut: 
Veseleste-te, Taina de CHIPUL Lui HRISTOS; 
Veseleşte-te , Taină de Pamintean; 
Veseleşte-te, Pămînteanul MINUNAT; 
Veseleşte-te, Paminteanul ce-şi caută „MIREASA pierdută”; 
Veseleşte-te, cel ce o scoate „de pe tarimul celălalt”; 
Veseleşte-te, PĂMÎNTEANUL ÎMPĂRAT; 
Veseleşte-te, Mihai Eminescu, LUCEAFĂRUL cu DORUL 
de Pămînt! 


Condacul al 4-lea 
Înmulţindu-se ,, vräjmasii zmei”, CASA ÎMPĂRATULUI este 
atacată. Fiii săi sînt luaţi în robie, hotarele se „rup ”, străinii 
năvălesc şi „PLÎNSUL” se iveşte, în locul de: ALILUIA! 


Icosul al 4-lea 
Ca odinioară Profetul Ieremia, şi tu, Eminescu, „PLÎNSUL 
robiei noastre te-ai făcut”, care adînc s-a săpat şi a intrat 
pînă în Codrii cei mari şi pe Munţii cei înalți, cu DOINIREA- 
CUVÎNTUL de Pămînt: 
Veseleste-te, Doinire de DOR DUMNEZEIESC; 
Veseleşte-te, DOINIRE de Dor Pamintesc; 
Veseleste-te, DOINIRE de Sfinta CHEMARE; 
Veseleste-te, DOINIRE de IUBIRE; 
Veseleste-te, şi DOINIREA cea de „jale”; 

Veseleşte-te, DOINIREA, „EVANGHELIA Pămîntească”, 
Veseleşte-te, Mihai Eminescu, LUCEAF ĂRUL cu DORUL 
de Pămînt! 


Condacul al 5-lea 
Naşterea din „LACRIMA” ICOANEI MAICII DOMNULUI 
este CHIPUL IUBIRII DUMNEZEIESTI coborite pe Pămînt, 
care se face „FIUL-LUCEAFĂRUL-Făt-frumos-Voinicul”, 
IZBAVITORUL de zmeii cei ucigători, în Cântarea de: 
ALILUIA! 


Icosul al 5-lea 
Plînge Maica DOMNULUI cînd „lumea se pustieşte”, cînd 
FIUL DUMNEZEIESC nu mai este PRIMIT pe Pămînt, şi din 
„LACRIMILE de Taină”, Luceferi şi Stele se Nasc: 
Veseleşte-te, LUCEAFĂRUL MAICII DOMNULUI; 
Veseleşte-te, LUCEAFĂRUL cel „Născut din LACRIMĂ”; 
Veseleşte-te, Luceafărul-Făt-Frumos 
Veseleşte-te, Luceafărul cu INIMA IUBIRII; 
Veseleşte-te, Luceafărul cu „DORUL de Taină”; 
Veseleşte-te, LUCEAFĂRUL ce s-a „făcut Pămîntean”; 
Veseleşte-te, Mihai Eminescu, LUCEAFĂRUL cu DORUL 
de Pămînt! 


Condacul al 6-lea 
„DOR DUMNEZEIESC” este „VESNICA IUBIRE”, pe 
care DUMNEZEU O REVARSĂ în Făpturile Sale, şi „MI- 
NUNAT” este apoi si „Dorul Lumii” cu Chipul „Iubirii 
Lumii”, în Cîntarea de: ALILUIA! 


Icosul al 6-lea 
Este şi o „Iubire Curată si Sfîntă a Lumii”, care se ÎN- 
CHINA ca ,,DAR” ALTARULUI DUMNEZEIESC, şi aşa se 
face „BISERICA-ÎNTÎLNIREA în ICOANĂ”: 
Veseleşte-te, Iubirea ÎNTREAGĂ a Lumii; 
Veseleşte-te, „DORUL Întreg” pentru ALTARUL Lui HRIS- 
TOS; 

Veseleşte-te, DOR DUMNEZEIESC şi Dor de Făptură în 
„CĂUTARE”; 

Veseleste-te, DOINIREA, Cintarea „EVANGHELIEI Lumii”; 
Veseleşte-te, DOINIREA, „DORUL de pe CRUCEA Lumii”; 
Veseleste-te, DOINIREA, „hotarul dintre VESNICH”; 
Veseleşte-te, Mihai Eminescu, LUCEAFĂRUL cu DORUL 
de Pămînt! 


Condacul al 7-lea 
Vremelnicia lumii a întunecat „Cerul Instelat” şi zmeii 
ucigători s-au înmulțit, şi „şarpele cu douăsprezece capete” 
s-a născut, şi LUCEAFĂRUL Lumii este mereu CHEMAT în 
Cîntarea de: ALILUIA! 


Icosul al 7-lea 
VINO, LUCEAFAR blind, şi APĂRĂ pe „FECIOARA 
Lumii” de „balaurul cu douăsprezece capete”, pe care o pîn- 
deşte necontenit, să o „fure” pentru „lumea lui întunecată”: 
Veseleşte-te, Nădejdea MÎNTUIRII; 
Veseleşte-te, Nădejdea Lui HRISTOS; 
Veseleşte-te, Nădejdea-Sabia de FOC; 
Veseleşte-te, Nadejdea-Bratul cel TARE; 
Veseleşte-te, Nădejdea cea De-a pururea peste Lume; 
Vesleşte-te, NĂDEJDEA-LUCEAFĂRUL ÎNTRUPAT; 
Veseleşte-te, Mihai Eminescu, LUCEAFĂRUL cu DORUL 
de Pămînt! 


Condacul al 8-lea 
Dezamăgit adesea „singur şi părăsit” ramineai, dar „DORUL 
Sfînt de LUCEAFĂR” era mai TARE decît toate, în 
Cîntarea de: ALILUIA! 


Icosul al 8-lea 
„Glasul de Taină al DOINIRII” aşa s-a NĂSCUT, Izvor de 
„LUMINĂ de Pămînt”, din , stincä ieşit”: 
Veseleşte-te, CU VINTUL ce se ,, face Lume”; 
Veseleşte-te, CUVÎNTUL-LUMINA Dintru-nceput; 
Veseleste-te, CUVINTUL din Care Pamintul s-a plămădit; 

Veseleste-te, CUVINTUL, INIMA Lumii; 

Veseleste-te, CUVINTUL, ,,SINGELE de Taina”; 
Veseleşte-te, CUVINTUL-LUCEAFARUL ce VESNIC se 
„face TRUP”; 

Veseleşte-te, Mihai Eminescu, LUCEAFĂRUL cu DORUL 
de Pămînt! 


Condacul al 9-lea 
„Iubirea de Pămînt” se Naste din „LACRIMA de CER” ca 
„LUCEAFĂR” şi aşa, „DOINIREA-CUVÎNTUL SFÎNT al 
Lumii”, „CARTEA Vieţii lumii” o SCRIE. 


Icosul al 9-lea 
DOINIREA de CER şi de Pămînt mereu se CHEAMĂ şi 
ÎNTÎLNIREA de Taină o doresc şi în Chipuri de Lumini 
Strălucesc: 
Veseleşte-te, CHEMAREA din VESNICIE; 
Veseleşte-te, CHEMAREA ce se „face CHIP”; 
Veseleşte-te, CHEMAREA, Glasul IUBIRII; 
Veseleşte-te, CHEMAREA, „Cel mai DORIT”; 
Veseleşte-te, CHEMAREA, trecerea „peste hotar”; 
Veseleşte-te, CHEMAREA, ARIPILE necontenitului ZBOR; 
Veseleşte-te, Mihai Eminescu, LUCEAFĂRUL cu DORUL 
de Pămînt! 


Condacul al 10-lea 
LUCEAFĂRUL este CHIPUL de Taină al Lui HRISTOS 
Dăruit Făpturii, „DOR de CER şi Dor Pamintesc” ce De-a pu- 
ruri ÎMPREUNĂ sînt şi care se ÎNTÎLNESC pe ALTARUL 
IUBIRII, în Cîntarea de: ALILUIA! 


Icosul al 10-lea 
IUBIREA niciodată nu se poate „ucide” şi orice „înstrăi- 
nare” în DOINIREA de Jale se face, DOINIREA cu LA- 
CRIMI de FOC si plîns, cu „blestem amarnic şi greu”: 
Veseleşte-te, LUCEAFĂRUL IUBIRII acestui PĂMÎNT; 
Veseleşte-te, LUCEAFĂRUL DOINIRII sale Sfinte; 
Veseleşte-te, LUCEAFĂRUL şi de BUCURIE şi de Jale; 

Veseleşte-te, LUCEAFĂRUL şi de BINECUVÎNTARE şi de 
„blestem ”; 

Veseleşte-te, LUCEAFĂRUL, cel CRUCIFICAT şi ÎNVIAT: 
Veseleşte-te, LUCEAFĂRUL ce De-a pururi „COBOARĂ şi 
URCA”; 

Veseleste-te, Mihai Eminescu, LUCEAFARUL cu DORUL 
de Pamint! 


Condacul al 11-lea 
Eminescu, NUMELE de ICOANĂ al DOINIRII ROMA- 
NESTI, în Codri, la Izvoare, la răspîntii, pe Munţi, in 
mijlocul lumii, la Porţi de BISERICI, DE-A PURUREA Te 
ARATI ca Făt-Frumos şi LUCEAFĂR, dar şi ca „fulger şi 
blestem” pentru duşmanii cei răi, şi aşa, şi noi Cîntăm: 
ALILUIA! 


(Acest condac se repetă de trei ori) 
Se citeşte apoi din nou Icosul 1. 


Résumé 


Le pere Ghelasie Gheorghe, qui appartient ă la Monas- 
tere Frăsinei, Râmnicu Vâlcea, est connu par son effort cou- 
ronné de succes d’évidentier l’existence dans l’espace rouma- 
in d’une tradition et d’une prière de type hésychaste, spécifi- 
que aux Roumains, nommée par lui „la prière iconique”. 

À côté de mêmes ré-évaluations de la vie spirituelle du 
peuple roumain on inscrit aussi l’ Acatiste du Poète du Peuple 
Roumain, Mihai Eminescu. 

Notre grand poète national n’est pas considéré comme 
un saint en sens précis du terme, mais „Celui qui Évoque la 
Sacralite du Peuple et du Territoire Roumain”, „le Saint de la 
Patrie”, „l Evangéliste de la Sainteté de la Terre”. 


România şi şansa bibliofiliei 


— convorbiri cu Ion C. Rogojanu, prim vice-preşedinte al 
Asociaţiei Romane de Bibliofilie şi Ex-libris — 


Reporter: În opinia dumneavoastră, care este azi 
situația instituţiei donatorului şi a donatarului în România? 

I.C.R: Voi răspunde printr-o întâmplare: la unul dintre 
târgurile de cartofilie, un sibian a adus spre vânzare fotografii 
făcute în jurul anilor 1890-1900, în America, aparţinând unor 
familii care au plecat din zona Sibiului. Un urmaş a revenit în 
tara şi le-a vândut — o impietate fata de memoria înaintaşilor: a 
vrut să mai scoată nişte bani pe lucrări lăsate ca amintire... 
Atitudinea aceasta față de memoria celor care ne-au dat viață 
este generală în România. Chiar şi statul român, prin institu- 
tiile sale, în general, nu respectă condiţiile pe care trebuie să le 
îndeplinească un donatar. Un exemplu ar fi chiar Academia 
Română, care a primit donațiile unor fundații create de oameni 
care au avut generozitatea să lase moştenire valori de patrimo- 
niu. Această instituţie, ca şi altele din România, ar trebui să 
ştie să exploateze sutele de donaţii, lăsate spre folosință şi 
păstrare: imobile, biblioteci, terenuri, acţiuni, documente etc. 

Reporter: Ce intelegeti prin exploatare, punerea lor 
în valoare? 

I.C.R.: Valorificarea donațiilor se poate face în mai 
multe feluri. Toate aceste bunuri deţinute prin donaţie, exploa- 
tate corespunzător, ar asigura premieri decente pentru laureatii 
Academiei, fără ca instituția să mai apeleze la bugetul de stat. 
În ceea ce priveşte instituția donatorului în România, sunt şi 
acum oameni care sunt dispuşi să facă asemenea gesturi. Pe 
multi dintre cei care ajung la un preaplin material îi apucă 
„Chinul nemuririi” (benefic, în acest caz) şi vor să îşi lase ago- 
niseala spirituală unei instituții a statului, care să aibă grijă de 

ea şi care să poată să o folosească spre binele obştii. Mulţi ezi- 
tă să facă donația pentru că ştiu că ea ajunge pe mâna custo- 
delui X, care lasă colecțiile neinventariate şi neprelucrate şi 
astfel expuse înstrăinării. Pot oferi, în acest sens, multe exem- 
ple. Piese provenite din fondurile unor biblioteci precum 
BNR, BAR, BCU au ajuns la târguri, la persoane particulare, 
la licitaţii sau pe piaţa neagră, în străinătate... Această lipsă de 
ordine în bibliotecile şi muzeele din România a făcut ca piese 
valoroase să dispară. Acum câteva zile, am fost într-un antica- 
riat bucureştean şi am văzut cărți cu ştampila Bibliotecii 
„Astra” din Sibiu, unele dintre ele pretuite foarte slab. Pe mine 
mă miră că nimeni nu ia măsuri. Ministerul Culturii şi Poliția 
(instituție care nu prea are specialişti în acest domeniu) ar tre- 
bui să se autosesizeze. Din multe fonduri publice, probabil 
neinventariate, au ajuns pe piaţă, în mod fraudulos, piese deo- 
sebite. Mai ales în Transilvania, pentru că au plecat nemții, 
foarte multe biblioteci sau fonduri de carte au fost prăduite. 

Apoi, nu toată lumea a făcut donații cu acte în regulă, 
nu s-a făcut un inventar exact al pieselor donate şi certificate 
prin legalizare notarială. Bibliotecile trebuie să dea o mai ma- 
re importanță fondurilor neinventariate. Astfel încât, atunci 
când te duci să cercetezi, spre exemplu, fondul familiei 
Hurmuzaki, să ştii ce conţine. O altă problemă delicată: nu 
avem o evidenţă exactă a publicisticii româneşti. De exemplu, 
lipsesc exemplare din ziarul „Timpul”, pentru că instituţia 
depozitului legal nu s-a respectat şi nu se respectă nici astăzi. 
Ştiu de la criticul literar, ajuns anticar din cauza ciumei comu- 
niste, Radu Sterescu, că un anticar evreu, parcă Finckelstein, a 
dus în Anglia o colecţie completă a „Timpului”, cumpărată de 
la un particular. Poate se va găsi cineva să facă investigaţii, 
pentru a obţine copii care să împlinească lipsurile din colecția 
ziarului „Timpul”. Neluându-se măsuri, chiar coercitive, de 
respectare a Legii Depozitului Legal, o să ne trezim că trebuie 
să căutăm în fonduri biblioteconomice din afara ţării publicis- 
tica românească apărută după 1989... 

În ceea ce mă priveşte, atunci când am făcut donația 
Eminescu la Botoşani, am ţinut să închei un act cu statul ro- 
mân, reprezentat atunci de Muzeul de Istorie din Botoşani, în 


304 STUDII E MINE SCO LOGICE 


care am înscris condițiile de donaţie (preţuire, întreținere, 
accesul, punerea în valoare etc.). 

Reporter: Cum ati ajuns la aceasta idee de a înființa 
un Fond Documentar Eminescu la Botoşani? 

I.C.R.: Gândul mi-a venit prin 1987, când m-am dus 
prima dată la Botoşani, împreună cu publicistul Victor Cră- 
ciun şi poetul Ion Brad. Atunci am înţeles de ce România are 
nevoie de o bibliotecă în exclusivitate cu opera şi cu exegeza 
eminesciană. M-am întrebat de ce o idee atât de simplă nu fu- 
sese pusă în fapt până atunci. În 1989, se împlinea un secol de 
la trecerea în nemurire a lui Eminescu, astfel că, în luna 
noiembrie 1989, am donat prima parte din fondul Eminescu, în 
care s-a aflat tot ce s-a tipărit de şi despre Eminescu, precum 
şi, parțial, în copie, manuscrisele sale, aflate în biblioteci 
publice sau particulare. Tolstoi, Goethe, Heine, Shakespeare, 
Hugo, Petofi sunt cinstiți în ţările lor prin aşezăminte — nu 
legate neapărat de locul naşterii lor — organizate după criterii 
muzeistice şi biblioteconomice moderne. Gândul de a dona 
această bibliotecă venea şi ca urmare a faptului că am fost de 
multe ori invitat să iau parte la evaluarea unor biblioteci deo- 
sebite, cum era cea a lui George Ivaşcu, care murise prin 
1987, sau cea a romancierei Dana Dumitriu. Multe biblioteci 
particulare importante se împrăştie. Aşa s-a întâmplat şi cu 
biblioteci ale unor eminescologi: a lui Perpessicius, a lui 
Toroutiu, căruia comuniştii i-au descoperit în zid arhiva, prin 
anii '50, motiv pentru care acesta s-a sinucis... 

Reporter: Afi ezitat mult între Bucuresti şi Botoşani 
pentru înfiinţarea acestui fond? 

I.C.R.: Nu. Botoşanii, tărâm zămislitor de oameni de 
seamă, dar care s-au afirmat numai în afara locului natal, a dat 
o serie de valori europene — Iorga, Enescu, Luchian, Graur, 
Ornea, Zub etc. Locul de îmbinare a unor imperii formează 
asemenea teritorii privilegiate. Apoi, Botoşaniul te ajută să 
înţelegi cine a fost şi cum a trăit Eminescu, atmosfera a rămas 
aceeaşi, chiar dacă s-au schimbat condiţiile de viață. Fondul 
Eminescu de la Botoşani se adresează cercetătorului, şi nu pu- 
blicului. Aceasta pentru că acolo sunt şi „irmoase şi buruie- 
noase” (copii după literatura erotică eminesciană), care nu pot 
sta la ,,indemintea” oricui! 

Perpessicius observa, la vremea sa, că Academia nu 
avea o serie întreagă din ediţiile de Poesii îngrijite de Titu 
Maiorescu, nu avea o serie întreagă de alte ediţii Eminescu. 
Aceste raritati se află în Fondul Eminescu de la Botoşani, spre 
cercetarea specialiştilor. 

„A muri fără speranţă / — Cine ştie amărăciunea / ce-i 
ascunsă-n aste vorbe?”, cugeta Eminescu în poemul Înger şi 
Demon. Omul acesta a murit fără speranţa că unele instituţii 
româneşti se vor primeni. Şi a avut dreptate. 

Revenind la instituția donatarului, am aflat că Acade- 
mia Română a primit o ofertă de donație făcută de Matei 
Eminescu, cu cărți din biblioteca familiei. A fost refuzat pe 
motiv că: „avem dublete, domnule!” Cel care refuza în acest 
mod un asemenea „laborator de lucru” era chiar Rădulescu- 
Motru, de altfel om deştept, filosoful... 

Biblioteca Judeţeană „Mihai Eminescu” din Botoşani 
trebuie să fie conştientă că acest fond documentar este cel care 
o personalizează, altfel, ea ar fi ca oricare altă bibliotecă jude- 
teana din tara. Sper ca biblioteca să ştie să exploateze aşa cum 
trebuie această comoară de informații. Semne sunt — a apărut 
primul volum cuprinzând catalogul donatiei. Numărul docu- 
mentelor pe care le-am donat până în prezent este de 6 000. În 
măsura în care biblioteca îşi va dovedi seriozitatea, vor mai 
urma încă 25 000 de unităţi bibliografice. 

Un specialist în domeniul marketingului cultural, dr. 
Maria Moldoveanu, menţiona într-o lucrare de pionierat în 
România (Marketing şi cultură) trei criterii relevante care 
stau la baza strategiilor produsului cultural: noutatea, diversi- 
tatea şi calitatea. Specialiştii apreciază că între calități este 
inclusă şi competența ofertantului de cultură. Bibliotecarul 
Fondului Eminescu este omul care ,,sfinteste locul”, dând va- 
loare produsului cultural pe care l-am oferit. 

Reporter: Când ati început să „construiți ” acest Fond 
Eminescu? 

I.C.R.: La început, habar n-aveam că voi face o Biblio- 
teca Eminescu. Am ajuns la ediţia I printr-o întâmplare: m-am 
dus într-un talcioc, prin 1958, şi acolo am dat peste o carte 
fără coperte. Era prima ediție de Poesii Eminescu. 

Nevoia de a completa Biblioteca Eminescu m-a pus, de 
multe ori, în situaţii neaşteptate. Una dintre persoanele de la 
care cumpăram cărți era licențiat în filosofie, cunoştinţele 
fiind apreciate chiar de Mircea Eliade cu care era în cores- 
pondentä şi care îi dăruia operele sale, cu dedicație (unele 
exemplare au ajuns în Fondul Eminescu). Venea cu cărți la 
hotelul unde lucram, pentru că îmi ştia nebunia pentru carte şi 
document. 

Nevoia te învaţă să te descurci. Am constatat că într-un 
exemplar dintr-o ediție primă Eminescu, un „comerciant” 
introdusese un fragment din ediția a IV-a sau a V-a. Cum 
m-am lămurit? Analizând cu atenţie cartea, am constatat că nu 
toate colile tipografice aveau acelaşi număr de comandă tipo- 
grafică. Aşa am ajuns ca, descriind edițiile de Poesii Emi- 
nescu, să introduc ca modalitate de identificare a lor numărul 
comenzii tipografice. Acest indicator a fost folosit şi la des- 
crierea bibliografică a celorlalte cărți din donaţie. Amintesc cu 
plăcere seriozitatea profesională a doamnei Miriam Glasberg, 
care a făcut descrierea primară a acestui Fond. 

Serban Cioculescu, indiscutabil unul dintre bibliofilii de 
rasă ai Europei, spunea într-un eseu că, dacă se va descoperi o 
semnătură a lui Eminescu pe una dintre primele trei ediții 
Maiorescu, acest lucru ar fi „un adevărat eveniment biblio- 
filic”. Printr-o întâmplare, căutând ediţii prime Eminescu, 
ajung la Cluj, la Biblioteca Academiei, unde am avut posibi- 
litatea să văd Fondul Mite Kremnitz, dar şi un exemplar din 
ediția I de Poesii. Pe foaia de titlu am descoperit însemnarea 
olografă: „20 septemvrie 1884” şi semnătura Mihai Eminescu. 
Dedesubt — o explicaţie a lui A. C. Cuza, care, în 1939, dăruia 
volumul feciorului său George A. Cuza, cu ocazia unei 
conferinţe cu temă eminesciană, ținută de acesta la Constanta. 
A. C. Cuza preciza, în dedicație, că exemplarul are doar 
semnătura lui Eminescu, întrucât el i l-a dat Poetului pentru a 
primi autograf. Am comunicat, în 1987, în revista „Tribuna 
României”, acest „eveniment bibliofilic”. Urmarea: mai bine 
nu comentez... 

Sunt multe informații încă nedescoperite despre Emi- 
nescu. Sacii de documente donați de Georg Kremnitz sunt 
încă necercetati. 

Reporter: Afi cunoscut o serie de anticari celebri ai 
Bucureştiului. Cum erau întâlnirile cu ei? 

I.C.R.: Pentru mine, un autodidact în domeniu, întâl- 
nirile din anticariate au fost adevărate prelegeri universitare. 
Am cunoscut aici de la bibliofili la bibliomani, medici, pro- 
fesori, militari, ingineri, hotelieri, negustori, cleptomani, o 
întreagă „comedie umană” a lumii cărții. Am avut şansa de a 
învăța de la anticari, unii titrati, cum erau Radu Berceanu, 
Radu Sterescu, Enescu, alții nu, dar care o viaţă întreagă au 
fost anticari, cum este cazul lui Simion Mihuţă. Caz mai rar 
întâlnit la anticarii români: Mihuta, copil de ţăran din Caran- 
sebeş, a fost adus la Bucureşti de unchiul său, librarul şi 
anticarul Cărăbaş. Despre cartea românească veche şi despre 
lumea literară am aflat de la cei doi — Mihuta şi Carabas — 
multe lucruri care nu se menționează în cărți. 

Reporter: Unde se aflau aceste anticariate? 

I.C.R.: Unul era pe lângă Institutul Politehnic, la 
Polizu, ţinut de Mihuta în tandem cu Radu Berceanu. Asta se 
întâmpla în anii '70. S-au mutat apoi în pasajul Villa Cross, 
vis-a-vis de Poliția Capitalei. Acolo l-am întâlnit eu pe S. 
Mihuta, şi întâlnirea cu el a fost o revelaţie. Anticariatul a fost 
mutat ulterior la Curtea Veche, unde se află şi astăzi. Mihuta 
nu era şcolit, dar avea „praxis-ul”, cum spunea el. Cunoştea 
foarte bine cartea. Generatiile noi nu duc lipsă numai de lec- 
tură, ci şi de bucuria de a lua o carte în mână, de a privi o 
copertă frumoasă, o gravură expresivă. 

Reporter: Știu că vă displace calificativul de colec- 
tionar. Totuşi, colectionarul este cel care îşi concepe 
colectiile, nu? 

I.C.R.: Eu nu am colecţii. Mi-am format biblioteca îm- 
plinind-o cu cărți din domeniile care m-au pasionat. Exemplu: 
cartea legată de istoria hanurilor, a hotelurilor, a mănăstirilor. 
Suntem datori să ştim istoria domeniului în care lucrăm. 
Astăzi, informarea noastră în orice domeniu — politică, arta 
etc. — se bazează cu prioritate pe ceea ce oferă televiziunea. 
Inflația de informaţie zăpăceşte omul, făcându-l să se mişte 
precum un bolnav... Ca să poţi să te foloseşti de informatie, 
trebuie să ai capacitate selectivă. Pentru aceasta, trebuie să fii 
educat. În trecut, educaţia era făcută de mamă, în special, 

acum se face „la incubator”. Trăim o perioadă a masculinizării 
femeii. Aceasta se reflectă în educația copiilor, în lipsa de 
afectivitate a mamei care nu mai ştie să cultive frumosul. 
Dragostea mea pentru carte a venit din felul în care îmi 
povesteau mama şi bunicii din partea mamei. Trebuie să înveţi 
copilul să respecte cartea, pentru că deprinderile de filie a 
cărții se fixează în anii fragezi. M-am îngrozit când am văzut 
cum întorcea paginile un personaj care studiase manuscrisele 
lui Eminescu... La educaţia mea în spiritul cărților au contri- 
buit şi profesorii pe care i-am avut la vechiul Liceu Comercial 
„N. Kretzulescu”, unde studiam, în afara materiilor de specia- 
litate, şi limba română, dreptul, caligrafia etc. Între profesorii- 
mentori au fost: Gerda Barbilian care preda limba germană, 
Jean Victor Pandelescu, un critic muzical cunoscut, Romulus 
Spirescu, fost motociclist în garda Regelui Mihai; făcuse 
studii de psihologie în Germania şi lucrase în echipele de 
cercetaşi ale lui Dimitrie Gusti. Acest om a venit ca profesor 
de sport; el este cel care l-a descoperit pe unul dintre cei mai 
mari handbalişti ai lumii — Petrică Ivănescu. Cei mai multi 
dintre profesorii mei fuseseră universitari scoşi din mediul 
academic după 1946. 

Reporter: Care este prima carte de care vă amintiţi? 

I.C.R.: Se numea Gruia lui Novac, asta era prin 1946; 
o carte atractivă ca text şi ilustraţii, scrisă de Petre Dulfu. O 
altă carte, pe care am primit-o pe când eram internat la spitalul 
de copii, a fost Povestea neamului nostru a lui Florian 
Cristescu. Avea foarte multă ilustrație; de acolo mi-a rămas 
acea imagine a lui Mihai Viteazul în fata călăului... Era o 
altfel de lume. Oamenii din acel salon de spital, deşi erau 
nevoiaşi, au ştiut să ofere unui copil o carte pentru a-şi petrece 
timpul cu folos... 

Reporter: Și când v-aţi cumpărat prima carte? 

I.C.R.: Nu mai ştiu exact când se întâmpla asta. Va pot 
spune, în schimb, când am vândut prima carte! Aveam în jur 
de 12 ani. Îmi amintesc de gustul amar pe care l-am avut în 
momentul în care anticarul de pe Dorobanţi mi-a oferit o sumă 
foarte mică pe o carte foarte bună, şi mi-a spus: „trebuia să 
mi-o aduci învelită!”, pentru a-şi motiva preţul mic. Mult mai 
târziu, când i-am cunoscut pe Radu Berceanu, pe Mihut sau pe 

Enescu, am văzut că există şi anticari care ştiu să aprecieze 
corect cartea, indiferent cine le-o oferă spre vânzare. 

Reporter: Afi făcut parte din Comisia de Achizitie a 
Bibliotecii Naţionale. Care era contribuţia dumneavoastră în 
această comisie? 

I.C.R.: M-am bucurat că am fost cooptat într-o aseme- 
nea comisie. Ea funcţiona încă de dinainte de 1990. Alături de 
specialişti din biblioteci, participau şi anticari, bibliofili. Una 
este imaginea pe care o are un bibliotecar şi alta este cea pe 
care o are un negustor sau un bibliofil despre carte. De 
exemplu, volumul IV din ediția Perpessicius — puțină lume 
ştie că unele exemplare din acest volum au apărut şi pe hârtie 
de lux. Asemenea date despre carte nu afli din „tratate”, ci din 
praxis... Apoi, sunt cărți pe care n-ai să le găseşti în nici o 
bibliografie. Alt exemplu: în afară de Enciclopedia lui 
Predescu, nu avem unde să căutăm date despre personalitățile 
culturii noastre. Anticarii şi bibliofilii aveau asemenea infor- 
matii, pe care secretarul de comisie le nota, completând baza 
de date. Erau bine venite întâlnirile, lipsa lor cred că se 
resimte. 

În România, avem nevoie de cataloage, de o evaluare a 
cărților, astfel încât să nu mai considerăm patrimoniu orice 
carte sau, dacă o considerăm patrimoniu, ea să poată fi pusă în 
vânzare, oriunde în lume, cu condiția ca statul român să aibă 
drept de preemtiune. Asta ar crea o circulație normală a cărții. 
O groază de cărți bune ajung în afară, acolo ele sunt sublici- 
tate, ca şi tablourile. Actualele valori de inventar ale cărților 
aflate în gestiunea bibliotecilor publice din România sunt 
incorecte din cauza deprecierii monedei naționale. O analiză a 
felului în care sunt evaluate cărțile din Germania, Franţa etc. 
ar fi binevenită în acest sens. 

În România nu avem cataloage care să ajute deţinătorii 
de carte să-şi evalueze corect ceea ce deţin. 

Reporter: Care sunt, la ora actuală, relaţiile dumnea- 
voastră cu ceilalți bibliofili din Bucureşti? 

I.C.R.: Nu o să dau exemplul cu neamul tracilor care 
nu ştiau să se adune... Însă nu suntem în stare să avem spirit 
de echipă, să formăm o asociaţie de profil care să dureze. Nu 
ştim să comunicăm. Au existat, în timp, mai multe încercări: o 

„Asociaţie a Bibliofililor”, înfiinţată prin 1970, la Târgovişte, 
de Corneliu Dima-Dragan — multi oameni importanți au facut 
parte din ea, dar nu a funcţionat; a reuşit să scoată doar doua- 
trei volume de comunicări; si Florin Rotaru, împreună cu 
câțiva bibliofili si anticari, a încercat, prin anii '80, să facă o 
asociaţie — o primă întâlnire a avut loc chiar în strada Amzei, 
la sediul Colectiilor Speciale ale BNR; şi atunci s-au adunat o 
seamă de personalități: Romulus Vulpescu, Virgil Olteanu, 
soția lui Mircea Lucescu (o femeie cu o bogată cultură, care 
are o bibliotecă cu piese rarisime) etc. Şi aceasta a avut o 
existență de fluture... 

Avem acum „Asociaţia Română de Bibliofilie şi Ex- 
libris” — AREL, înfiinţată în 1995, cu sediul central la Oradea 
şi cu o filială la Bucureşti. Am realizat câteva expoziţii de 
carte şi de ex-libris. Personal, doresc mai mult. Sper într-o 
infuzie de tineret. Când vom avea fapte notabile, le veți afla. 

Reporter: Câtă „nebunie ” este în bibliofilie? Ce sacri- 
ficii ati facut pentru piesele pe care le aveți în bibliotecă? 

I.C.R.: De multe ori, nu aveam bani şi ajunsesem la 
ceea ce se numeşte astăzi troc sau barter — s-a întâmplat să 
ofer, la schimb, pentru unele cărţi, gulerul din blană de vulpe 
polară al nevestei mele sau covorul din sufragerie... Am făcut 
şi asemenea nebunii. Pe vremea când lucram la hotel, pri- 
meam ţigări şi, cum nu fumez, le păstram pentru schimb... 
Dar asta ştiţi de unde mi-a venit? Când eram copil, locuia 
lângă noi, în cartierul Tei, familia unui frizer care avea în 
gazdă un băiat de la ţară, venit să dea examen la ASE. Avea 
cărți din „Biblioteca pentru toţi”. Am procurat câteva cărți de 
la el, dându-i la schimb nuci... Cu 10 nuci puteam să iau o 
carte din colecţiile Minerva sau BPT! Aşa capeti drag de carte 
— ştii că ai facut un sacrificiu ca să o ai. Totul era o joacă, dar 
eu am învăţat în acest fel să iubesc cărțile... 

Reporter: Cât de dependent este un bibliofil de cărțile 
lui? 

I.C.R.: In mod normal, un bibliofil nu poate citi toate 
cărțile pe care le are, dar cu siguranță ştie ce conţine fiecare 
dintre ele. Eu nu cunosc om care, făcându-şi o bibliotecă în 
timp, să nu ştie ce cărţi are. Radu Sterescu spunea deseori: am 
să scriu o carte care să se intituleze Ce povestesc cărțile 

mele, pentru că fiecare carte are o poveste — de unde ai luat-o, 
cine o ilustrează, cât de rară este, ce ex-libris are etc. Sterescu 
avea obiceiul să pună biletele în cărți, cu însemnări despre 
text, despre carte. Găsesc şi acum prin anticariate asemenea 
cărți cu biletele. Oamenii nu ştiu că aceste biletele sunt scrise 
de el... Poti să ai bani, să cumperi într-o singură zi o biblio- 
tecă, lucrul acesta nu are nici o valoare dacă nu comunici cu 
ea. Un om care adună o bibliotecă într-o viata se află într-o 
simbioză cu aceasta. În biblioteca mea, cărțile sunt organizate 
pe teme: străini despre România, critica literară, istoria 
Bucureştilor, artă, istoria României. Nu am un catalog, dar 
ştiu ce am şi unde se află o carte, când am nevoie... 

Reporter: De ce este atât de important pentru dum- 
neavoastră că sunteți bibliofil, şi nu colecţionar? 

I.C.R: Colectionar poţi fi la orice vârstă; pasionat de 
carte, doar dacă ai şansa să o iubeşti de copil. Cartea nu 
trebuie să fie obiect. Trebuie să-ți folosească. Pentru a afla 
informaţii despre hoteluri, despre istoria mănăstirilor — în 
fond, primul hotelier a fost călugărul arhondar —, a trebuit să 
studiez documente, cărți, fotografii etc. Nivelul serviciilor in 
industria ospitalităţii îți indică şi gradul de dezvoltare a sta- 
tului. Apariţia locurilor de popas este legată de apariţia dru- 
murilor. Ministerul Turismului ar putea comanda o enciclo- 
pedie a industriei ospitalităţii din România. Căutând date 
despre istoria hotelului, mi s-a format în bibliotecă un colt 
despre istoria Bucureştiului. Cu toate că sunt născut la Coteştii 
de Focşani, am vrut să ştiu mai mult despre hanurile, rateşu- 
rile, bezestenurile din zona Bucureştilor. Dragostea de carte se 
datorează şi tatălui meu, care era originar din Cărbuneşti şi 
făcuse Şcoala Superioară de Comerţ la Craiova. S-a mutat la 
Bucureşti, înainte de a mă naşte eu, pentru a lucra la Direcţia 
Postelor. Stăteam în cartierul Tei, pe str. Nicolae Cartojan. 
Mai târziu am aflat cine este acest Nicolae Cartojan... Tata 
avea un cufăr cu vreo 150 de cărți — singura lui moştenire, 
pentru că a rămas orfan de ambii părinți. 

În biblioteca mea sunt şi multe fotografii. M-am apro- 
piat de fotografie pentru că ea iti oferă şansa de a descoperi 
vizual poveştile despre oameni şi locuri. De multe ori, spatele 
fotografiei este mult mai grăitor, pentru că acolo sunt trecute 

multe informaţii despre ateliere, fotografi, locuri etc. Aceste 
ateliere fotografice se aflau mai ales în hoteluri sau hanuri, 
întrucât acestea erau punctele de reper dintr-o localitate. Ast- 
fel, apar frecvent pe fotografii informaţii de tipul: „Szathmari 
din Hanul Grecilor” etc. În biblioteca mea găsiți şi scrisori, şi 
cărți, şi fotografii. Dacă vrei să-l cunoşti pe Eminescu, nu poţi 
să-ți faci o imagine clara fără să ştii ce se tipărea în vremea 
lui, cum erau oamenii, ce instituţii funcționau etc. 

Reporter: Să înțeleg că în termenul de bibliofilie intră 
şi dragostea pentru alt tip de document decât cartea? 

I.C.R.: Bibliofilia înseamnă iubire de carte, dar nu poţi 
să spui că iubeşti cartea, dar documentul nu te interesează... 

Reporter: Este cartea, totuşi, mai importantă, polari- 
zează toate celelalte tipuri de documente? 

I.C.R.: Nu se ştie ce este mai important!... Despre 
Eminescu au apărut informaţii extrem de valoroase pe cărți 
poştale, de exemplu. Când te interesează ceva, te interesează 
documentul, de orice fel ar fi el... În ce mă priveşte, în afară 
de o bibliotecă, pot să spun că am şi o Arhivă Rogojanu. Ea se 
compune din: periodice, scrisori, acte de naştere, divorţ, de- 
ces, diplome de incetatenire, paşapoarte, legitimatii de servi- 
ciu etc. 

M-a interesat şi o altă sursă bogată de informaţii — cari- 
catura în presa românească. Am constatat că Eminescu nu are 
chipul caricaturizat în vremea lui, deşi se ştie că mai toți 
contemporanii săi erau ,,incondeiati” în caricatură, fie buni, fie 
rai. El nu are o astfel de imagine. De ce oare? 

Un alt exemplu: am găsit într-un anticariat un registru al 
Conservatorului de Muzică şi Artă Dramatică Bucuresti. El a 
fost scos dintr-o arhivă. Cum o fi ajuns în anticariat? Ce 
găsesc aici? — registrul de intrare a cererilor care se făceau 
către Conservator, în 1909... Cine sunt cei care făceau cereri? 
— Coandă, Generalul Capşa etc... Un simplu registru... Dacă 
aş găsi un registru din vremea lui Eminescu, cu date despre el, 
ar fi o mană cerească! Am oferit, în Fondul Eminescu de la 
Botoşani, o fotografie cu dezvelirea statuii lui Eminescu de la 
Galaţi, în 1909. Chiar dacă este neclară, ea te ajută să faci 
unele conexiuni. Am oferit, în donaţie, şi cărți care n-aveau 
legătură directă cu Eminescu — o revistă a învăţătorilor, unde 

apare informaţia că, în 1888, în România, bietii nebuni nu 
aveau decât două aşezăminte la dispoziţie: cel de la Socola şi 
cel de la Bucureşti, în care întreţinerea costa în jur de 50 de 
lei. Eminescu a fost dus însă în aşezământul doctorului Şuţu, 
în care întreţinerea era înzecit mai scumpă. Ce poţi deduce 
dintr-o asemenea informatie? Multe... Nu poti înţelege omul 
şi opera, dacă nu înţelegi lumea în care creatorul a vietuit. 
Printre cărțile mele, se află volumul Bukarester Salon, apărut 
în 1884, an în care la noi se discuta dacă Eminescu era sau nu 
nebun. Bethelheim, un evreu austriac, a venit şi a cules infor- 
matii privind viata literară de la noi, interesat fiind de vârfurile 
culturii româneşti. Eminescu este printre puținii autori 
publicaţi de Bethelheim — traducerea în germană a basmului 
Frumoasa fără corp, făcută de Moses Gaster, câteva poezii 
în traducerea lui Mite Kremnitz şi a lui Carmen Sylva etc. 

Reporter: Ce şanse mai are bibliofilia astăzi? 

I.C.R.: Eminescu spunea: „Patriotismul nu este iubirea 
taranei, ci iubirea trecutului. Fără cultul trecutului nu există 
iubire de tara”. Formatorii noilor generaţii din România ar 
avea o şansă promovând bibliofilia pentru toți, pe care o pro- 
povaduia Romulus Vulpescu. Pentru piesele rare de bibliofilie 
trebuie să dispui de bani mulţi. În schimb, bibliofilia pentru 
toți este mai aproape de realitatea zilelor noastre. O ediție 
bibliofilă nu este neapărat o ediție rară. Multă lume aşa crede. 
Nu numărul restrâns face o ediție bibliofilă. Un text bun, un 
ilustrator expresiv sau o legătură deosebită sunt adevărate 
argumente în acest sens. 

Sper ca, în scurt timp, AREL-ul să aibă în Bucuresti un 
club, în care pătimaşii cărții să se poată întâlni întru aceeaşi 
pasiune. 


(Interviu realizat de Letiţia Constantin 
şi Tabita Chiriţă) 

